
SCURTA INTRODUCERE A 


TRADUCĂTOR UL UI 


Dumnezeu mi-a ajutat să încheia Filocalia românea¬ 
scă cu o traducere a unei opere de cea mai mare forţă 
duhovnicească, plină de sfaturi concrete, întemeiate pe 
o experienţă reală, o carte de forţa învăţăturilor Părinţilor 
pustnici din Pateric, trăitori în pustiurile Egiptului. 
Cred că a fost voia lui Dumnezeu ca Filocalia, începută cu 
o scriere atribuită Sf. Antonie cel Mare, să se încheie cu o 
operă a unui pustnic ce a trăit în aceleaşi pustiuri egiptene, 
curînd după moartea lui Antonie (335). Prin aceasta se 
arată că viaţa duhovnicească ce urmează pilda lui Hristos 
este aceeaşi în toate timpurile, fiind susţinută de acelaşi 
Duh Sfînt al lui Hristos. 

In prologul său la prima ediţie, monahul Augustin 
aduce dovezi serioase că scrierea de faţă este a lui Isaia 
Pustnicul, care trăia pe la anul 370 în pustiurile Egiptu¬ 
lui, şi nu a lui Isaia monofizitul, care s-a împotrivit Sino¬ 
dului din Calcedon, iscălind „Enoticonul" împăratului 
Zenon, în 482, şi a murit pe la anul 488. Textul acestor 
29 Cuvinte nu l-am avut la îndemînă cînd am publicat 
cele 27 capete în voi. I din Filocalia românească la Sibiu, 
în 1947. 

Şi neavînd la îndemînă nici ,, Prologul" monahului 
Augustin, care l-a editat, am adoptat, împreună cu alţi 
patrologi (Bardenhewer, Florovschi), teza lui Kruger că 
autorul a fost un monah monofizit. Ne declarăm acum de 
acord cu părerea monahului Augustin. 

Dar chiar textul acestor „Cuvinte" arată că ele nu 
au putut proveni decît de la un autor care se mişca prin 
pustiurile Egiptului. Ele cuprind sentinţe de subtile ana¬ 
lize şi descrieri de stilul celor din Patericul egiptean şi 

intercalări de dialoguri asemenea celor din acel Pateric. 
Aceasta arată că pustnicia acelor Părinţi nu era totală. 
Aşa este şi pustnicia lui Ava Isaia, autorul scrierii de 
faţă. Un bătrîn stătea într-o chilie cu unul sau doi ucenici 
şi se vizitau unii pe alţii, ca să înveţe unul de la altul. 
Preocuparea principală a scrierii este să înveţe pe fraţi să 
depăşească orice egoism al mîndriei în relaţiile dintre ei 
urmînd pilda lui Hristos, care vrea ca monahul să pără¬ 
sească orice patimă, avînd în suflet frica neîncetată de 
Dumnezeu şi smerita cugetare produsă de ea. Mănăstirile 
de obşte au început puţin mai tîrziu, ca şi cele idioritmice 
sau cu viaţă de sine, în chilii din aceeaşi mînăstire. 

Publicăm acum această operă principală a lui Ava 
Isaia, care este o lucrare de mare densitate şi fineţe duhov¬ 
nicească ce izvorăşte dintr-o experienţă autentică şi nu se 
resimte de aderarea autorului la amintitul document pro- 
monofizit al împăratului Zenon. 

Dăm, înainte de textul „Cuvintelor", „ Prologul" la 
ediţia a doua a învăţatului monah atonit Teoclit Dioni- 
siatul şi cel al monahului Augustin la prima ediţie. Prima 
ediţie a fost publicată de monahul Augustin din Ierusalim 
— după un manuscris din biblioteca Patriarhiei de acolo, 
în Ierusalim, la 1911 a doua de Sotir Schina, la Voios, 
în 1962. Prologul monahului Augustin cuprinde preţioase 
alte fragmente din opera lui Ava Isaia şi unele ştiri din 
viaţa lui, care precizează natura conţinutului acestei 
lucrări. 

Monahul Augustin dă şi preţioase note la subsolul 
scrierii în care arată unele împrumuturi făcute de Ava 
Isaia din Părinţii anteriori, ca Antonie şi Pahomie, şi 
multele împrumuturi făcute din ea de autorii ulteriori, 
îndeosebi de Pavel Evergetin. Nu reproducem decît foarte 
puţine din aceste note. Am dat în schimb multe note proprii, 
încercînd să explicăm pentru cititorii de azi unele din 
învăţăturile lui Ava Isaia. 

MONAHUL TEOCLIT DIONISIATIS: 


PROLOGUL LA EDIŢIA A DOUA 
A SCRIERILOR DIN ACEST VOLUM 


Iubitul frate în Hristos şi prea binecuvîntatul editor al unor 
cărţi patericale (ale Părinţilor), domnul Sotir Schina, mi-a făcut 
iarăşi cinstea să prefaţez noua carte care va ieşi din tipografia 
„Biblioteca aghioritică", cea mai duhovnicească şi mai preţioasă 
carte a Cuviosului Isaia Pustnicul. 

Cuviosul Isaia a trăit în pustiurile Egiptului în a doua jumă¬ 
tate a sec. IV şi a fost contemporan cu Cuviosul Macarie Egip¬ 
teanul. Mare nevoitor şi părinte mistic, se înscrie cu dreptate în 
„tabăra îngerilor", în ceata sfîntă a Părinţilor tradiţiei ascetice 
ortodoxe. Iar cartea aceasta, singura care s-a păstrat, constituie 
o prea frumoasă colecţie a celor mai bine mirositoare flori din înal¬ 
tele experienţe duhovniceşti şi din trăirile lui pe care le-a cîştigat 
în sfintele lui lupte împotriva patimilor pierzătoare şi a demonilor. 
Ea este şi rodul meditării neîntrerupte şi adinei a Sfintelor Scrip¬ 
turi, cum se va vedea din deasa întrebuinţare a locurilor la care 
trimite necontenit. 

Cartea aceasta, ca şi toate cărţile niptice (despre trezvie) şi 
ascetice, învaţă în toată amănunţimea despre firea patimilor 
sufletului, care pornesc din partea lui pătimitoare, sau din iuţime 
(mînie) şi poftă, despre lucrarea felurită a demonilor, despre felu¬ 
rile luptelor duhovniceşti şi despre felurile lucrării harului în sufle¬ 
tul curăţit. Ne învaţă despre sfinţenia inimii, despre iluminările 
pricinuite de Prea Sfintul Duh şi despre unirea în dragostea dum¬ 
nezeiască cu Domnul nostru Iisus. 

Cititorului atent nu-i va fi greu să se încredinţeze despre 
acordul învăţăturii Cuviosului Isaia cu învăţătura tuturor Părin¬ 
ţilor niptici şi nevoitori, începînd de la Antonie cel Mare, Vasile 

cel Mare, Grigorie Teologul şi pînâ la isihaştii din sec. XIV, la 
Sf. Grigorie Palama, Nichifor Monahul şi la Sfîntul Nicodim Aghi- 
oritul şi întreaga pleiadă a Sfinţilor Părinţi, care au aflat făptuirea 
ce înaintează pînă la contemplare („vedere") în pustiurile Egip¬ 
tului, în Palestina, Siria, în Constantinopol, în Sf. Munte, Mace¬ 
donia şi Veria 1 . Şi însăşi această armonie, acordul de necontestat 
al învăţăturii Sfinţilor Părinţi, arată că Tradiţia duhovnicească 
a Prea Sfintei noastre Biserici Ortodoxe s-a format din iluminarea 
Sfîntului Duh şi din trăirea duhovnicească a minţilor curate şi 
neîntinate. 

Cartea aceasta, plină de har şi de înţelepciune, este editată 
în seria editării textelor Părinţilor de către „Biblioteca Aghio- 
rită", cu intenţia sănătoasă de a se cunoaşte învăţătura cuprinsă 
în cărţile bibliotecilor Sfintelor Mînăstiri şi ale chiliilor monahilor, 
şi de a le face o hrană duhovnicească şi a da îndrumare evlaviei su¬ 
fletelor de Dumnezeu iubitoare, dar şi de a acoperi un gol în biblio¬ 
grafia textelor greceşti ale mînăstirilor, dat fiind că azi această 
carte a devenit greu de aflat în ediţia publicată de monahul Augus- 
tin lordanitul, în 1911. 

In epoca noastră, cînd păcatul publicaţiilor stricăcioase a 
crescut, a sporit şi harul publicării sfintelor cărţi ale Părinţilor. 
Şi sper că această carte a Cuviosului nostru Părinte Isaia Pustnicul 
va rodi o prisosinţă de har în inimile cititorilor evlavioşi. Mai mult, 
azi, cînd domneşte orientarea spre cele dinafară, spre simţualita- 
tea şi spre eticismul ieftin şi oamenii înclină spre emoţii simţuale 
dulcege, cărţi ca aceasta a lui Ava Isaia constituie adevărate 
bombe atomice, în stare să trezească sufletele moarte din păcat, 
să nască teama curăţitoare de Dumnezeu şi apoi, după învăţătura 
nerătăcită, să le conducă la dorinţa de bunătăţile cereşti. Pentru 
că prin dulceaţa învăţăturii omeneşti şi prin predici judecătoreşti 
sufletul împovărat de păcat nu se convinge să părăsească plăcerile 
trupului de tot felul, decît numai prin puternice plăceri duhovni¬ 
ceşti. Numai prin iubirea duhovnicească şi dumnezeiască poate fi 
învinsă dragostea bolnavă de lucrurile amăgitoare ale lumii. 

1 „Ultimele două sînt locuite de aromâni" (n. tr.). 

Ar fi fost un lucru preţios şi drept ca, înainte de-a termina 
acest scurt prolog, să cer preasimplului şi lipsitului de mîndrie 
prieten şi în Hristos frate, Domnul Sotir Schina — a cărui faptă 
se aseamănă cu o „comoară în vase de lut" —, să nu considere acest 
prolog—care preţuieşte osteneala acestei editări a unei noi opere 
patristice—ca păcatul unei micşorări a cunoscutei lui modestii. 
Dar mă mulţumesc cu nădejdea că se va recunoaşte importanţa 
acestui dar serios, făcut prin el bisericilor de către Biserica noastră 
Ortodoxă greacă. Şi rugăciunile, şi binecuvântările ei, împreună 
cu recunoştinţa şi rugăciunile cititorilor evlavioşi pentru smerenia 
editorului cărţilor Părinţilor, vor fi cea mai folositoare răsplată 
pentru el. Să fie fapta lui „miros de bună mireasmă duhovnicească" 
către Domnul. 

MONAHUL AUGUSTIN: 


PROLOG LA PRIMA EDIŢIE 

(cu unele pasagii prescurtate) 


In primele veacuri ale Creştinismului s-a socotit, potrivit 
Evangheliei, ca mijloc spre desâvîrşirea morală a omului, lepăda¬ 
rea a toată plăcerea pricinuită de lume şi lupta împotriva necazu¬ 
rilor trupului. Mulţi dintre creştinii de atunci, mişcaţi de rîvna 
dumnezeiască să ajungă la desăvîrşire, vindeau avuţia lor fie că o 
puneau în vistieria comunităţii, fie că o împărţeau cu mîinile pro¬ 
prii, săracilor 2 . Şi trăind după aceea în înfrînare şi curăţie, se dăru- 
iau cu totul rugăciunii şi meditării dumnezeieştilor Scripturi. Cei 
ce vieţuiau astfel se numeau „nevoitori" (asceţi) 3 . Origen (+254) 
a scris că cei mai mulţi creştini se nevoiau în feciorie neîncetată 4 . 
Clement (+220) numeşte pe oamenii aceştia „aleşii aleşilor" 5 . 
Irineu (+202), Dionisie din Alexandria (+264), Epifania (+403) 
mărturisesc că trăiau cîte două sau trei zile în post şi se ocupau cu 
rugăciunea. Se nevoiau în particular în cetăţi şi sate şi în cadrul 
comunităţii, neplecînd din casele lor. Iar în prigoane, fie că erau 
seceraţi ca spicele, împodobiţi cu cununa muceniciei, fie că se risi¬ 
peau, depărtîndu-se de prigonitorii lor. Iar după ce trecea pri¬ 
goana, se readunau şi fiecare „se nevoia în particular" 6 . în Litur¬ 
ghia atribuită lui Clement, cei ce sub numele de „nevoitori vieţuiau 
în feciorie şi curăţie" formau o ceată proprie în Biserica pe la sfîr- 

2 „De voieşti să fii desăvîrşit, mergi, vinde averile tale şi le dă săracilor, 
şi vei avea comoară în ceruri" (Mt. 19, 21). Şi la Apostol „îmbrăcaţi pe 
Domnul nostru Iisus Hristos şi grija de trup să nu o faceţi spre poftă" (Rom. 
13, 14). „Ci îmi chinuiesc trupul meu şi-l supun robiei, ca nu cumva propo¬ 
văduind altora, să mă fac eu însumi nevrednic" (I Cor. 9, 27). 

8 Eusebiu al Cezareii, cartea II, 17. 

4 Contra lui Cels, cartea 7, 48. P.G. t. 11, 1492. 

5 „Care bogat se va mîntui", 36, P.G. 9. 

6 „Fiecare dintre cei vechi, zice Antonie cel Mare, după sfîrşitul pri¬ 
goanei, se nevoia în particular" (Vieţile Sfinţilor, 14 mai). 

şitul veacului IV, şi se apropiau de împărtăşirea de sfintele Taine 
după clerici. 

Cînd însă au cunoscut din experienţă că este cu neputinţă 
dobîndirea virtuţii în mijlocul lumii şi a rudeniilor 7 , s-au depărtat 
în pustiuri, ca să se predea acolo exclusiv slujirii lui Dumnezeu; 
s-au numit retraşi (anahoreţi), pustnici, monahi. Dintre nevoitorii 
(asceţii) care vieţuiau, în primele veacuri ale Creştinismului, in 
feciorie şi curăţie, ceea ce se consideră ca primul stadiu al mona¬ 
hismului, s-au desprins nevoitorii (asceţii) pustiei, numiţi anaho¬ 
reţi 8 . Dar ei se deosebeau de primii, deoarece aceia se nevoiau în 
ţara şi în mijlocul celor apropiaţi ai lor, pe cînd aceştia în pustie, 
într-o asceză aspră. Şi acesta este al doilea stadiu al vieţii mona¬ 
hale. In sfîrşit, unii din cei retraşi au mers la pustnici care s-au 
distins în virtute şi înţelepciune şi, supunîndu-se regulei lor, au 
format cete care au dat naştere vieţii schitice, din care mai tîrziu 
a provenit monahismul de obşte. Aşa s-a schimbat viaţa mona¬ 
hală din viaţa singuratică in viaţa de obşte, şi acesta este stadiul 
ei final. 

Despre începutul vieţii monahale există multe păreri. Unii 
spun că-şi are începutul în Evanghelie, alţii văd pe Ilie Tesvitea- 
nul ca întîiul care a dat pilda vieţii monahale, pe cînd alţii îl văd 
ca atare pe loan Botezătorul şi pe Apostoli. Alţii iarăşi văd cauza 
vieţii monahale în prigoana închinătorilor la idoli împotriva creşti¬ 
nilor. Dar există şi părerea că viaţa monahală îşi are începutul la 
primii creştini din Ierusalim. Dar în prigoana lui Diocleţian (303) 
s-au ars poate scrierile despre ei ale scriitorilor bisericeşti, sau s-au 
pierdut. De aceea lipsesc dovezile clare şi sigure despre existenţa 
monahilor înainte de Constantin cel Mare. Alţii văd ca începători 
ai acestei vieţi pe Terapeuţii, care trăiau dincolo de ţărmul mării 
(Roşii P). Unul dintre cercetătorii cei mai de curînd (Weingarten, 
.Despre rînduielile monahale, Lipsea, 1907) socoteşte că cei mai 
vechi monahi creştini sînt o simplă imitaţie a închinătorilor la 

7 A întrebat Ava Isaia pe Ava Macarie, zicînd „Spune-mi un cuvînt". 
Şi îi spune lui „fugi de oameni şi te vei mîntui" (Pateric, trad. rom., Cozia, 
1930, p. 138). 

8 Retragerea din lume se numea şi „înstrăinare", pe care Ava Isaia o 
vede ca prima luptă (Cuv. 17, Scara, Cuv. 3). 

idoli ce trăiau închişi în biserica lui Serapis din Memfis, închişi în 
chilii şi comunicînd cu cei de afară printr-o singură fereastră. Dar 
simpla asemănare în modul de vieţuire a monahilor creştini şi a as¬ 
ceţilor închinători la idoli, închişi, nu este un temei suficient pentru 
a pretinde cineva că există o relaţie de origine, strînsă şi nedespăr¬ 
ţită între aceştia şi aceia. Altul socoteşte că viaţa monahală îşi 
are începutul din budism. Dar, deşi e cunoscut că înainte de mona¬ 
hii creştini au existat nu numai inşi singulari ce practicau o asceză 
în religia lor naţională, ci şi adunaţi în grupuri, ca Esenienii şi Tera¬ 
peuţii, s-a recunoscut totuşi de ştiinţă că viaţa monahală creştină 
s-a născut cu totul independent de epoca precreştină. 

Tradiţia priveşte ca întemeietor al vieţii retrase sau pustnice 
creştine pe Pavel Tibeul care, fugind de prigoana lui Deciu (240— 
251), încă fiind tînăr, a plecat în pustie, vieţuind în ea pînă după 
90 de ani. El e socotit primul locuitor în pustie. Dar cel care a 
strămutat nevoinţa (asceza) din sat în pustie şi a dat primul înce¬ 
put vieţii monahale reale este Antonie (250—355). Iar cînd de la 
305 a primit ca să rămînă cu el cei mai mulţi monahi ce s-au strîns 
în jurul lui, s-au format mai multe mînăstiri şi el le-a condus pe 
toate şi aşa s-a constituit viaţa schitiotă. Viaţa monahală s-a 
răspîndit repede în Egipt, care a devenit pentru aceasta vestit. 

Pustia Nitriei, pentru firea ei sălbatecă, a atras curînd aten¬ 
ţia monahilor. Ca cel dintîi locuitor al ei este cunoscut Ammun 
(veac IV), numit mai tîrziu Nitriotul. El s-a aşezat în această 
pustie, căci înlăuntrul muntelui Nitria nu erau încă mînăstiri. 
Şi a dus o viaţă însufleţită între Schit şi muntele numit Nitria două 
zeci şi doi de ani (Sozomen, Istoria bisericească, cap. 31). Locul 
acesta s-a numit, mai tîrziu, „chilii", din pricina chiliilor împrăş¬ 
tiate ale pustnicilor (Ibidem). La distanţă de o jumătate de zi 
sau noapte se afla pustia Schitului, unde se ducea o viaţă mona¬ 
hală în cea mai sălbatică singurătate. Sălbăticia Schitului, era atît 
de mare că numai privirea ei îngreuna sufletul cu o tristeţe de 
moarte. Numai cu ajutorul stelelor se înainta prin nisipul ei. 

Viaţa monahală s-a extins repede în pustiul Nitriei. Nu se 
ştie cînd s-a născut Ava Isaia. Dacă primim o povestire nepubli- 

cată, atribuită lui Ava Isaia Tibeul—vom accepta că patria lui 
era Tibeia (Dintr-o epistolă a episcopului Amoniu către Teofil al 
Alexandriei). 

Vedem că era contemporan cu Ava Orsisie (+376), urmaşul 
Sf. Pahomie în timpurile lui Atanasie cel Mare. Nu se ştie nici la 
ce vîrstă a venit la viaţă monahală, precum nici alte fapte din 
viaţa lui, din lipsă de informaţii. Dar din unele povestiri salvate 
la Paladie şi din titlurile Bibliotecii obştei noastre, ne vom sili 
să clarificăm întrucîtva cele privitoare la Ava Isaia. 

Cel ce venea la viaţa monahală în schituri îmbrăca schima 
monahală fie sub presbiterul schitului, fie sub virtuosul bătrîn 
căruia i se şi supunea şi de la care învăţa practicarea virtuţilor. 
Dar mulţi plecau şi pe la bătrînii ce se remarcau în viaţa virtuoasă 
şi ascultau de învăţătura lor, păzind cu pietate sfaturile şi învăţă¬ 
turile lor. A pleca la bătrîni şi a fi sfătuiţi de ei era o regulă a vechi¬ 
lor părinţi 9 . (Monahul Augustin — pg. 15—.prolog la ed. 1). 
Unii se duceau şi de zece ori pe lună la bătrîni virtuoşi, folosindu-se 
de învăţătura lor. 10 

Potrivindu-se acestui obicei, Isaia a mers la Ava Macarie şi 
l-a întrebat: „Spune-mi mie un cuvînt". Şi-i zise lui bătrînul: 
„Fugi de oameni". Ii zise lui Ava Isaia: „Ce este a fugi de oameni?" 
Iar bătrînul îi zise: „A şedea în chilia ta şi a-ţi plînge păcatele 
tale" 11 Altă dată povesteşte însuşi Isaia: „Şezînd odată eu aproape 
de Ava Macarie, au venit şapte fraţi de la Alexandria, ispitindu-1 
pe el şi zicînd: „Spune-ne nouă, Părinte, cum să ne mîntuim?" 
Iar luînd eu un caiet şi şezînd deoparte, am scris cele ce ieşeau din 
buzele lui" 12 . Şi a mers şi la Ava Silvan, ca să audă învăţăturile 
aceluia. Altă dată, războit de gînduri murdare, s-a dus la Ava 
Pimen, remarcat în virtute, şi l-a întrebat despre acestea. Acesta 
îi spuse: „Precum un dulap plin de haine, de le uită cineva, se muce- 


9 A întrebat un frate pe un bătrîn, zicînd „E bine să mergi la bătrîni 
şi să te linişteşti?" Zice lui bătrînul „A merge la bătrîni era regula vechilor 
părinţi" (Cod Sinait. 448, f. 295 a). 

10 „A zis Ava Pimen că Ava Pafnutie zicea că în toate zilele vieţii bătrî- 
nilor se ducea de zece ori în lună la ei" (Pateric, ed. greacă). 

11 Pateric, trad. rom. p. 138. 

13 Acelaşi Pateric grec. 

găesc, aşa şi gîndurile, dacă nu le întrebuinţăm trupeşte, dispar cu 
vremea, sau se mucezesc" (Patericul grec). Toţi monahii lucrau şi 
se hrăneau prin ostenelile lor. Şi unii secerînd „în timpul verii, îşi 
adunau grîul care le era de ajuns, dar dădeau şi altor monahi" 
(Sozomen, Ist. bis.,' cartea 6, cap. 28). Alţii făceau „frînghii din 
crengi de fînic cu care, împletindu-le, alcătuiau coşuri. Nu erau 
opriţi însă să facă şi alte feluri de lucruri de mînă. Astfel întîlnim 
în Pateric şi caligrafi ce trăiau în Schit. 

Fiecare anahoret pleca şi vindea lucrul său de mînă în sate 
şi cetăţi. 13 Iar întorcîndu-se, aducea cu sine cele de trebuinţă 
traiului. Se aflau însă unii oameni din lume care, primind lucrul 
de mînă vîndut de monahi, le aduceau cele trebuincioase şi îi scu¬ 
teau de a umbla prin lume. Privitor la lucrul de mînă al lui Isaia 
şi la dieta celor din Schit, s-a păstrat următoarea povestire la 
Paladie: 

„A venit odată Ava Ahila la chilia Iui Ava Isaia în Schit 
şi l-a aflat pe el mîncînd. Punea in blid sare şi apă. Văzîndu-1 
bătrînul că ascundea aceasta înapoia coşului, ii zise: „Spune-mi, 
ce mănînci?" Acela îi spuse: „Iartă-mă, Ava, că am tăiat crengi 
şi le-am pus să ardă şi am luat în gura mea pîine cu sare 14 şi mi s-a 
uscat gîtlejul de arsură şi nu s-a dus pîinea în jos, de aceea a tre¬ 
buit să iau puţină apă cu sare, ca să o pot mînca. Iartă-mă!" Şi 
zise bătrînul: „Veniţi să vedeţi pe Isaia mîncînd zamă în Schit. 
De voeşti să mănînci zamă, mergi în Egipt" (Pateric grec, p. 124). 

Ava Isaia locuia probabil aproape de Ava Amoi. La începu¬ 
tul sosirii lui acolo l-a întrebat Amoi: „Cum mă vezi acum? I-a 
zis Isaia: Ca pe un înger, Părinte". Iar după ce îi arătă lipsurile 
lui ca unui începător, l-a întrebat Amoi mai tîrziu iarăşi: „Cum 


13 Deci anahoretul sau pustnicul nu era un monah retras pentru lungă 

vreme dintre oameni (n. tr.). 

14 Spunea Ioan Colov că mîncînd părinţii din Schit pîine şi sare, aveau 
putere pentru lucrul de mînă (Pateric grec, în P.G. tom 65, col. 263). Veni 
odată un episcop la un frate în Schit, care-1 duse în chilia lui şi, punîndu-i 
înainte pîine şi sare, i-a spus „Iartă-mă, Doamne, că nu am altceva ce să-ţi 
dau" (Cod Sinait. 448, din sec. 11, f. 153). 

mă vezi acum?" Iar el ii spuse: „Ca pe Satana; chiar de-mi spui 
cuvînt bun, îl primesc ca pe o sabie" (Pateric grec). 

In epoca aceea, monahii, stăpîniţi de entuziasm pentru viaţa 
în pustie, se retrăgeau în cele mai depărtate pustii ca să slujească 
acolo lui Dumnezeu în linişte şi nevoinţă aspră. Ii susţinea în 
aceasta viaţa (aspră) înaltă a unor părinţi şi ideea că în pustie se 
dobîndeşte uşor virtutea. De vom atribui lui Isaia al nostru o 
povestire intitulată a lui Isaia Tibeul, aflată printre fragmentele 
din cuvintele lui, vom admite că şi el a plecat în pustie, iar (aflîn- 
du-se acolo, i s-a întîmplat următorul lucru, pe care mai tîrziu l-a 
povestit el însuşi fraţilor, spre folosul lor. 

,Acela (Isaia Tibeul) a spus: Şezînd eu în pustia cea mai 
dinlăuntru înainte cu 23 de ani, a venit un frate la mine şi spă- 
lîndu-şi picioarele, a început să vorbească şi să-mi spună: «Voiesc, 
Avo, să locuiesc şi eu în pustia aceasta». Şi i-am zis lui: „De poţi 
răbda, poţi să înaintezi". Şi acestea i le-am spus cu limba, dar cu 
inima l-am judecat. Iar după plecarea lui, m-am sculat ca să mă 
rog şi am ajuns ca într-un extaz şi am văzut un bărbat înfricoşător 
la chip, cu faţa strălucitoare, avînd o suliţă de foc în mînă şi zicîn- 
du-mi: „Spune, bătrîne, cine a făcut cerul şi pămîntul, întărin- 
du-le?" Şi-i zisei lui: „Dumnezeu". Şi iarăşi îmi zise: „Cine a măsu¬ 
rat cerul cu palma şi pămîntul cu pumnul (Isaia 40), Cine a 
pus munţii pe cîntar şi dealurile în cumpănă (Ibidem)? Cine a 
atîrnat tăria şi a strîns-o fără să o lege? Cine a pecetluit marea şi 
a pus frîu adîncului fără fund? Cine a atîrnat norii şi le-a poruncit 
să poarte apele? Cine a făcut soarele şi a alcătuit luna şi a dat stră¬ 
lucire stelelor? Cine a albit zăpada şi cristalul? Cine goleşte norii 
şi-i face să poarte apele şi să se verse pe faţa întregului pămînt? 
Cine a adunat vînturile şi le-a închis într-o palmă nestăpînită? 
Cine cercetează inimile şi pătrunde rărunchii (Ps. 7, 10) şi gîndurile 
şi descoperă şoaptele, vede adîncurile, priveşte cele din întuneric?" 
Şi i-am spus lui: „Singur Dumnezeu". Şi-mi zise mie: „Ştii că 
Dumnezeu este Cel ce judecă drept şi dă fiecăruia după faptele 
lui" (Rom. 2, 1)1 Şi i-am spus: „Da, cu adevărat ştiu". Şi mi-a 

spus: „De ştii aceasta, cum ai judecat pe fratele care a venit la 
tine, în inima ta?" Şi i-am zis: „Am greşit cerului şi înaintea lui 
Dumnezeu şi înaintea ta şi iată îţi dau ca chezaşă ţie pe Sfînta şi 
atotlăudata Născătoare de Dumnezeu că nu voi mai aluneca în 
astfel de greşală". Şi-mi zise: „Ai semănat amărăciune în inima 
ta, pune mîna şi secer-o trei ani". Şi l-am văzut plecînd la izvorul 
de unde am băut şi a lovit apa cu sabia de foc. Şi mi-am revenit 
în mine însumi şi plîngînd amar, am mers la izvor şi am gustat apa 
amară. Şi de cîte ori gustam din ea, îmi aminteam de cuvîntul 
îngerului şi ziceam în mine: „Iacă, ai semănat amărăciune, secer-o 
cu mîna". Şi am făcut aceasta trei ani, plîngînd şi îndurerîndu-mă. 
Şi, după cei trei ani, s-a îndulcit apa şi am cunoscut că a făcut 
Domnul milă cu mine. Şi de aceea vă spun vouă că nu este ceva 
mai rău decît a vorbi de rău şi a judeca pe aproapele. Căci cei ce 
curvesc şi săvîrşesc desfrînare, văzînd aceasta, ştiu că păcătuiesc 
şi adeseori vin la pocăinţă. Dar cei ce judecă, cu greu vin la cunoş¬ 
tinţa de ei înşişi" (Codice 113 al Patriarhiei din Ierusalim, f. 66 v.). 

Iarăşi nu se ştie cînd a luat (Isaia) pe Petru ca ucenic. Din 
Cuvîntarea 25 vedem că acela a scris Avei Isaia, care-1 sfătuise 
cele spre mîntuire, înainte de-a veni la viaţa monahală. Poate la 
începutul lepădării lui şi a convieţuirii cu Ava Isaia i s-au întîmplat 
lui următoarele: „A spus Ava Petru, ucenicul lui Ava Isaia: «Şezînd 
odată eu la masă cu părintele meu Isaia şi cu alţi oarecare bătrîni, 
am rîs din lucrarea diavolului. Şi văzîndu-mă pe mine Ava Isaac, 
egumenul Schitului, zise lui Ava Isaia: mustră pe ucenicul tău, 
căci va cădea în mîinile dracilor. Fiindcă rîsul se naşte din lipsa 
fricei. Şi mai ales la masă, cînd şedem înaintea ochilor lui Dumne¬ 
zeu şi sfinţii îngeri stau şi luptă pentru noi, cum nu sîntem datori 
să lăcrimăm şi să suspinăm şi să nu ne ruşinăm mîncînd mîncările 
celor necuvîntătoare, noi, care sîntem cuvîntători şi trebuind să 
ne aflăm în dulceaţa raiului pentru strălucirea ce ne-a dat-o Dum¬ 
nezeu (peste ele), dar acum, pentru neascultare, ne-am înrudit 
cu animalele neînţelegătoare şi ne-am asemănat lor (Ps. 46, 6), 

mîncînd hrana apropiată păşunii? 15 Monahul care şade la masă şi 
mănîncă şi bea fără teamă şi necugetînd la cele ce mănîncă, nu 
se dispreţuieşte pe sine şi nu-şi judecă şi conştiinţa sa, zicînd: 
Cum eu, smeritul şi ticălosul, nevrednic de cer şi de pămînt, mănînc 
pîine şi legume, şi mulţi sfinţi şi drepţi, nevoitori şi pustnici, flă- 
mînzind şi însetînd şi lipsiţi de îmbrăcăminte, nu mănîncă nici 
pîine, iar eu, nenorocitul, mănînc mîncări fierte, trebuind să 
mănînc praf şi cenuşă. Căci monahul care şade la masă şi nu se 
roagă cu mintea, ci vorbind şi grăind orice cuvînt, este trupesc 
şi nu duhovnicesc. Iar cel ce rîde la masă, s-a despărţit de Dum¬ 
nezeu şi Dumnezeu de el. Şi rugăciunea lui nu e primită şi osteneli¬ 
le lui sînt nefolositoare". 

Din povestirea următoare, needitată, vedem că în afară 
de Petru, Ava Isaia a luat şi un alt ucenic, pe Elisei. In această 
povestire, vom afla unele informaţii despre Schit, unele amănunte 
despre Ava Isaia, puţine despre viaţa în Schit, ca şi despre obştea 
din Alexandria. „Ne-a povestit nouă Ava Elisei: Fiind eu mai 
tînăr, am slăbit pînă aproape de moarte. Iar tatăl meu era mereu 
lîngă mine şi chema în tot ceasul pe doftori, fâgăduindu-le multe, 
de mă vor tămădui. Iar doftorii ostenindu-se mult, n-au putut 
alunga boala. La urmă au spus părintelui meu: Acest tînăr va 
muri în trei zile. Iar tatăl meu auzind acestea de la doftori, rugîn- 
du-se cu multe lacrimi, a alergat la biserica Sf. Marcu Evanghe¬ 
listul, a aflat, cum zicea, înlăuntrul bisericii pe un monah foarte 
bătrîn, şezînd pe un scaun. Acesta văzînd pe părintele meu întris¬ 
tat, a zis: „Ce-ţi este, Domnule Procopie? Pentru ce eşti tulbu¬ 
rat?" Ii spuse lui tatăl meu: „Numele celui ce ţi s-a arătat îţi este 
cunoscut. La fel şi pricina (întristării lui)" Şi-i spuse bătrînul: 
„Să mergem pînă la casă (lui)". Deci venind bătrînul, m-a cercetat 
pe mine şi-i spuse tatălui meu: ,Adu pe consoarta ta aci" — căci 


15 Dumnezeu priveşte la noi cu grijă deosebită, cînd mîncăm, pentru 
că atunci hrănirea trupului este o mai mare ispită de a cădea în poftele tru¬ 
peşti. Atunci ne stau şi îngerii mai mult împrejur, luptînd cu demonii care 
atunci ne ispitesc mai mult. Cînd mîncăm, ne apropiem mai mult de animalele 
neînţelegătoare. Adam şi Eva, înainte de cădere, le stăpîneau toate (animale, 
produsele naturii). După păcat, au prilej de-a ispiti şi lucrurile pe oameni, 
aşa cum îi stăpînesc şi animalele. 

era maica mea foarte iubitoare de Hristos şi de monahism, iar 
tatăl meu foarte urîtor de monahi. Şi zise către tatăl meu: „Trei 
lucruri cere Dumnezeu de la tine şi de la vei păzi pe ele, iţi va dărui 
viaţa lui. Şi zise tatăl meu: „Chezaş îmi este Sfîntul Marcu Evanghe¬ 
listul, că le voi păzi". Şi îi spuse: „lată, ai 19 ani de preacurvie şi 
preacurvind, ai spurcat patul soţiei tale şi de aceea pe toţi copiii 
tăi i-a predat Dumnezeu morţii înainte de vreme. Al doilea lucru: 
să nu predai pe acest tînăr căsătoriei, ci fă-1 monah. Al treilea: să 
nu mai ai comuniune cu Arianii şi cu Teodosianii" 16 . Şi a zis tatăl 
meu: „Voi păzi cuvintele tale în toate zilele vieţii mele". Şi făcînd 
bătrînul o rugăciune pentru mine, în trei zile m-am făcut sănătos 
şi apoi am făcut trei ani în casa tatălui meu. Şi plecînd, tatăl meu 
m-a logodit cu nepoata căpeteniei (oraşului) (primarului) Augusta- 
lin. Şi pregătind tatăl meu cele ale căsătoriei, s-a întîmplat că fata 
a căzut sub tulburarea unui drac cumplit, fiind chinuită rău şi 
fără milă. Părinţii fetei şi tatăl meu au căutat şapte luni să o ducă 
peste tot prin biserici, la doftori şi la vrăjitori. La sfîrşit luînd-o, 
am dus-o, după părerea generală, la Ava Macarie 17 , mergînd şi eu 
cu ea şi tatăl meu. Şi luînd bătrînul untdelemn şi rugîndu-se pentru 
ea, a poruncit mamei ei să o ungă cu untdelemn de la cap pînă la 
unghii. Fiind unsă ea, a început dracul să strige: „Sînt ars, sînt 
ars". Şi ieşind din fată, s-a lipit de mine înşeptit, chinuindu-mă 
pe mine cumplit. Fiind eu chinuit de demon 30 de zile, veni bătrî¬ 
nul care vorbise şi înainte tatălui meu şi mă sculase şi din boală. 
Văzîndu-1 tatăl meu pe el, a fugit de el. Şi luîndu-mă bătrînul în 
chilia lui şi rugîndu-se toată noaptea, în genunchi, alungă pe drac 
din mine. Şi tăindu-mi părul capului şi îmbrăcîndu-mă cu o haină 
de lînă şi din peri de cămilă, m-a predat lui Ava Isaia. Bătrînul 
avea şi alt ucenic, cu numele Petru. Făcînd deci la el şapte luni, 
tatăl meu auzind despre mine, a trimis patru slugi cu opt cămile 


16Poate este vorba de erezia Teodotianilor, care avea ca iniţiator pe 
un anume Teodot, care spunea că Hristos a fost simplu om (Eusebie, Ist. bis., 
C. 28, 6). 

17 Acest Ava Macarie este Macarie Egipteanul care, după S o erate, Ist. 
bis., cartea 4, cap. 23, „a făcut atîtea vindecări şi a scos atîţia draci, că ar fi 
nevoie de o scriere proprie pentru a le descrie." 

încărcate cu tot felul de mîncări şi fructe. Dar mi-a trimis şi o 
scrisoare. Primind eu scrisoarea şi citind-o, am început să plîng. 
Văzînd Ava Isaia scrisoarea în mîinile mele, sculîndu-se a răpit-o 
din mîinile mele şi a rupt-o. Iar eu supărîndu-mă, bătrînul a început 
să mă certe în faţa slugilor trimise de tatăl meu. Din ceasul acela 
s-a năpustit asupra mea dracul urii şi n-am mai putut nici să-l văd, 
nici să aud glasul lui, ci-1 priveam ca pe Haron şi cuvintele lui le 
aveam ca pe nişte săgeţi şi ca pe nişte cuţite cu două tăişuri. 

Iar stînd el la rugăciune şi la privegheri, le blestemam şi 
din multă ură şi multă scîrbă ce-o aveam faţă de el, de multe ori 
mă sculam noaptea ca să-l ucid, dar mă temeam şi-mi era frică 
de Petru, celălalt ucenic al lui. Iar bătrînul nu înceta să mă înveţe 
şi să mă sfătuiască şi uneori mă mîngîia, alteori mă şi certa. Iar 
apropiindu-mă de Sf. împărtăşanie, mă împiedica şi mă alunga, 
certîndu-mă. Mă scotea şi de la masă, zicînd: „Nu vei mînca pînă 
ce nu vei spune: am greşit, iartă-mă". Iar eu făcînd cele contrare, 
furam pe ascuns mîncare. Cînd el se ruga, eu şedeam, cînd pri¬ 
veghea, eu dormeam, cînd el citea, eu grăiam lucruri deşarte, cînd 
el plîngea, eu rîdeam. Văzîndu-mă demonul în toate ascultător 
de el, a început să-mi arate şi vise şi năluciri împotriva bătrînului. 
Iar eu, cel umilit, am început să mă încred în bănuielile ce mi le 
pricinuia acela, cugetînd la el cu atenţie, în amănunte, cu pătrun¬ 
dere şi trezvie. Şi am început să cred şi să-mi însuşesc gîndurile 
urite şi rele şi întinate, care curgeau în inima mea şi mă tulburau 
împotriva bătrînului. 

Au început deci să mă tulbure dinăuntru aceste gînduri, 
iar dracii din afară să mă mişte spre iuţime, mînie, supărare şi 
duşmănie. Şi dracul mîndriei, mai bine zis al pierzaniei, să-mi fie 
învăţător. Ba am început şi eu să învăţ cele ce mă învăţa el în 
ascuns, adică să le scot la arătare şi să le vestesc înaintea tuturor. 
Căci stăpînit de supărare, ziceam către mine însumi: cine este 
acest înşelător şi făţarnic, acest impostor, acest om de rînd căruia 
eu, care sînt dintr-o mare cetate şi dintr-un neam mare şi din 
părinţi nobili, atît de bogaţi, şi avînd atîtea slugi, m-am făcut 
simbriaş, mai bine-zis îi slujesc ca un rob, turnîndu-i apă pe mîini, 

făcut unealtă, care poartă apă şi adună lemne, cînd trebuia să-mi 
slujească şi să mi se supună el mie, nu eu lui. Cîte supărări şi amă¬ 
răciuni, necazuri şi întristări, certuri şi osîndiri n-am primit de la 
el? Cît m-a făcut să flămînzesc, să însetez, să priveghez, să dorm 
pe jos, cît m-a dispreţuit, cu cîte rele nu m-a împovărat? Şi acestea 
învăţîndu-mă demonul, mă mîniam mai mult şi mă socoteam 
nedreptăţit şi pătimind multe rele. Şi-mi spunea gîndul: ieşi de 
la acest blestemat, şezi într-o chilie ca toţi părinţii, căci acesta nu 
este monah, ba nici măcar creştin. Din aceste gînduri începeam 
iarăşi să văd în vis pe bătrîn că dansează cu femei şi joacă cu etio¬ 
pieni. Şi crezîndu-le acestea, mă întăream în convingerea că e 
duşmanul lui Dumnezeu şi prietenul dracilor. în afara Schitului, 
ca la 5 stadii, se afla un templu elin (păgîn) şi în mijlocul lui stătea 
o statuie de marmoră, iar bătrînul avea obiceiul să iasă Sîmbăta 
din Schit şi să meargă la acel templu şi să plîngă. Se aflau acolo şi 
chipuri de idoli păgîni. Şi demonul îmi arătă în vis nu o dată, ci 
de multe ori că bătrînul jertfeşte şi se închină idolilor. Iar eu, pre- 
supunînd că visele sînt adevărate, în ceasul cînd bătrînul obişnuia 
să iasă şi să meargă la acel templu, prefăcîndu-mă, am ieşit din 
chilie şi am căzut pe faţă înlăuntrul templului, înapoia unei rămă¬ 
şiţe de zid. Şi văd pe bătrîn intrînd şi o femeie înaintea lui şi 
venind ea, am văzut cum se ruga şi se închina idolului, şi după ce 
a isprăvit rugăciunea, am văzut că venind bătrînul s-a închinat 
chipului de animal, a sărutat femeia şi însoţit de ea, bătrînul a 
plecat spre Schit, iar femeia în jos. 18 

Acestea privindu-le de şapte ori în ascuns şi văzîndu-le ca 
sigure, am început să şed în afara chiliei şi spuneam pe ascuns 
fraţilor ce veneau spre a se folosi de la bătrîn: „Fraţilor, Ava acesta 
este prin fire un curvar şi închinător la idoli; de ce vă lăsaţi înşe¬ 
laţi, venind la el?" 

Şi am făcut aceasta grăind către monahi ce veneau la bătrîn 
patru luni şi pe măsură ce eu mă sileam să-i împiedec pe ei, aceia 
din puterea harului lui Dumnezeu veneau tot mai mulţi la bătrîn. 

Văzînd eu, care mă socoteam smerit, aceasta, m-am lăsat de lucrul 

acesta şi mi-am înălţat mîinile la cer, zicînd: „Doamne, dă-mi răb¬ 
dare". Şi socoteam eu, netrebnicul, şi ticălosul, că rabd pe nedrept 
şi că practic o virtute şi suspinînd, ziceam: „Slavă Ţie, Dumne¬ 
zeule, de la ce cinste, la ce necinste am ajuns, şi cum eram şi ce am 
ajuns". Şi plîngeam. 

Iar bătrînul văzîndu-mă„ zicea: „Fiule bun, curăţeşte-ţi 
inima, smereşte-ţi gîndurile, doreşte smerenia lui FIristos, dispre¬ 
ţuieşte mîndria, ia aminte la tine". 

Grăindu-le el acestea, eu mă mîniam şi mă tulburam şi sim¬ 
ţeam cuvintele lui ca săgeţi care mă răneau. Cînd şedeam cu el 
la masă, simţeam mîncările răspîndind un miros rău şi mă ruşinam 
că trebuia să le vomez nu numai o dată, ci de două şi de mai multe 
ori. De aceea mă sculam. Iar gîndul care mă tulbura înlăuntru nu 
înceta să-mi spună: „Ieşi din casa acestui bătrîn şi, de se poate, 
şi din Schit. Căci privind pe bătrînul acesta, nu te vei mîntui". 
Şi-mi ziceam: „Pentru ce sufăr acestea? Cînd mă aflam în lume, 
nu curveam, nici nu preacurveam, nici nu furam, nici nu omoram". 
Şi îmi zicea gîndul, mai bine zis demonul: „Cu dreptate pătimeşti; 
ai supărat pe tatăl tău şi pe mama ta, rudeniile şi prietenii tăi; 
acum ai lăsat pe sfinţii părinţi şi ai venit şi te-ai însingurat la acest 
impostor, săvîrşitor de rele şi nemilostiv şi neruşinat". Acestea 
spunîndu-mi-le demonul, eu pretinsul smerit şi păcătosul, mă aflam 
gata să consimt cu gîndurile acestea rele şi ticăloase. 

Şi scufundat în întuneric, socoteam că sînt în lumină, şi 
socotind că vieţuiesc monahal, eram al Satanei, şi în loc să mă cri¬ 
tic şi să mă osîndesc, criticam şi judecam pe robul lui Dumnezeu. 

Aflîndu-mă în această tulburare a gîndurilor, s-a întîmplat 
să-mi scrie tatăl meu: „Mama ta moare, vino să o vezi înainte de-a 
muri". Spun deci lui Ava Petru: „Mă duc cu adevărat să văd pe 
mama mea". Plecînd fratele, spuse bătrînului. Iar bătrînul venind 
la mine, îmi zise: „Bunule fiu, şezi în răbdarea lui Dumnezeu şi 
lasă pătimirea tatălui şi a mamei, căci avem un Tată în cer, care 
are grijă şi de noi şi de ei după folosul nostru. Iar de nu asculţi 
de mine şi pleci, pe părinţi nu-i vei folosi întru nimic, iar pe tine 
te vei vătăma foarte mult şi la urmă te vei căi mult, căci nu te vei 

folosi cu nimic, ci absenţa îţi va fi spre învăţătură". Auzind eu 
acestea de la bătrîn şi demonul răpindu-mă spre mînie, spusei bătrî- 
nului: „Impostorule, închinătorule la idoli, curvarule, preacurva- 
rule, vreai să mă faci egal cu tine?" Iar bătrînul îmi spunea: „Harul 
lui Dumnezeu îmi vine prin gura ta". Iar eu strigăm: „Imposto- 
rule, închinătorule la idoli". Dar cuvintele mele îi făceau pe mulţi 
părinţi să se adune şi toţi bătrînii mă dezaprobau şi ma osîndeau. 
Iar eu, lucrînd dracul în mine, luînd stiharul meu, l-am rupt de 
mînie de sus pînă jos şi aruncînd în faţa lui haina mea, am ieşit 
gol din chilie şi intrînd în chilia unuia din bătrîni, am furat haina 
lui şi ieşind am plecat în Alexandria. Acolo am aflat pe mama 
moartă şi pe tatăl bolnav, murind şi el după trei zile. Iar eu, pre- 
ocupîndu-mă şi vorbind despre bani şi despre cealaltă moştenire, 
şi regretînd că m-am făcut monah, m-a apucat seara. Şi şezînd eu 
pe pat şi cugetînd la cele din Schit şi la Ava Isaia, suspinam şi 
ziceam: „Slavă Ţie, Doamne, care m-ai scăpat de bătrînul acela 
impostor şi rătăcit". 

Şi deodată cu acest cuvînt, am auzit un glas ca de tunet 
zicînd: „Nimicire şi pieire casei lui Procopie". Şi îndată a venit 
un vînt şi s-a aprins un foc în cele patru colţuri ale casei. Iar eu 
m-am sculat tulburat şi de abia am putut să ieşim toţi cei din casă, 
focul întinzîndu-se peste tot. Adunîndu-se toţi locuitorii din Alexan¬ 
dria, n-au putut face nimic, focul topind şi pietrele. Iar eu m-am 
simţit ruşinat şi gîndind la toate cele întîmplate şi plecînd cu 
multă slăbiciune şi descurajare, m-am aruncat în tinda Sfîntului 
Mina. Şi demonul prefăcîndu-se iarăşi în martor, îmi zise: „Toate 
acestea care ţi s-au întîmplat, s-au întîmplat din pricina lui Ava 
Isaia". Trezindu-mă, spun: „Cu adevărat vrăjitorul acela impostor 
este cel care, trimiţînd pe draci a ars casa mea". Şi zicînd aceasta, 
m-am sculat de dimineaţă şi am mers la Patriarhul Evloghiei 19 . 
Şi i-am spus lui: „Stăpîne, răzbună-mă de idolatrul Ava Isaia. 
Căci idolatrul Ava Isaia folosindu-se de vrăjile lui, mi-a ars casa". 


19 Din negrije, s-a dat dintr-o copie de mai tîrziu acest nume. Căci 
Evloghie a fost patriarh mai tîrziu, între 580—607, cu două veacuri mai 
tîrziu ca Ava Isaia. In acea vreme erau Patriarhi Timotei (380—385) şi Teofil 
(385-412). 

Iar Patriarhul îmi zise: „Să-ţi rămînă nevorbitoare buzele viclene 
caregrăesc nedreptate împotriva acestui drept" (Ps. 30. 19). Şi 
odată cu cuvîntul Papei, am văzut un etiopian bătîndu-mă cu un 
ciomag de foc şi îmbrăcîndu-mi pieptul gol. Şi îndată am căzut 
înaintea Patriarhului, tremurînd de pedeapsă. Atunci Patriarhul 
întinzînd mîna, mi-a pecetluit gura. Şi legătura limbii s-a înfăp¬ 
tuit. Şi am rămas şaptesprezece luni pedepsit sub jugul lui Veliar, 
arătîndu-mă tuturor ca o vedere vrednică de compătimit, părînd 
ţinut în lanţuri. Căci îmi făceam rele mie însumi şi cei prezenţi, 
cei din jur nu-mi puteau ajuta. Mîncam fecale omeneşti. Iubitorii 
de Hristos compătimindu-mă, mă acopereau cu haine, căci umblam 
gol. îmi loveam trupul şi-mi aruncam hainele, bătîndu-mă pe mine 
şi lovind pe cei din jur. Iar trupul meu îl murdăream de fecale şi 
de noroi, în care mă culcam tăvălindu-mă. Căci nu era cine să mă 
îngrijească. Mă făcusem ca un elefant. 

Văzîndu-mă iubitorii de Hristos din Alexandria astfel, au 
adus pe unii din părinţii din Schit la mine şi aceştia văzîndu-mă, 
m-au cunoscut. Dar iubitorii de Hristos au spus: „Acesta este fiul 
lui Procopie, care era monah la Ava Isaia". Şi le spuseră lor părin¬ 
ţii: „Faceţi iubire şi aduceţi-1 în Schit". Şi iubitorii de Hristos 
aflînd un cămilar, i-au dat lui ceea ce era rînduit şi legîndu-mi mîi- 
nile şi picioarele, m-au trimis în Schit. 20 Şi adunîndu-se părinţii 
din Schit în biserica cea mare, au făcut priveghere pentru mine 
şi ungîndu-mă cu untdelemn pe tot trupul, au alungat pe dracul 


20Erau trei drumuri ce duceau din Alexandria la muntele Nitria (în 
care se afla Valea Schitului (sau Schitică) Cel dintîi trecea la început prin 
ţărmul Mareotis, după care străbătea Valea ce ducea printre grunji de sare 
pînă la muntele Nitria (muntele Sărat), unde se afla centrul aşezărilor mona¬ 
hale. Dar ţărmul supus vînturilor şi tulburat uneori de cicloni puternici, era 
periculos şi de multe ori valurile Văii erau de nestrăbătut. Al doilea se îndrepta 
spre Apus, între mare şi ţărmul Mareotidei, pînă la capătul acesteia, după 
care se îndrepta spre Sud printr-un început nisipos, care despărţea Valea 
Nitriei de apa rîului Anidros (fără apă) cum se pare un braţ al Nilului, care 
poartă şi numele de rîul Anidros. îndrăzneaţă Melania voia să meargă pe acest 
drum în călătoria ei în Egipt, dar puţin i-a trebuit să fie răpită de Arabii 
care locuiau lîngă mare, şi abia a scăpat prin iuţimea calului ei. Al treilea drum 
urca pe lîngă Nil pînă la Memfis sau Arsinoe şi intra de acolo într-una sau altă 
vale. Cel ce porneşte pe ea, ajunge în partea Nitriei atinsă de apele Nilului, 
incare se află crocodili. Melania, care a îndrăznit să ia şi acest drum, a suferit 
multe încercări (Pref. la ed. I). 

din mine. ?1 Dar am rămas înfricat de pe urma ranelor şi a întină- 
ciunii. 

Dar eu, smeritul şi păcătosul, ticălosul şi vinovatul, cel mai 
prejos de orice urmă monahală, vestind cu amănunţime toate 
cele ce mi s-au întîmplat şi povestindu-le tuturor, i-am rugat pe 
ei să facă rugăciuni pentru sufletul meu smerit şi îndurerat şi să 
roage pe bătrînul meu ca să aibă milă de mine şi să-mi primească 
pocăinţa şi să nu mă lase să fiu iarăşi ispitit de demon. Iar părinţii 
plecînd, au adus la mine pe Petru cel împreună ucenic cu mine. 
Şi acela văzîndu-mă zăcînd cu trupul mucegăit de murdărie şi 
de rane, căci părinţii voind să trezească mila şi durerea bătrînului 
spre mine, m-au dezbrăcat de haina cu care eram îmbrăcat şi m-au 
aşezat gol pe saltea. Şi Ava Petru văzîndu-mă, s-a aruncat peste 
mine şi nu se mai despărţea de lacrimile lui. Iar eu priveam la el 
umilit, fără curaj şi ruşinat. Şi el, după ce a plîns mult, s-a sculat 
şi, luînd pe unii dintre părinţi, a plecat şi a adus pe bătrîn. Iar eu 
văzînd pe bătrîn, am strigat, zicînd: „Miluieşte-mă, robule al lui 
Dumnezeu, pe mine cel rătăcit, de demoni şi să nu mă laşi bucurie 
desăvîrşită vrăjmaşului de suflet stricător. Căci am fost destul 
pedepsit şi chinuit, după cum mi se cuvenea". Iar bătrînul îmi 
zise: „Ai cunoscut, fiule, că pedeapsa le vine celor mîndri pentru 
căderea lor? " Iar eu am zis: „Am cunoscut, cele ce mi s-au întîmplat 
şi am învăţat din cele ce am pătimit. Şi m-am convins că Dumne¬ 
zeu este Judecătorul drept, care răsplăteşte fiecăruia după faptele 
lui" (Rom. 2, 6). Şi pecetluindu-mă cu semnul crucii 22 , îmi spuse: 
„Dumnezeu, Făcătorul întregii zidiri, să-ţi ierte cele trecute şi să 
îndrepteze cele viitoare". Şi punîndu-mă pe un scaun, m-au dus 


21 Din primele timpuri ale Bisericii se făcea ceva şi pentru trup, cum 
nu o fac protestanţii şi neoprotestanţii, care nu văd că sufletul lucrează prin 
trup, dar şi trupul influenţează sufletul. Toate Tainele se folosesc şi de un 
mijloc de sfinţire a trupului. Aşa se folosea ungerea cu untdelemn a trupului, 
însoţită de rugăciune, pentru ca prin el să sfinţească trupul. Demonii au o 
mai uşoară influenţă asupra trupului. Prin o ungere a trupului cu untdelemn, 
însoţită de rugăciune, se alungă demonii care lucrează în el. Adeseori aceasta 
producea şi vindecări. 

22Şi de la Antonie cel Mare (născut la anul 250) şi din această scriere 
vedem că creştinii îşi făceau din primele secole creştine semnul crucii. Sectele 
refuzînd crucea, se depărtează de creştinismul de la origini. 


24 



la chilie. Şi în puţine zile, prin harul lui Hristos (Dumnezeu), m-am 
întărit. Şi s-a împlinit cu mine cuvîntul proorocesc, care spune: 
„Cu zăbală şi cu frîu vei strînge pe cel ce nu se va apropia de tine" 
(Ps. 31, 10). Şi iarăşi: „Multe sînt bătăile păcătosului" (Ps. 31, 11). 

Ştiind deci părinţii Schitului toate cele întîmplate ca vred¬ 
nice de scris, chemînd pe Pioniu, caligraf priceput 23 , mi-au poruncit 
să le povestesc întocmai şi în chip amănunţit. Iar caligraful scriind, 
a lăsat acestea în cartea întîia a scrierii „Despre nălucirea dracilor" 
(Cod 113 al colecţiei patriarhale, f. 194). 

în afară de Petru şi de Elisei, au venit şi alţii, ca să rămînă 
ca ucenici la Ava Isaia. Aceasta se adevereşte din titlul primului 
Cuvînt: „Porunci către fraţii celor aflaţi cu el", dar şi din Ava Varsa- 
nufie, care spune că mii de întrebări s-au pus Avei Isaia de către 
cei care îl rugau să le lămurească. 

Fiind împodobit cu virtuţi Ava Isaia şi avînd harisma cuvîn- 
tului, veneau la el monahii să fie sfătuiţi de el. Aceasta o ştim din 
povestirea lui Ava Elisei. Dar despre aceasta sîntem informaţi şi 
din povestirea următoare: 

Un frate a venit la marele Isaia 24 şi-i zise lui: „Roagă-te 
pentru mine, Ava, că mă întorc în lume. Căci Ava al meu mă ocă- 
răşte în tot timpul zicîndu-mi: diavole, Satano, vrăjmaşule, anti- 
hriste. De aceea plec în lume". Şi-i zise lui bătrînul: „Oare, fiule, 
nu spune adevărul? Hristos şi Dumnezeul nostru are şi El multe 
nume: Dumnezeu şi Domnul şi Bunul şi Milostivul şi Atotţiitorul 
şi Atotputernicul. Se numeşte Dumnezeu (Theos), pentru că vede 
toate, 25 Domn, fiindcă domneşte peste toate, Atotţiitorul, pentru 
că le susţine pe toate. Aşa şi Veliar are multe nume: diavolul- 
satana, vrăjmaşul, vicleanul, antihrist. La fel şi omul care face 
binele se numeşte bunul. Dar omul care bîrfeşte pe altul se numeşte 
diavol (bîrfitor), şi cel ce contrazice şi tulbură pe fraţi este Satana; 

23 Monahul Augustin dă şi din Cod. 113, f. 181 a, din Colecţia Patriar¬ 
hiei din Ierusalim o ştire despre caligraful Pioniu, ucenic al lui Ava Longhin, 
despre care se vorbeşte şi în Pateric. 

24 „Mare" îl numeşte pe Ava Isaia şi un tropar al lui Teodor Studitul, 
în a treia cîntare a canonului Sîmbetei brînzei în Triod. cînd se sărbătoreşte 
cu alţi cuvioşi. 

25 Theos de la Theaomai = văd. 


25 



şi cel ce contrazice pe fratele mai mare şi pe căpetenie se numeşte 
vrăjmaş; cel ce vicleneşte asupra altuia se numeşte viclean; cel 
ce gîndeşte cele rele se numeşte rău; contrariul lui Hristos şi cel 
ce judecă pe altul se numeşte antihrist; şi cel ce păcătuieşte, păcă¬ 
tos. Căci tot cel ce săvîrşeşte păcatul este rob păcatului (lo. 8, 35). 
Dacă şi tu, fiule, faci lucrurile diavolului, nu te supăra cînd auzi 
că eşti numit diavol şi satana, şi vrăjmaş. Căci şi Domnul şi Dumne¬ 
zeul nostru a zis Iudeilor: „Voi sînteţi fiii diavolului" (Ibid. 14). 

Suspinînd fratele, a zis: „Cu adevărat, Ava, sînt şi diavol, 
şi Satana, şi antihrist, şi vrăjmaş, şi viclean, şi păcătos, şi rău, şi 
potrivnic eu, păcătosul şi ticălosul. De aceea plecînd, voi cădea 
în faţa lui Ava al meu şi voi plînge, mă voi jeli şi voi cere iertare 
pentru timpul rău folosit al vieţii mele, fiindcă am fost viclean şi 
necurat, duşman al lui Dumnezeu şi slujitor al diavolului şi duşman 
vieţii mele, sucit şi flecar, cîrtitor şi gata de orice grăire deşartă, 
leneş la rugăciune, iute la mînie, la contrazicere, batjocoritor şi 
pismuitor, lacom la mîncare şi răzbunător. Dar mulţumesc lui 
Dumnezeu că, prin dreptele tale cuvinte, s-a mîntuit sufletul 
meu". Şi încă mărturisindu-se el, ieşi din gura lui un fum şi s-a 
făcut şi se făcu vîrtej şi sparse toate vasele din chilie. Şi a apărut 
ca un mic etiopian cu un ochiu de foc, ieşind pe uşă şi strigînd şi 
zicînd: „Eu sînt dracul mîndriei!" Şi fratele rugă pe bătrîn pentru 
un cuvînt de mîntuire şi răspunzînd bătrînul, îi zise: „De voeşti 
să urmezi Domnului nostru Iisus Hristos, păzeşte cuvîntul Lui şi 
atîrnă pe omul tău vechiu pe cruce cu El şi pe cei ce te trag de pe 
cruce trebuie să-i opreşti pînă nu mori. Şi eşti dator să suporţi 
dispreţul lor şi să odihneşti inima celor ce-ţi fac rău şi să te umi¬ 
leşti pe tine faţă de cei ce voiesc să te stăpînească, şi să ţii gura ta 
în tăcere şi să nu judeci pe cineva în inima ta. Căci de-ţi vine un 
gînd să judeci pe aproapele pentru niscai păcate, gîndeşte-te întîi 
la tine că eşti mai păcătos şi cele bune, pe care socoteşti că le-ai 
făcut, să nu crezi că au plăcut lui Dumnezeu. Şi aşa nu vei îndrăzni 
să judeci pe aproapele. Căci iubirea slavei de la oameni naşte min¬ 
ciuna, iar refuzul ei cu smerenie face frica de Dumnezeu mai mare 
în inimă. Să nu voieşti deci să fii prieten al celor slăviţi în lume, 

ca să nu se depărteze slava lui Dumnezeu de la tine. De faci lucrul 
tău de mînă, să nu-1 dispreţuieşti, ci ai grijă de el în frica lui Dum¬ 
nezeu. Să nu te culci în călătorie în casa cuiva. 26 Cînd nu ai aşteptat 
sfaturile noastre, ci ai plecat aşa cum ai voit, ai ajuns ca demonii. 
Şi eu întristîndu-mă mult, n-am voit să te învrednicesc de cuvînt, 
o dată ce te-am rugat şi ca părinte şi te-am sfătuit şi ca frate şi 
n-ai ascultat. Nu se închide inima sfinţilor. Dar ţi-am părăsit 
sufletul care s-a primejduit şi ţi-am scris cele de acum. Dacă deci 
nu voieşti să fii şi mai mult batjocura dracilor, ieşi din locul tău, 
ascultîndu-mă, şi du-te la o mînăstire. Iar de nu asculţi nici acestea, 
te vei căi mult la urmă de această necugetare" (Cod Sinaitic 206, 
f. 181 b). 

Altă dată iarăşi Ava Isaia, voind să folosească pe fraţi, a 
luat un sac şi s-a dus la un loc unde se îmblătea grîu şi a cerut pro¬ 
prietarului: „Dă-mi grîu". Şi-i zice acela: „Dar şi tu ai secerat, 
Avo?" îi zise lui bătrînul: „Deci de nu seceră cineva, nu are plată?" 
îi spuse lui proprietarul: „Cum voieşti să ai grîu, dacă n-ai secerat?" 
Şi-i zise lui bătrînul: „Deci dacă nu seceră cineva, nu are grîu?" 
îi zise proprietarul de pămînt: „Nu". Şi a plecat bătrînul. Iar fraţii 
văzîndu-1 ce-a făcut, i-au făcut metanie rugîndu-1 să le spună de 
ce a făcut aceasta. Şi le-a spus lor bătrînul: „Am dat-o ca pildă, 
că de nu lucrează cineva, nu ia plată de la Dumnezeu" (Pateric 
grec, p. 181). 

Din povestirea următoare, păstrată de Paladie, vedem ospi¬ 
talitatea lui Ava Isaia pentru fraţi. Iar ce părere avea despre lucru¬ 
rile pămînteşti se vede din observaţia făcută fratelui: „Ava Isaia 
a poftit pe un frate oarecare şi i-a spălat picioarele. Apoi a aruncat 
un prosop într-o oală şi, după ce a fiert, l-a scos. Şi a spus fratele: 
„N-a fiert destul, Avo". Şi-i zise lui: „Nu-ţi ajunge că l-ai văzut 

26„Să nu te culci unde inima ta se teme să nu păcătuiască. Iar de afli 
că trebuie să mănînci acolo, să nu rămîi deloc. Căci este mai de folos să se 
supere cel ce te invită, decît să preacurveşti în inima ta pe ascuns. De poţi, 
să nu iei aminte nici la. haina femeii. Fă aşa şi te mîntuieşti de cursele vrăj¬ 
maşilor". (Aci se termină Codicele Savaitic rir. 665 — în prefaţa monahului 
Augustin, p. 26). 

strălucitor? Şi aceasta este mare mîngîiere" (Pateric grec , p. 181; 
Everghetin, cartea 2, paragraf 16, p. 58). 

Ava Isaia nu se ducea la agapele ce se făceau atunci de către 
monahi. Motivele pentru care le ocolea le vedem în următoarea 
povestire nepublicată: 

„Ne-a povestit nouă Ava Petru, ucenicul lui Ava Isaia: Am 
întrebat pe Ava Isaia, zicînd: De ce nu mergi, Avo, la agapă ca 
toţi părinţii? Şi a zis: „Fiule, fiecare ştie ce îi este de folos şi ce-1 
vatămă". Şi-i zise lui: „Părinte, foloseşte-mă, spunîndu-mi, pentru 
ce nu mergi?" Şi-mi spuse: „Petre, la orice agapă mergi şi vezi vin, 
fugi de el ca de foc şi de şarpe. De multe ori am şezut la agapă şi 
bînd vin, am început să grăesc cu bătrînii şi am ajuns de la vorbirea 
despre Flristos la vorbirea urîtă şi la bîrfire şi ne-am sculat tulbu¬ 
raţi. Bine e deci monahului să mănînce cenuşă şi să bea apă din 
mare în chilia lui şi să nu meargă la agape. Căci de se duce, mănîncă 
ceea ce nu vrea; şi bea ceea ce nu vrea; şi de multe ori grăieşte cele 
ce nu se cuvin şi aude cele ce nu-i sînt de folos şi întristează şi e 
întristat şi tulbură şi e tulburat. Căci cel ce voieşte odihna trupului 
niciodată nu e lipsit de prilejul agapei şi cel ce se obişnuieşte cu 
agapele şi cu pomenirile sfinţilor 27 dispreţuieşte viaţa lui şi se împle¬ 
teşte cu multe păcate. Căci din vin se nasc gînduri urîte şi din gîn- 
duri priviri împrejur, şi din acestea lenevie, şi din lenevie grăire 
deşartă şi din aceasta, bîrfire. Iar din bîrfire nesocotire, şi din 
nesocotire pofta pîntecelui, şi din aceasta lăcomia de mîncare, 
curvie, şi din curvie ironia". Şi-l întrebai pe el: „Avo, ce este ironia?" 
Şi-mi spuse: „Ironia este atunci cînd cineva glumeşte şi rîde pe 
seama altuia; cînd în loc de a-1 arăta pe faţă că-1 critică pare să-l 
laude prin cuvinte. Cel ce practică ironia arată un cuget viclean 
şi rău intenţionat. Căci ironia nu-1 lasă să ajungă cu cineva la 
iubire" (Din codicele amintit din colecţia Patriarhiei din Ierusalim, 
f. 67 a). 

Ava Isaia, pentru luptele şi virtuţile lui, se număra între 
marii Părinţi ai pustiei, cum se deduce din următoarele: „Spuneau 


27 Probabil e vorba de agapele ce se făceau cu ocazia pomenirii celor 
decedaţi. 

despre Părinţii Ava Pamvo, Ava Visarion, Ava Isaia şi Ava Paisie 
că, erau foarte puternici, avînd împreună cu ei şi pe Ava Artre. 
Pe aceştia i-a întrebat presbiterul din muntele Nitriei cum trebuie 
să vieţuiască fraţii. Iar aceştia au spus: „Intr-o mare nevoinţă, 
păzindu-şi conştiinţa din partea aproapelui" (Cod. 137 din colecţia 
Patriarhiei, din sec. XIV). 

Cu evlavie se pronunţa despre el Rufin (Vita Patrum, tom II, 
c. 10, p. 358). Din următoarea povestire a lui Paladie se vede că 
el se învrednicea şi de harisma prevederii: „Ava Uros şi Isaia şi 
Ava Pavel se întîlneau împreună, aflîndu-se pe neaşteptate la rîu 
bărbaţi evlavioşi şi nevoitori şi vizitînd pe marele Anuv. 28 La o 
distanţă de ei se aflau trei mînăstiri. Şi-şi spuseră unii altora: 
„Să-şi primească fiecare dintre noi vieţuirea lui, aşa cum a fost 
cinstit de Dumnezeu".Ava Uros a spus către ei: „Cer de la Dumne¬ 
zeu darul să ajungem neobosiţi la locul unde mergem în puterea 
Duhului". Şi de-abia s-a rugat de aceasta, corabia s-a aflat îndată 
gata, împreună cu vîntul cuvenit, şi într-o clipă s-au aflat pe rîu, 
mergînd împotriva curentului. Iar Isaia a zis către ei: „Ce e de 
mirare, prieteni, că se va întîlni cu noi un om, care ne va anunţa 
fiecăruia vieţuirea ce o avem de trăit? Iar Pavel, cel de-al treilea, 
le-a răspuns: „Ce este, de ne va descoperi Dumnezeu, ca după trei 
zile îl va ridica pe acel om?" După ce au înaintat puţin spre acel 
loc, bărbatul acela întîlnindu-i, i-a salutat. Iar Pavel a zis către 
el: „Spune-ne, frate, izbînzile tale, căci poimîine vei pleca la Dum¬ 
nezeu", Iar Anuv a zis către ei: „Binecuvîntat este Dumnezeu, 
care mi-a făcut şi mie cunoscute acestea, ca şi venirea şi vieţuirea 
voastră!". Şi a spus faptele fiecăruia, dar şi-a explicat şi virtuţile 
sale" (Istoria Lausiacă, cap. 55, 56, 57). 

Din titlul codicelui Savaitic (de la mînăstirea Sf. Sava, 
lîngă Betleem, n. tr.), 72, din sec. 12, f. 58 b, „al lui Ava Isaia, isi- 
hastul şi presbiterul", şi din cod. 28 din Paris, din sec. 15, f. 66— 
110, care cuprinde lucrări ale lui Isaia presbiterul, aparţinînd pro¬ 
babil egumenului Isaia din sec. IV (Krumbacher, Bizantinische 
Wortkunst, t. I, p. 318), vedem că era presbiter. Nu se ştie cînd a 


28 In Codicele din Ierusalim Anuv, în cel Sinaitic = Pafnutie. 

murit, probabil pe la sfîrşitul sec. IV. Amintirea lui se prăznuieşte 
în Biserica Ortodoxă în Sîmbăta Brînzei, împreună cu toţi Sfinţii 
Părinţi. 

Acestea privitor la Ava Isaia. Iar despre cele 29 de Cuvîn- 
tări ale lui, în vremea din urmă Krtiger a lansat ideea că e neîndo¬ 
ielnic că scrierile atribuite lui Isaia din sec. IV au ca autor pe 
Pustnicul de asemenea Egiptean, care a murit aproape de Gaza, 
la 11 August în anul 488 şi deci scrierile acestea se strămută din 
sec. IV în sec. V. 

Dar înainte de-a rezolva problema aceasta este necesar să 
cercetăm multele scrieri siriace, care poartă numele lui Isaia 
(. Kugener , Byzant. Zeitsch., 1900, f. 385—386). După biograful 
lui, Isaia a fost primul monah nomad în Egipt, în pustia cea mai 
dinlăuntru (Schit). De acolo s-a mutat în Ierusalim, a rămas 
după aceea în pustia Eleutorupol şi s-a retras după aceea în Gaza, 
unde a întemeiat o mînăstire şi s-a închis în casă sa fără să mai 
vadă pe altul, decît pe Petru, căpetenia ucenicilor lui. Toate răs¬ 
punsurile lui Isaia s-au comunicat de atunci prin gura lui Petru, 
în acelaşi manuscris siriac, o scurtă ştire needitată arată că Isaia 
Pustnicul nu s-a opus Sinodului din Calcedon, deşi ucenicul lui, 
Petru, era împotriva lui 29 . Informaţia că nu s-a opus Sinodului din 
Calcedon nu e adevărată, deoarece Sofronie al Ierusalimului 
(+641), în Epistola lui sinodală împotriva Monotelitismului, zice: 
„Petru... miasma iberiană şi nebunul barbar, Isaia prietenul 
acestui Petru, s-au arătat primitori ai altei erezii acefale între 
Acefali" (Patr. t. 87, partea III, col. 3 192—3193). Şi mai jos ana- 
tematizînd ereziile, cuprinde între ele pe cea a Eutichienilor, a 
Acefalilor, a Varsunufiţilor, a Isaienilor". 

Dar că scrierile păstrate (sub numele lui Isaia) aparţin unui 
autor care a trăit în sec. IV, se deduce din următoarele: „Primesc 
în chip canonic şi scrierile, şi vieţile asceţilor. Aceasta o spun împo¬ 
triva aiuritului Pamfil, care vine aici din Orient şi a bîrfit rău şi 

29 Land. Anecd. t. III, p. 346 — 356, trad. în germană de Krflger şi 

Ahreus, Die sogennante Kirchengesch, der Zach. Rhetor, Leipzig, 1899, p. 268— 
274 şi Kugener, Byzant. Zeitsch. 1900, p. 466. 

mincinos pe următorii Sfinţi Părinţi: Marcu, Isaia, Varsanufie, 
Dorotei şi Isichie, nu insă pe Varsanufie, Isaia, Dorotei şi Acefalii 
uniţi cu Acefalii şi pe cei uniţi cu Acefalii şi pe cei cu şapte coame, 
ci pe alţi ortodocşi şi cu acelaşi nume, pe care eu îi primesc ca 
ţinînd tradiţia Părinţilor, asigurat de informaţia Prea Sfmtului 
Patriarh Tarasie ...ale altor persoane vrednice de crezare, nu 
numai din acele cetăţi, ci şi din cele din Răsărit. Cei amintiţi sînt 
atît de lăudaţi de sfinţii bărbaţi de mai sus, că icoanele lor au fost 
puse in Biserica cea mare, în rînd cu sfintele icoane ale Sfinţilor 
Părinţi, ca cea a lui Efrem şi a tuturor celorlalţi, în ale căror învă¬ 
ţături nu s-a aflat nimic neevlavios, sau în afara legii, sau necano- 
’ nizat" (P.G. 99,1816). 

Aducem la urmă mărturia Patriarhului Ioan al Antiohiei din 
sec. XI care, înşirînd scrierile Părinţilor din Schit, aminteşte 
între ele şi cartea Sfmtului Paisie. 

După informaţiile de mai sus, Isaia din sec. V a fost mono¬ 
fizit, dar cele 29 de Cuvinte nu-i aparţin lui, ci lui Isaia din sec. 
IV. Căci cum ar fi cu putinţă ca mari bărbaţi ai Bisericii, ca Ioan 
Damaschin, Varsanufie, Grigorie Sinaitul, Pavel Evergetin şi 
mulţi alţii, să ia toate citatele din scrierile lor din opera unui 
monofizit? 

în afara celor 29 Cuvinte, s-au salvat în traducere latină 
(Patrologia Latină, t. 103, col. 417—434) 68 de reguli pentru 
monahii începători, luate din Cuvîntul 3 şi 9. 

O mică lucrare cu titlul „Sfaturi ale lui Ava Isaia către 
Teodora monahia şi surorile ei în Hristos", tradusă în cuvîntarea 
lui Nichifor din Hios, s-a editat (în Emiopol, 1885) de către Arhi¬ 
mandritul Hristofor. 

înPatrologie, t. 40, col. 1205 se află 19 capete ale aceluiaşi, 
întitulate: „Despre nevoinţă şi linişte (isichie)", care s-au luat din 
cele 29 de Cuvinte ale lui, ca şi cele din Filocalia greacă, tom. I, 
p. 17, traduse în Filocalia românească, voi. I, sub titlul: „Despre 
paza minţii", afară de cap. 7, 8, 9. 

în codicele 118 din colecţia Patriarhiei (din Ierusalim) 
există unele fragmente sub numele lui Ava Isaia (f. 62 a — 68 b. 

124 a—132 a, 202 b—203 b). Aceste fragmente (afară de trei: 
127 b, 118 b, şi 120 a), care corespund şi celor din Filocalia (23, 24, 
26), nu sînt ale acestui Ava, din pricina noţiunilor şi limbii deose¬ 
bite. La Paladie (+ pe la 420) s-au păstrat următoarele sentinţe: 

„A spus Ava Isaia că nimic nu foloseşte atîta pe începător, 
ca ocara. Precum îi foloseşte pomului udarea în fiecare zi, aşa înce¬ 
pătorului ocara şi răbdarea ei". 

„A spus iarăşi către cei bine începători şi supuşi părinţilor 
sfinţi, că prima vopsea nu rămîne, de ex. roşul; şi precum crengile 
fragede uşor se încovoaie, aşa şi începătorii în ascultare"; 

„A spus iarăşi că începătorul ce se mută din mînăstire în 
mînăstire, se aseamănă cu animalul care aleargă de la o păşune 
la alta". 

„A spus iarăşi că presbiterul din Pelosiu, făcîndu-se o agapă 
a fraţilor în biserică şi venind ei şi vorbind întreolaltă, certîndu-i 
le-a spus: „Tăceţi, fraţilor, că am văzut pe un frate mîncînd cu 
voi şi bînd pahare, cîte şi voi şi rugăciunea lui urcă înaintea lui 
Dumnezeu ca un foc". Şi zicea iarăşi că dacă vrea Dumnezeu să 
miluiască sufletul, iar acesta se împotriveşte şi nu vrea, ci împli¬ 
neşte voia sa, îi îngăduie să pătimească cele ce nu voieşte, ca astfel 
să-L caute pe El". 

„Zicea iarăşi că atunci cînd cineva vrea să răsplătească răul 
cu rău, poate să vatăme conştiinţa fratelui chiar şi numai cu inten¬ 
ţia"? 30 . 

„Acelaşi Ava Isaia a fost întrebat ce este iubirea de arginţi, 
şi a răspuns: a nu crede în Dumnezeu că are grijă şi a nu nădăjdui 
în făgăduinţele lui Dumnezeu şi a voi să se lăţească". 

„A fost întrebat, iarăşi, ce este bîrfirea? Şi a răspuns: a nu 
cunoaşte slava lui Dumnezeu 31 , ci pisma faţă de aproapele". 

30 Există o comunicare spirituală intre suflete chiar cînd nu se arată 
în fapte, e ceea ce psihologia modernă constată prin fenomenele hipnozei şi 
ale sugestiei. Atîta doar că aceasta vede aceste fenomene numai cînd e activă 
şi voinţa, pe cînd ele se produc chiar cînd voinţa nu le voieşte. 

31 A bîrfi pe un altul înseamnă a nu vedea că în darurile ce le are fie¬ 
care se manifestă slava lui Dumnezeu care le-a dat. 


32 



„A fost întrebat, iarăşi, ce este mînia? Şi a răspuns: ceartă, 
minciună şi necunoştinţă" (Pateric grec; P.G. 65, col. 204-—220, 
Everget., cartea 2, cap. 31). 

în scoliile la Scara (P.G. 86) lui loan Scărarul (+pe la 600), 
se dau cele următoare dintr-un text necunoscut al lui Ava Isaia: 

„Cel ce petrece pururea în inima lui, iese numaidecît din cele 
frumoase ale vieţii trupeşti. Căci umblînd în duh, nu poate cunoaşte 
poftele trupului, deoarece acesta îşi face plimbările în cetatea virtu¬ 
ţilor. El are virtuţile ca străjere la poarta vieţuirii curate. De 
aceea şi uneltirile demonilor rămîn nelucrătoare asupra lui. Săge¬ 
ţile dragostei lumeşti ajung cel mult pînă la ferestruicile firii" 
(Scolia 4 la Cuvîntul 27; în trad. rom. pg. 379). 

„Mînia, a voi să se impună voinţa proprie; cunoştinţa min¬ 
cinoasă, a voi cineva să înveţe şi a iubi cele de trebuinţă ale lumii 32 . 
Micimea de suflet stă în a fi stăpînit, în a nu suporta, în a nu da 
şi în a lua" (Scol. 1 la Scara, Cuv. 21). 

„întrebare: Ce este curvia? Răspuns: Neputinţa de-a se 
stăpîni. întrebare: Şi ce este neputinţa de-a se stăpîni? Răspuns: 
împodobirea trupului, îmbrăţişarea, lenea, cuvinte pricinuitoare 
de rîs, privirea neruşinată, necredinţa în făgăduielile lui Dumne¬ 
zeu, iubirea de-a se lărgi, deoarece voieşti lauda lumii, nemilos- 
tivirea, deoarece iubeşti slava deşartă, nemăsurarea lipsei de con¬ 
ştiinţă, neluarea aminte la judecata lui Dumnezeu" (Scolia la 
Scara 12, la Cuv. 15). 

loan Damaschin (+756) a păstrat întreg Cuvîntul despre 
smerita cugetare (Cuv. 20), în „Sfintele Paralele" şi următoarele 
două fragmente: 

„Deoarece li se întîmplă aceleaşi cazuri celor păcătoşi şi 
drepţi, să nu socotim pe toţi supuşi căderii şi că cele rele trebuie să 
premeargă mîntuirii" (Patrologia, t. 93, 324). 


32 Există şi o cunoştinţă mincinoasă. Omul nu poate renunţa la voinţa 
de-a se lumina şi de-a lumina pe alţii. Aceasta ţine de firea lui. Dar poate 
strîmba setea de-a se lumina şi de-a lumina pe alţii. O poate pune în slujba 
egoismului strimt, crezînd că îşi lărgeşte conţinutul eului, reducîndu-1 la el 
însuşi. Prin aceasta renunţă la Dumnezeu. Dar la lume nu poate renunţa. 
Şi nu renunţă la ea, pentru că o poate stăpîni şi pe de altă parte îi stăpîneşte 
ea slăbiciunea trupului. 

„Cei ce fac toate numai pentru ei, îşi însuşesc iubirea de sine 
ca cel mai mare dintre rele. Aceasta e neunirea cu nimeni, neco- 
municarea, lipsa de iubire, nedreptatea, lipsa de evlavie. Firea îl 
face pe om nu ca animalele singulare, ci ca grup împreunat cu alţii, 
în comuniune, ca să nu trăiască numai sie-şi, ci şi tatălui şi mamei, 
şi fraţilor, şi soţiei, şi copiilor şi altor rudenii şi prieteni, şi celor 
dintr-o localitate, şi seminţiei, şi patriei, şi celor de un neam şi 
tuturor oamenilor. Ba încă şi părţilor lumii şi întregii lumi. Şi eu 
mult înainte lui Dumnezeu, Făcătorul. Căci dacă este întreg raţio¬ 
nal (cuvîntător) trebuie să fie social, iubitor al universului, iubitor 
al lui Dumnezeu" (Ibidem, col. 420). 

La Pavel din Amoriu, ctitorul mînăstirii Evergetin (la 1048), 
din care s-a ivit şi colecţia Evergetin, se afla, afară de fragmentele 
din textul „Cuvintelor, şi fragmentele următoare din scrieri necu¬ 
noscute: „Acelaşi (Isaia) slăbind, a spus către Ava Petru: „Celui 
ostenit nu-i este povară să aştepte odihna. De aceea nici eu în 
osteneala slăbiciunii mele nu mă simt împovărat, ci mă stăpîneşte 
mai mult frica acelui ceas foarte întunecat cînd voi fi aruncat de 
la faţa lui Dumnezeu şi nimenea nu va mai fi care să asculte, nici 
nu va mai fi o aşteptare a odihnei" (Cartea a 3-a, cap. 18, p. 58). 

„Dar îi e cu putinţă omului să facă cele rele din prilejul 
binelui de care i se face parte, cînd pocăindu-se iarăşi păcătuieşte". 

De aceea, de te pocăieşti cu adevărat, nu păcătui. Căci cel 
ce se pocăieşte nu are ceasuri ale lui Dumnezeu, în care e dator 
să facă binele, şi ceasuri ale diavolului în care trebuie să se afle 
în dezordine; nici timp al evlaviei şi iarăşi timp al nelegiuirii. Nu 
poate să fie o dată rob al lui Dumnezeu şi o dată rob al diavolului, 
ci totdeauna este acelaşi. „Căci cel ce face păcatul, zice Domnul, 
este rob al păcatului" (lo. 8, 35); iar cel ce este rob al păcatului, 
nu poate sluji lui Dumnezeu, cum zice iarăşi Domnul în Evanghelii: 
„Nimenea nu poate sluji la doi domni" (Mt. 6, 24). „Căci ce însoţire 
are dreptatea cu nelegiuirea?", zice Apostolul. Sau ce împărtăşire 
are lumina cu întunericul? Şi ce învoire este între FIristos şi Veliar? 
Sau ce are comun templul lui Dumnezeu cu idolii? (11 Cor. 6, 14 — 
15). „Să ne curăţim deci pe noi de toată întinăciunea trupului şi a 

duhului". Şi atunci „săvîrşim sfinţenia in iubirea lui Hristos" 
(11 Cor. 7, 1). Căci cel ce ocoleşte cele mai multe păcate, dar e stă- 
pînit de unul singur, nu e liber. Căci de este biruit de unul, ii este 
rob lui. Dar e învins cu uşurinţă de cele mici, e robit apoi de cele 
mari. Căci e cu neputinţă să-şi stăpînească patimile mari, dacă nu 
învinge întîi cele mai mici" (Cartea 3, cap. 11, p. 30). 

înFilocalia greacă, tom. 1, p. 18—19, şi românească, voi. 1, 
p. 395 şi 398, se află capetele 7, 8, 19 ale lui Isaia Pustnicul: 

Monahul Antonie sau Melisa, care a trăit, după unii, pe la 
1110, a păstrat următoarele fragmente: 

„Ce e mai bine: a te îndulci şi a împlini pofta trupului puţine 
zile, sau a te lipsi de viaţa veşnică?" 

„Cel ce cruţă pe cei răi, nedreptăţeşte pe cei buni" (P.G. 136). 

„Cei ce pedepsesc pe cei ce fac nedreptate, îi împiedecă să 
nedreptăţească pe alţii" (Ibidem). 

„Cel ce cinsteşte virtutea, cinsteşte primul adevăr, care stă- 
pîneşte peste tot binele" (Ibidem). 

Grigorie Sinaitul, care a trăit pe la 1330, spune în scrierea 
lui: „Despre linişte (isichie) şi despre două moduri ale rugăciunii" 
(Filoc. gr. t. 2, cap. 3, p. 269; Filoc. rom. voi. 7, p. 174): „Că eşti 
dator să-ţi ţii expiraţia", e martor Isaia Pustnicul, care zice despre 
aceasta: 

„Dar a spus iarăşi (Isaia): De nu se face omul pildă, nu poate 
locui împreună cu aproapele" (Cod. 113 din colecţia Patriarhiei din 
Ierusalim, f. 25 b.). 

Iar codicele din care s-a luat această ediţie a celor 29 de 
Cuvinte ale lui Ava Isaia şi constă din 312 foi, se află sub nr. 109 
al colecţiei patriarhale (0,253 X 0,215) din 312 foi. El a fost scris 
în anul 1679 de către monahul Damaschin. Textul e pe două co¬ 
loane. 

Am dat pînă aci traducerea „Prologului" monahului Augustin 
la ediţia a doua. 

Monahul Augustin dă în continuare şi alţi codici, unde se 
află fragmente din această scriere. El menţionează codicii Savai- 

tici care se află in Biblioteca Patriarhiei din Ierusalim, care au 
fost probabil proprietatea mînăstirii Sf. Sava, de lângă Betleem. 

Din Cuvîntul 1 se află fragmente în cod. Savaitic 362, din 
sec. XIII, f. 203 a. Din Cuvîntul II, în cod. 464 Sinaitic din sec. 
XVII, f. 183 b. Din Cuvîntul III şi IV, în cod. Savaitic 206 din 
sec. XVI. 

Fragmente din Cuvîntul V se află în cod. 378 Savaitic din 
sec. VIII, f. 131. 

Din Cuvîntul VII, în cod. 78 din sec. XII, f. 58 v. şi în cod. 
patriarhal 181 din sec. XIII. 

Din Cuvîntul IX, în cod. patriarhal 408 din sec. IX sau X, 
f. 142 şi în cod. patriarhal din sec. XVI, f. 268 b. 

Din Cuvîntul XV, tot în acela, f. 151 a. 

Din Cuvîntul XVII, în cod. Savaitic din sec. XV, f. 454—459, 
în cod. 378 Savaitic din sec. XVIII, v. 134 b, patriarhal din sec. 
XVI, f. 181 şi 464 Sinaitic, f 175 b. 

Mai sînt fragmente în cod. patriarhal 113 din sec. XVII şi 
137 din sec. XIV, 206 din sec. XVI, cod 394 din sec. XV şi în cod. 
savaitic 333, sec. XIV. 

în afară de codicii amintiţi monahul Augustin a avut în 
vedere şi textul latin al lui Isaia (P.L. t. 40, f. 1 105—1 205), pe 
care l-a tradus Francisc Zenus din Verona la 1574, după un manu¬ 
scris grec, scris cu litere mai vechi, fiind îndreptat de Antonie 
Hilbert. Comparînd cele două texte, a dat la note deosebirile 
esenţiale şi lipsurile fiecăruia. 

Sfîrşind monahul Augustin mărturiseşte că a fost foarte 
grea povară pe care şi-a asumat-o şi mai presus de slabele sale 
puteri. Dar încrezîndu-se în ajutorul lui Dumnezeu, a pornit la 
lucru. 

Ale celui între sfinţi Părintelui nostru 

9 

ISAIA PUSNICUL 
Douăzeci şi nouă de cuvinte 




CUVÎNTUL I 

Sfaturi date fraţilor aflaţi cu el 


1. Cei ce voiţi să rămîneţi cu mine, ascultaţi pentru 
Dumnezeu, şi fiecare să şadă în chilia lui în frica lui 
Dumnezeu. Şi nu dispreţuiţi lucrul vostru de mină, 
pentru porunca lui Dumnezeu. Şi nu uitaţi de meditaţia 
voastră şi de rugăciunea neîncetată. Şi păziţi inima 
voastră de gînduri străine, ca să nu cugetaţi ceva despre 
vreun om sau despre vreun lucru al veacului acesta; 
ci totdeauna cercetaţi în ce înaintaţi şi siliţi-vă să vă 
îndreptaţi, rugind pe Dumnezeu cu osteneala inimii şi cu 
lacrimi ca să vă ierte şi să vă păzească în viitor să nu 
mai cădeţi din acestea. în fiecare zi să aveţi înaintea 
ochilor moartea şi să vă gîndiţi cum veţi ieşi din trup 
şi cum veţi trece peste puterile întunericului care vă vor 
întîmpina in văzduh; şi cum veţi răspunde lui Dumne¬ 
zeu. Priviţi neîmpiedecat de mai înainte la înfricoşata 
zi a judecăţii şi a răsplătirii tuturor faptelor şi cuvinte¬ 
lor şi gîndurilor voastre, „Căci toate sînt goale şi desco¬ 
perite ochilor Celui în fata Căruia vom da socoteală" 
(Evr. 4,13). 

Fără o mare trebuinţă să nu vorbiţi in trapeză 33 . 
Iar la Liturghie să nu îndreptaţi pe vreunul care cîntă, 
dacă nu va întreba acela ceva 34 . în cursul săptămînii 


33 Sfîntul Pahomie (+348), spune „Dacă cineva e împins cu grabă să 
vorbească şi să rîdă în locul unde se mănîncă, va lua certare (Gap. 9, P.G. 40 
col. 948). 

34 De se va întîmpla în timpul cîntării şi al rugăciunii, sau în timpul 
citirii, să vorbească sau să rîdă cineva, trebuie să-şi dezlege îndată brîul şi, 
avînd capul plecat şi mîinile adunate, să fie dus înaintea altarului şi să fie 
certat de egumenul mînăstirii. Aceeaşi trebuie să se facă în adunarea fraţilor, 
cînd în acelaşi mod se adună să mănînce (Pahomie, P.G. 40, col. 948). 


39 



slujiţi în bucătărie în frica lui Dumnezeu, fără să părăsiţi 
meditaţia voastră 35 . Peste tot să nu intre cineva 36 în 
chilia fratelui său, nici să nu voiţi să vă vedeţi înainte 
de ora 6, 37 nici să voiţi să cunoaşteţi lucrul de mină al 
altora, de a lucrat fratele tău mai bine ca tine, sau tu 
mai bine ca el. Iar întîlnindu-vă în trecere, să nu vorbiţi 
în deşert, nici să nu îndrăzniţi orice, ci fiecare să ia 
aminte, în frica de Dumnezeu, la sine şi la lucrul său 
de mină şi la meditaţie şi la sufletul său în ascuns. Iar 
cînd se isprăveşte Liturghia, sau cînd vă sculaţi de la 
mîncare, nu vă aşezaţi la vorbă lungă 38 , nici la cuvinte 
despre Dumnezeu, nici despre lume, ci fiecare să intre 
în chilia lui şi să şi plîngă păcatele lui. Iar de se iveşte 
trebuinţa să vorbiţi împreună 39 , vorbiţi foarte puţin, 
cu smerenie şi evlavie, gîndindu-vă că Dumnezeu ia 
aminte la voi. Nu vă sfădiţi între voi şi nu vorbiţi împo¬ 
triva cuiva, nici nu judecaţi pe cineva; nu dispreţuiţi 
pe cineva, nu cîrtiţi împotriva cuiva. Să nu iasă din 
gura voastră nici o minciună. Să nu voiţi să vorbiţi sau 
să auziţi ceva din cele ce nu vă folosesc. 

2. Să nu lăsaţi în inima voastră nici ura, nici pisma 
împotriva aproapelui. Nici să nu fie ceva în gura voastră 
şi altceva în inimă. Căci Dumnezeu nu se lasă înşelat, ci 
toate le vede: şi cele ascunse, şi cele arătate. Să nu ascun- 


35 Ioan Casian (+345), trecînd prin mînăstirile Răsăritului şi Apusului 
cu prietenul lui, Gherman (+390), relatează că numai în chinoviile Răsări¬ 
tului „fraţii slujesc pe rînd cu săptămîna în bucătărie şi în alte datorii, iar în 
cele egiptene nu se îngăduie decît unui frate foarte încercat grija bucătăriei, 
întrucît virtutea aceluia permite şi tăria trupului poate împlini această slu¬ 
jire şi nu e împiedicat nici de bătrîneţe, nici de slăbiciune" (Casian către Caster, 
Despre rînduielile canonice ale chinoviilor, P.G. 28, col. 860). 

36Colecţia cuvintelor şi învăţăturilor dumnezeieşti ale Sfinţilor Părinţi 
de Dumnezeu purtători, făcută de monahul numit Pavel Everghetin, din 
mînăstirea Everghetida, cartea 13, cap. 13, p. 37 (ed. C-pol, 1861). 

37. Paladie(pe la 430)relateaza ca in muntele Nitriei " pina la ora 6 
(sau la amiazi) nu se permite „întîlnirea cu nimenea" (Istoria Lausiacă, cap. 6, 
P.G. 34, col. 1 019). 

38 „Ieşind de la masă, să nu te porneşti la vorbă lungă" (Sf. Pahomie, 
Op. cit., cap. 19). 

39Everghetinos, cartea a 2-a, cuv. 46, p. 144 (ed. C-pol, 1861). 

deţinici un gînd şi nici un necaz, nici o voie şi nici o 
bănuială, ci descoperiţi-le cu toată libertatea părintelui 
vostru (duhovnicesc) şi siliţi-vă cu toată credinţa să 
împliniţi ceea ce veţi auzi de la el. 

Vedeţi să nu nesocotiţi să împliniţi sfaturile mele, 
fiindcă de le veţi nesocoti, nu vă voi lăsa să rămîneţi cu 
mine. Iar de veţi păzi şi cele din ascuns şi cele arătate, 
eu voi da socoteală despre voi lui Dumnezeu. Iar de nu 
le veţi păzi, va cere El socoteală despre negrija mea, ca 
şi despre îndemnul meu. Iar pe cel ce va păzi poruncile 
mele, în ascuns şi la arătare, Stăpînul Dumnezeu îl va 
păzi de tot răul şi-l va acoperi în toată ispita ce va veni 
asupra lui, în ascuns şi la arătare. Vă rog, fraţii mei, 
lăsaţi cele ce le-aţi adunat din lume şi îngrijiţi-vă de 
mîntuirea voastră, ca să nu fie zadarnică toată viaţa 
voastră şi să fim făcuţi de ruşine înaintea lui Dumnezeu 
şi a celor părăsiţi pentru El 40 , şi a sfinţilor ce s-au nevoit. 
Ci socoteşte că nesfădirea şi neplăcuta pătimire şi smere¬ 
nia şi tăierea voii tale de la toate în bună cunoştinţă 
şi neîncrederea în dreptatea ta, ca şi privirea continuă 
la păcatele tale, sînt ţinta virtuţii tale. Pentru că odihna 
şi lărgimea şi slava deşartă pierd toată osteneala mona¬ 
hului. 


CUVÎNTUL 11 
Despre legea cea după fire 

1. Nu voiesc să nu ştiţi, fraţilor, că la început, cînd a 
făcut Dumnezeu pe om, l-a lăsat în raiu, avînd simţirile 
sănătoase şi stăruind în ceea ce îi era firesc; dar cînd 
a ascultat de înşelătorul lui, s-au strămutat toate în 

40 Cei ce au părăsit pe cei pentru care aveau datoria să se îngrijească 
inviaţă, cu scuza unei vieţi dedicate prin călugărie lui Dumnezeu, dar nu şi-au 
împlinit aceste năzuinţe ascetice, vor fi făcuţi de ruşine şi în faţa acestora 
(n. tr.). 

ceea ce e contrar firii; atunci simţirile lui au fost arun¬ 
cate din slava lor 41 . Dar Domnul nostru a făcut mila Lui 
cu neamul omenesc pentru multa Lui iubire. Căci 
Cuvîntul „trup s-a făcut" (Io. 1,14). adică om deplin 
arată; s-a făcut în toate cele ca noi, „ întru toate afară de 
păcat" (Evr. 4, 15) 42 , pînă la a schimba ceea ce e con¬ 
trar firii în ceea ce e conform firii prin Sfîntul Lui trup 43 . 
Şi făcînd milă cu omul, i-a întors iarăşi în rai, după ce a 
înviat, pe cei ce merg pe urmele Lui şi împlinesc porun¬ 
cile Lui, pe care ni le-a arătat nouă, pînă ce vom putea 
să biruim pe cei ce ne-au scos pe noi din slava noastră. 
Căci El ne-a arătat slujirea sfîntă şi legea curată, pe 
care omul trebuie să le păzească pînă se va statornici 
în firea în care l-a făcut Dumnezeu 44 . Deci cel ce voieşte 
să revină la cele ale firii, să taie toate voile lui cele după 
trup, pînă statorniceşte pe om în cele conforme firii. 
Dorirea cea după fire este dorirea minţii şi ea nu este 
fără dorirea lui Dumnezeu; precum nu e nici iubirea 

41 Omul se afla în normalitatea lui pînă ce era în legătură cu Dumne¬ 
zeu. El a căzut în ceea ce e contrar firii, cînd s-a despărţit prin neascultare 
de Dumnezeu. Acestei învăţături îi este contrară cea catolică, potrivit căreia 
omul se află, cînd e fără Dumnezeu, în „natura pură". Iar cînd primeşte 
graţia (după ea, „creată"), e ridicat într-o stare mai presus de fire. învăţătura 
din acest text consideră pe om în starea lui naturală, cînd e unit cu harul lui 
Dumnezeu, sau cînd trăieşte în armonie cu Dumnezeu (n. tr.). 

42„Om deplin" e formula de la Calcedon. Tocmai pentru că n-a luat 
şi păcatul nostru, s-a făcut om deplin. Faptul că Fiul lui Dumnezeu se poate 
face şi om deplin, e marea taină şi o negrăită preţuire a umanului de către 
Dumnezeu. Dumnezeu l-a făcut pe om astfel ca să poată să se facă El însuşi 
şi om, nu prin schimbarea dumnezeirii Sale. Căci aceasta ar fi panteism. 
E taina Persoanei şi a caracterului ei de lumină şi taină nesfîrşită. Prin aceasta 
Subiectul dumnezeiesc poate înlocui subiectul uman. Căci şi acesta e lumină 
şi taină nesfîrşită, ca şi Subiectul dumnezeiesc. Dar Subiectul dumnezeiesc e 
şi Subiect al firii dumnezeieşti infinite (n. tr.). 

43 Prin păcat omul a căzut în ceea ce e contrar firii (para fisin). Hristos 
a readus pe om la ceea ce e conform firii (kata fisin). Dar în amîndouă stările 
nu părăseşte total legătura cu firea lui, Fiul lui Dumnezeu făcîndu-Se om n-a 
schimbat umanul, ci l-a readus la autenticitatea lui (n. tr.). 

44 Readucerea omului la cele conforme firii este egală cu reintroducerea 

lui în raiul comuniunii cu Dumnezeu şi în slava lui, care e reflectarea slavei lui 
Dumnezeu (n. tr.). 

celor conforme firii 45 . De aceea s-a numit Daniel „băr¬ 
batul doririlor" (Dan. 9,23). Vrăjmaşul a schimbat 
această dorire în poftirea urîtă a toată necurăţia. Rîvna 
minţii este rîvna potrivită firii. Iar fără rîvna spre 
Dumnezeu nu e propăşire. Deci precum s-a scris de 
Apostol: „Rîvniţi însă darurile cele bune"(I Cor. 12,31). 
Dar rîvna spre Dumnezeu s-a întors prin Adam spre 
cele contrare firii 46 . Deci să nu vă duşmăniţi unii pe 
alţii şi să nu vă pismuiţi şi să nu vă minţiţi unii pe alţii. 

2. Dar e proprie minţii şi mînia potrivită firii. Căci 
fără mînie nu e nici curăţie în om. Mînia aceasta luptă 
împotriva seminţelor semănate ca plăceri înşelătoare 
de vrăjmaşul în trup 47 . E ceea ce a făcut Fineas, fiul 
lui Eleazar, cînd s-a mîniat foarte împotriva bărbatului 
şi femeii, şi a început bătaia Domnului de la poporul 
Lui (Num. 25, 7—8). Dar mînia noastră s-a mutat spre 
aproapele pentru toate cele neînţelepte şi nefolositoare. 
E proprie minţii ura cea contrară răului. Astfel folosind-o 
Ilie, a omorît pe proorocii ruşinii (III Imp. 18,40). Ase¬ 
menea şi Samuil a folosit-o împotriva lui Agag, împăra¬ 
tul lui Amalic. Şi fără ura împotriva duşmăniei nu se 
descoperă cinste în suflet şi ura noastră s-a schimbat în 
pornire împotriva firii, spre a urî pe aproapele şi a ne 
scîrbi de el. Şi ura se face cea care alungă toate vietăţile. 
Minţii îi este proprie înălţarea cugetului conform firii 
faţă de orice duşmănie. Şi cînd a aflat-o pe ea Iov, a 
osîndit pe duşmanii lui, zicînd lor: „Cei necinstiţi şi 


45 Dorirea şi iubirea celor proprii firii este proprie minţii şi ele sînt egale 
cu dorirea şi iubirea lui Dumnezeu. E în firea minţii omeneşti, să iubească şi 
să dorească pe Dumnezeu (n. tr.). 

46. Prin doriri , firea noastra este făcută pentru ceea ce o depăşeşte .Plă¬ 
cerile trupeşti o atrag, dimpotrivă, în josul ei (n. tr.). 

47 Se afirmă în acestea apartenenţa la fire, a poftei şi mîniei. E o poftă 
(o dorire) proprie firii şi una contrară. La fel o mînie (o iuţime) proprie firii 
şi una contrară. Altfel firea omenească ar fi pur pasivă, indiferentă, o mortă¬ 
ciune. Prin pofta şi iuţimea potrivită firii, firea creşte, se depăşeşte din Dum¬ 
nezeu. Prin minte se curăţeşte firea de ceea ce nu se cuvine. Prin mînia con¬ 
formă firii, proprie minţii, aceasta luptă împotriva diavolului sau a seminţelor 
semănate de el în trupul omului ca plăceri înşelătoare (n. tr.). 

leneşi, lipsiţi de orice bine, pe care nu i-am socotit 
vrednici de turma clinilor mei" (Iov. 30,8). Şi ni s-a 
schimbat dispreţul asupra duşmanilor şi ne-am dispre¬ 
ţuit unii pe alţii, înţepîndu-ne unii pe alţii şi ne-am 
îndreptăţit pe noi înşine împotriva aproapelui. Şi din 
pricina dispreţuirii lui Dumnezeu ne facem duşmani ai 
oamenilor. Astfel, din cele create împreună cu omul, 
cînd a mîncat din neascultare, ele i s-au preschimbat în 
cele rele. Să ne silim deci, iubiţilor, ca să înţelegem cele 
ce ni le-a arătat nouă Domnul nostru Iisus Hristos în 
sfîntul Lui trup. Căci este sfînt şi locuieşte în sfinţi. 
Să ne îngrijim deci de noi înşine ca să plăcem lui Dum¬ 
nezeu săvîrşind după putere faptele noastre şi să facem 
mădularele noastre să se potrivească firii, ca să aflăm 
milă în ceasul ispitei la Cel ce are să vină pentru toată 
lumea (Le.21,26), cerînd totdeauna Bunătatea Lui, ca 
să se unească ajutorul Lui cu smerenia noastră: ca să 
ne mîntuiască pe noi de vrăjmaşii noştri. Că a Lui este 
puterea, şi ajutorul, şi stăpînirea în vecii vecilor. Amin. 

CUVÎNTUL 111 

Despre starea începătorilor şi a celor din chilii 

1. înainte de orice, avem nevoie de smerita cuge¬ 
tare; să fim totdeauna gata, la orice cuvînt pe care îl 
auzim, sau la orice lucru, să spunem: iartă! Căci prin 
smerita cugetare se strică toate ale vrăjmaşului 48 . Nu 
te măsura pe tine în nici o faptă a ta 49 , ca să fii netul¬ 
burat în gîndurile tale. Să ai faţa ta tristă, dar blîndă 
cu oamenii străini, ca frica de Dumnezeu să locuiască 

48 Se citează la aceasta nota. din mai mulţi părinţi duhovniceşti: „Fii 
gata la orice cuvînt, pe care îl auzi, să spui: „Iartă-mă", pentru că smerita 
cugetare aruncă toate ale vrăjmaşului" (Antonie cel Mare, can. 72). 

49„Nu te mîndri pentru faptele tale, oricare ar fi ele". „Nu te măsura" 
la ce înălţime ai ajuns după orice faptă. 

în tine 50 . De pleci la drum cu fraţii, depărtează-te puţin 
de ei, ca să taci 51 . Şi mergînd, să nu priveşti aci şi acolo 
ci meditează în cugetarea ta sau roagă-te lui Dumnezeu 
în inima ta 52 . Iar în locul, în casa în care te opreşti, nu 
fii cu îndrăzneală, ci fii cu sfială în toate. La ceea ce ţi se 
pune pa masă, întinde mina ta cînd eşti silit să mănînci 53 . 
De eşti mai tînăr, să nu îndrăzneşti să întinzi mina şi să 
bagi în gură. Iar în locul unde ai să dormi, să nu te 
acoperi sub acelaşi acoperămînt cu altul. Şi fă multe 
rugăciuni în inima ta, înainte de-a te culca. Şi de ai 
ostenit pe drum şi voieşti să fii uns cu puţin untdelemn 
pentru osteneala drumului, lasă-ţi numai picioarele, 
ruşinîndu-te să te descoperi fără vreo trebuinţă sau 
boală. Iar şezînd tu în chilia ta, de va veni vreun frate 
străin la tine, fă cu el şi tu aşa: Unge-i picioarele lui şi 
spune-i lui: fă iubire şi ia puţin untdelemn şi foloseşte-1 54 . 
Iar de nu vrea să primească, după ce s-a odihnit, nu-1 
sili. Dar de este bătrîn, bogat în făptuire, sileşte-1 ca să-l 
ungi pe el întreg. Iar de şezi la masă (la trapeză) cu 
fraţii, de eşti mai tînăr, nu spune minţii nu mînca, ci 
adu-ţi aminte de păcatele tale, ca să nu mănînci cu plă¬ 
cere, şi întinde mina ta numai înaintea ta. Şi de este 
ceva înaintea altuia, să nu întinzi mina ta la aceea. 
Hainele tale să-ţi acopere picioarele tale, şi genunchii 
tăi să fie uniţi între ei. 

Iar cînd cei ce mănîncă sînt străini, dă-le lor cele 
de trebuinţă cu o privire veselă, şi cînd încetează să 


50 „Să fie faţa ta neîncetat tristă, afară de cazul cînd te cercetează 
oameni străini. Atunci primeşte-i cu faţa veselă, ca să locuiască în tine frica 
de Dumnezeu". (Everghet. Cartea I, Sentinţa 42, p. 160). 

51 „Cînd călătoreşti cu fraţi, depărtează-te puţin de ei, ca să păstrezi 
tăcerea" (Antonie, can. 75). 

52. " Cind călătoreşti , nu cauta nici la dreapta , nici la stingă , ci repeta 
psalmii şi roagă-te în minte lui Dumnezeu în tot locul unde te afli şi nu te 
amesteca cu încredere cu locuitorii lui" (Antonie cel Mare, can. 76). 

53. "Nu întinde indata mina ta spre cele ce ti se pun inainte , spre min- 
care" (Acelaşi, can. 77). 

54. Smerenia si infrinarea inseamna o delicata politeţe 

mănînce, spune-le lor a doua şi a treia oară : fa iubire şi 
mai ia puţin 55 . Iar cînd mănînci, să nu ridici faţa spre 
aproapele 56 , şi să nu grăieşti cuvînt deşert 57 . Şi să nu 
întinzi mina ta spre ceva, arătînd că o voieşti, fără să 
spui: Binecuvintează 58 . Şi bînd apă, să nu laşi gîtlejul 
tău să gîlgîie, asemenea oamenilor din lume. Şezînd tu 
cu fraţii, de-ţi vine vreo flegmă, să nu o scuipi înaintea 
lor, ci ridică-te şi o aruncă astfel afară. Nici să nu întin¬ 
zi trupul tău în văzul oamenilor. De te încearcă vreun 
gînd neserios, să nu deschizi gura ta; şi va pleca de la 
tine. Să nu deschizi gura ta, rîzînd. Căci aceasta înseam¬ 
nă lipsă de sfială. Să nu pofteşti ceva apropiat, privind-o: 
fie haină, fie brîu, fie culion. Şi să nu-ţi împlineşti pofta, 
făcîndu-ţi ceva asemănător De-ţi procuri vreo carte, să 
nu o înfrumuseţezi cu vreo podoabă. Căci aceasta este 
o patimă. 

2. De greşeşti ceva, nu minţi din ruşine, ci fă meta¬ 
nie zicînd: iartă-mă. Şi greşeala trece. De-ţi spune cineva 
un cuvînt aspru, să nu-ţi înalţi inima, căci mînia lui 
Dumnezeu nu întîrzie. De eşti mustrat de cineva pentru 
vreun lucru, nu te aprinde, ci pune metanie, zicînd: 
iartă-mă, că nu voi mai face, fie că ştii că ai făcut acel 
lucru, fie că nu ştii. Căci toate acestea sînt propăşire 
pentru celtînăr. De faci lucrul tău de mînă, nu te mîndri, 
ci fă-1 în frica de Dumnezeu, ca să nu păcătuieşti prin 
neştiinţă. Cînd te învaţă cineva despre orice lucru de 
mînă, spune-i celui ce te învaţă, fără să te ruşinezi de 
a-i spune în continuare: „Fă iubire şi vezi de e bun sau 
nu". De te cheamă vreun frate cînd eşti la lucrul de 
mînă al tău, sileşte-te să vezi ce voieşte şi fă-1 pe acela 


55 Pofteşte cu stăruinţă pe străini să se servească la masă. 

56. Sa nu ridici fata ta cind maninci , spre aproapele tau , ca sa nu vada 
pofta mîncării oglindită pe ea (n. tr.). 

57 Să nu grăieşti lucruri glumeţe sau fără rost cînd mănînci, în care să 
se vadă plăcerea produsă de mîncare (n. tr.). 

58 Aşteaptă totdeauna să ţi se îmbie. Se dau, precum se vede, sfaturi 
concrete despre felul cum trebuie practicată smerita cugetare (n. tr.). 

cu el, lăsînd lucrul tău. De încetezi să mănînci, intră în 
chilia ta şi fă lucrarea ta, şi nu şedea vorbind cu cei ce 
nu te folosesc. De sînt bătrîni care-ţi grăiesc cuvîntul 
lui Dumnezeu, întreabă pe Ava al tău: „Rămîn să aud, 
sau să intru în chilie?" Şi fă ceea ce îţi va spune. De 
voieşti să mergi la un lucru străin, spune-i lui unde 
voieşti să mergi, ce trebuinţă ai de aceasta. Şi dacă îţi 
spune ce să faci, nu adăuga ceva, nici nu-1 micşora. De 
afli cuvinte din afară, nu le spune pe ele altuia. Căci 
de le vei păzi în urechile tale, nu va greşi limba ta 59 . 
De voieşti să se împlinească un lucru şi cel cu care locu¬ 
ieşti nu voieşte să se împlinească, lasă-i lui voia ta, ca 
să nu se nască o ceartă şi să se supere. 

3. Cînd voieşti să locuieşti cu un frate în chip tre¬ 
cător, nu-i porunci în vreun lucru oarecare şi să nu 
voieşti să fii capul lui. De locuieşti cu fraţii, să nu voieşti 
să te măsori cu ei şi tu în cuvîntul lor. De-ţi vor porunci 
ţie un lucru pe care nu-1 voieşti, luptă cu voia ta pînă ce 
îl vei face, ca să nu-i superi şi să-i pierzi prin descura¬ 
jare; şi ca să ai locuirea paşnică cu ei. De locuieşti cu un 
frate şi-i spui că voieşti ceva, spune-i lui: dar voi face 
ce voieşti. Şi dacă spunîndu-i ce vreai să faci, îi ceri o 
hotărîre, fă ceea ce găseşte el de bine, cu frica lui Dumne¬ 
zeu. De locuiţi împreună şi lucrul ce ţi-1 cere este trecă¬ 
tor, fă-1. De sînteţi mai mulţi, faceţi-1 împreună şi nu 
cruţa trupul tău, ţinînd seama de conştiinţa tuturor. 
Cînd te scoli în fiecare zi dimineaţa, înainte de-a te 
apuca de lucrul de mînă, cugetă la cuvintele lui Dumne¬ 
zeu. Iar de este ceva de făcut înainte, fie patul, fie de 
spălat niscai vase, fie orice alt lucru, fă aceea cu toată 
sîrguinţa, fără zăbavă. De este un lucru care aduce o 
plată, să-l faci împreună cu fratele tău şi să nu-1 ne¬ 
dreptăţeşti pe el. Iar dacă lucrul este mic, şi unul spune 


59 Cînd vei căuta să spui cuvintele spuse ţie, altora, limba ta poate 
greşi, spunîndu-le altfel de cum le-ai auzit. 

altuia: „Pleacă, frate, vezi-ţi de lucru tău, eu îl fac 
acesta singur", ascultă-1. Cel ce ascultă, este cel mare. 
De este la tine un frate străin, fă cu bucurie lucrul care 
trebuie, şi plecînd el fă-1 de asemenea. Primeşte-1 cu 
bunăvoinţă şi cu frica lui Dumnezeu : ca să nu-i fie 
vizita spre pagubă. Păzeşte-te să nu-1 întrebi lucruri 
care nu-ţi sînt spre folos, ci fă-1 să se roage. Iar cînd 
şade la tine, întreabă-1: „Cum te afli?" şi mulţumeşte-te 
cu acest cuvînt. Şi apoi dă-i o carte, ca să o citească 
şi să cugete la cele din ea. Iar de vine după o osteneală, 
lasă-1 să se odihnească şi spală-i picioarele. Iar de-ţi 
aduce cuvinte necuvenite, roagă-1 cu iubire, spunîndu-i: 
„Iartă-mă, că sînt slăbit şi nu pot să le port". Iar de 
este slăbit şi hainele îi sînt murdare, spală-i-le. Iar de-i 
lipseşte ceva şi hainele îi sînt rupte, coase-i-le. Iar de 
este drumeţ şi ai la tine niscai credincioşi, nu-1 pune 
mai presus de ei, dar fă milă cu el din iubirea lui Dumne¬ 
zeu. Iar de este un frate în trecere pe la tine, pentru 
Dumnezeu, şi-ţi cere odihnă, să nu-ţi întorci faţa de la 
el, ci primeşte-1 cu bucurie împreună cu credincioşii care 
se află la tine. Şi de este sărac, nu-1 trimite fără nimic, 
ci dă-i lui din binecuvîntarea ce ţi s-a dat ţie de la 
Dumnezeu, o dată ce cunoşti că cele ce le ai nu sînt ale 
tale, ci dar de la Dumnezeu 60 . Dacă un frate îmbie ceva, 
nu-1 deschide ca să afli ce are în el. Dar dacă arată 
foarte preţios ceea ce ţi se îmbie, spune-i lui: dă-mi să 
văd ce este în el. 

De pleci pe o cale spre casa cuiva, şi cel din ea 
iese şi te lasă singur, să nu ridici faţa ta ca să cunoşti 
cele aflate în casa lui. Şi să nu deschizi ceva din ea, nici 
vreo uşă, nici vreun vas, nici vreo carte. Dar spune celui 
ce iese: dă-mi să fac vreun lucru. Şi ceea ce-ţi dă, fă-1 


60. Toate le avem de la Dumnezeu in dar . Iar ceea ce primeşte fiecare 
nu primeşte în exclusivitate, ci ca să facă parte de aceea şi altora. Toate le 
are fiecare pentru el, dar şi pentru alţii, ca să crească oamenii şi în iubire între 
ei. 

fără greutate. Să nu lauzi cele ce nu le-ai cunoscut, iar 
de cele ce le-ai cunoscut, să nu vorbeşti ca şi cînd le-ai 
văzut. Să nu osîndeşti pe cineva pentru chipul lui. 
De dai de apă sau de ceva de trebuinţă, să nu te arăţi 
nepăsător, ci gîndeşte-te la Dumnezeu că a avut grijă 
de tine. De te scoli în chilia ta, ca să faci slujba ta, nu 
rămînea nepăsător sau în negrijă şi în loc să cinsteşti 
pe Dumnezeu, să te afli uitînd de Dumnezeu, ci rămîi 
în frica lui Dumnezeu. Nu te răzima de perete şi nu-ţi 
înmuia picioarele, răzimîndu-te într-unul şi uşurînd pe 
celălalt, ca cei fără de minte. Trezeşte inima ta să nu 
caute la voile tale, ca Dumnezeu să primească jertfa ta. 
De cîntaţi împreună, fiecare din voi să-şi facă rugăciunea 
lui. Iar de este cu voi un străin, rugaţi-1 cu iubire ca 
să-şi facă rugăciunile lui. Spuneţi-i aceasta lui pînă 
la a doua şi a treia oară, fără ceartă. In ceasul aducerii 
darului tău, spune gîndurilor tale, simţirilor tale să 
stăruie în frica lui Dumnezeu, ca să te învredniceşti 
de Taine, şi să te vindece pe tine Domnul. Vezi să nu-ţi 
laşi trupul tău fără curăţie şi să te fure slava deşartă. 
Iar cel mai tînăr să se lase în toată lipsa de frumuseţe 
a trupului. Căci aceasta este în folosul lui 61 . 

Cel tînăr să nu poarte niciodată haină frumoasă, 
pînă ce nu va ajunge la vîrsta bărbatului. Căci aceasta 
îi este spre vindecare. Să se folosească de vin pînă la trei 
pahare în caz de trebuinţă. Să nu-şi descopere dinţii cînd 
rîde, iar faţa lui să caute în jos cu ruşine. Cînd va fi să 
doarmă, să-şi încingă brîul, să aibă grijă să nu-şi ducă 
mîinile înlăuntru, căci trupul are multe patimi, hrănite 
întru neştiinţă. De trebuie să pornească la drum, să 
poarte sandale, dar pînă ce este în chilia lui să nu poarte 
sandale. Umblînd el, mîinile lui să stea apropiate de 
brîul său. Să nu se afle deloc înaintea altora. Aflîndu-se 


61 Cel tînăr să nu se gătească, spre a nu ispiti pe cineva şi a se încrede 
în el. Dar cel bătrîn să se gătească în timpul Sf. Liturghii (n. tr.). 

unul mai mare şi vorbind cu cineva, să nu fii nepăsă¬ 
tor şi să şezi, ci stai pînă ce îţi va arăta ţie ce ai să faci, 
De vei pleca în oraş, sau în sat, ochii tăi să caute în jos, 
ca să nu scoli pe vrăjmaşi în chilia ta. Să nu dormi la 
drum, în casa cuiva, unde inima ta se teme să nu păcă- 
tuiască. De voieşti să mănînci într-un loc şi afli că o 
femeie trebuie să mănînce acolo, să nu şezi deloc. Iţi 
este mai de folos să-l superi pe cel ce te pofteşte, decît 
să curvească inima ta în ascuns. Pleacă de poţi, pînă 
nu iei încă seama la haina ei. Mergînd tu pe drum, de-ţi 
va spune o femeie; pace ţie, răspunde-i în inima ta, 
căutînd cu ochii în jos. De pleci la drum cu vreun bătrîn, 
lucrul pe care îl duceţi, nu-1 da lui să-l poarte. Iar de 
sînteţi tineri, purtaţi-1 fiecare puţin, iar cel ce-1 poartă, 
să meargă înainte. 

CUVÎNTUL IV 

Despre conştiinţa celor ce şed în chilii 62 

1. De mergeţi pe drum şi vreunul din voi este mai 
slab, lăsaţi-1 să meargă înaintea voastră, ca, de va voi 
să şadă, să şadă. De sînteţi mai tineri şi vă aflaţi în 
locuri unde e ora mesei şi sînteţi poftiţi să vă aşezaţi 
primii la masă, să nu vă tulburaţi, ci de se aşează acum 
unul primul, altă dată să se aşeze altul. De întrebi pe 
bătrîn despre un gînd, dezgoleşte-i lui gîndul în liber¬ 
tate, de ştii că este credincios să păzească cuvîntul tău. 
De auzi de vreo scădere a fratelui tău, să nu-i spui bătrî- 
nului despre cine e vorba, căci aceasta este moarte. De 
vorbesc unii despre gîndurile care te războiesc pe tine, 
să nu voieşti să le auzi, ca să nu fii războit de ele. Sileş¬ 
te -te să faci multe rugăciuni, căci rugăciunea este lumină 

62 In textul latin, titlul este următorul „Despre cele ce trebuie obser¬ 
vate pe drum". 

63 De mărturiseşti bătrînului (duhovnic) gîndul tău despre scăderea 
aflată a unui frate, să nu-i spui numele fratelui (n. tr.). 

sufletului tău 64 . Cugetă în fiecare zi cu părere de rău 
la cele ce ai greşit şi de cugeti astfel la ele, Dumnezeu 
ţi le va ierta. De te va sili vreun frate să grăieşti împo¬ 
triva fratelui lui, să nu te laşi convins de el şi să păcă- 
tuieşti împotriva lui Dumnezeu, 65 ci spune-i cu smere¬ 
nie: „Iartă-mă, frate, sînt un ticălos şi acestea ce mi 
le spui, sînt ale mele şi nu le pot purta". De-ţi face vreun 
frate rău şi cineva îţi vorbeşte împotriva lui, păzeşte-ţi 
inima, ca să nu se înnoiască răutatea în tine. Aminteşte-ti 
de păcatele tale cu voia înaintea lui Dumnezeu/ 6 
ca să ţi le ierte şi să nu răsplăteşti (răul cu rău) aproape¬ 
lui tău. (Rom. 12, 17). De pleci la drum cu niscai fraţi 
pe care nu-i cunoşti şi vor fi mai mici ca tine, dă-le lor 
cinstea celor dintîi. Iar de se va întîmpla să intraţi la 
cineva iubit de tine, lasă-i pe ei înainte de tine în toate, 
fie la masă, fie în a pune mîna la cele puse înainte şi să 
nu te arăţi pe tine ca şi cînd ar fi primit această întîie- 
tate prin tine, ci dă-le lor cinstea aceasta, zicînd: „Pen¬ 
tru voi a făcut (gazda) milă cu mine". De porneşti la 
drum cu vreun frate şi te abaţi pe la vreun prieten al 
tău, spune-i pentru ce trebuinţă o faci şi zi-i fratelui: 
„Şezi cu mine aci". Şi de te va reţine prietenul tău să 
mănînci, să nu intre nimic în gura ta, pînă nu vei chema 
pe fratele ca să mănînce cu tine. 

2. De vei pleca la drum cu mai mulţi fraţi şi te vei 
ruşina să-i iei la prietenul tău, deoarece sînt mulţi, să 
nu-i dispreţuieşti şi să pleci pe ascuns, şi să mănînci, 
lăsîndu-i pe ei, ci sfătuieşte-te cu el ce ar trebui de făcut 
cu ei şi ceea ce va spune el ascultă cu smerenie. Iar călă- 


64 Rugăciunea este lumina sufletului, deschizîndu-i cărarea spre Hristos 
ca model pentru nejudecarea altora, scăpîndu-te de închiderea în egoismul 
mîndriei tale (n. tr.). 

65 A vorbi de rău de un frate, e una cu a păcătui împotriva lui Dum¬ 
nezeu, căci Dumnezeu pe toţi îi iubeşte şi vrea să-i cîştige prin iertare uniţi 
în El (Io. 13, 35) (n. tr.). 

66 De păcatele tale nu-ţi poţi aminti, căindu-te de ele, decît înaintea 
lui Dumnezeu, sau gîndind în acelaşi timp la Dumnezeu. De nu te gîndeşti 
la Dumnezeu, nu vezi păcatul în vreunele din faptele şi gîndurile tale (n. tr.) 

torind cu ei, nu te înălţa pe tine şi nu ocoli slujirea lor. 
De pleci la drum şi voieşti să mergi la un frate şi nu va 
voi să te primească şi-l vei vedea apoi la drum, sau va 
veni la tine, uitînd de purtarea lui, fă cu el un bine priso- 
sitor. De auzi că a spus cineva împotriva ta un cuvînt 
şi te întîlneşti cu acela în vreun loc oarecare, sau se apro¬ 
pie de tine, arată-i o faţă veselă şi bună, după puterea 
ta; şi nu-i spune cele auzite, întrebînd: „De ce ai spus?" 
Căci s-a scris în Pilde (cap 21, 24): „Cel ce ţine minte 
răul, săvîrşeşte fărădelege". De sînteţi fraţi şi plecaţi 
spre un frate sărac, nu-1 necăjiţi cu vreo trebuinţă, ci 
împliniţi-vă singuri, trebuinţele celor ce veţi avea să 
le mîncaţi, dacă nu are în chip prisositor acelea şi de nu 
are acoperămînt îndestulător pentru voi. De pleci spre 
unii bătrîni pe care îi cunoşti şi se află cu tine alţii, pe 
care nu-i cunosc bătrînii, să nu săvîrşeşti cu bătrînii o 
faptă de îndrăzneală înaintea lor, ci lasă celor ce au venit 
cu tine îndrăzneala şi le spune cuvintele trebuitoare. 
De vor locui cu tine niscai fraţi, îngrijeşte-te de ei ca să 
audă de la tine cele serioase, căci vei da seama pentru 
ei înaintea lui Dumnezeu. De mergi la vreun străin pen¬ 
tru Dumnezeu, să nu voieşti să nu vezi rudele ce le ai 
poate în acel loc, căci îţi este mai de folos să fii cu rudele 
după trup. De voieşti să pleci la munte ca să te întîlneşti 
cu fraţii în mînăstiri, 67 rămîi la cel la care mergi şi nu te, 
duce la altul fără să-l întrebi pe el: „Să merg la acela 
sau nu?" Iar de nu afli odihnă la el, nu-1 supăra pînă 
ce pleci de la el. De-ţi iei o chilie, precum ştii, să nu-ţi 
iei mulţi fraţi cu tine; îţi ajunge unul pentru slăbiciune 
şi nu vei profita de puterea găzduirii tale. 

3. De faci bine unui sărac, să nu-1 chemi la vreun 
lucru trecător, ca să nu pierzi binefacerea pe care ai fă- 
cut-o cu el. De intri în vreo mînăstire pe care n-o cunoşti 
şezi unde te lasă să şezi, şi nu intra în altă chilie, pînă 

67 Probabil e vorba de muntele Nitria din Egipt, unde se aflau retrase 
mai multe mînăstiri, sau de alt munte, unde de obicei se aflau mînăstirile. 

nu te va chema cel ce se află în ea. De te linişteşti în chi¬ 
lia ta, să nu lipseşti pe fratele lipsit, de vreun lucru al tău 
de ţi-1 cere pentru trebuinţa lui. Dacă ai ceva numai cit 
îţi trebuie şi nu în chip prisositor, să nu voieşti să-l risi¬ 
peşti şi aceasta să te tulbure. „Căci îţi este mai de folos 
să pierzi unul din mădularele tale şi să nu fie aruncat tot 
trupul tău în gheenă" (Mt. 10, 29). De te desparţi de ru¬ 
deniile după trup şi te înstrăinezi pentru Dumnezeu, 
să nu laşi să intre plăcerea lor în tine 68 . 

Să nu şezi în chilie ocrotind pe tatăl tău sau pe ma¬ 
ma ta sau gîndindu-te la frate sau la soră, sau avînd 
milă de copii, sau dorind în inima ta femeia pe care ai 
părăsit-o. Gîndeşte-te la ieşirea ta, că va trebui să mori, 
şi nimenea dintre ei nu te va ajuta pe tine. Şi oare nu i-ai 
părăsit pe ei pentru virtute? De te odihneşti în chilia 
ta şi-ţi aduci aminte de cineva care ţi-a făcut vreun rău, 
scoală-te şi te roagă lui Dumnezeu din toată inima ca 
să-l ierte 69 şi gîndul răsplătirii răului făcut de el să plece 
de la tine. De pleci să te împărtăşeşti de Sfintele Taine, 
păzeşte-ti tot gîndul, ca să nu te împărtăşeşti spre osîn- 
dă (I Cor 11, 29). 

De eşti ispitit noaptea prin închipuire de împreu¬ 
nare, păzeşte-ţi inima să nu cugete ziua la trupurile 
din închipuire, ca să nu te întinez de plăcerea lor şi 
să-ţi pricinuieşti mînie grea, ci aruncă-te înaintea lui 
Dumnezeu cu toată inima ta şi te va ajuta. Căci e îndu¬ 
rător cu slăbiciunea oamenilor. De eşti în nevoinţă, să 
nu se încreadă inima ta în ea, că ea te păzeşte, ci spune 
cugetului tău că, pentru neputinţa trupului, „Dumnezeu 
ia seama la slăbiciunea mea". De te ocăreşte cineva, nu-i 
răspunde, ci rămîi tăcut. Şi dacă cercetîndu-te, vei afla 

68 Să nu te cîştige voinţa de-a face ceea ce le place rudelor; să nu-ţi 
placă şi ţie ceea ce le place lor. 

69 Aceasta înseamnă că tu l-ai iertat. Dar oricine face un rău altuia, s-a 
arătat neascultător şi faţă de Dumnezeu şi deci are nevoie şi de iertarea Lui 
şi e bine să nu ne oprim numai la iertarea ce i-o dăm noi, ci să rugăm şi pe 
Dumnezeu să-l ierte. 

în tine cele ce le-ai auzit de la el, căieşte-te ca unul ce ai 
păcătuit tu însuşi şi bunătatea lui Dumnezeu te va pri¬ 
mi iarăşi. De mergi la drum cu niscai fraţi, şi se va afla 
între ei vreunul pe care-1 iubeşti pentru Dumnezeu, să nu 
îndrăzneşti să i-o arăţi, în văzul celorlalţi, ca nu cumva 
să se afle între ei vreunul care să moară de ciudă. Şi tu 
mergînd la unii fraţi, să nu aştepţi ca să se bucure de tine 
foarte, ci de te vor primi, să mulţumeşti lui Dumnezeu. 
De te cuprinde, în timp ce te linişteşti în chilie, vreo 
slăbiciune, să nu-ţi pierzi curajul, ci mulţumeşte Domnu¬ 
lui. De vezi sufletul tău tulburat, spune-i: nu-ţi mai 
aduce nici un folos aceasta, decît gheena în care vei 
pleca. Şi te vei linişti în tine. De te duci la niscai fraţi 
şi va spune vreunul dintre ei, că tu nu voieşti să te odih¬ 
neşti la el, dar el voieşte ca el să locuiască cu tine, nu-i da 
ascultare, ca să dai prilej de sminteală celor mulţi. Iar 
de-ţi va spune: „Moare sufletul meu pentru un lucru 
ascuns", dă-i prilej să plece şi nu-1 lăsa să locuiască cu 
tine. 

4. Liniştindu-te în chilia ta, primeşte să mănînci, 
dînd ceea ce e de trebuinţă trupului tău, ca să te sus¬ 
ţină în împlinirea slujirii tale şi ca să nu voieşti să o 
părăseşti aceasta. Dar nu mînca nimic cu plăcere, cu 
poftă în gust, fie că mîncarea e bună, fie că e rea. Iar de 
se iveşte trebuinţa unei vizite, fie la un frate, fie la o 
obşte şi găteşte acela ceva cu totul dulce, nu lăsa tru¬ 
pul să se sature, ci să voieşti să revii repede în chilie 
şi să nu ţi se facă (trupul) trădător. De te îndeamnă 
demonii la o nevoinţă peste puterea ta, nu asculta de ei 
căci ei înfierbîntă pe om spre tot lucrul pe care nu-1 
poate, pînă cade în mîinile lor şi-i face să se bucure de 
aceasta. Mănîncă o dată pe zi şi dă trupului numai ceea 
ce e de trebuinţă, sculîndu-te încă pînă mai voieşti (să 
mănînci). Iar vegherea ta fă-o cu măsură, nelipsind tru¬ 
pul tău de ceea ce-i este de trebuinţă. Fă slujirile tale 

cu măsură şi cunoştinţă, ca nu cumva din multă prive¬ 
ghere să se întunece sufletul tău de multă încordare. 

îţi ajunge o jumătate de noapte pentru slujirile tale, 
lăsînd o jumătate pentru odihna trupului. Foloseşte 
două ore, înainte de-a te culca, rugîndu-te şi cîntînd. 
Şi odihneşte-te apoi. Şi cînd Domnul te scoală, fă sluji¬ 
rea ta cu rîvnă. Dar de vezi trupul tău obosit, spune-i: 
„Voieşti in aceasta o vreme scurtă de odihnă şi să fii 
aruncat în întunericul cel mai din afară?" Şi dacă te 
sileşti cîte puţin, îţi vine puterea. Să nu ai prietenie 
cu oamenii de care conştiinţa ta ştie că sînt familiari 
şi altora, ca să nu le dai acelora sminteală cu ştiinţă. 
De eşti în mînăstire, şi ai avut un rob şi îl ţii pe el, ne¬ 
cinsteşti schima (monahală). Iar de-1 dăruieşti pe el 
unui frate, păcătuieşti împotriva lui Dumnezeu. Deci 
lasă-lpe el să plece, sau lasă-1 liber. Iar de voieşte să 
se facă monah, va hotărî singur. Dar tu să nu-1 iei cu 
tine; căci nu foloseşte sufletului tău. 

5. De te afli într-o vieţuire ce e grea trupului tău 
pentru Dumnezeu şi oamenii voiesc să-ţi urmeze pilda 
şi te cinstesc pentru ea, părăseşte-o şi treci la alta, ca 
osteneala ta să nu se schimbe în lenevie. Iar de simţi 
ispita slavei deşarte, nu da atenţie oamenilor, ştiind 
că ceea ce faci e un îndemn de la Dumnezeu. 

De te lepezi (de lume), să nu-ţi laşi ţie nimic şi de te 
vezi pe tine voind să ai ceva, oboseşte-ţi şi mai mult 
trupul cu lucrul de mînă, ca să te linişteşti în chilia ta, 
mîncînd cu modestie pîinea ta. De pleci în cetate, vinde 
lucrul tău de mină, netîrguindu-te pentru preţul lui, ca 
cei din lume, ci dă-i-1 cuiva pe orice, ca să nu pierzi 
puterea cîştigată în chilia ta. 70 De vinzi ceva, de care ai 

70 „Monahii care prelungeau şederea lor în cetăţi şi sate, cu motivul 
vînzării lucrului lor de mînă, cădeau de multe ori în ispite. In Pateric, la alţi 
părinţi, mulţi, s-au păstrat multe afirmări de natura acesteia. De aceea în¬ 
deamnă aci "părintele ca monahii să vîndă lucrul lor de mînă păgubindu-se 
puţin din ceea ce se cuvine, ca să nu piardă în lume tot ce au cîştigat în chilie 
din osteneala lor". (Everget, Cartea 8, Sentinţa 40, p. 122). 

trebuinţă, nu te tîrgui spunînd; „De nu-mi dai atîta, 
nu ţi-1 dau"; iar de voieşti aceasta, sileşte-te puţin, şi 
de nu primeşti preţul lui, lasă-1 în tăcere. Iar de te tul¬ 
bură gîndurile, oriunde te afli, spune-i; „Mă aflu ca toţi 
sfinţii, care au fost ispitiţi de Dumnezeu în starea de să¬ 
răcie pînă ce au văzut că hotărîrea lor e credincioasă; 
şi atunci i-a adus la lărgime. De-ţi îmbie un frate un 
lucru şi ai trebuinţă şi nevoie de el, nu te atinge de el, 
fără acela şi fără să-i spui lui. Dacă fratele îţi spune ţie, 
celui ce ai plecat de acasă, cumpără-mi un lucru, de poţi 
să-l cumperi, cumpără-1. Iar de eşti cu alţii, să nu faci 
aceasta fără părerea lor, căci altfel îi superi pe cei ce lo¬ 
cuiesc împreună cu tine. De ti se iveşte nevoia să mergi 
în satul tău pentru vreun lucru, păzeşte-te de rudeniile 
după trup, să nu petreci cu ei, nici să nu-ţi însuşeşti spu¬ 
sele lor. De primeşti spre o trebuinţă a ta ceva de la un 
frate, să nu uiţi, ci îngrijeşte-te să i-1 întorci în grabă. 
Iar dacă lucrul este o unealtă, întoarce-i-1 îndată după 
ce ţi-ai săvîrşit lucrul tău. Iar de se va strica la tine, fă-i-1 
ca mai înainte şi nu neglija aceasta. Iar de dai ceva fra¬ 
telui tău sărac şi vezi că nu poate să ţi-1 întoarcă, nu-1 
necăji, nici nu-1 strîmtora în vreun fel. Şi de îi dai 
o haină, lasă-i ceea ce i-ai dat. 71 

6. De pleci să locuieşti într-un loc şi-ţi iei o chilie, 
sau o zideşti şi cheltuieşti cu ea şi după o vreme o laşi şi 
rămîne în ea un frate şi după o vreme vrei să te întorci 
acolo, nu-1 scoate pe el, ci caută-ţi altă chilie, ca să nu 
păcătuieşti împotriva lui Dumnezeu. Iar dacă vrea să 
plece cu voia lui, eşti nevinovat. Iar de ai lăsat lucruri 
în chilie şi le-a folosit pe ele, să nu le ceri de la el. De pleci 
din chilie, vezi să nu iei cele de trebuinţă pentru el, ci 
lasă-le fratelui sărac. Şi Dumnezeu îţi va iconomisi 

71 Sînt sfaturi foarte amănunţite date pentru toate situaţiile in care 
se poate afla un monah (n. tr.). 

altele acolo unde te duci. Să nu te ruşinezi să spui celui 
mai mare orice gînd ce te războieşte şi vei fi uşurat de el. 

Căci duhurile nu găsesc loc decît în omul care tace despre 
gîndurile lui, fie că sînt bune, fie că sînt rele. Păzeşte-te 
să nu te împărtăşeşti de Jertfă, avînd vreun gînd rău 
faţă de fratele tău, căci altfel te amăgeşti pe tine. De 
ţi se descoperă gînduri ale Scripturii, prin înţelegerea 
alegorică a lor, păzeşte-te să nu desfiinţezi ceea ce e scris, 
ca să nu crezi cunoaşterii tale mai mult decît Sfintei 
Scripturi; căci aceasta este un semn al mîndriei. De 
este înşelat fratele tău prin cuvintele ereticilor şi rătă¬ 
ceşte de lacredinţă, neştiind, şi iarăşi se întoarce, nu-1 
trece cu vederea, căci i s-a întîmplat aceasta din neştiinţă 
Păzeşte-te de convorbiri cu ereticii, voind să afirmi 
credinţa, ca nu cumva veninul relelor cuvinte ale lor 
să te pătrundă. De afli vreo carte cunoscută ca eretică, să 
nu voieşti să o citeşti, ca nu cumva să-ti umple inima 

79 . 5 

veninul morţii, ci rămîi în ceea ce ai fost luminat, 
neadăugînd şi nesocotind nimic din aceea. Păzeşte-te de 
cunoştinţa (gnoza) cu nume mincinos, care se împotri¬ 
veşte învăţăturii sănătoase. (I Tim. 1, IO) 73 , cum a spus 
Apostolul. Dacă eşti tînăr şi încă n-ai ajuns să-ţi robeşti 
trupul şi auzi de virtuţile înalte ale Părinţilor, nu alerga 
la ele, voind să le trăieşti în odihnă, căci nu-ţi vin dacă 
nu practici lucrarea lor; dar de le practici, îţi vin de la 
ele înseşi. 74 


72 Părinţii asceţi socotesc erezia cel mai mare rău. Cei ce rămîn în 
dreapta credinţă se pocăiesc uşor, dar cei ce nu mai cunosc pe Dumnezeu cel 
adevărat, oricît s-ar pretinde de morali, sînt străini de Dumnezeu şi uşor îşi 
pot justifica toate abaterile pe care le voiesc. 

73 Poate fi vorba aci de gnosticismul (de gnoza) care susţinea în pri¬ 
mele secole creştine diferitele forme de panteism, împotriva deosebirii lui 
Dumnezeu de lumea creată, proprie credinţei creştine. 

74 Tinerii care n-au ajuns încă la deplina stăpînire a trupului, să nu 
caute să aibă virtuţile Părinţilor într-o deplină linişte, căci n-au cîştigat acele 
virtuţi decît luptînd cu ispitele. Să nu se întristeze deci dacă se află încă în 
trăirea acelor ispite. Căci numai prin lupta stăruitoare cu ele, vor ajunge la 
posesia liniştită a virtuţilor părinţilor care au luptat cu ispitele. 

7. Păzeşte-te de lenevie. Căci ea nimiceşte rodul 
monahului. De lupţi cu patima, să nu te descurajezi, 
ci încrede-te în Dumnezeu, zicînd către El: „Ajută-mi 
mie, nevoiaşului", din toată inima şi încrederea. De se 
samănă răutatea în inima ta, şezînd în chilia ta, ia seama 
şi împotriveşte-te sufletului tău, ca nu cumva să te stă- 
pînească pe tine. 75 Sileşte-te să-ţi aduci aminte de Dum¬ 
nezeu, că El e cu luare aminte la tine şi cele ce le ai în 
convorbire în inima ta, sînt descoperite înaintea Lui. 
Spune deci sufletului tău: dacă te temi de păcătoşii ase¬ 
mănători ţie, ca să nu vadă păcatele tale, cu cit mai mult 
nu trebuie să te temi de Dumnezeu, care ia aminte la 
toţi? Şi din sfătuirea aceasta cu tine, vine în tine frica 
de Dumnezeu în suflet. Şi de rămîi neclintit în ea, vei 
rămîne neclintit în faţa patimii, precum s-a scris: „Cei 
ce se încred în Domnul sînt ca muntele Sionului: nu se 
va clinti în veac cel ce locuieşte în Ierusalim" (Ps. 124, 
l) 76 . De te afli în nevoinţă, împotrivindu-te vrăjmaşului, 
şi vezi patimile slăbind şi fugind înapoia ta, să nu se 
bucure inima ta, fiindcă răutatea duhurilor este înapoia 
lor. Căci îţi pregătesc un război mai rău ca primul şi le 
lasă pe ele cetăţii şi le porunceşte să nu se mişte de acolo. 
De te vei ridica împotriva lor, iarăşi vor fugi de la faţa 
ta. Dar de se va înălţa inima ta pentru că i-ai alungat 
şi vei părăsi cetatea, unii se vor ridica de la spate, iar alţii 
din faţă şi bietul suflet se va pomeni împresurat de ei, 
neavînd unde să scape. Cetatea stă deci cînd se aruncă 
cineva pe sine înaintea lui Dumnezeu cu toată inima. 


75 Cînd în sufletul tău se află vreun gînd rău, nu te supune lui. Ridică-te 
prin gîndul la Dumnezeu deasupra lui, ca să nu te stăpînească el, ci să-l stă- 
pîneşti tu. Putem realiza o dedublare în noi, care ne ajută să ne stăpînim pe 
noi înşine. 

76 Se află şi în cap. 27 din cele 27 ale lui Isaia Pustnicul din Filocalia 
I, p. 400. Dialogul omului cu sine însuşi în problemele ce i le pune răul, este 
cu atît mai accentuat, cu cîte prezent ca al Treilea şi Dumnezeu, care îl face pe om să se opună 
patimilor din sine. De aceea e bine să ne aducem aminte de 
Dumnezuîn dialogul cu noi, ştiind cătoate ale noastre sînt descoperite în 
faţa Lui. 

Şi aceasta te va scăpa pe tine de toate războaiele vrăj¬ 
maşului. 77 De te rogi lui Dumnezeu ca să ia războiul de 
la tine şi nu te aude, nu te întrista. Căci cunoaşte ceea 
ce îţi este de un folos mai mare. Deci de ceri lui Dumne¬ 
zeu de orice în vreme de război, ca să-l ia de la tine, să 
nu spui: „Ia de la mine aceasta şi dă-mi-o pe aceasta", ci 
roagă-te, zicînd: „Stăpîne Iisuse Hristoase, ajută-mi şi 
nu mă lăsa să păcătuiesc faţă de Tine, că sînt rătăcit 
şi să nu mă laşi să urmez voinţei mele; să nu mă laşi să 
mă pierd în păcatele mele, ci ai milă de făptura Ta nu 
mă trece cu vederea, căci sînt slab; nu mă părăsi, căci 
la Tine am alergat", „vindecă sufletul meu, căci am păcă¬ 
tuit Ţie" (,Ps. 40, 4). „înaintea Ta sînt toţi cei ce mă 
necăjesc pe mine şi nu este pentru mine scăpare decît 
la Tine, Doamne. Mîntuieşte-mă cu mila Ta şi să se 
ruşineze toţi cei ce s-au sculat asupra mea, cei ce caută 
sufletul meu ca să-l nimicească. Că puternic eşti, Doam¬ 
ne, în toate şi prin Tine dăm slavă lui Dumnezeu şi 
Tatăl şi Duhului în vecii vecilor. Amin". Şi atunci conşti¬ 
inţa ta spune inimii tale în ascuns pentru care lucru nu 
te aude pe tine Dumnezeu, dar este cu tine. Şi nu neso¬ 
coti acel lucru, ci orice îţi spune să faci, fă. Căci este 
cu neputinţă ca Dumnezeu să nu audă pe om, dacă omul 
nu este neauzitor al lui. Fiindcă nu e departe de om. 
Dar voile noastre sînt cele ce nu-1 lasă pe El să ne audă 78 . 
Să nu te amăgească nimeni. Ci precum pămîntul nu 
poate rodi fără sămînţă şi apă din el, aşa nu poate omul 

77 Acest text coincide cu cap. 2 din Filocalia I, p. 393. Totdeauna 
înapoia patimilor sînt demonii. Cînd le-ai biruit o dată, să nu te mîndreşti. 
Căci în acest caz, demonii le mişcă iarăşi împotriva ta. Tu stai apărat în ceta¬ 
tea ta. Iar cetatea este rugăciunea, sau gîndul la Dumnezeu. 

78 Să nu credem că Dumnezeu nu aude rugăciunea noastră, cînd îi 
cerem ceva şi nu împlineşte. Dar El ni se pare că nu ne aude, cînd noi nu-L 
auzim, cînd noi ne închidem voii Lui, sau faţă de ceea ce vrea de la noi. El 
ne aude totdeauna, căci nu e departe de noi, dar noi socotim că nu ne aude, 
pentru că nu vrem să-L auzim. 

să rodească fără neplăcute pătimiri (reaua pătimire) şi 

• 79 

smerita cugetare. 

8. Să stăruim, iubiţilor, în frica lui Dumnezeu, 
păzind şi păstrînd făptuirea virtuţilor, nepricinuind 
sminteli conştiinţei noastre, ci luînd aminte la noi în¬ 
şine în frica lui Dumnezeu. Să facem aceasta pînă se va 
elibera şi ea împreună cu noi, ca să se producă între noi 
şi ea o unire, incit să ajungă paznica noastră, arătîndu-ne 
orice lucru în care e primejdie să cădem. Dar de nu as¬ 
cultăm de ea, se va despărţi de noi, lăsîndu-ne să cădem 
în mîinile vrăjmaşilor noştri şi nu ne va mai ajuta. 80 
E ceea ce ne-a învăţat Domnul, zicînd: „Impacă-te cu 
pîrîşul tău pînă eşti pe drum cu el, ca nu cumva să te 
predea judecătorului şi judecătorul slujitorului, şi să 
fii aruncat în temniţă. Amin, amin zic ţie, nu vei ieşi 
de acolo pînă ce nu vei fi dat şi cel din urmă ban" (Mt. 
5, 25—26) 81 . Spune de conştiinţă că e pîrîş, fiindcă se 
împotriveşte omului, care voieşte să facă voile trupului 
său şi de care dacă nu ascultă omul, îl predă pe el duş¬ 
manilor lui. De aceea plîngînd Osea pe Efraim, a zis: 
„Asuprit-a Efraim pe pîrîşul său şi a călcat judecata" 
(Osea 5, 11). A căutat Egiptul şi a fost luat cu sila la 
Asirieni. „A căuta Egiptul" înseamnă că inima caută 

79 Reaua (neplăcuta) pătimire e contrară patimilor plăcute. Ea constă 
din tot felul de greutăţi. Ea şi smerita cugetare îl ajută pe om să rodească 
spiritual, cum rodeşte pămîntul din sămînţă şi apă. 

80 Se afirmă o dualitate între conştiinţă şi fiinţa noastră. Conştiinţa 
e cea prin care ne putem păzi fiinţa de atracţiile spre păcate. Ţinta trebuie 
să ne fie să realizăm o unitate între conştiinţa şi fiinţa noastră. Dar conştiinţa 
nu e nici ea de la început cu totul curată. Numai în măsura în care se elibe¬ 
rează ea de ispită, poate ajuta şi fiinţa noastră să se elibereze. Dar şi mai 
presus de conştiinţă este eul nostru. Dacă acesta nu ascultă de ea, ea ne pără¬ 
seşte. Devenim nesimţitori, sau lipsiţi de paza conştiinţei, de avertismentele 
conştiinţei. 

81 Cuvîntul Mîntuitorului e tîlcuit astfel: Impacă-te cu conştiinţa ta 
care, dacă nu o asculţi, te va spune judecătorului. Ea te îndeamnă să te fereşti 
de rău şi deci te ajută dacă o asculţi, iar dacă nu o asculţi, te va pîrî judecăţii 
finale. Sînt trei şi în om, deosebit de al Treilea suprem. Conştiinţa ca al trei¬ 
lea în om (deosebită de eu şi de fiinţa proprie) e puternică in om, mai ales 
cînd are în ea pe al Treilea suprem, sau pe Dumnezeu. 

voile trupului propriu, iar a fi fost luat cu sila la Asi- 
rieni, înseamnă ca vrînd nevrînd, acela slujeşte vrăj¬ 
maşilor. Să avem deci grijă, iubiţilor, de noi, să nu căl¬ 
căm pe căile voii noastre celei după trup, ca să nu fim 
luaţi cu sila la Asirieni şi să auzim cuvîntul amar că 
împăratul Asirienilor a venit asupra lui Israil şi a stră¬ 
mutat pe Efraim la Asirieni, şi i-a mutat pe cei de acolo 
în Eleia şi în Avor, la rîurile Guza (IV Imp. 17, 6) 82 , şi 
sînt acolo pînă în ziua de azi. 

Căci a trimis împăratul Asirienilor oameni din nea¬ 
mul lui ca să locuiască în Israil şi fiecare din ei şi-a înti¬ 
părit idolul lui şi s-a închinat lui şi sînt acolo pînă 
azi. Iar aceasta s-a întîmplat lui Efraim pentru că a 
dispreţuit pe pîrîşul lui şi i-a nesocotit judecata. 

9. Deci aţi cunoscut, fraţilor, pe cei ce urmează 
voilor lor celor rele si au nesocotit Conştiinţa lor si ce 
i-a stăpînit pe ei. Să nu le urmăm lor, iubiţilor, ci să 
urmăm tuturor sfinţilor, care n-au ascultat de păcat 
pînă la moarte, ci au ascultat de sfinta lor conştiinţă şi 
au moştenit împărăţia cerească. 83 Căci fiecare din ei 
s-a desăvîrşit în generaţia lui întru sfinţenie. 84 Şi numele 
lor s-au făcut nestinse în toate generaţiile. Să luăm ca 
model pe iubitul Iacob care, ascultînd în toate părinţi¬ 
lor lui după Dumnezeu şi luînd binecuvîntarea lor, a 
voit să meargă în Mesopotamia, ca să-şi dobîndească 
acolo fii. Căci n-a voit să-şi dobîndească fii din fiicele 
Canaaneenilor, care erau contrare părinţilor lui. Deci 
luînd toiagul lui şi vasul cu untdelemn, a venit la locul 
numit Betel, — care se tălmăceşte casa lui Dumnezeu — 


82Tigrul înseamnă faza făptuitoare a virtuţilor, în care omul lucrează 
împotriva patimilor rele, călăuzindu-se de deosebirea între bine şi rău, sau 
de dreapta socoteală. Eufratul, înseamnă baza. 

83 Conştiinţa e sfîntă, pentru că prin ea grăieşte Dumnezeu. Dar ne 
poate deveni pîrîş cînd n-o ascultăm. In conştiinţă se arată că omul nu e des¬ 
părţit de Dumnezeu, ci unit prin fire cu El. Cînd nu mai aude glasul conştiin¬ 
ţei, nu mai aude nici pe Dumnezeu. 

84 Cine ascultă întru totul de conştiinţă, ascultă de Dumnezeu, făcînd 

numai binele. Iar prin aceasta devine sfînt. 


61 



şi a dormit acolo şi a văzut într-o descoperire în vremea 
nopţii un chip de scară coborînd din cer pe pămînt şi 
îngeri ai lui Dumnezeu suindu-se pe ea, „iar Domnul 
se rezema pe ea" (Fac. 28,13). Acesta este un semn celui 
ce începe să slujească lui Dumnezeu, că la început i se 
descopere lui chipul virtuţilor, iar de nu-şi va însuşi 
osteneala lor, nu va ajunge la Dumnezeu. S-a sculat 
deci Iacob şi a făcut legămînt cu Dumnezeu. El s-a 
legat să fie robul lui Dumnezeu şi Dumnezeu l-a întărit 
spunîndu-i: „Iată, voi fi cu tine şi te voi păzi". Apoi a 
venit în Mesopotamia să-şi ia femeie din locul acela. 
Şi cînd a văzut pe Rahila, fiica fratelui mamei sale, a 
iubit-o pe ea şi a slujit pentru ea şapte ani. Dar nu i s-a 
dat ea lui, pînă nu va lua mai întîi pe Lia. Şi se face Ra¬ 
hila stearpă pînă ce nu-şi face el slujirea pentru ea alţi 
şapte ani. 

Iar înţelesul este acesta: Mesopotamia se numeşte 
aşa, fiindcă este la mijlocul a două rîuri. Numele celui 
dintîi este Tigrul, numele celui de-al doilea este Eufrat. 
Întîiul porneşte împotriva Asirienilor, al doilea nu por¬ 
neşte împotriva vreunuia (nu are un duşman), ci se 
socoteşte pornind la larg. Tigrul se tălmăceşte discernă- 
mînt, al doilea, smerenie. 85 Lia se cugetă precum chip al 
ostenelilor trupeşti. Rahila e chipul vederii (contemplă¬ 
rii) adevărate. Acestea se petrec cu omul care se află în 
Mesopotamia, ca prin discernămînt să împlinească oste¬ 
nelile trupeşti, fiindcă ele se opun vrăjmăşiei Asirienilor 
spre a trece la smerita cugetare în contemplaţia (vede¬ 
rea) adevărată. 

10. Dar n-a născut lui Iacob fii, pînă ce n-a născut 
Lia copiii ei. Şi a împlinit slujirea pentru Rahila alţi 


85Tigrul înseamnă faza făptuitoare a virtuţilor, unită cu lupta împo¬ 
triva patimilor, care se călăuzeşte de deosebirea între bine şi rău, sau de dreapta 
socoteală. Eufratul înseamnă baza superioară a contemplării lui Dumnezeu, 
care nu se mai gîndeşte la patimi şi la duşmani, ci cultivă smerenia din expe¬ 
rienţa trăirii măririi lui Dumnezeu. 

şapte ani. Căci de nu va împlini omul toată făptuirea, 
nu i se dăruieşte adevărata contemplare (vedere a lui 
Dumnezeu). Amîndouă i s-au făcut femei, dar a iubit 
pe Rahila mai mult decît pe Lia, pentru că aceasta avea 
ochii slabi, iar Rahila era foarte frumoasă. Ceea ce se 
spune este aceasta: Întîia lui femeie avea ochii slabi, 
adică omul pînă este cu ochii lui trupeşti, nu vede încă 
slava contemplaţiei adevărate. Căci se amestecă încă 
duşmănia plăcerii omeneşti în lucrarea lui. Dar să nu 
rămînă la aceasta. Căci şi Lia se opreşte puţin din naş¬ 
teri şi dă bărbatului pe Zelfa, roaba ei, dîndu-i prilej 
să nască de sus. De aceea se dă celui născut numele Asir, 
care se tălmăceşte bogăţie. Şi cînd încetează să nască 
Lia, îşi aduce Dumnezeu aminte de Rahila. înţelesul 
e acesta: De dobîndesc ostenelile trupeşti şi simţirea se 
eliberează de patimi, vederea (contemplaţia) adevărată 
descoperă minţii slavele adevărate. Deşi fiii Liei erau 
spre ajutor lui Iacob, dar el iubea pe Iosif mai mult de¬ 
cît pe toţi. Adică deşi ostenelile trupeşti păzesc pe om 
de vrăjmaş, dar numai adevărata contemplare (vedere) 
îl uneşte pe el cu Dumnezeu. Căci abia după ce a văzut 
pe Iosif, s-a hotărît Iacob să plece la părinţii lui, fiindcă 
a văzut că i s-a născut lui după fraţii lui. Iar după ce a 
trecut, zice, Iacob toate taberile lui şi rîul Iavoch şi a 
rămas singur, a primit bucuria binecuvîntării lui Dum¬ 
nezeu, care i-a spus: „Nu se va mai chema numele tău 
Iacob, ci Israil" (Fac, 32, 28). S-a numit Iacob, pentru 
că a călcat în picioare vrăjmăşia (patimilor) pînă ce s-a 
învrednicit de binecuvîntare şi şi-a dobîndit simţirile lui, 
care erau în stăpînirea vrăjmaşului. Iar cînd s-au elibe¬ 
rat acelea, s-a numit Israil, adică mintea care vede pe 
Dumnezeu. 86 Căci de ajunge omul să vadă slava dumne- 

86 In Facere 32,28, Dumnezeu tălmăceşte numele Israil,cu „Bărbatul 

tare cu Dumnezeu", sau care luptă cu Dumnezeu. Dar Iacob numeşte în con¬ 
tinuare (32, 30) locul acela „vederea lui Dumnezeu", de unde autorul nostru 
conchide că Israil înseamnă omul care vede pe Dumnezeu. De fapt numai 
omul tare vede pe Dumnezeu, luptă să-l reţină. 

zeirii, vrăjmăşia se teme de el. Astfel, deşi Esau vine 
în întîmpinarea lui cu duşmănie, smerita cugetare a 
lui Iacob stinge răutatea lui şi acela nu-1 mai războieşte 
pe el, ci se aruncă înaintea lui Dumnezeu. 87 Şi chiar 
dacă duşmănia îl face pe acela să pismuiască pe Iacob 
văzînd marea lui slavă, nu va putea să-l supună, căci 
Dumnezeu este ajutorul lui, precum s-a scris: „întoar- 
ce-te înjiămîntul naşterii tale şi voi fi cu tine" (Fac. 
32, 9). In sfîrşit, a venit în Salem şi şi-a cumpărat acolo 
ţarină şi a clădit altar Domnului care l-a ascultat pe el în 
ziua necazului. Numele Salem înseamnă pace, adică va 
trece omul peste războiul în care îl apără Dumnezeu, 
ajunge la pace şi clădeşte altar din douăsprezece pietre. 
Şi a adus pe el daruri dobîndite din ostenelile slujirii 
(robiei) împlinite în Mesopotamia, în pămîntul făgădu¬ 
inţei. 

11. Aşa era şi Moise cel iubit, cînd a scos poporul 
din Egipt şi l-a scăpat din mîna lui Faraon şi l-a trecut 
prin Marea Roşie şi a văzut moartea tuturor duşmanilor 
lui şi a trimis pe Iisus să nimicească pe Amalic, iar el sta 
pe vîrful muntelui, cu mîinile sprijinite de Aaron şi 
Or, ca să nu-şi coboare mîinile din semnul crucii pînă 
s-a întors Iisus cu bucurie, după ce a nimicit pe Amalic. 88 
Atunci a clădit Moise altar din douăsprezece pietre sub 
munte şi a chemat numele locului: „Domnul este scă¬ 
parea mea, căci cu mîna ascunsă bate Dumnezeu" 

(leş. 17, 9, 15). „Atunci a zidit altar din douăsprezece 
pietre din neam în neam". Numele lui Amalic înseamnă 

87 Iacob e tare prin smerenie. Prin aceasta învinge dusmania lui Esau, 

adică patimile sale. Căci patimile sînt şi pornirile contrare altora. Invingîn- 
du-le omul, nu mai simte duşmănia altora. Şi se potolesc şi aceia. 

88 Iisus învinge pe Satana prin crucea înălţată spre Tatăl ceresc. In 
Vechiul Testament se preînchipuia aceasta prin biruinţa lui Iisus Navi asupra 
lui Amalic. Dar nu el însuşi înălţa crucea spre Dumnezeu, deci ca o cruce a 
sa, ci crucea o înălţa Moise, prin ridicarea mîinilor sale. Crucea lui Moise nu 
era nici moartea lui, ci o osteneală, fiind ajutată şi de Aaron şi Or în aceasta, 
ca arhierei ai lui Israil. 

lenevie. Căci de începe omul să fugă de voile lui şi pără¬ 
seşte păcatele lui şi aleargă la Dumnezeu, lenevia (plic¬ 
tiseala) este cea dintîi care îl războieşte, voind să-l 
întoarcă iarăşi la păcatele lui. Iar ceea ce-1 pune în 
mişcare este îndreptarea către Dumnezeu, iar ceea ce 
pricinuieşte îndreptarea este înfrînarea. Iar ceea ce 
păzeşte înfrînarea este osteneala trupească. Şi prin 
acestea se eliberează Israil. Şi atunci omul aduce mul¬ 
ţumire lui Dumnezeu, zicînd: Eu nu pot, dar tu eşti 
ajutorul meu din neam în neam. 

Aşa a fost marele prooroc Ilie, care n-ar fi putut să 
omoare pe toţi proorocii ruşinei ce i se împotriveau, 
dacă n-ar fi curăţit întîi altarul din douăsprezece pietre 
şi n-ar fi pus pe el bucăţi de lemne şi n-ar fi vărsat peste 
ele apă, apoi a pus pe ele jertfa şi s-a făcut Dumnezeu 
"foc mistuitor" al altarului şi al celor de pe el. în ora 
aceea şi-a arătat îndrăzneala împotriva duşmanilor lui 
şi i-a omorît pe ei, încît n-a mai rămas nici unul. Apoi 
a dat mulţumire lui Dumnezeu, zicînd: „Tu eşti în 
toate acestea". Căci s-a scris că „a pus faţa lui între 
genunchii lui" (III Imp. 18, 42). De fapt dacă mintea 
stă cu grijă peste simţirile ei, dobîndeşte nemurirea şi 
nemurirea o aduce spre aceste slave, pe care i le des¬ 
copere Dumnezeu. Şi de ia aminte slujitorul la Ilie 
şi nu vede ceva din cele şapte patimi născîndu-se, vede 
„un nor mic care printr-o lucrare a bărbatului aduce 
apă" (III împ. 18, 43—45) din mare, ceea ce înseamnă 
odihna Sfîntului Mîngîietor. 89 Căci în aceasta constă 
nemurirea: în a avea ostenelile sănătoase, şi a nu se 
întoarce spre aceleaşi, de care te-ai rugat să ţi se ierte. 
Căci de primeşte Dumnezeu ostenelile omului şi cele 
ce le face sînt ferite de vrăjmaşi, aceştia nu vor putea 


89 Jertfa adusă Dumnezeului adevărat şi stăpînirea simţurilor, aduce 
minţii nemurirea şi dacă ea nu cunoaşte nimic din cele şapte patimi, peste ea 
urcă din marea de putere a Sf. Duh un nor mic, din care se revarsă peste 
cei din jur pacea. 

să stăruie lingă el. Căci vor vedea că nu este voia lor 
în el. Atunci aceia vor dispărea, precum s-a scris: „Pen¬ 
tru că chemaţi numele zeilor voştri; iar eu chem numele 
Domnului Dumnezeului meu" (Ibid. 24). Şi pentru 
că nu era în el voia să asculte întru nimic de ei. 

12. Cuvintele acestea nu se potrivesc numai ace¬ 
lora, ci tuturor celor ce urmează voii lui Dumnezeu şi 
păzesc poruncile Lui. De aceea le-au fost acelor chipuri. 
Dar s-au scris şi spre sfătuirea noastră, a celor ce mer¬ 
gem pe urmele celor ce s-au luptat să dobîndească ne¬ 
murirea şi pe care nemurirea i-a apărat de toată săgeata 
vrăjmaşului. Căci s-au plecat sub acoperămîntul lui 
Dumnezeu, cerînd ajutorul Lui, neîncrezîndu-se în vreo 
osteneală a lor. Şi acoperămîntul lui Dumnezeu li s-a 
făcut spre cetate care-i înconjoară. Fiindcă ştiau că 
fără ajutorul lui Dumnezeu nu pot face nimic. Şi ziceau 
în smerita cugetare cu Psalmistul: „De n-ar fi zidit 
Dumnezeu casă, în zadar s-ar fi ostenit Ziditorii; de 
n-ar fi păzit Dumnezeu cetatea, în zadar s-ar fi obosit 
păzitorul" (Ps. 26, 1). Căci de vede Dumnezeu mintea, 
că i s-a supus, cu toată puterea, şi nu are alt ajutor 
decît numai pe El, o întăreşte zicînd: „Nu te teme, fiul 
Meu Iacob, micule Israil". Şi iarăşi: „Nu te teme că 
te-am mîntuit pe tine şi am chemat numele tău. Al 
Meu eşti tu şi de treci prin apă, sînt cu tine. Şi rîurile 
nu te vor acoperi. Şi de treci prin foc nu vei arde, 
flacăra nu te va mistui, că Eu sînt Domnul Dumnezeul 
tău, Sfîntul lui Israil, care te mîntuieşte pe tine" (Is. 
43, 1—3). 

De ascultă deci mintea această asigurare, îndrăz¬ 
neşte împotriva vrăjmaşului zicînd: „Cine este cel ce 
mă războieşte pe mine? Cine poate să-mi stea împotrivă? 
Cine este cel ce se judecă cu mine? Să se apropie! Iată, 
Domnul îmi este ajutor. Cine este cel ce îmi face rău? 
Iată, voi toţi vă veţi învechi ca o haină, ca o lînă veţi 

fi mîncaţi de molie" (Is. 50,8 1 —9). Puternic este Dum¬ 
nezeu ca să vă aibă pe voi cu cei ce trăiesc în smerita 
cugetare şi sînt păziţi de ea, care li se face coif în jurul 
capului şi-i păzeşte pe ei de toată săgeata vrăjmaşului 
prin harul lui Dumnezeu, Căruia îi este puterea şi slava 
şi stăpînirea în vecii vecilor. Amin. 

CUVÎNTUL V 

Despre poruncile date celor credincioşi 
şi despre zidirea celor ce voiesc să locuiască cu pace împreună 

1. De mergeţi împreună pe cale, luaţi aminte în 
toate la cugetarea slabă din voi, fie că trebuie să şedeţi 
puţin, fie că gustaţi ceva înainte de ora cuvenită. De 
ieşiţi împreună pentru un lucru trecător, fiecare dintre voi 
să ia aminte la sine şi nu la fratele său; să nu-1 înveţe 
pe el. De faceţi un lucru trecător în chilie, sau zidiţi ceva, 
de pildă casa, sau orice lucru, lăsaţi-1 pe cel ce lucrează 
(împreună) să lucreze cum voieşte. Iar de zice: „Faceţi 
iubire, învăţaţi-mă, că nu ştiu", şi este altul care ştie, să 
nu se ivească ciuda, ci să zici: „Nu ştiu". Căci aceasta 
este smerenia după Dumnezeu. De face fratele tău un 
lucru oricui şi îl vezi, să nu-i spui lui: „L-ai stricat". 
Iar de va zice: „Fă iubire, învaţă-mă" şi nu-1 înveţi, ci 
taci, nu ai iubirea lui Dumnezeu în tine, ci ai în tine 
răutatea. De coace fratele tău ceva de copt şi nu iese 
bine, nu-i spune că „l-ai copt rău", căci aceasta este 
moarte sufletului tău, ci gîndeşte-te că dacă ai fi 
auzit tu aceasta de la altul, te-ai fi supărat. Gîndind 
aşa, te vei linişti. De cîntaţi împreună şi unul va greşi 
un cuvînt, nu-i spuneţi repede lui ca să-l tulburaţi. 
De a trecut cuvîntul, să fie trecut. Dar de spune: „Fa¬ 
ceţi iubire, spuneţi-mi, spuneţi-i. De mîncaţi ceva la 
trapeză şi este vreunul între voi care nu o vrea, să nu 
spună că nu poate mînca aceea, ci să se silească, 
pe sine pentru Dumnezeu pînă la moarte şi Dumnezeu 

îl va linişti pe el. De faceţi un lucru împreună şi unul 
dintre voi îl strică din slăbiciune, să nu-1 certaţi, ci 
mai degrabă bucuraţi-vă cu el. De vă aduc niscai 
fraţi ceva, să nu-i întrebaţi ceva care-i vatămă. Şi 
dacă vă lasă aceasta în chilie şi unul din cei veniţi 
neputîndu-se înfrîna spune vreunuia dintre voi ceva 
din ceea ce vă vatămă, să nu spună cel ce a auzit acestea 
vreunuia dintre fraţi, ci să tacă, pînă va trece ceea ce au 
lăsat aceia de la ei, ca să nu umple inima lor de veninul 
morţii. De pleci la niscai străini pentru vreo trebuinţă 
a ta, să nu întrebi pe vreunul despre ceva ce nu-ţi apar¬ 
ţine, ca să poţi reveni nevătămat în chilia ta. Iar 
de auzi ceva ce nu voieşti, revenind la tine, să nu spui 
fraţilor tăi. De vă aflaţi la străini, nu îndrăzniţi să 
rostiţi vreo judecată despre nici un lucru în locul unde 
aţi intrat, ca să se folosească de pilda voastră, mai ales 
de tăcerea voastră ascunsă şi arătată. Căci toate pati¬ 
mile amintite se află în cel slab pentru inima şi lenea 
lui, fiindcă nu vede păcatele lui. Iar ajutorul lui 
Dumnezeu şi nădejdea şi blîndeţea şi conştiinţa şi 
părăsirea voii proprii şi silirea în toate cele bune, sînt 
cuprinse în smerita cugetare. 

2. Iar mîndria şi sfada şi gîndul de-a te socoti 
mai presus de fraţii tăi şi dispreţuirea conştiinţei şi 
necugetarea la tine cînd fratele tău te supără şi în¬ 
trebarea: ce am eu din cele rele ce mi se atribuie, 
ţin de inima învîrtoşată (sclerozată). De lucrezi la 
lucrul tău de mină şi intră fratele tău în chilia ta, să nu 
socoteşti că ai făcut ceva mai presus ca el sau el mai 
presus ca tine. De lucrezi cu unul slab, nu-1 judeca în 
ascuns, voind să faci ceva mai presus de el. Dacă fra¬ 
tele tău lucrează la lucrul lui şi-l strică, nu-i spune 
nimic, dacă nu-ţi spune el: „Fă iubire, frate, şi mă în¬ 
vaţă". Şi dacă ştii (să-l înveţi) şi taci, moarte îţi este 
aceasta. De faceţi lucrul vostru precum trebuie, după 

puterea voastră, să nu spui ce ai făcut tu sau ce a făcut 
fratele tău în cursul săptămînii. Căci aceasta arată 
lipsa de înţelepciune. De porneşti cu fraţii tăi să faci 
un lucru trecător, să nu vrei să afle că ai făcut mai mult 
ca ei. Căci lucrul pe care îl face omul în ascuns, pe acela 
îl cere Dumnezeu de la el. 90 Dacă din slăbiciune fra¬ 
tele tău iţi spune un cuvînt (neplăcut), suportă-1 cu 
bucurie. Căci de nu cauţi cuvîntul tău în judecata lui 
Dumnezeu, te vei afla păcătuind 91 . De locuieşti cu 
fraţii şi gîndul tău vrea să te lege într-o frînghie, spune 
gîndului tău: Fratele acesta este stăpînul meu 92 . De 
voieşti să te înfrînezi mai mult, ia-ţi o chilie mică pentru 
tine singur şi să nu necăjeşti pe fratele tău cel slab. 
Dacă un frate străin vine la voi şi aţi auzit mai înainte 
despre el că este iubitor de vreo schismă, nu cercetaţi 
aceasta prin cuvinte, pînă nu se va arăta vouă scăderea 
lui. Păziţi-vă pe voi să nu faceţi ceva ce ştiţi că de va 
înţelege fratele, se va necăji. De voieşti să iei ceva şi ai 
nevoie de aceea, să nu murmuri împotriva fratelui 
tău, că „de ce n-a înţeles să-mi dea ceva de la sine?" 
Ci zi cu îndrăzneală, cu simplitate: „Fă iubire, dă-mi 
aceea de care am trebuinţă". Căci aceasta este sfînta 
curăţie în inima ta. Fiindcă de nu spui, ci şuşoteşti şi-l 
judeci in inima ta, vei fi judecat. De se iveşte între voi 
întrebarea despre un cuvînt al Scripturii, cel ce cunoaşte 
cuvîntul şi-i ştie înţelesul, după puterea lui, să lase 
voia lui în urma fratelui şi să odihnească pe fratele lui 

90 In toate acestea este lăudată smerita cugetare. In ea se arată o mare 
delicateţe. Este o mare nobleţe în relaţie cu alţii, pe cînd mîndria este o bădă¬ 
rănie. De aceea Dumnezeu iubeşte mai ales lucrul făcut de noi în ascuns, 
neştiut de alţii, lucrul prin care nu căutăm să ne impunem. 

91 Orice cuvînt spui altuia, să cugeţi să fie aprobat de judecata lui 
Dumnezeu. Numai Dumnezeu are calitatea să judece în cunoştinţă de cauză. 
Caută să te conformezi prin conştiinţă judecăţii Lui. Dar Dumnezeu în general 
nu judecă, ci iartă, sau aşteaptă pe om să se îndrepteze. 

92 De nu poţi spune fratelui tău un cuvînt de bucurie, pentru că soco¬ 
teşti că a făcut rău ceva, cugetă că fratele tău este stăpînul tău, fiindu-ţi frică 
să te dezlegi în faţa lui, sau să-l dezlegi pe el. 

în bucurie; căci cuvîntul care i se cere este să se sme¬ 
rească în faţa fratelui său 93 . Cel ce gîndeşte la judecata 
dinaintea Scaunului dumnezeiesc, în faţa căruia va 
avea să se înfăţişeze, să facă tot ce poate ca să nu gre¬ 
şească gura lui, căci altfel nu va afla răspuns bun în 
ceasul acela înfricoşător. 

3. Să nu voiţi să umblaţi după lucrurile trupului 
acesta, ca să nu vă faceţi ca acele animale care varsă cele 
din stomacul lor, producînd multă putoare. Ci vă faceţi 
mai degrabă altar al lui Dumnezeu în curăţie, făcîndu-vă 
preoţi lăuntrici, care puneţi totdeauna tămîie pe el, 
dimineaţa şi seara, ca să nu râmînă altarul fără tămîie. 
Siliţi-vă totdeauna să fiţi înaintea Domnului în starea 
de rugăciune totală, ca să vi se dăruiască simplitate şi 
nevinovăţie şi să ia de la voi cele contrare acestora, care 
sînt: viclenie, înţelepciunea drăcească 94 , curiozitatea 
şi iubirea de sine şi inima răutăcioasă. Căci acestea 
topesc ostenelile celor ce le practică. Sfîrşitul tuturor 
acestora are loc cînd omul se teme de Dumnezeu şi 
auzul lui se supune conştiinţei lui, după voia lui Dum¬ 
nezeu. Iar aceasta îl învaţă pe el intr-ascuns. De nu 
este în el Stăpînul casei, acel om netrebnic îşi are casa 
supusă voii lui şi vorbeşte ceea ce voeşte el, fiindcă inima 
lui np este sub stăpînirea Aceluia, ci sub vrăjmaşi 95 . 

De voiţi să porniţi să ieşiţi la un mic lucru trecător, 
să nu dispreţuiască unul pe celălalt şi să iasă singur şi 


93 Dacă cunoşti înţelesul unui cuvînt din Scriptură de care se vorbeşte 
dar îl cunoaşte şi altul, lasă-1 pe el să-l spună. Căci cuvîntul cel mai bun pe 
care îl pot spune cu această ocazie este smerenia ta. Din smerenie se arată 
cel mai bine că ai înţeles toate cuvintele Scripturii. 

94 Există şi o „înţelepciune drăcească". Este aceea care caută toate 
argumentele ca să demonstreze că nu e Dumnezeu, sau să-şi justifice mîndria 
şi patimile egoiste. Dar această „înţelepciune", numită şi „falsă cunoştinţă", 
sau gnoză panteistă mai degrabă, întunecă pe cel ce o practică în toate, lipsind 
pe cel ce o practică şi toate de sens. 

95 Cel ce crede că e stăpîn pe sine, nelăsîndu-se stăpînit de Dumnezeu, 
e de fapt sub stăpînirea mîndriei, care e o patimă susţinută în el de demonul 
vrăjmaş. Numai în Dumnezeu omul este el însuşi, căci nu se închide în sine, ci 
rămîne în legătură cu Cel ce l-a făcut şi în armonie cu toate. 

să lase pe fratele său, a cărui conştiinţă suferă, ci să-i 
spună lui cu iubire: „Vreai să mergem împreună?" 
Şi de va vedea pe fratele sau neodihnit în acea oră, sau 
cu trupul slăbit, să nu stăruie zicînd: „Trebue să 
mergem acum". Ci să lase pînă altă dată şi să plece 
în chilia lui cu iubire compătimitoare. Păziţi-vă să nu 
vă împotriviţi fratelui în ceva, ca să nu-1 necăjiţi. Dacă 
locuieşte cineva cu Părintele sau fratele lui, să nu-i 
fie conştiinţa preocupată de cineva din cei din afară, 
ci în toate de cel cu care locuieşte. Aceasta este pacea 
şi supunerea. De locuieşti cu Părintele sau cu fratele 
tău, să nu ai prietenie cu cineva într-ascuns, sau scri¬ 
soare cuiva în ascuns, nevrînd să ştie Fraţii cei cu tine, 
fiindcă te pierzi şi pe tine şi pe aceia. De locuieşti cu 
unul mai mare ca tine, să nu voieşti să faci o binefacere 
unui sărac, dacă nu-1 întrebi mai întîi pe acela; să nu 
o faci într-ascuns. De te întrebi despre gîndurile tale, 
nu întreba după ce ai făcut ceea ce ţi se pare că a fost 
conform cu ele, ci întreabă-te despre ceea ce te războieşte 
acum, fie că e vorba de vreo strămutare, fie de vreun 
lucru de mînă. De voieşti să schimbi lucrul de mînă, 
sau ca să locuieşti cu un alt frate, sau ca să ieşi de la 
vreunii, întreabă cu libertate înainte de-a fi făcut 
aceea 97 . Să te întrebi înainte de-a le fi făcut, fie despre 
slăbiciunea sufletului, fie despre patimile care te duc 
la acestea; dar să nu întrebi ca şi cînd nu le-ai făcut 
încă. Deci întreabă-te despre rană, zicînd: „Iată am 
fost rănit". Aceasta, ca să te vindeci de ceea ce te mînă 
spre rană 98 . Iar de vorbeşti despre gîndurile tale, nu fi 

96 In textul latin se adaug „Spiritual", duhovnicesc. 

97 Nu te întreba, după ce-ai făcut un lucru, despre gîndul care te-a 
îndemnat să faci acel lucru, ci întreabă-te despre acel gînd înainte de-a face 
lucrul respectiv. Aceasta ca să nu suferi de părerea de rău că ai făcut un lucru 
înainte de-a fi cugetat mai serios, dacă e bine să faci acel lucru. Numai întrebînd 
înainte, vei hotărî în chip liber să faci sau să nu faci lucrul care l-ai făcut. 

98 Să întrebi despre gîndul de-a face un lucru, de e bun sau rău, înainte 
de-a fi făcut acel lucru, dar cugetîndu-te în situaţia celui ce l-ai făcut, ca să 
simţi toată bucuria sau regretul ce-ţi va veni după împlinirea lui. 

făţarnic şi nu spune unul în loc de altul, sau ca şi cînd 
ai făcut altceva, ci spune adevărul şi pregăteşte-te 
ca să faci ceea ce îţi vor spune, fiindcă altfel rîzi de 
tine însuţi şi de bătrîni. 

4. De întrebi pe bătrîni despre război, să nu asculţi 
de cele ce-ţi vorbesc înlăuntru mai mult decît de bă¬ 
trîni, ci roagă-te mai întîi lui Dumnezeu zicînd: „Fă 
milă cu mine şi ceea ce voieşti, dă părinţilor mei să-mi 
spună". Şi astfel ceea ce îţi vor spune părinţii, fă cu 
credinţă şi te va odihni Dumnezeu". Te va odihni de 
locuieşti cu fraţii şi nu eşti odihnit (mulţumit) pentru 
niscai motive, de pildă pentru lucrul de mînă, sau pentru 
legătura (ce ţi-o impui), sau pentru odihna (pe care nu o 
vrei), sau pentru neputinţa de a răbda, sau pentru lene¬ 
vie, sau pentru că voieşti să te linişteşti, sau pentru că 
nu poţi purta jugul (prezenţei lor), sau pentru că nu 
poţi face voia ta, sau pentru că nu-ţi împlineşti tre¬ 
buinţa ta, sau pentru că voieşti să te dăruieşti mai mult 
pătimirii folositoare, sau pentru că eşti slab şi nu poţi 
purta osteneala (ce ţi-o impune prezenţa lor), sau pen¬ 
tru orice motiv ce-ţi îndeamnă inima să ieşi (din legă¬ 
tura cu ei) sau să scapi de jug şi să ieşi cu întristare 
(pentru ei), sau să fugi pe ascuns, din necaz, sau în 
vreme ce se iveşte între voi vreo lipsă de preţuire şi 
nu-ţi aduce aminte de frăţietate, pentru piedica ce 
ţi-o pune vreo răutate. Te va scăpa de aceste gînduri, 
făcîndu-te să cauţi mai degrabă pacea, ca să fie odih¬ 
nită inima ta oriunde vei pleca. Deci aruncă dispreţul 
asupra ta, nevorbind împotriva fraţilor cu care te-ai 
ostenit şi să nu asculţi de vrăjmaşi ce te îndeamnă ca să 
preschimbi binefacerile lor în fapte rele. Ocoleşte osîn- 


99 Rugăciunea oricui e primită de Dumnezeu. Deci deşi eşti mai mic 
duhovniceşte, roagă-te să-ţi spună cei mai mari ceea ce e bun. în felul acesta 
primeşti ceea ce ţi se spune cu credinţa că-ţi vine de la Dumnezeu. Prin aceasta 
nu-1 umileşti pe cel mai mare, căci admiţi că lui îi spune Dumnezeu ceea ce 
nu eşti sigur că trebuie să faci. 

direa şi nu voi ca osînda fratelui tău să acopere osînda 
ta şi să cazi sub vrăjmaşii tăi unde vei avea să locuieşti. 
De pleci să locuieşti intr-un loc, să nu voieşti să-ţi 

tai repede o chilie spre locuinţă, pînă ce nu afli felul 

de vieţuire al locului, ca nu cumva să ai acolo sminteală, 

fie pentru grija (ce ţi-o dă), fie pentru că vei vedea pe 

vreunii (care nu-ţi plac), fie pentru slavă, fie pentru 
odihnă, fie pentru sminteala prietenilor. Căci de eşti 
înţelept, vei cunoaşte în puţine zile tot ce-ţi va fi spre 
moartea sau spre viaţa ta. 

5. De predai chilia fratelui tău, ca să rămînă în 
puţine zile, să nu ai pe fratele tău ca sub stăpînirea ta. 
Iar de iei o chilie ca să rămîi în ea cîteva zile, să nu strici 
în ea ceva, nici să zideşti, de nu întrebi înainte pe cel ce 
ţi-a predat-o, fie că e spre odihnă, sau nu, fiindcă aceasta 
este contra conştiinţei. De locuieşti cu cineva, sau lîngă 
el, şi primeşti o poruncă (de la el), păzeşte-o pentru 
Dumnezeu şi nu dispreţui porunca, nici în ascuns, nici 
la arătare, călcînd-o. De te linişteşti în chilia ta şi 
te-ai legat pe tine pentru ora mîncării, fie că nu mă- 
nînci ceva fiert, fie orice altceva, şi ieşi între străini, 
păzeşte-te să nu spui cuiva, şezînd la masă, zicînd: 
„Iartă-mă, nu mănînc aceasta". Altfel toată osteneala 
ta a ajuns deşartă în mîinile vrăjmaşilor. Căci Stăpînul 
şi Mîntuitorul a spus: „Fă în ascuns, ca Tatăl tău să-ţi 
răsplătească la arătare" (Mt. 6, 4). Cel ce iubeşte oste¬ 
nelile lui, le va păzi, ca să nu se piardă. De locuiţi îm¬ 
preună, de te va chema fratele tău la orice lucru de 
mînă, fie înlăuntru, fie în afară, să nu-i spui: „Mai ai 
răbdare, ca să-l mai ocolesc puţin", ci ascultă-1 repede. 
De faceţi un lucru împreună, orice scădere o vezi în 
afară la alţii, să nu o laşi să se afle în gura ta ca să spui 
fraţilor, căci este moarte sufletului tău, de eşti înţelept 100 

100 „De eşti înţelept" lipseşte în textul latin. Adausul acesta înseamnă 
că critica fratelui are pentru cineva urmări cu atît mai grave, cu cît e mai 
înţelept şi ar fi putut-o deci evita. 

De locuiesc cu tine niscai fraţi şi se ostenesc cu tine o 
zi, odihneşte-i înainte de ora mîncării. Nu lua aminte 
la tine, ci ia aminte la judecata lui Dumnezeu. Să 
ai pe Dumnezeu înaintea ochilor tăi în tot lucrul pe 
care îl faci. De pleci să locuieşti în vreun loc fie singur, 
fie cu cei dinainte de tine, şi vezi acolo vreo meşteşugire 
care fie că aduce pagubă lucrurilor, fie vreo vătămare, 
sau se fac lucruri necălugăreşti, să nu-ţi deschizi gura 
şi să le critici. Iar de nu te poţi linişti, pleacă în alt 
loc şi păzeşte-ţi limba ca să nu-i critici. Căci aceasta este 
moarte. De eşti slab în patimi, păzeşte-te să nu laşi 
pe cineva să-ţi spună patimile gîndurilor lui, ca ale 
unui credincios. Căci acest lucru este pierzător pentru 
sufletul tău. De se iveşte între voi un cuvînt pricinuitor 
de rîs, păziţi-vă să nu lăsaţi glasul vostru să se facă 
auzit, căci este un semn al necunoaşterii şi al nete- 
merii de Dumnezeu, al lipsei de pază în voi. 

6. Deoarece mînia a intrat în toată lumea în zilele 
noastre, nimic din ce auziţi să nu vă tulbure, ci ziceţi 
în inima voastră. „Ce sînt acestea faţă de locul în care 
vom intra pentru păcatele noastre?" Faceţi iubire pen¬ 
tru Dumnezeu, ca să ştiţi să vă păziţi, pentru că nu 
este puţin lucru credinciosului să aibă măcar un lucru 
foarte mic. De veţi avea deci acestea cu simplitate în 
conştiinţă, veţi pleca la odihna Fiului lui Dumnezeu 
întru bucurie. Altfel ostenelile voastre de aici vor fi 
deşarte şi cînd veţi ieşi din trup, veţi fi duşi la chinuri, 
după Scripturi. Căci pentru cele spuse înainte a venit 
Stăpînul nostru Hristos, dar uscăciunea inimii noastre 
ne orbeşte pentru voile inimii noastre, pentru că le iu¬ 
bim pe acestea mai mult ca pe Dumnezeu şi nu avem iu¬ 
bire către El, cum iubim patimile. Iată, m-am silit să 
vă scriu, deoarece cele de mai înainte nu ne-au ajuns. 
Faceţi deci iubire şi luptaţi-vă de acum să nu mai ră- 

mîneţi în inima voastră netăiată împrejur, ci ajutaţi-vă 
vouă în puţinele zile ale voastre şi păziţi acestea: sme¬ 
rita cugetare, pacea, ascultarea, tăierea voii şi iubirea. 
Iar de nu le păziţi, ci este în voi pisma şi cearta sau 
sfada, sau înălţarea mîniei, sau cîrtirea, sau neascul¬ 
tarea, cheltuiţi vremea în chip rău şi veţi pleca cu ade¬ 
vărat la chinuri, cînd veţi ieşi din trup. De aceea, iu¬ 
biţilor, iubiţi pe fraţii voştri cu iubirea sfîntă şi păziţi 
limba voastră, nescoţînd din gura voastră cuvînt de 
ceartă, ca să nu loviţi pe fratele vostru. Şi puternic 
este Stăpînul să vă dea tuturor să lucraţi şi să păziţi 
(cele ce trebuie), ca să aflăm milă prin harul Lui, cu 
toţi sfinţii care au plăcut Lui. Că a Lui este slava şi 
cinstea şi închinăciunea, acum şi pururea şi în vecii 
vecilor Amin. 


CUVÎNTUL VI 

Despre cei ce voiesc să se liniştească în bună linişte (isichie), 
ca luînd aminte la ei înşişi să depărteze pe cei ce îi fură pe ei 
şi să nu-şi cheltuiască vremea în prinsoare şi robie amară. 

Aceştia conving inimile lor spre lucruri 
ce nu le aparţin lor părăsind păcatele lor 

1. Iubirea cuiva să cerceteze Scriptura din curiozi¬ 
tate, naşte duşmănie şi ceartă. Iar plînsul pentru păcate 
aduce pace. Căci este un păcat pentru monahul care 
şade în chilia lui şi şi-a părăsit păcatele, dar cercetează 
din curiozitate. Cel ce îşi ocupă inima lui cu întrebarea 
cum a spus Scriptura, aşa sau aşa, înainte de-a se fi do- 
bîndit pe sine, are inima curioasă şi foarte robită. Dar 
cel ce veghează să nu fie robit (de păcat), iubeşte să se 
arunce pe sine pururea înaintea lui Dumnezeu 101 . Cel 


101 Se cere să nu cercetăm Scriptura, uitînd de Dumnezeu ci să avem 
în primul rînd în conştiinţă pe Dumnezeu. Abia atunci am cîştigat stăpînirea 
asupra noastră, adică am scăpat de robia păcatului. Cine cercetează Scriptura 
cu uitarea lui Dumnezeu e stăpînit de mîndria de-a cunoaşte din Scriptură 
mai mult decît alţii, de-a nu cunoaşte pe Dumnezeu din trăirea directă. 

ce caută vreo asemănare a lui Dumnezeu, huleşte pe 
Dumnezeu. Iar cel ce caută să-l cinstească pe El, iu¬ 
beşte curăţia, în frica lui Dumnezeu. Cel ce păzeşte 
cuvintele lui Dumnezeu, a cunoscut pe Dumnezeu şi le 
împlineşte ca unul ce se foloseşte . Să nu cauţi cele 
înalte, ci roagă-te Lui pentru ajutor, ca să vină la tine 
şi să te mîntuiască de păcat . 10 Căci cele ale lui Dum¬ 
nezeu vin de la ele înseşi, dacă locul s-a făcut nepătat 
şi curat. Cel ce se sprijină pe sine, pe cunoştinţa sa şi 
ţine la voia sa, cîştigă duşmănia şi nu poate scăpa de 
duhul care-i aduce întristare în inimă. Cel ce vede cu¬ 
vintele Scripturii şi le împlineşte după cunoştinţa sa 
şi se sprijină pe sine pe ea în afirmarea că aşa trebuie, 
nu cunoaşte slava lui Dumnezeu şi bogăţia Lui. Iar 
cel ce vede si zice „Nu ştiu, sînt om", dă slavă lui Dum¬ 
nezeu. în acesta locuieşte bogăţia lui Dumnezeu, după 
puterea şi gîndul lui . 104 Să nu voieşti să-ţi dezgoleşti 
gîndul tău în faţa tuturor, ci numai în faţa Părinţilor 
tăi, ca să nu-ţi atragi întristare în inima ta. Păzeşte gura 
ta, ca aproapele tău să se afle cinstit lingă tine. învaţă 
limba ta în cuvintele lui Dumnezeu întru cunoştinţă şi 
minciuna va fugi de la tine. Iubirea slavei de la oameni 
naşte minciuna. 05 Dar cel ce se întoarce spre smerenie, 
face teama de Dumnezeu mai mare în inima sa. Să nu 
voieşti să te faci prietenul celor slăviţi în lume, ca să 

102 Trăirea lui Dumnezeu ne dă puterea să împlinim cuvintele lui Dum¬ 
nezeu din Scriptură. Cel ce caută pe Dumnezeu, arată că-L iubeşte. Iar iubi¬ 
rea lui Dumnezeu îl ţine curat de păcate pe cel ce o are. Deci şi de mîndria 
de-a cerceta Scriptura pentru a şti mai multe ca alţii. 

103 Dacă în capitolele dinainte s-au dat sfaturi despre felul cum trebuie 
să se poarte monahul cu fraţii şi cu bătrînii, deci cu alţi oameni, în capitolele 
prime ale acestui Cuvînt este sfătuit să se caute cu toată rîvna trăirea lui 
Dumnezeu. 

104 Cel conştient de neştiinţa lui privitor la Dumnezeu, acela primeşte 
în sine bogăţia lui Dumnezeu. Căci tocmai sentimentul necunoaşterii e produs 
de bogăţia copleşitoare a lui Dumnezeu. Iar această trăire întru smerenie a 
bogăţiei lui Dumnezeu e o cunoştinţă a lui Dumnezeu, potrivită cu puterea 
lui de creatură infinit mai prejos de Dumnezeu. 

105 Cel ce caută slava de la oameni, îi va îndemna pe aceia să mintă. 
Dar şi el însuşi minte, nerămînînd în smerenia cerespunzătoare adevărului. 

nu cumva slava lor să slăbească prin tine. 106 De vor¬ 
beşte cineva de rău pe fratele său la tine şi-l coboară 
şi-i arată păcatul, să nu voieşti să te înclini împotriva 
aceluia, ca să nu te ia în stăpînire cele ce nu voieşti. 

2. Simplitatea şi voinţa de-a nu te măsura 107 pe 
tine însuţi curăţeşte inima ta de cel rău. Cel ce se uneş¬ 
te cu fratele său în vreo lucrare rea, nu va scăpa de în¬ 
tristarea inimii. Cel ce grăieşte ceva şi are în inima lui 
prin viclenie altceva, îşi face toată slujirea făcută lui 
Dumnezeu (toată Liturghia) deşartă. Să nu te lipeşti 
de unul ca acesta, ca să nu te spurci de otrava lui înti¬ 
nată. Umblă cu cei lipsiţi de răutate, ca să te faci păr¬ 
taş de slava şi curăţia lor. Să nu ai viclenie faţă de om, 
ca să nu faci ostenelile tale deşarte. Curăţeşte-ţi inima 
faţă de toţi, ca să vezi pacea lui Dumnezeu în tine. 
Căci precum de va fi muşcat cineva de o scorpie, veni¬ 
nul ei va pătrunde în tot trupul lui şi-i va vătăma ini¬ 
ma, aşa este răutatea din inimă faţă de aproapele. Ve¬ 
ninul ei muşcă sufletul şi se primejduieşte prin vicle¬ 
nie. Cel ce-şi cruţă deci ostenelile, ca să nu se piardă 
(rezultatul lor), să depărteze de la el această scorpie, 
adică viclenia şi răutatea. 

CUVÎNTUL VII 
Despre virtute 108 

1. Trei sînt virtuţile, 109 pe care de le are mintea 
mai înainte totdeauna deosebeşte cele de trebuinţă, 
pornirea după fire, bărbăţia şi nemişcarea. 


106De slăveşti pe cei slăviţi în lume, de fapt le slăbeşti adevărata slavă. 

107 Cineva se măsoară voind să vadă cît e de mare, sau cît a crescut 
spiritual, deci din mîndrie. 

108 In ms. din sec. XII, cu nr. 78 din colecţia Savaitică a Bibliotecii 
din Ierusalim, acest Cuvînt are titlul „Al lui Ava Isaia, isihastul şi presbiterul, 
despre virtuţi". 

109Deosebirea fiecărei stări, virtuţi, datorii de altele, sau dreapta soco¬ 
teală (n. tr.). 

2. Trei sînt virtuţile, pe care de le vede mintea 
în sine, crede că a ajuns la nemurire: discernămîntul 
sau deosebirea fiecărei fapte altele şi neconfundarea 
celui ce o are cu altul. 11 

3. Trei sînt virtuţile care procură minţii totdea¬ 
una lumină: a nu vedea viclenia (răutatea) vreunui 
om, a face bine celor ce-i fac rău şi a suporta netulbu¬ 
rat cele ce vin asupra lui. 111 Aceste trei virtuţi nasc 
alte trei mai mari ca ele. Nevederea vicleniei (răută¬ 
ţii) (v. trad.) unui om naşte iubirea, a face bine celor 
ce-i fac rău aduce pacea şi a suporta cele ce vin asupra 
lui fără tulburare, aduce blîndeţea. 

4. Patru sînt virtuţile care curăţesc sufletul. 112 Tă¬ 
cerea, păzirea poruncilor, strîmtorarea şi smerita cu¬ 
getare. Mintea se foloseşte totdeauna de aceste patru 
virtuţi: de rugăciunea către Dumnezeu, căzînd neînce¬ 
tat înaintea Lui, de aruncarea înaintea lui Dumnezeu, 
de negrija de a judeca vreun om şi de muţenia faţă de 
patimile ce-i grăiesc. 

5. Patru sînt virtuţile care înconjoară sufletul şi-l 
fac să respire liber de tulburarea venită de la vrăjmaşi: 
mila, nemînierea, îndelunga răbdare şi scuturarea de 
orice sămînţă a păcatului ce caută să-i fie semănată. 
Toate acestea sînt păzite de împotrivirea celor contrare 
prin uitare. 


110 Se pare că e vorba de capacitatea ce o are omul prin minte de-a se 
distinge de alţii. 

111 „Lumina" este văzută în liniştea omului, în netulburarea lui de 
răutăţile altora şi de diferitele greutăţi. Toate acestea dacă îl tulbură, îi iau 
lumina, dreapta înţelegere. 

112 In ms. 181 din sec. XIII al colecţiei patriarhale (din Ierusalim), 
care cuprinde un text necunoscut al lui Ava Isaia, înainte de propoziţia: 
„Patru sînt virtuţile ce curăţesc", se află următoarele: „A spus iarăşi Ava 
(Isaia) că virtuţile sufletului sînt optsprezece: iubirea, smerenia, blîndeţea, 
îndelunga răbdare, neţinerea minte a răului, nerăzbunarea, nemînierea, nesu- 
părarea, neinvidierea, neosîndirea, lipsa de slava deşartă, milostenia, înfrî- 
narea, neiubirea de arginţi, compătimirea, sărăcia, neîmprăştierea" (A se 
vedea şi Scolia 20 a Cuv. 15 al Scării lui Ioan Scărarul. P.G. 88, col. 812. 

6. Patru sînt virtuţile ce ajută tinereţii să stea 
lingă Dumnezeu: meditaţia în toată clipa, nelenevirea 
şi privegherea, ca şi a nu se măsura pe sine. 

7. Prin patru lucruri se întinează sufletul: prin 
preumblarea în oraş, prin nepăzirea ochilor, prin prie¬ 
tenia cu o femeie şi în general prin prietenia cu cei slă¬ 
viţi în lume, şi prin iubirea părinţilor după trup şi prin 
familiaritatea cu ei. 

8. Prin patru lucruri sporeşte curvia în trup: prin 
dormirea la un tînăr (la o tînără), prin mîncarea pe să¬ 
turate, prin uşurătatea în purtări şi prin împodobire. 

9. Prin patru lucruri se întunecă sufletul: prin 
urîrea aproapelui, prin dispreţuirea şi pismuirea lui şi 
prin cîrtirea împotriva lui. 113 

10. Prin patru lucruri se face sufletul pustiu: Prin 
umblarea din loc în loc, prin iubirea împrăştierii 114 
prin iubirea materiei, 115 şi prin vederea slabă (super¬ 
ficială). 

11. Prin patru lucruri sporeşte mînia: prin darea 
şi luarea uşoară, prin impunerea voii tale, prin voinţa 
de-a învăţa pe alţii şi prin a se socoti pe sine înţelept. 

12. Trei sînt lucrurile pe care le cîştigă omul cu 
greutate şi care păzesc toate virtuţile: plînsul, plîn- 
gerea pentru păcatele sale şi ţinerea morţii în faţa ochi¬ 
lor. Trei sînt lucrurile ce stăpînesc sufletul pînă ce nu 
ajunge la o mare măsură. Şi acestea sînt cele ce nu în¬ 
găduie să locuiască virtuţile în minte: robia, lenevia şi 
uitarea. Căci se războieşte cu omul uitarea, pînă la ul- 


113 A nu vedea cineva valoarea altuia înseamnă a-şi îngusta vederea, 
a se întuneca, a nu primi ceea ce este în el lumină. Egoismul este starea care 
întunecă pe om, reducîndu-1 la el însuşi în chip mincinos. E necomunicare. 

114 Umblarea din loc în loc, împrăştierea înseamnă neaprofundarea in 
ceea ce se află în orice. înseamnă a rămînea la suprafaţa lucrurilor. 

115 In materie nu se poate găsi nici un conţinut profund, spiritual. 

tima răsuflare, cerîndu-i lupta grea pînă la agonie. Ea 
e mai tare ca toate gîndurile şi naşte toate relele şi 
surpă în fiecare clipă cele zidite de om 116 . 

13. Iată faptele omului nou şi vechi: „Cel ce iu¬ 
beşte sufletul lui spre a nu-1 pierde" (Mt. 10,39), pă¬ 
zeşte cele ale omului nou. Şi cel ce voieşte odihna în 
această scurtă vreme, 117 înfăptuieşte şi face cele ale 
omului vechiu, iar sufletul lui şi-l pierde. Iar Domnul 
nostru Iisus Hristos, arătînd pe omul nou în trupul lui, 
a zis: „Cel ce-şi iubeşte sufletul, îl va pierde, şi cel ce îl 
va pierde pentru Mine, îl va afla" (Mt. 5,39). Căci El 
este Stăpînul păcii şi prin El s-a surpat" zidul din mij¬ 
loc al duşmăniei" (Ef. 2,14). Dar a zis: „N-am venit să 
aduc pace, ci sabie" (Mt. 10,34),. 118 Şi iarăşi zice: „Foc 
am venit să arunc pe pămînt şi cit aş fi voit să fie de 
pe acum aprins" (Le. 12,49); adică în cei ce urmează 
învăţăturile sfinte ale Lui s-a aflat focul dumnezeirii 
Lui. Atunci au aflat (ucenicii) sabia Duhului şi au tă¬ 
iat cu ea toate voile trupului. Atunci le-a dat lor bucu¬ 
ria, zicînd: „Pacea Mea vă dau vouă, pacea Mea vă las 
vouă" (Io. 14, 27). 119 

116 Remarcabila caracterizare a uitării. Ea nu ne lasă să continuăm 
binele pe care l-am început, ne face să cădem din el, nu ne lasă să creştem spi¬ 
ritual. E tot ce e mai contrar voinţei noastre. Ne invadează fără să vrem. Ei 
îi opun părinţii filocalici trezvia, care cere o voinţă şi o conştiinţă neîncetată 
(n. tr.). 

117 Autorul numeşte adeseori viaţa pămîntească „această scurtă vreme" 
(n. tr.). 

118 Pare o contrazicere între faptul că Iisus e pacea lumii şi între afir¬ 
marea lui că El a adus nu pace, ci sabie. Dar a adus sabia iertării, a iubirii, 
care omoară duşmănia. El a adus sabia ca un foc care arde tot ce e rău, cum 
se spune în citatul următor. Dacă în „Cuvintele" anterioare Ava Paisie a vor¬ 
bit de delicata purtare ce trebue să o aibă monahul faţă de fraţii săi, acum 
aprofundează temeiurile acestor îndatoriri, pe care le vede. 

119 In cod. Savaitic urmează cele de după ele, după care Cuvîntul se 
termină astfel: „întreabă fratele pe bătrîn : Ce va face omul în orice ispită 
ce-i vine, sau faţă de tot gîndul ce-i vine de la vrăjmaşul? Ii zice bătrînul: 

E dator să plîngă înaintea bunătăţii lui Dumnezeu, ca să-i ajute să se odih¬ 
nească repede, de se va ruga întru cunoştinţă. Căci s-a scris: „Domnul este 
ajutorul Meu şi nu mă voi teme ce-mi va face mie trupul" (Ps. 117, 9). In 
Pateric, acestea se atribuie Avei Moise Etiopianul (P.G. t. 65, col. 288). 

Iată cum cei stăpîniţi de griji şi-au pierdut sufle¬ 
tul lor în veacul acesta, iar cei ce şi-au tăiat voile lor, 
s-au făcut oi sfinte ale Lui spre jertfă şi cînd se va arăta 
întru slava dumnezeirii, îi va chema pe ei la dreapta lui, 
zicînd: „Veniţi, binecuvîntaţii Părintelui Meu, de moş¬ 
teniţi împărăţia cea gătită vouă de la întemeierea lumii. 
Căci am flămînzit şi mi-aţi dat să mănînc" (Mt.25,34— 
35) şi cele următoare. Iată-i pe cei ce şi-au pierdut su¬ 
fletul lor în această scurtă vreme, cum l-au aflat în 
vremea de nevoie, primind plată înmulţită pentru cele 
ce au aşteptat să o primească. Iar cei ce şi-au împlinit 
voile lor, au păzit sufletul lor în acest veac păcătos, 
amăgiţi de deşertăciunea bogăţiei lor şi nepăzind porun¬ 
cile lui Dumnezeu, au socotit că vor rămînea pînă la 
sfîrşit în veacul acesta 120 . De aceea se va arăta ruşinea 
orbirii lor în ceasul judecăţii şi vor fi capre blestemate 
şi vor auzi înfricoşata hotărâre a Judecătorului, care 
va zice: „Plecaţi de la Mine, blestemaţilor, în focul şi 
în întunericul cel mai dinafară şi veşnic 121 , pregătit dia¬ 
volului şi îngerilor lui, căci am flămînzit şi nu Mi-aţi 
dat să mănînc" (Mt. 25,41) şi cele următoare. Gura aces¬ 
tora va amuţi şi nu vor afla ce să spună, căci îşi vor aduce 
aminte de lipsa lor de milostenie şi de sărăcia lor 122 . 
Atunci vor zice: „Doamne, cînd Te-am văzut flămîn- 


120 Mai bine zis au socotit că vor rămînea la nesfîrşit în veacul acesta, 
sau că dincolo de veacul acesta nu mai este nimic; cu el se sfîrşeşte totul. In 
ambele cazuri, timpul acesta şi toată istoria ar fi fără nici un sens. 

121 „Focul şi întunericul cel mai dinafară". E întunericul neînţelegerii 
ultime, pe care şi-au cultivat-o cei ce n-au voit să cunoască adevărul că toate 
au un sens numai dacă toate sînt de la un Creator conştient şi iubitor. Lipsa 
lor de cunoştinţă, fiind din lipsa de iubire, ei n-au nici o bucurie, ci trăiesc un 
chin fără sfîrşit, asemenea unui foc care-i arde. Amîndouă sînt la marginea 
extremă a existenţei, oarecum în afara ei, dacă gradul suprem al existenţei 
se arată în iubirea şi în nemărginita cunoaştere a lui Dumnezeu, iubirea tri- 
personală supremă. 

122 Vor fi săraci pentru că n-au nici un conţinut spiritual. Bogăţia 
materială pe care au căutat s-o cîştige s-a topit, şi de la Dumnezeu şi de la 
oameni n-au primit şi nu primesc nici o bucurie, pentru că nu s-a deschis 
iubirii lor prin faptele lor. 

zind şi nu ţi-am slujit?". Dar va astupa gura lor, zi- 
cînd ; „Cel ce a făcut bine unuia din aceştia care au cre¬ 
zut, Mie Mi-a făcut" (Ibid. 45). 

14. Să ne cercetăm deci pe noi, iubiţilor, dacă 
fiecare dintre noi îndeplineşte poruncile date lui, 
după puterea lui, sau nu. Căci toţi sîntem datori 
să le împlinim cel mic după micimea şi cel mare 
după mărimea lui. Căci din cei ce au aruncat darurile 
lor în cutia darurilor, care erau bogaţi, cel mai mult s-a 
bucurat de văduva săracă pentru cei doi bănuţi ai ei 
(Mt. 12,41—43; Le. 21,1—3). Căci la voinţa noastră 
ia aminte Dumnezeu. Să nu dăm deci loc nepăsării 
în inima noastră, ca nu cumva grija de noi să ne des¬ 
partă de Dumnezeu, ci să împlinim slujirile noastre, după 
sărăcia noastră. Căci precum a fost milă cu căpetenia 
sinagogii şi cu fiica lui, înviind-o pe ea (Mt. 9,25) şi a 
miluit pe femeia cu scurgere de sînge, care cheltuise 
ale ei cu doftorii în zadar (Ibid. 22) înainte de-a cunoaş¬ 
te pe Hristos: şi precum a vindecat pe sluga sutaşului, 
deoarece a crezut (Mt. 8,13), aşa a miluit pe Canane- 
ancă, vindecînd pe fiica ei (Mt. 15,28); şi precum a în¬ 
viat pe Lazăr cel iubit de El (Io. 11,24), aşa a înviat pe 
fiul unic al sărmanei văduve pentru lacrimile ei (Le.7,15) 
Şi precum n-a trecut cu vederea pe Maria, care a uns 
cu mir picioarele Lui (Io. 12,2), aşa n-a respins pe femeia 
păcătoasă care i-a spălat picioarele Lui cu lacrimi (Lc. 
7,38). Şi precum a chemat pe Petru şi Iacob din cora¬ 
bia lor, zicînd: „Urmaţi-Mi Mie" (Mt. 4,20), aşa a che¬ 
mat şi pe Matei, care şedea la vamă (Mt. 9,9). Şi precum 
a spălat picioarele ucenicilor (Io. 13,5), aşa a spălat şi 
pe Iuda, nefăcînd deosebire. Şi precum a venit Duhul, 
Mîngîietorul, peste Apostoli (Lapte 2,4), aşa a venit şi 
peste Corneliu (Ibidem 10,44), cu încurajare. Şi precum 
l-a asigurat pe Anania în Damasc despre Pavel, zicînd: 
„Că vas ales îmi este" (Ibid.9.15), aşa l-a asigurat pe 
Filip în Samaria despre eunucul etiopian (Ibid.9,27 ) 

Căci nu este părtinire a celui mic sau a celui mare, a 
celui bogat sau a celui sărac, ci cere voinţa şi credinţa 
în El şi păzirea poruncilor Lui şi iubirea faţă de toţi. 
Aceasta este pecetea cerută sufletului cînd iese din 
trup; precum a poruncit ucenicilor Săi zicînd. „în aceas¬ 
ta vor cunoaşte toţi că sînteţi ucenicii Mei, dacă vă veţi 
iubi unii pe alţii" (Io. 13,35). Dar cine sînt cei despre 
care zice că vor cunoaşte, dacă nu Puterile ce vor sta 
la dreapta şi la stingă? Căci de vor vedea vrăjmaşii sem¬ 
nul iubirii unit cu sufletul, se vor depărta de ea cu frică. 
Şi atunci se vor bucura de ea (de iubirea acelora), toate 
Puterile sfinte. 123 

15. Să ne luptăm deci, iubiţilor, după puterea noas¬ 
tră, să o cîştigăm pe ea (iubirea), ca să nu ne ia în stă- 
pînire vrăjmaşii noştri. Căci tot El a spus: „Nu poate 
să se ascundă cetatea ce stă deasupra muntelui" (Mt. 
5,15). Despre ce munte vorbeşte, dacă nu despre cuvîn- 
tul Lui cel sfînt? Să depunem, deci, iubiţilor, osteneala 
noastră cu sîrguinţă şi cunoştinţă, ca să împlinim cu- 
vîntul Lui care zice: „Cel ce Mă iubeşte pe Mine, va 
păzi poruncile Mele" (Io. 14,23). Atunci ostenelile noas¬ 
tre vor fi ca o cetate puternică şi întărită, ce ne păzeşte 
în cuvîntul Lui de mîna tuturor vrăjmaşilor noştri, 
pînă ce ne vom întîlni cu El. 124 Căci de vom afla tărie, 


123 Dreptatea lui Hristos va lăsa şi pe vrăjmaşii noştri să fie prezenţi, 
din partea de-a stînga, la judecata finală, pentru a arăta întrucît le-am slujit 
lor. Dar făcîndu-se vădită iubirea noastră faţă de Hristos şi de oameni, pro¬ 
dusă de credinţa în El, vor fugi, căci nu pot suporta iubirea. Iar îngerii ce vor 
sta la dreapta se vor bucura toţi de iubirea fiecăruia, care s-a îndreptat spre 
toţi. Iubirea va uni atunci pe faţă pe toţi, iar egoismul de pe pămînt, arătat 
atunci pe faţă, va singulariza pe cei ce l-au practicat. 

124 Cuvîntul Domnului Hristos despre iubire este muntele cel mai 
înalt la care trebuie să ne ridicăm, devenind o cetate neclintită, întemeiată 
pe el. Dar cuvîntul lui Hristos despre iubire e de fapt una cu El. El e muntele 
spiritual cel mai înalt. Dar e un munte al iubirii, care ne cheamă şi pe noi 
să ne unim cu El la acea înălţime. Dracii fac tot ce pot să ne despartă de 
Hristos şi unii de alţii, sau de iubire. Aceasta e o dezordine adusă în creaţia 
lui Dumnezeu, ca să-L arate că n-a creat o lume capabilă de fericire. 


83 



prin iubire, se vor risipi toţi vrăjmaşii noştri prin sfîn- 
tul Lui cuvînt, care este Muntele de unde s-a tăiat pia¬ 
tra fără mîini, care a zdrobit chipul de aur şi de patru 
feluri: de argint, de aramă, de fier, de pămînt ars (Dan. 
2,34—35), precum a zis Apostolul: „îmbrăcaţi-vă cu 
toate armele lui Dumnezeu, ca să puteţi sta împotriva 
meşteşugirilor diavolului. Căci nu este lupta noastră 
împotriva sîngelui şi a trupului, ci împotriva începă- 
toriilor, a domniilor, a stăpînitorilor lumeşti ai întune¬ 
ricului veacului acesta, împotriva duhurilor răutăţii 
din văzduhuri" (Ef. 6,11 —12). Cele patru începătorii 
sînt acestea: chipul de patru feluri, care este vrăjmă¬ 
şia. Pe ele le-a făcut să dispară Sfîntul Cuvînt al lui 
Dumnezeu, precum s-a scris că piatra care a zdrobit 
chipul, s-a făcut Munte mare şi a umplut tot pămîntul 
(Dan 2,35). 125 Să fugim, fraţilor, sub acoperămîntul Lui, 
ca să ne fie nouă scăpare şi să ne mîntuiască pe noi de 
aceste patru stăpîniri rele, ca să avem şi noi bucuria 
cu toţi sfinţii Lui, adunaţi lîngă El din cele patru mar¬ 
gini ale pămîntului. Căci atunci fiecare va auzi ferici¬ 
rea proprie după faptele lui. Căci puternic este numele 
Lui, ca să nu lase inima noastră să rătăcească din pri¬ 
cina uitării adusă de vrăjmaş, ci să ne păzească după 
puterea noastră ca să răbdăm cele ce ne vin pentru 
Sfîntul Lui nume, 126 ca să aflăm mila cu cei învredni¬ 
ciţi să dobîndească fericirile Lui. Că Lui se cuvine slava, 
cinstea şi închinăciunea, Tatălui şi Fiului şi Sfîntului 
Duh, în vecii vecilor. Amin. 

125 Din cuvîntul lui Hristos despre iubire, s-a desprins ca o piatră 

cuvîntul Apostolilor şi al urmaşilor lor, nu printr-o mină, ci prin puterea Lui! 
Şi acest cuvînt zdrobeşte chipul diavolului imprimat în oameni, care le pare 
să fie de aur, dar de fapt este din argint, aramă, fier şi pămînt ars, deci fără 
putere de rezistenţă. 

126 Chiar numele lui Dumnezeu rostit de omul credincios are putere 

să-l păzească împotriva vrăjmaşului, puterea numelui dumnezeiesc unindu-se 
cu puterea corespunzătoare a fiecăruia. 

CUVÎNTUL VIII 

Despre scurte învăţături (sentinţe) 

1. Spunea Ava Isaia: „Acum mă văd pe mine, ca 
pe un cal rătăcitor, care mă are stăpîn şi cel ce-1 află, 
se aşează pe el şi cînd îl lasă, prinzîndu-1 altul, se aşează 
acela pe el". 

2. Spunea iarăşi: „Sînt asemenea cuiva pe care 
prinzîndu-1 duşmanii lui şi legîndu-1, l-au aruncat în- 
tr-un loc înnoroiat şi dacă strigă către Stăpînul lui, îl 
opresc cu lovituri ca să tacă". 

3. Spunea iarăşi: „Sînt asemenea unei vrăbiuţe 
care îşi dă piciorul unui copil şi dacă acesta slăbeşte 
legătura, îndată zboară, socotind că s-a dezlegat. Dar 
dacă copilul o trage înapoi, iarăşi o coboară. Aşa mă 
văd pe mine. Aceasta o spun, pentru că nu trebuie să 
rămînă cineva fără grijă de sine pînă la ultima răsu¬ 
flare". 

4. Spunea iarăşi: „De dai vreodată ceva cuiva, 
de i-o ierţi, imiţi firea lui Iisus, de o ceri, imiţi firea lui 
Adam, iar de ceri şi dobîndă, te arăţi mai jos şi de fi¬ 
rea lui Adam". 

5. Spunea iarăşi: „Dacă te acuză cineva pentru un 
lucru pe care l-ai făcut, sau nu l-ai făcut, de taci, aceas¬ 
ta este după firea lui Iisus, iar de răspunzi şi spui: Ce 
am făcut, acesta nu este de aceeaşi fire. Iar dacă îi 
opui cuvîntului, cuvîntul tău, este contrar firii". 

6. Spunea iarăşi: „împlinind slujirile (liturghiile) 
tale, de le împlineşti cu smerenie, ca un nevrednic, 
sînt primite de Dumnezeu. Iar de te înalţi în inima ta 
şi ti-aduci aminte de altul care s-a culcat, sau le-a ne- 
socotit, osteneala ta este zadarnică". “ 

127 Dacă făcîndu-ţi slujirea ta, critici pe altul care nu şi-o face, oste¬ 
neala ţi s-a făcut zadarnică. Slujind pe Dumnezeu, dar neiubind pe aproa¬ 
pele, nu-ţi este primită slujirea de Dumnezeu. E mai mare iubirea aproapelui 
decît slujirea care pretinde că e adusă lui Dumnezeu. 

7. Spunea iarăşi despre smerita cugetare, că ea 
nu are limbă să vorbească de altul care-şi nesocoteşte 
slujirea, sau de altul care gîndeşte rău despre cineva, 
nici ochi care ia seama la scăderile altuia, nici urechi 
să audă cele ce nu folosesc sufletului propriu. Şi nu are 
cu altul vreun lucru de vorbit, afară de păcatele sale. 
Cu toţii oamenii este paşnic pentru porunca lui Dumne¬ 
zeu şi nu pentru prietenie 128 . Dacă cineva posteşte tot 
timpul şi se predă pe sine la mari osteneli şi porunci, 
în afară de acest drum (al smeritei cugetări), toate oste¬ 
nelile lui sînt zadarnice. 129 

8. Spunea iarăşi că de-şi procura cineva un vas 
pentru trebuinţa lui şi în vremea trebuinţei lui nu-1 va 
găsi, în zadar şi l-a procurat. „Ceea ce spun e aceasta: 
că mă tem de Dumnezeu, fiindcă de va veni să vină 
în ceasul trebuinţei şi îl va afla în vremea unui cuvînt, 
sau a mîniei, sau a îndrăznelii de-a învăţa pe altul, nu 
va ajunge la el pentru că nu vrea să placă omului, sau 
să se vorbească de el între oameni, sau pentru celelalte 
patimi. Deci de nu va afla la el frica de Dumnezeu în 
vremea acestora, zadarnic sînt toate ostenelile lui" 130 

9. Spunea iarăşi: „Dacă Domnul nostru Iisus Hris- 
tos n-ar fi vindecat mai înainte toate patimile (pătimi¬ 
rile) omului, pentru care a venit, nu s-ar fi suit pe cruce. 131 

128 Nici prietenia cu altul să nu o căutăm pentru interesele noastre, ci 
pentru că aceasta e porunca lui Dumnezeu să iubim pe fiecare. 

129 Smerita cugetare nu e străină de iubire, căci fără ea nu poate fi 
iubire. Dacă te preţuieşti pe tine mai mult decît pe altul, nu-1 iubeşti. 

130 Dumnezeu nu poate fi în om deodată cu patimile, care reprezintă 
egoismul omului. Nu poate fi în omul, preocupat exclusiv de el. Ca să-l simţi 
pe Dumnezeu, trebuie să uiţi de tine. 

131 Hristos trebuia să arate, înainte de-a se lăsa răstignit că e mai tare, 
ca toate pătimirile produse de patimi; că e mai tare şi decît moartea. Aşa îi 
putea convinge pe Apostoli că a putut învinge moartea, deşi în moartea Lui 
arăta o şi mai mare putere şi are o şi mai mare semnificaţie, putînd-o învinge 
chiar după ce se lasă El însuşi dus în starea de moarte şi învie nu pentru a 
reveni la viaţa istorică, ci deschizîndu-ne viaţa în vecinicie. 

Căci mai înainte de a veni Domnul in trup, omul era 
orb şi mut, şi slăbănog, şi surd, şi lepros, şi şchiop, şi 
omorît de toate cele contrare firii. Dar după ce a făcut 
milă şi a venit la noi pentru noi, a sculat pe mort şi a 
făcut pe şchiop să umble, pe orb să vadă, pe mut să 
grăiască, pe surd să audă şi a înviat pe omul cel nou, 
liber de toată slăbiciunea, s-a suit pe cruce. Şi împreună 
cu El au fost atîrnaţi de ea doi tîlhari, şi cel din dreapta 
L-a slăvit şi L-a rugat, zicînd: „Pomeneşte-mă, Doamne, 
cînd vei veni întru împărăţia Ta" (Lc. 22,42), iar cel 
din stingă l-a hulit. Aceasta înseamnă că înainte ca 
mintea să se trezească din nepăsare, este cu vrăjmaşul. 
Dar cînd Domnul Iisus Hristos o va trezi din nepăsarea 
ei şi-i va da să vadă şi să distingă toate, va putea să se 
urce pe cruce. Dar vrăjmăşia hulitoare rămîne la cu¬ 
vinte grele şi mintea slăbită de mîndrie, refuză oste¬ 
neala şi se întoarce iarăşi la nepăsare. 132 Aceştia sînt 
cei doi tîlhari pe care Domnul nostru Iisus Hristos i-a 
desfăcut din prietenia întreolaltă, dintre care unul 
L-a hulit, fapt care l-a despărţit de nădejde, iar altul a 
stăruit să-L roage pînă ce a auzit zicînd: „Astăzi vei fi 
cu Mine în rai" (Ibid. 45). Acesta este cel ce a ajuns, şi 
după ce a practicat tîlhăria, în raiu şi amîncat din pomul 
vieţii. 

10. Spunea iarăşi despre Sfînta împărtăşanie, că 
e numită unirea cu Dumnezeu, întrucît pînă ce sîntem 
biruiţi de patimi, fie de mînie, fie de pismă, fie de voin¬ 
ţa de-a plăcea oamenilor, fie de slava deşartă, fie de 


132 Mintea trezită din nepăsarea ei se poate urca pe crucea mîntui- 
toare. Altfel tot va pătimi chinurile crucii, dar chinurile unei cruci care n-o 
va duce la viaţa vecinică. Căci nu va vedea în ea acceptarea jertfei de sine, 
adusă lui Dumnezeu pentru nepăsarea sa, ci se va încăpăţîna să nu cunoască 
pe Dumnezeu şi să nu ceară mila Lui. 

ură, sau de altă patimă, sîntem departe de Dumne¬ 
zeu. Deci, unde mai este unirea cu Dumnezeu? 133 

11. Spunea iarăşi: „De împliniţi slujirile (litur¬ 
ghiile voastre şi după aceea se mişcă în inima voastră 
vreo patimă, toate ostenelile voastre sînt zadarnice. 
Căci Dumnezeu nu le primeşte pe ele". 

12. îi spunea lui un oarecare dintre bătrîni: „Cînd 
plouă peste pămîntul ce are sămînţă, acesta odrăsleşte: 
dar de nu are sămînţă, cum va odrăsli? Dacă cineva 
se va lupta să scoată cele contrare firii din inima lui, 
nu se vor mai mişca în el. Căci Dumnezeu voieşte pe 
om să fie asemenea Lui în toate şi de aceea a venit la 
noi şi a pătimit, ca să prefacă firea noastră învîrturată 
şi să taie voile noastre şi cunoştinţa mincinoasă, care 
au pus stăpînire pe sufletul nostru. 134 Căci animalele ne¬ 
cuvântătoare au păzit firea lor, dar omul a schimbat fi¬ 
rea sa. 135 Trebuie deci, ca în felul cum animalul se su¬ 
pune omului, aşa să se supună şi tot omul aproapelui 


133 De unirea cu Dumnezeu ne bucurăm cînd nu mai sîntem stăpîniţi 
de patimile prin care căutăm plăcerea proprie, sau sporim în egoism. 

134 „Dumnezeu vrea să facă pe om asemenea Lui în toate şi de aceea 
a venit ca să prefacă firea noastră sclerozată".Deci, n-a venit con¬ 
form teoriei lui Anselm de Canterbury, însuşită de catolicism, numai 
ca să satisfacă onoarea jignită a lui Dumnezeu de păcatul nostru, plecînd 
după aceea de la noi. Prin firea omenească asumată ne comunică puterea dum- 
nezeirii Sale, ca să ne facă asemenea Lui; ne umple de darurile dumnezeieşti. 
Ne ajută să nu mai urmăm în mod egoist voilor noastre, ci voii Lui, depăşind 
orice egoism; ne eliberează de falsa, sau de pretinsa cunoştinţă, care face din 
propriul eu centrul existenţei; ne ajută să-L cunoaştem pe El printr-o expe¬ 
rienţă directă, ca centru şi izvor al existenţei noastre şi al tuturor. Toate se 
umplu de dumnezeirea lui Hristos, dacă voiesc, fără să înceteze să fie ele 
însele. 

135 Animalul a rămas supus legii pe care i-a dat-o Dumnezeu prin crea¬ 
ţie. Omul folosind rău libertatea şi conştiinţa pe care Dumnezeu i le-a dat, 
făcîndu-1 chip al Său, ca să se facă tot mai asemenea Lui prin ele, le-a folosit 
rău, înţelegînd faptul că e chipul lui Dumnezeu ca să se socotească dumne¬ 
zeu însuşi, sau ca să-şi facă dumnezei din forţele naturii care îi dau satisfacţii 
trupeşti. Cunoştinţa ţine atît de mult de firea omului, că se foloseşte de ea 
chiar cînd nu mai prinde prin ea realitatea, sau adevărul, ci o realitate, sau 
un adevăr închipuit de el, devenind o cunoştinţă închipuită. El face mari pe 
cele mici şi îşi închide mintea faţă de cele mari. 

pentru Dumnezeu. Spre aceasta a venit Domnul. 1 ' 6 
Observă deci cit te întrece animalul pe tine, care te 
bazezi pe părerea ştiinţei tale. Dacă deci voesc să re¬ 
vin la ceea ce e propriu firii, precum animalul nu are 
propria voinţă, nici propria cunoştinţă, aşa trebuie să 
fac şi eu, nu numai cu cel cu care mă înţeleg şi îmi 
este apropiat, ci şi cu cel ce mi se opune. Căci aceasta 
este voia lui Dumnezeu. 

13. Deci cel ce voieşte să vină la odihna Domnului 
şi să nu fie biruit (de vrăjmaşul), 137 se desparte de oa¬ 
meni în orice lucru, spre a nu critica pe cineva şi a lău¬ 
da sau îndreptăţi, sau ferici pe altul şi a arăta dreptatea 
lui, sau a-1 supăra pe acela în vreo privinţă, sau a ob¬ 
serva scăderile lui, şi a nu lăsa vreun ac de duşmănie 
în inima sa împotriva lui şi a supune voia sa neînţe- 
leptului. De vei face aşa, te vei cunoaşte pe tine şi vei 
înţelege ceea ce te va vătăma. Dar cel convins de drepta¬ 
tea lui şi care ţine la voia lui, nu poate scăpa de duş¬ 
mănie, nici nu se poate odihni, nici nu vede ceva din 
cele ce-i lipsesc. 138 Acela cînd va ieşi din trup, trebuie 
să se ostenească să afle milă. Iar ţinta tuturor ostenelilor 
tale trebuie să fie să stăruieşti în Dumnezeu cu toată 
inima ta şi cu toată puterea ta şi să ai milă de toţi 
şi să plîngi (pentru păcatele tale) şi să te rogi lui Dum¬ 
nezeu pentru ajutorul şi mila Lui. 


136 Dumnezeu vrea ca fiecare om să se supună semenului său. Această 
supunere reciprocă lăsîndu-1 pe om şi stăpîn al altora, dar şi supus, îi egalizează, 
dar îi şi uneşte, sau îi face să se ajute reciproc, învăţîndu-se şi ajutîndu-se 
unul pe altul. Ca să arate trebuinţa ca omul să se supună semenului, dar şi 
că semenul i se supune lui a venit Fiul lui Dumnezeu ca om, care, fiind şi 
Dumnezeu, ne cere şi supunerea, dar ni se şi supune ajutîndu-ne. Hristos ne 
arată valoarea semenului nostru uman atît prin supunerea ce ne-o cere, dar 
şi prin marele ajutor ce ni-L dă. 

137 Sînt doi termeni prin care ţinta duhovnicească la care vrea să ajungă 
monahul o exprima liniştea (isichia) şi odihna (a napansis). Aceasta o aduce 
Dumnezeu. Dimpotrivă, vrăjmaşul aduce tulburare, nelinişte. 

138 Lauda de sine e duşmana altuia. Acela e stăpînit de vrăjmaşul, 
căci îi e teamă mereu de altul să nu fie mai bun ca el. Acela nu vede în general 
scăderile sale, sau ce-i lipseşte lui. 

14. Spunea iarăşi despre învăţarea aproapelui pri¬ 
vitor la porunca lui Dumnezeu: „De unde ştiu eu că am 
primit de la Dumnezeu să spun altuia: „Fă aceasta, sau 
aceea", cită vreme eu mă aflu în pocăinţă pentru păca¬ 
tele mele? Căci omul care a căzut o dată se află sub po¬ 
căinţă şi nu are siguranţă, întrucît nu ştie de i s-a dat 
iertarea. Fiindcă păcatul omului a avut loc în mod si¬ 
gur, dar mila este a lui Dumnezeu. Şi nu poţi să nu fii 
fără grijă de păcatul ce l-ai săvîrşit, în inima ta, pînă 
ce nu vei veni la judecata lui Dumnezeu far de voieşti 
să ştii că ţi s-a dat iertare de păcatele tale, să ţii seama 
de aceasta: de nu se mişcă în inima ta nimic din cele 
ce ai păcătuit, sau vorbindu-ţi altul despre ele, să nu 
mai ştii cum au fost. Atunci lisus ţi-a făcut parte de 
milă. 139 Dar de trăiesc încă în tine, ele te stăpînesc încă 
şi să plîngi pentru ele. Să ai frică şi cutremurare şi du¬ 
rere, de nu eşti îngrijorat de ele pînă vei răspunde la 
scaunul de judecată al lui Dumnezeu. 140 Iar de-ţi cere 
cineva să-l înveţi ceva, să-i spui adevărul, dîndu-ţi su¬ 
fletul morţii, afirmând libertatea. 141 Şi de se va întoarce 
iarăşi la tine, cerîndu-ţi aceleaşi, ca unul ce n-a folosit 
nimic din cele ce i-ai spus, deci nu le-a săvîrşit despar- 
te-te de el, căci astfel omoară sufletul tău. Căci este un 


139 „Un frate oarecare din mînăstirea lui Ava Serid a întrebat pe Ava 
Varsanufie, zicînd: „Ava Isaia zice că pînă ce omul are o plăcere a lor (a păca¬ 
telor), încă nu i s-au iertat (păcatele lui). Lămureşte-mi pentru Domnul 
aceasta. Căci mă necăjeşte acest gînd". La aceasta, a răspuns: „Pricina pentru 
care a spus Ava Isaia aceasta despre plăceri este şi a celor ce le săvîrşesc. Căci 
altceva este a-şi aminti cineva de gustarea mierii, şi altceva a avea o dată cu 
amintirea şi gustarea. Deci celui ce-şi aminteşte de plăcerea păcatelor, dar nu 
săvîrşeşte cele plăcute, ci li se opune şi luptă împotriva lor, i s-au iertat păca¬ 
tele de mai înainte" (Varsanufie, Răspuns 139 — după nota monahului 
Augustin). 

140 In împărăţia lui Dumnezeu nu poate intra nimic necurat. Dacă 
nu te-ai curăţit pînă la moarte de amintirea plăcută a unui păcat săvîrşit 
odată, nu vei intra în împărăţia lui Dumnezeu. 

141 Să nu înveţi pe cineva de nu ţi-o cere. Dar de ţi-o cere, spune-i 
adevărul, cu preţul de-a suferi moartea pentru aceasta. Aşa trebuiau să 
facă slujitorii Bisericii in vremea comunismului. Aşa se arată omul liber 
pentru Dumnezeu. 

lucru mare pentru om să-şi lase voia şi îndreptăţirea 
sa, pe care o socoteşte că e conformă cu Dumnezeu, şi 
să păzească cuvîntul celui ce-1 învaţă după voia lui Dum¬ 
nezeu. Căci omul lui Dumnezeu, Ava Nistere, văzînd 
slava lui Dumnezeu şi avînd pe fiii sorei sale locuind 
împreună cu el, nu le-a poruncit nimic, ci l-a lăsat pe 
fiecare în voia lui, fie că se făceau buni, fie răi, neîngri- 
jindu-se de ei. 142 El îi întreabă despre Cain şi Abel: ce-i 
învaţă ei să facă: aceasta sau aceea, cînd nu exista încă 
nici Legea, nici Scriptura?". De fapt, dacă nu învaţă 
Dumnezeu pe om, în zadar se osteneşte. 

15. Spunea iarăşi: „De-ţi spune cineva niscai cu¬ 
vinte nefolositoare să nu voieşti să le asculţi, ca să nu-ţi 
laşi neîngrijit sufletul tău. Dar să nu ruşinezi persoana 
lui, încît să-l întristezi că nu primeşte cele spuse de el, 
zicînd: „Nu le primesc în inima mea". Să nu o spui 
aceasta. Căci nu eşti mai presus de primul om zidit, pe 
care l-a făcut Dumnezeu cu mina Lui şi pe care nu l-a 
folosit reaua negrijă (nepăsare). Lugi deci şi să nu voieşti 
să-l asculţi. Dar ia seama ca nu cumva fugind cu trupul, 
să voieşti să cunoşti cele spuse. Căci de auzi o clipă cu¬ 
vîntul, dracii nu vor lăsa spusa pe care ai auzit-o, ci 
vor ucide sufletul tău. Lugind, fugi cu totul." 

16. Spunea iarăşi „Din cele ce le văd, cîştigul şi 
cinstea şi odihna îl războiesc pe om pînă la moarte". 


142„Au întrebat unii dintre Părinţi pe Ava Pimen, zicînd: „Cum rabdă 
astfel Ava Nistere pe ucenicul său?" Le spuse Ava Pimen: „Dacă eram de 
faţă, l-aş fi acoperit". L-a întrebat Ava Anouv: „Şi ce spui lui Dumnezeu?" 
I-a răspuns Ava Pimen: „Ii voi spune ceea ce a spus El: „Scoate întîi bîrna 
din ochiul tău şi apoi vei vedea paiul din ochiul fratelui tău" (Mt. 7,4). (Pateric 
grec, P.G. 65, col. 586). Varsanufie, Răspuns 361: „A întrebat cineva pe Ava 
Varsanufie: „Bine a făcut bătrînul că n-a îndreptat pe fratele lui?" Şi i-a răs¬ 
puns lui: „Frate, nu întîmplător l-a lăsat bătrînul fără să-l sfătuiască. Căci 
l-a sfătuit de multe ori, dar acela n-a primit sfatul. De aceea văzîndu-1 neîn¬ 
dreptat, a lăsat lucrul la judecata lui Dumnezeu, zicînd: „Dumnezeu ştie 
ceea ce îi este de folos. Căci fratele meu este mai bun ca mine. Aceasta o făceau 
cei desăvîrşiţi, care nu îndrăzneau să judece pe cineva spre ruşinarea celor ce 
nu sînt nimic,şi judecă pe toţi" (Răspuns 369). Ioan Scărarul, Scara, nota 3 
la Cuv. X.(Monahul Augustin). 

17. Spunea iarăşi: „A învăţa pe aproapele, este o 
cădere a sufletului; şi a voi să-l readuci la firea cea bună, 
este o mare zdrobire a sufletului 143 . Căci întrucît înveţi 
pe aproapele tău, spunînd: Fă aceasta sau aceea, îl faci 
să înţeleagă că ai mijlocul să dormi dărîmi casa ta, vrînd 
să zideşti casa lui." 

18. Spunea iarăşi: „Vai sufletului care a păcătuit 
după Sfîntul Botez. Căci nu poate un astfel de om să 
fie fără grijă, aflîndu-se în păcat, sau odată căzut în pă¬ 
cat cu trupul, fie că a furat, sau a săvîrşit vreo altă 

greşeală faţă de cineva, sau a privit cu ochiul în chip 
pătimaş vreun trup, sau a gustat ceva pe ascuns, nea- 
vînd grijă să nu fie văzut de altul şi a arătat lui: sau să 
cercetezi tu ce are. Cel ce face aceasta, il dispreţuieşte 
pe Iisus. Şi l-a întrebat pe el cineva: „Cine păstrează 
ceea ce a primit în mod exact, Părinte?" Şi i-a spus lui: 
„Precum cel ce a făcut o gaură în zid şi a luat de acolo 
bani, a fost înşelat de vrăjmaşi, la fel s-a întîmplat cu 
acesta. Căci precum l-a biruit pe acela, l-a biruit şi pe 
acesta. Fiindcă fiind biruit în cele mici, e biruit şi în 
cele mari". 

19. Spunea iarăşi: Omul care arată putere, făcînd 
minuni şi vindecări şi avînd toată cunoştinţa şi înviind 
morţi, dar căzînd în păcat, nu poate fi fără grijă, şi de 
aceea se află sub pocăinţă, căci judecă pe alţii şi pe Ju¬ 
decător căci deşi este în multe osteneli, văzînd pe cineva 
aflîndu-se în tot păcatul şi negrija, şi dispreţuindu-1, în 
zadar îi este toată pocăinţa, pentru că a respins un mă¬ 
dular al lui Hristos, judecîndu-1 şi nelăsînd judecata 
Judecătorului Dumnezeu". 144 


143 Este o zdrobire a sufletului, pentru că se manifestă o mare încredere 
în sine a celui ce întreprinde să-l înveţe pe altul. 

144 A judeca pe un membru al Bisericii înseamnă a dispreţui un mădu¬ 
lar al lui Hristos, sau a lupta un mădular al trupului Lui împotriva altuia. 
Fiecare mădular trebuie să ajute celelalte mădulare. 

20. Spunea iarăşi: „Toţi sîntem ca într-un spital. 
Unul e bolnav de ochi, altul are o bubă, şi cîte alte 
slăbiciuni mai sînt. Şi unele din ele sînt răni vindecate, 
dar cînd omul mănîncă ceva din cele ce-1 vatămă, iarăşi 
reapare boala. Aşa este cel ce aflîndu-se în pocăinţă, 
judecă sau dispreţuieşte pe cineva. El trebuie să-şi 
înnoiască pocăinţa. Căci cei din spital, suferind de dife¬ 
rite neputinţe, dacă unul strigă despre boala sa, oare 
nu va spune un altul: de ce strigi despre boala ta? Nu 
va gîndi fiecare la boala lui? Aşa, dacă ar fi patima păca¬ 
telor mele înaintea mea, n-aş vedea pe altul păcătuind. 
Căci zăcînd toţi ca într-un spital, se păzeşte fiecare, cum 
i-a spus doftorul, să nu mănînce ceea ce vatămă rana 
lui. Deci vai, sufletului care nu voieşte să fugă de tot 
păcatul, căci multe necazuri îi vin de la cei ce-1 pizmu- 
iesc şi se întîlnesc cu el. Căci îi este greu fiecăruia să 
dobîndească îndelunga răbdare şi mulţumirea în toate. 

21. Cînd era poporul în Egipt, mînca şi bea cu 
plăcere, deşi slujeau lui Faraon. Dar cînd le-a trimis 
Domnul ajutor, adică pe Moise, ca să-i elibereze pe ei de 
sub Faraon, s-au simţit păgubiţi şi s-au necăjit, şi cu 
toate plăgile pe care le-a adus Dumnezeu lui Faraon, 
Moise nu s-a încrezut în neputinţa Egiptenilor, pînă, 
ce nu a venit timpul cînd a spus Dumnezeu către el: 

încă o plagă voi aduce peste Faraon" (leş. 11,1) şi-i 
vei spune lui: „Sloboade poporul meu, fiindcă voi călca 
pe întîiul tău născut". Şi atunci a îndrăznit Moise. Şi 
i-a zis lui Dumnezeu: „ Grăieşte pe ascuns în urechile po¬ 
porului Meu şi să ceară fiecare om de la vecinul său şi 
femeia de la vecina sa vase de argint şi de aur şi îmbrăcă¬ 
minte şi să le puneţi pe umerii copiilor voştri şi veţi prăda 
pe Egipteni" (leş. 11,2). Şi din ele au cheltuit unele pen¬ 
tru facerea cortului. 

22. Deci ziceau că aceasta o spun bătrînii, pentru 
că vasele de argint şi de aur şi îmbrăcămintea sînt sim- 


93 



ţurile, care slujesc vrăjmăşie. Iar aceasta este un semn 
că dacă omul nu se desparte de vrăjmăşie, ca să rodească 
lui Dumnezeu, acoperămîntul odihnei lui Dumnezeu 
nu vine asupra lui. Căci n-a umbrit nourul un cort pînă 
ce îi lipsea ceva, ci cortul împlinit. Aşa şi peste templul 
clădit, n-a umbrit nourul pînă ce îi lipsea ceva, ci cînd 
a fost împlinit şi s-au introdus în el sîngele şi grăsimile 
arderilor de tot şi Dumnezeu a primit mirosul bunei mi¬ 
resme, atunci a umbrit nourul casa. Adică, de nu va iubi 
omul pe Dumnezeu cu toată mintea şi nu se va lipi de 
El cu toată inima, nu vine peste el acoperămîntul odih¬ 
nei lui Dumnezeu. 145 

23. Spunea iarăşi că dacă mintea ar voi să se urce 
pe cruce înainte ca simţurile să se odihnească (să scape) 
de slăbiciune, mînia lui Dumnezeu vine peste el, că a 
început un lucru peste măsura lui, înainte de-a fi vin¬ 
decat simţurile lui. 146 De lucrează întinăciunile (mias¬ 
mele) în tine şi te încrezi în ele şi conclucrezi spre naş¬ 
terea stării produsă de ele şi nu te întristezi cu durerea 
inimii, te afli într-o stare contrară firii lui Adam. 146 Dar 
dacă inima ta a învins prin fire păcatul şi s-a despărţit 
de cele ce-1 nasc pe el şi ţii înaintea ta chinul cu cuno- 


145 Templul ca chip şi locaşul bisericesc în realitate este casa în care se 
întîlneşte omul cu Dumnezeu, aducîndu-i jertfe, sau aducîndu-i-se pe sine, 
în Hristos, ca jertfă. Iniţiativa este a lui Dumnezeu, căci El a poruncit să se 
zidească templul şi Fiul Lui a pus temelia Bisericii. Dar a răspuns prin clă¬ 
dire omul. Iar Hristos Cel ce a zidit Biserica şi se aduce ca om jertfă în ea, 
alipind la Sine şi pe oamenii ce cred în El, ca fraţi ai Lui, este om, dar şi Dum¬ 
nezeu. In templu ca în chip, dar în locaşul bisericesc, ca o realitate, vine 
peste om odihna lui Dumnezeu. Omul e săpat în el de grijile lumeşti. Se simte 
sub adăpostul care-i asigură viaţa vecinică prin iubirea lui Dumnezeu. 

146InCuv. 30 al lui Isaac Şirul se spune: „înainte ca mintea să domo¬ 
lească simţurile". Dar părută putere a simţurilor este mai degrabă o slăbi¬ 
ciune a lor. Căci aceasta se arată în prea marea lor alipire la cele materiale. 
Omul poate urca mai uşor pe cruce, sau poate suporta mai uşor durerile ei 
cînd simţurile nu mai trăiesc (din slăbiciune) cu multă intensitate plăcerile 
sau durerile alipirii la cele materiale. Durerile sporite ce le simte un om, 
cu simţurile, urcîndu-se pe cruce, fără să-l scape de slăbiciunea lor, 
este şi o pedeapsă a lui Dumnezeu, sau o lipsă a puterii lui Dumnezeu în 
omul respectiv. Iar durerea sporită îl poate face să se revolte împotriva 
crucii, ca tîlharul de-a stînga, sau să caute să scape de ea. 



ştinţa ajutorului dat ţie de Dumnezeu va rămîne împreună 
cu tine, dacă nu-1 superi întru nimic, ci plîngi înaintea Lui 
şi zici: „A Ta este mila, Doamne, a Celui ce m-ai mîntuit 
pe mine, căci eu nu pot să scap de mîinile (vrăjmaşului) 
fără ajutorul Tău". Iar de ai grijă de inima Ta, şi nu-L 
superi nici pe cel ce te învaţă cum voeşte Dumnezeu, 
aceasta e propriu după fire lui Iisus. Şi El te va păzi 
pe tine de tot răul. Amin. 147 

CUVÎNTUL IX 

Porunci date celor ce s-au lepădat (de lume) 148 

1. De te-ai lepădat de lume şi te-ai predat lui 
Dumnezeu 149 , ca să te pocăieşti, să nu laşi gîndul tău 
să te necăjească pentru păcatele tale de mai înainte, ca 
şi cînd nu ţi s-au iertat. Şi să nu dispreţuieşti poruncile 
Lui, odată ce socoteşti că nu ţi-a iertat nici păcatele de 
mai înainte. Păzeşte-le acestea pînă la moarte şi să nu 
le dispreţuieşti: să nu mănînci cu femeie şi să nu ai prie- 


147 Fără conştiinţa puternică a ajutorului lui Hristos, să nu căutăm 
crucea. Să nu ne încredem că putem suporta crucea fără ajutorul Lui. Dar 
conştiinţa trebuinţei ajutorului lui Hristos trebuie însoţita de conştiinţa păca¬ 
tului nostru şi a neputinţei ce ne vine din această cauză de-a suporta crucea. 
„Port crucea, pentru că sînt păcătos. Dar o pot suporta, cerînd ajutorul lui 
Hristos. El o suportă în mine. Şi numai aşa îmi este de folos crucea, nefiind 
învins de păcatul încrederii în mine şi de neputinţa de-a o purta pînă la capăt" 
Ava Isaia ne adînceşte în cele mai subtile şi mai complexe analize ale vieţii 
sufleteşti, mai bine zis duhovniceşti. 

148 In cod. 215 al Colecţiei Patriarhiei (din Ierusalim), scris pe la sfîr- 
şitul sec. XVI, p. 266, Cuvîntul acesta are titlul: „A celui întru sfinţi Părin¬ 
telui nostru Atanasie, arhiepiscopul Alexandriei, către cei ce s-au lepădat" 
(Monahul Augustin). 

149 In Codicele de mai sus, textul este astfel: „De te-ai predat lui Hristos, 
pentru ce mai voieşti să umbli iarăşi în lume? Nu te atinge, nu gusta, nu te 
folosi de ceea ce te-ai lăsat, o dată ce ai pornit în iubire cu Hristos. Căci dacă 
ai averi şi vii, de ce nu ai luat şi o femeie? Dacă ai murit cu Hristos prin Botez 
şi ai înviat cu El, prin credinţă, caută cele de sus, unde este Hristos, nu cele 
de pe pămînt. De voieşti să împărăţeşti împreună cu Hristos, păzeşte porun¬ 
cile Lui. Păzeşte-te pe tine pînă la moarte, să nu mai ai prietenie cu cei tineri" 
etc. (Monahul Augustin). 

tenie cu cei mai tineri, nici să nu te culci pînă eşti tînăr 
cu cineva pe un străjac, decît cu fratele tău sau cu 
Ava al tău. Dar şi cu ei, cu teamă, şi nu cu nesocotinţă. 
Să nu nesocoteşti ochii tăi cînd îmbraci hainele tale 150 . 
De se iveşte trebuinţa de vin, ia pînă la trei pahare 151 
şi să nu calci porunca pentru prietenie. Să nu locuieşti 
intr-un loc în care ai păcătuit 152 şi să nu dispreţuieşti 
slujirea (liturghia) ta, ca să nu cazi în mîinile vrăjma¬ 
şilor tăi. Sileşte-te pe tine la meditarea Psalmilor, 
pentru că aceasta te păzeşte de robia întinăciunii. 
Iubeşte toată pătimirea neplăcută şi patimile tale vor fi 
umilite. îngrijeşte-te să nu te măsori pe tine în vreun 
lucru 153 şi ai grijă să-ţi plîngi păcatele. Păzeşte-te de 
minciună, căci ea alungă frica de Dumnezeu de la tine. 
Să nu descoperi înaintea tuturor gîndurile tale 154 , ca 
să nu pricinuieşti sminteală aproapelui tău. Descopere 
gîndurile tale Părinţilor tăi, ca harul lui Dumnezeu să te 
acopere. De vezi vreo sminteală, dar nu spre moarte, 
nu-1 dispreţuipe fratele tău, ca să nu cazi în mîinile 
vrăjmaşilor tăi 155 . Fereşte-te să nu fi robit de cele în 
care ai păcătuit, ca să nu se împrospăteze în tine. 

2. Iubeşte smerenia şi ea te va păzi de păcate. Nu 
fi iubitor de ceartă, ca să nu locuiască în tine tot răul. 
Predă inima ta spre ascultarea Părinţilor tăi şi harul lui 

150 In Cod. Savaitic 408, din sec. IX, sau începutul sec. X, urmează: 
„Să nu bagi mîna ta în sînul tău, căci multe patimi are trupul" (Monahul 
Augustin). 

151 Monahul Augustin dă la note şi părerile unor bătrîni, că trei pahare 
de vin erau prea multe (Pg. 83 din ediţia lui). 

152Monahul Augustin: „Să nu locuieşti într-un loc unde inima ta se 
teme că vei păcătui faţă de Dumnezeu". 

153 Nu căuta să vezi cît de mare te-a făcut vreo faptă, sau cît ai crescut 
prin ea. Deci nu pune preţ pe ea. 

154 Monahul Augustin la notă: „Nu descoperi oricărui om gîndurile 
tale, ci numai celor pe care i-ai probat că sînt duhovniceşti" (Isaac Şirul. 
Cuv. 7). 

155 Monahul Augustin la notă: „De vezi pe vreunul din fraţi păcătuind 
păca,t nu spre moarte, nu-1 dispreţui, nu-1 coborî în cinstire şi nu-1 osîndi, 
căci vei cădea în mîinile vrăjmaşilor" (La Antonie cel Mare, can 54). 

Dumnezeu va locui în tine 156 . Nu te face înţelept de la 
tine, ca să nu cazi în mîinile vrăjmaşilor tăi 15 . Obiş- 
nueşte limba ta să spună: „Iartă" şi smerenia va veni 
în tine. 

Şezînd în chilia ta, îngrijeşte-te neîncetat de acestea 
trei : de lucrul de mînă, de meditare şi de rugăciune 158 , 
cugetă deci în fiecare zi că azi am să trăiesc în lume. Şi 
nu vei păcătui faţă de Dumnezeu. 159 Nu lăcomi la 
mîncare, ca să nu vină din nou în tine, păcatele tale de 
mai înainte. Să nu te leneveşti în vreo osteneală, ca să 
nu sară în tine lucrările vrăjmaşului. Sileşte-te în medita¬ 
ţia ta şi va veni în tine repede odihna lui Dumnezeu. 160 
Precum e casa dărîmată în afara oraşului, ce devine loc 
de miros urît, aşa sufletul unui începător leneş se face 
încăperea oricărei patimi necinstite. Sileşte-te la multe 
rugăciuni însoţite de plîns şi poate se va milui Dumnezeu 
de tine şi te va dezbrăca de omul cel vechiu care a păcă¬ 
tuit. Uneşte-te cu acestea şi osteneala şi sărăcia şi în¬ 
străinarea şi neplăcuta pătimire şi tăcerea vor naşte 

156 De asculţi de Părinţii tăi, va locui Dumnezeu în tine, pentru că ei 
îţi transmit poruncile lui Dumnezeu. Prin ei îţi vorbeşte Dumnezeu. 

157 Afirmîndu-te pe tine însuţi cu mîndrie, arăţi că a pus stăpînire pe 
tine diavolul. Căci el urmăreşte să ne despartă de Dumnezeu şi să ne dezbine 
unul de altul. Monahul Augustin: „Nu te socoti pe tine înţelept. Prin mîn¬ 
drie, se va înălţa sufletul tău şi vei cădea în mîinile vrăjmaşilor tăi" (Antonie 
cel Mare, can. 63). 

158 Monahul Augustin: „Cînd şezi în chilia ta, îngrijeşte-te să împli¬ 
neşti aceste trei: lucrul de mînă, citirea psalmilor şi rugăciunile" (Antonie 
cel Mare, can. 65). 

159 Monahul Augustin: „Gîndeşte şi zi în tine: De voi rămînea în lumea 
aceasta". Şi aşa nu vei păcătui înaintea lui Dumnezeu (Idem, canon 66). 
„Sculîndu-ne, să socotim în fiecare zi că nu vom rămînea pînă seara; şi iarăşi 
culcîndu-ne, să socotim că nu ne vom scula... Gîndind astfel şi trăind aşa în 
fiecare zi, nici nu vom păcătui, nici nu vom avea vreo poftă" (Sg. Atanasie,- 

Viaţa Sf. Antonie, P.G. 26, col. 872). 

160Monahul Augustin nota: „Nu fugi de osteneli şi ţi se va da repede 
liniştea (isichia) de la Dumnezeu" (Antonie cel Mare, can." 68). 

Avem un paradox: Cu cît te osteneşti mai mult în cele bune, cu atît 
îţi vine mai repede şi mai sigur odihna sau liniştea de la Dumnezeu. Te faci 
prin cele bune liber de grija de tine, te faci indiferent la necazuri. Ai mulţu¬ 
mirea binelui făcut. 

smerenia şi smerenia va aduce iertarea a tot păcatul. 161 
Dar puternic este Dumnezeu, bunul nostru Stăpîn, ca 
să ne întărească pe noi să cunoaştem şi să facem cele 
cuvenite, ca să aflăm mila cu toţi sfinţii care păzesc 
poruncile Lui. Amin. 


CUVÎNTUL X 
Alt Cuvînt 

Dumnezeu i-a arătat Apostolului Petru să nu aibă 
pe nici un om „spurcat sau necurat" (Fapte 10, 28), 
căci deoarece inima lui a fost sfinţită, i s-a sfinţit tot 
omul. Dar pentru cel ce are în sine păcatul şi patimile, 
nu s-a sfinţit nimenea. Ci socoteşte că tot omul este 
după patimile din inima lui. Şi de-i spune cineva: omul 
cutare este bun, se mînie îndată în inima lui 162 . Deci 
păziţi-vă să nu criticaţi pe cineva nici cu gura, nici în 
inima voastră. Căci pe cît este omul neîngrijit de sine, 
pe atît socoteşte în inima sa că e prieten al lui Dumne¬ 
zeu. 163 însă de se eliberează de patimi, se ruşinează să-şi 


161 Dacă smerenia aduce iertarea a tot păcatul, păcatul constă în lipsa 
smereniei. Prin smerenie cunoşti pe Dumnezeu şi realitatea lumii creată de 
El, nu de noi. Smerenia este încadrarea ca un punct într-o linie personală şi 
impersonală uriaşă şi în dependenţă de infinita viaţă a Treimii dumneze¬ 
ieşti. Mîndria este afirmarea neraţională a existenţei de sine a acestei pică¬ 
turi. Şi dacă multe persoane umane fac aceasta, ele încearcă să aducă o dez¬ 
ordine în toate. Acesta e păcatul. Monahul Augustin, la notă: „Prima treaptă 
a virtuţii şi începutul mîntuirii şi a siguranţei noastre este frica de Dumnezeu. 
Prin aceasta are loc curăţirea păcatelor şi paza virtuţilor. Nu tot cel ce se 
botează s-a mîntuit, ci cel ce face faptele lui Dumnezeu. E vădit că nici cel 
ce se tunde nu se mîntuieşte, ci cel ce păzeşte cele cuvenite ale monahului. 
Dezbracă deci nepăsarea şi lenevia şi caută să nu cazi în lucrarea diavolului 
şi rămîi într-un anumit loc în răbdare, ca să te mîntuieşti" (în Codicele patri¬ 
arhal amintit). Frica lui Dumnezeu este o mărturie lăuntrică a sufletului 
despre prezenţa şi puterea lui Dumnezeu.. 

162Un om lipsit de bunătate, nu suferă să i se spună despre altul că 
are bunătate. 

163 Pe cît neglijează cineva să-şi cultive vreo calitate, pe atît socoteşte 
că o are pe aceasta asemenea lui Dumnezeu. 

ridice ochii spre cer, înaintea lui Dumnezeu. 164 în acest 
caz se vede pe sine foarte depărtat de Dumnezeu. 

Un om oarecare avea două slugi şi i-a trimis pe ei 
în ţarina lui să secere griul şi le-a poruncit să secere 
şapte hectare într-o zi. Unul şi-a pus toată puterea să 
împlinească porunca dată de stăpînul lui, dar n-a reuşit 
să o împlinească, deoarece era peste puterea lui. Celălalt, 
lenevindu-se, şi-a zis în sine: ; ,Cine poate să împlinească 
această lucrare într-o zi? Şi, plin de dispreţ, a neglijat-o. 
Şi o oră a dormit, altă oră a şezut, iar o oră stătea cu 
gura căscată, întorcîndu-se „ca o uşă în ţîţîna" (Prov. 
26, 14) şi a cheltuit zadarnic răstimpul zilei. Făcîndu-se 
seara, au venit la stăpînul lor. Şi deosebindu-i acesta pe 
cei doi, a preţuit lucrarea celui harnic, deşi nu ajunsese 
să împlinească ceea ce i s-a poruncit, dar pe dispreţuito¬ 
rul leneş l-a aruncat din casa sa. Deci şi noi să nu ne 
speriem de nici o osteneală şi de nici un necaz, ci să ne 
folosim puterea lucrînd din toată inima. Şi cred că 
Dumnezeu ne va primi pe noi împreună cu sfinţii Săi. 
Deci omul trebuie să facă multă rugăciune înaintea lui 
Dumnezeu, cu multă smerenie a inimii şi a trupului şi să 
nu se socotească pe sine ca făcînd ceva bun în orice 
lucrare a sa. Şi să nu se încreadă în laude, nici să se 
necăjească de critici, ci să-şi amintească de păcatele 
lui şi să-şi împace inima lui cu duşmanii lui şi să nu lase 
să iasă vreun cuvînt amar din gura sa, ca să-l spună 
lor; şi să nu-i critice nici înaintea celor ce-i iubesc pe 
ei. 165 Iar la sfîrşitul tuturor, monahul trebuie să închidă 


164 Cel pătimaş, e mîndru, se încrede prosteşte în sine şi deci se soco¬ 
teşte asemenea lui Dumnezeu. Cel lipsit de patimi, fiind lipsit şi de mîndrie, 
îşi dă seama de nimicnicia sa şi de aceea se ruşinează să se socotească în stare 
să cunoască pe Dumnezeu. Cine crede că cunoaşte cu uşurinţă pe Dumnezeu, 
îl coboară pe Dumnezeu la nivelul său, nu-L mai vede în realitate ca Dum¬ 
nezeu. 

165 Este vorba de duşmanii dintre oameni, nu de demoni. Să nu întărim 
duşmănia lor, vorbindu-i de rău, ci să-i aducem la pace cu noi, prin cuvinte 
bune. 

toate porţile sufletului şi să-şi păzească simţurile ca să 
nu-1 facă să cadă prin ele. Şi să se păzească pe sine de 
cei ce-i aduc cuvinte lumeşti. Să-i ajungă păcatele sale. 

CUVÎNTUL XI 
Despre grăuntele de muştar 

Taina grăuntelui de muştar, precum au spus Părin¬ 
ţii, ne cere să trăim după chipul lui. Căci s-a scris: 
„Asemenea este împărăţia cerurilor unui grăunte de 
muştar, pe care luîndu-1 omul, l-a ascuns în ţarina lui. 
El este cel mai mic dintre toate seminţele dar cînd 
creşte, se face mai mare ca toate plantele, încît păsările 
cerului vin să se sălăşluiască în ramurile lui" (Mt. 13, 
31—32). Omul este grăuntele de muştar, iar păsările sînt 
virtuţile lui. Omul trebuie să urmeze grăuntelui de 
muştar în toate. Căci spunînd: „Este mai mic decît 
toate seminţele", o spune aceasta deoarece trebuie să 
coboare mai jos decît orice om. Dar el este prin aceasta 
desăvîrşit, pentru blîndeţea şi îndelunga lui răbdare. 
Şi este înfocat (în creştere) pentru curăţia lui, pentru că 
nu are nici o întinăciune în trup. Iar cele din el sînt 
puternice pentru ura faţă de patimi. Căci este supără¬ 
tor celor ce iubesc lumea. Şi are însuşirea de-a fi lucră¬ 
tor, de nu e lovit şi apăsat. Despre neplăcuta lui păti¬ 
mire, zice: Cel ce îl apasă, îi înţeapă ochi pentru ne¬ 
cazul adus lucrărilor lui. El trebuie să-şi hrănească mădu¬ 
larele moarte, spre a nu cădea într-un miros urît. 

Să-l înţelegem şi să-i urmăm şi să asemănăm cu el mădu¬ 
larele noastre în descompunere, ca să nu se impută şi să 
prindă viermi. De aceea s-a făcut om Domnul Iisus, 
ca să se îngrijească de noi, ca să ne îndreptăm pe noi 
prin El, potrivit Lui şi să arătăm că sîntem din El ca 
grăunţe, sau nu, că sîntem din starea Lui, din smerenia 

inimii Lui, din blîndeţea şi asprimea Lui. Iar propriu 
milei Lui este să ne întărească, după voia Lui. Că a Lui 
este slava, a Tatălui şi a Fiului şi a Sfîntului Duh, acum 
şi în vecii vecilor. Amin. 

CUVÎNTUL XII 
Despre vin 

1. Taina vinului este a firii omului care voieşte să 
se opună neştiinţei, păzindu-şi lucrarea sănătoasă, ca 
Dumnezeu să o primească cu bucurie. Vasul (butoiul 
vopsit uşor este chip al curăţiei trupului sănătos în toate 
părţile lui de patimile urîte. Căci este cu neputinţă să 
slujească vreunei plăceri, precum este cu neputinţă să 
se pună vinul într-un vas nevopsit întreg, sau neavînd 
vreo tărie în el. Aşa să ne cercetăm şi noi pe noi, căci 
nu putem plăcea lui Dumnezeu avînd în noi vreo ură 
sau duşmănie. Căci acestea împiedică pe om să se pocă- 
iască. Iar vinul spumegă la început, avînd chipul tine¬ 
reţii care e în mişcare pînă ce nu înaintează în vîrstă 
şi nu ajunge la o linişte. Dar nu se face vin fără un must 
de struguri, cum nici pîinea fără aluat. Aşa nici tinere¬ 
ţea nu poate înainta în mierea ei, de nu primeşte de la 
părinţii ei aluatul după Dumnezeu şi nu-i vor da ei 
calea, pînă ce nu i se va dărui ei Dumnezeu şi nu se va 
înălţa cu vederea spre EL Să fie lăsată de aceea in casă 
pînă ce ajunge la o aşezare. Tot aşa, fără linişte (isichie) 
şi neplăcuta pătimire şi fără toată osteneala după 
Dumnezeu, este cu neputinţă tinereţii de-a veni la 
această stare. De lăsăm vinul cu cele născute din el, se 
face oţet. La fel firea tinereţii, de va fi între rudeniile 
după trup, sau între a altora care nu sînt în aceeaşi 
făptuire şi nevoinţă, pierde felul de viaţă după Dumne¬ 
zeu pe care l-a primit de la părinţi. Şi pun vasul cu vin 
in pămînt pentru a nu fi luat de vînt şi a se pierde. 

Aşa şi tinereţea: de nu va dobîndi smerenia în toate, 
toate ostenelile ei vor fi zadarnice. De se gustă din vin 
de multe ori, gustul lui e luat de vînt şi se pierde. Acest 
lucru se întîmplă de multe ori omului care îşi arată lucrul 
lui. Căci tot lucrul lui îl pierde slava deşartă. De vor 
lăsa gura butoiului deschisă, vierii lacomi vor consuma 
vinul. Aşa şi multa vorbire şi uşurătatea şi deşertăciu¬ 
nea. De vor lăsa vinul în calea vîntului, acesta îi pierde 
chipul şi firea. Aşa mîndria pierde tot rodul omului. 
Ascund vinul în magazine şi sub un acoperămînt. Aşa 
şi liniştea (isichia) şi înstrăinarea de orice lucru. Căci e cu 
neputinţă omului să păzească ostenelile lui fără linişte 
şi fără neconsimţirea cu lucrurile lumii. 

Toate acestea i se întîmplă vinului pînă ce îi 
place vierului şi se bucură de rod. Toate acestea trebuie 
să le facă şi omul, pînă ce va plăcea lucrul său lui Dumne¬ 
zeu. Şi precum este cu neputinţă să îndrăznească în 
inima lui, temîndu-se neîncetat, pînă ce nu întîlneşte 
pe Dumnezeu şi nu vede lucrul lui de este desăvîrşit; şi 
precum cînd se pune vinul în butoi, curg din el picături 
în pămînt, de are un stăpîn fără grijă, aşa se pierde şi 
micul lucru, sau rodul omului, de este fără grijă. Să fo¬ 
losim deci puterea noastră, fraţii mei, să ne păzim de 
cei ce ne vatămă şi mila lui Dumnezeu şi harul Lui va fi 
cu noi, ca să spunem: „După slăbiciunea noastră am 
păzit cele spuse nouă de conştiinţă, dar puterea şi acope- 
rămîntul, si iertarea, si vina sînt de la Tine. Căci cine 
sînt eu în mîna viclenilor de care m-ai scăpat? Eu nu 
am nimic să-Ţi dau, căci sînt păcătos şi nevrednic de 
darurile Tale. Tu m-ai scăpat din mîna vrăjmaşilor 
mei. Tu eşti Domnul meu şi Dumnezeul meu. Şi a Ta 
este slava şi mila, şi acoperămîntul, şi ajutorul, şi stă- 
pînirea în vecii vecilor. Amin." 

CUVÎNTUL XIII 

Despre cei ce s-au luptat şi s-au desăvîrşit 

1. Acestea sînt semnele (minunile) pe care le-a făcut 
Domnul Iisus înainte de-a se sui pe cruce. Căci zice: 
„Mergînd vestiţi lui Ioan cele ce le-aţi auzit şi le-aţi 
văzut: orbii văd, şchiopii umblă, leproşii se curăţesc, 
morţii înviază şi săracilor li se binevesteşte. Şi fericit este 
cel ce nu se va sminti întru Mine" (Le. 7, 22—23). Ioan 
cînd a botezat pe Domnul Iisus, a luat ca chip al acestui 
cuvînt că cel ce se botează trebuie să mărturisească 
faptele lui. Deci multe sînt semnele pe care le-a făcut 
Domnul Iisus. Dar „orbii văd" înseamnă că cel ce pri¬ 
veşte lumea aceasta cu nădejde este orb; dar dacă pă¬ 
răsind-o pe ea, priveşte la nădejdea aşteptată, a văzut 166 . 
La fel „şchiopii umblă" înseamnă că cel ce voieşte pe 
Dumnezeu şi iubeşte cugetările trupeşti ale inimii este 
şchiop; dar dacă le părăseşte pe acestea şi iubeşte pe 
Dumnezeu din toată inima, umblă. 167 La fel iarăşi 
„surzii aud", înseamnă că fiind cineva în împrăştiere, 
e surd prin robie şi uitare; dar de se adună în cunoştin¬ 
ţă, aude. 168 „Leproşii se curăţesc" arată, fiindcă s-a 
scris în Legea lui Moise, că „cel necurat să nu intre în 
casa Domnului", pe tot cel ce are duşmănie faţă de aproa¬ 
pele, sau ură, sau pizmă, sau vorbire împotrivă. Dar 
dacă le părăsesc pe acestea, s-au curăţat. în sfîrşit, de 
vede orbul, umblă şchiopul şi e curăţit leprosul, omul 


166 De fapt cel ce priveşte la lumea aceasta cu vreo nădejde, este orb. 
Dacă nu recunoaşte decît realitatea ei, nu vede că aceasta înseamnă a nu 
avea de la ea decît moartea definitivă. Şi nevăzînd aceasta, este orb. Insă cel 
ce are o nădejde într-o viaţă deosebită de lume, vede realitatea. 

167 Cel ce rămîne la lumea aceasta e şchiop, adică nu se poate mişca 
din lumea aceasta. Dar cel ce iubeşte pe Dumnezeu, poate umbla, sau nu mai 
rămîne paralizat în ea. Se mişcă din ea. 

168Cel împrăştiat cu mintea nu aude glasul lui Dumnezeu, care-i arată 
drumul spre El şi trebuinţa de a-1 urma. Nu aude ceea ce este esenţial pentru 
viaţa lui. Toate se confundă în auzul lui. 

care a murit prin acestea în vremea leneviei, se scoală 
şi se înnoieşte, deci se şi binevesteşte simţurilor lui, celor 
sărăcite de sfintele virtuţi, fiindcă a văzut, a umblat şi 
s-a curăţit. Acest răspuns l-ai dat celui ce te-a botezat 
pe tine. 

2. Acesta este botezul, neplăcuta pătimire în sme¬ 
rita cugetare şi linişte (isichia). 169 Căci s-a scris despre 
Ioan: „îmbrăcămintea lui era din peri de cămilă şi 
mijlocul lui era încins cu un brîu de piele" (Mt. 3, 4). Şi 
trăia în pustie. Acestea sînt semne ale neplăcutei păti¬ 
miri. Aceasta curăţeşte întîi pe om şi, de lucrează, o 
cîştigă, pe aceasta şi de o cîştigă, se sileşte să vină la 
cruce. Crucea e semn al viitoarei nemuriri, cînd va 
închide mai întîi gurile fariseilor şi saducheilor. 170 Căci 
Saducheii îşi însuşesc chipul necredinţei şi al deznădejdii, 
iar Fariseii, al vicleniei şi făţărniciei şi al slavei deşarte, 
după scrisa: „Nimenea nu mai îndrăznea să întrebe pe 
Iisus din ceasul acela" (Mc. 11, 24). Deci „a trimis pe 
Petru şi pe Ioan să pregătească Paştele" (Lc. 22, 8) 171 . 
Aceasta ne este nouă chip, că de se vede mintea pe sine 
nestăpînită de nimic, se pregăteşte pentru nemurire, 
adunîndu-şi simţurile (simţirile) într-o unitate şi le 
face un trup; hrănindu-le prin împărtăşirea de El în 

169 Prin Botez ne însuşim cu plăcere o viaţă de pătimire pentru păcate 
şi o linişte din partea agitaţiei ce-o întreţin în noi păcatele sau căutarea plă¬ 
cerilor ce ni le îmbie lumea văzută în afara lui Dumnezeu. 

170 Cine primeşte pătimirile neplăcute pentru Hristos, se pregăteşte 
să primească şi crucea, care e o trecere spre înviere. Căci crucea, ca primire 
voită a morţii pentru Dumnezeu, e ultimul act al nepreţuirii lumii, al desli- 
pirii de ea, pentru a ajunge la El. Această deslipire de lume a arătat-o Hristos 
respingînd necredinţa fariseilor şi saducheilor şi o arătăm şi noi în respin¬ 
gerea celor necredincioşi şi făţarnici. 

171 După ce i-a biruit pe aceia cu totul prin cuvînt, Iisus a trecut apoi 
la ultima Sa faptă prin care arată iubirea Sa ca Dumnezeu oamenilor, adică 
la răstignire. Sau după ce se arată biruitor al tuturor patimilor omului vie¬ 
ţuitor, trece şi la biruirea morţii prin moarte. 

mod nedespărţit. 172 Şi iarăşi s-a rugat Iisus, zicînd: 
„De este cu putinţă, treacă acest pahar de la Mine în 
ceasul acesta" (Mt. 26, 28). Acest cuvînt ni se face şi el al 
nostru in înţelesul că dacă voieşte mintea să se suie pe 
cruce, are nevoie de multă rugăciune şi de multe lacrimi, 
şi să se supună în toată clipa lui Dumnezeu, cerînd 
ajutorul bunătăţii Lui, ca să o întărească şi să o păzea¬ 
scă pînă o va învia pe ea înnoirea sfîntă şi nebiruită. 
Deoarece în ora crucii este o mare primejdie. 173 Şi ru- 
gîndu-se, are nevoie de Petru şi de Ioan, să fie cu ea, 
care închipuie credinţa sănătoasă şi bărbăţia inimii, sau 
nădejdea şi iubirea lui Dumnezeu. 174 

3. Şi acestea sînt cele ce s-au împlinit cu Stăpînul, 
Domnul şi Dumnezeul nostru Iisus Hristos, pentru noi, 
care ni s-a făcut chip (pildă) în toate, cum a spus Apo¬ 
stolul: „Ca să-L cunosc pe El şi puterea învierii Lui şi să 
fiu făcut părtaş patimilor Lui, asemănîndu-mă cu El 
în moartea Lui, ca, doar, să ajungem la învierea cea din 
morţi" (Filip. 3, 10—11). Fierea pe care a băut-o pentru 
noi, este pentru noi spre a nimici toată pofta cea rea 
din noi şi ca să ne închidem gurile noastre şi să nu îngă¬ 
duim poftelor să iasă din trupul nostru şi să se împli- 

172 Mintea care nu mai e stăpînită de nimic din ale lumii se pregăteşte, 
îşi adună simţurile îndreptate spre lume, spre o singură ţintă: să se pregă¬ 
tească prin moarte spre trecerea la nemurirea vieţii viitoare împreună cu 
Hristos, pe care îl vedem ca model în aceasta. Simţurile i-au devenit un trup, 
unit cu Hristos, deci totodată un trup cu Hristos, prin împărtăşirea de El. 
Şi El, care a învins moartea prin cruce, imprimă şi trupului celui ce s-a împăr¬ 
tăşit de El această pornire spre moarte şi spre trecerea prin ea la viaţa veş¬ 
nică în unire cu El. 

173 Propriu-zis nu pentru Sine se roagă Iisus să treacă paharul morţii, 
ci pentru noi. El putea suporta prin Sine acest pahar, dar Şi-a însuşit frica 
noastră de el, cerînd ajutorul Tatălui, ca să ne facă şi pe noi să cerem acest 
ajutor în clipa crucii. Numai cu ajutorul Tatălui putem învinge crucea pe 
care am primit-o ca să o învingem şi pe ea după ce am învins celelalte patimi 
egoiste ale noastre prin pătimirile neplăcute. 

174 Precum Petru şi Ioan sînt folosiţi de Hristos pentru pregătirea 
Paştilor, care este moartea Lui, sau trecerea Lui mîntuitoare prin ea (Pastele 
Lui), aşa avem nevoie şi noi de credinţa şi iubirea lui Hristos, pe care o repre¬ 
zintă ei, ca să primim crucea noastră, ca trecere (Paşte) prin ea spre viaţa 
vecinică. 

nească. Oţetul ce l-a băut este pentru noi spre a stinge 
toată îndrăzneala şi toată tulburarea deşartă. 175 Scui¬ 
patul pe care l-au scuipat asupra Lui este pentru noi 
spre a stinge toată voinţa de-a plăcea oamenilor şi 
toată slava lumii acesteia. 1 ^ 6 Cununa de spini, împletită 
şi pusă pe capul Lui, ne este un chip ca să ne purtăm 
dispreţul ce ni se arată în fiecare ceas, răbdînd fără 
tulburare înjurăturile. 177 Trestia cu care loveau capul 
Lui este chip pentru noi, ca, avînd totdeauna pe cap 
acoperămîntul smeritei cugetări, să stingem toată mân¬ 
dria vrăjmaşului. Iar spusa: „Iisus a fost predat spre 
biciuire înainte de-a fi răstignit", este un chip pentru 
noi ca să dispreţuim toată osîndirea omenească şi toată 
încercarea. Iar faptul că „au împărţit hainele Lui şi au 
tras sorţi", ni s-a făcut spre chip al nostru, ca să dispre¬ 
ţuim şi noi toate ale lumii acesteia, înainte de-a ne 
sui pe cruce, după cuvîntul Apostolului: „Răpirea ave¬ 
rilor voastre aţi primit-o cu bucurie, cunoscînd că aveţi 
o mai bună avere (existenţă) în ceruri" (Evr. 10, 34). 

4. Acestea trebuie să le facă omul, ca să poată să 
se urce cu El pe cruce. Căci dacă nu vei face cele ce le-a 
făcut El, după puterea ta ca om, nu vei putea să te 


175 Fierea băută de Hristos este chipul amărăciunii pe care trebuie să 
o bem noi scîrbiţi de amărăciunea ce ne-o produc patimile noastre, iar oţetul 
este acreala patimilor ce ne face să le lepădăm din noi. 

176 Scuipatul cu care a fost dispreţuit Hristos, să-l socotim scuipatul 
ce ne vine de la oameni cînd împlinim voia lui Dumnezeu, dar şi adevărata 
intenţie aflată în laudele oamenilor. Să primim deci şi laudele lor, ca o min¬ 
ciună, egală în realitate cu un scuipat. 

177 Cununa mincinoasă pusă pe capul Lui spre a rîde de puterea Lui 
împărătească, în care nu credeau, să o socotim ca batjocura ce ni se aduce 
cînd slujim lui Hristos, adevăratului Dumnezeu. Să ne arătăm şi noi cali¬ 
tatea de membri ai împărăţiei lui Hristos cu smerenie, chiar dacă aceasta 
îi face pe duşmanii Lui să rîdă de noi. In toate: în primirea fierii, a oţetului, 
al cununii de spini, să ne socotim uniţi cu Hristos. El le primeşte pe nemeri¬ 
tate pentru noi, noi trebuie să le primim pentru că le merităm. Dar Le pri¬ 
meşte pentru noi, ca în unire cu El să avem puterea să le primim şi noi. El 
primeşte cununa de spini ca o batjocură nemeritată, căci e cu adevărat împă¬ 
rat, noi trebuie să o primim pe meritate, pentru că vrem să fim împăraţi fără 
să fim. Dar primind-o, scăpăm de mîndria de a fi împăraţi. 

sui pe cruce. 178 Iar spusa: Era ceasul al şaselea cînd s-a 
răstignit întru acreala inimii împotriva păcatului, pentru 
mîntuirea noastră, este chip pentru noi spre a ne întări 
împotriva a toată lenevia şi lipsa de curaj pînă ce va 
muri în noi păcatul, după cum s-a scris că „prin cruce 
a omorît păcatul şi vrăjmăşia în El" (Ef. 2, 16). 179 Iar 
spusa că făcîndu-se ceasul al noulea, a strigat cu glas 
mare: „Eli, Eli, lama sabahtani" (Mc. 15, 34) este a 
noastră, însemnînd că după răbdarea durerii pentru 
patimi, pînă la stingerea lor, îndrăznim cu toată smerita 
cugetare să strigăm aceasta către Dumnezeu. 180 Iar 
în faptul că şi-a dat duhul la întunecarea soarelui, ne 
este un chip pentru noi, că de se va elibera mintea 
noastră de toată nădejdea în lumea aceasta a celor 
văzute, avem un semn că păcatul a murit în noi. Iar 
în faptul „de-a se fi rupt catapeteasma de sus pînă jos” 
(Mt. 27, 51) în două, avem un chip pentru noi, că de se va 
elibera mintea, dispare intervalul dintre ea şi Dumnezeu. 
Iar în faptul că „pietrele s-au sfărîmat şi mormintele 
s-au deschis" (Ibid. 52), avem un chip pentru noi, că 
dacă moartea aceea ne vine nouă, toată greutatea şi or¬ 
birea şi cele ce stau pe suflet, se vor rupe şi simţurile 
care omoară şi aduc rod morţii, se însănătoşează şi se 
scoală nebiruite. Iar a fi învăluit într-o pînză curată şi 
uns cu aromate, este iarăşi chip pentru noi, că după 
moartea aceea vine o sfinţenie care învăluie pe om şi îl 


178 Ca să ajungi pe crucea care te mîntuieşte de păcate, trebuie să 
urci cu Hristos. Dar pentru a urca cu El, trebuie să faci sau să suporţi înainte 
cele ce le-au făcut sau suportat El. 

179 A suportat păcatul pe care şi l-a însuşit, în sensul că a luat vina 
pentru păcatul nostru, deci şi acreala faţă de el, ca vrăjmăşie împotriva altora. 
Toate acestea le-a omorît. Trăia aceste simţiri ale noastre, fără să fie autorul 
lor personal, ca să le omoare, sau să-şi producă simţirea că le-a omorît, ca să 
ne transmită şi nouă această simţire. 

180 Strigăm şi noi după o îndelungată suferinţă pentru patimile noastre, 
cu smerenie: „Dumnezeul meu, Dumnezeul meu, pentru ce m-ai părăsit?" 
Propriu-zis Hristos strigă aceasta nu pentru Sine, ci pentru noi. Dar şi-a 
însuşit această strigare a noastră, pentru ca să ne-o comunice şi nouă cu sim¬ 
ţire filială, sau cu înţelegere, nu cu revoltă. 


107 



odihneşte în nestricăciune. Iar faptul că „L-au pus 
pe El în mormînt nou, în care nu era pus nimeni" 
(Io. 19, 4) şi au rostogolit o piatră mare peste uşă, 
este iarăşi chip pentru noi, că de se va elibera mintea 
de toate acestea şi va sabatiza (se va odihni), se află 
în alt veac cugetînd cele nouă şi ia aminte la cele în 
care nu e nimic stricăcios, gîndind la cele nestricăcioa- 
se. Se mai spune şi: „Unde este stîrvul, acolo se vor 
aduna şi vulturii" (Mt. 24, 28). In sfîrşit scrisa: „A 
înviat întru slavă, întru slava Tatălui Său şi s-a suit 
la ceruri şi a şezut la dreapta, măririi întru cele prea 
înalte" (Evr. 1, 3), este şi pentru noi, după cuvîntul 
Apostolului: „Dacă deci aţi înviat împreună cu Hristos, 
căutaţi cele de sus, unde este Hristos şezînd de-a dreapta 
lui Dumnezeu, şi cugetaţi la cele de sus, nu la cele de pe 
pămînt. Căci aţi murit" (Colos. 3, 1—3). Căci puternic 
este numele Lui, cel cinstit, care face milă şi s-a făcut 
chip al sfinţilor în toate, să ajute slăbiciunii noastre, 
să părăsească păcatele noastre 18 şi să afle milă cu toţi 
cei vrednici de El. Amin. 

CUVÎNTUL XIV 

Fapta plînsului 1 ’' 2 

1. Vai mie, vai mie, că încă n-am fost eliberat de 
focul gheenei! Cei ce mă atrag spre ea rodesc încă în 
mine şi mişcă în inimă toate lucrurile ei. Cei ce mă scu¬ 
fundă în foc, se mişcă în trupul meu, voind să rodească. 


181 Se recunoaşte şi aci o putere a numelui Lui însuşi, puterea de-a 
ne ajuta să părăsim păcatele şi să na bucurăm de mila Lui, de comuniunea cu 
El, potrivit sărăciei noastre, Cînd rostim numele lui Hristos cu credinţă, El 
însuşi vine la noi. Numele cuiva e o punte între El şi cei ce-L rostesc cu res¬ 
pect. Cînd cineva rosteşte numele meu, eu sînt atras în legătura cu cel ce mi-1 
rosteşte. 

182 Cu plînsul începe faza făptuitoare a înaintării creaţiei spre unirea 
cuDumnezeu, deşi plînsul nu e o faptă propriu-zis, sau un început al lucrării 

binelui. Nu se mai bucură însă nici de rău. Acest plîns, unit cu neputinţa de-a 
părăsi starea de păcat prin facerea binelui e descrisă în acest Cuvînt. 

încă n-am cunoscut de acum unde voi merge în altă 
parte, încă nu mi s-a gătit calea dreaptă, încă n-am fost 
eliberat de lucrările celor aflaţi în văzduh, ale celor ce 
mă vor împiedica (spre această ţintă) pentru lucrurile 
lor rele în mine. încă n-am văzut pe Mîntuitorul venind 
să mă mîntuiască de ele. Căci răutatea lor rodeşte încă 
în mine. încă n-am cunoscut o îndrăzneală între mine 
şi Judecătorul. încă n-am fost declarat că nu sînt vred¬ 
nic de moarte. încă nu m-am despărţit de faptele rele. 
Nu se veseleşte cel ce face răul, fiind păzit în închisoare. 
Nu poate face voia lui (Dumnezeu), fiind legat în lan¬ 
ţuri de fier. Nici nu învaţă pe alţii, fiind închis cu gard de 
lemn. Nu simte odihna, aflîndu-se în osteneli, nici nu 
mănîncă cu plăcere, avînd grumazul legat. Nici nu 
cugetă în sine să facă cele rele, ci plînge în durerea 
inimii pentru că a păcătuit în toate. Despre toate relele 
şi chinurile ce i se pricinuiesc spune: „Sînt vrednic de 
ele", cugetînd pururea la cele ce vor fi pentru el cele din 
urmă. Cugetînd la pedepsele ce-i vor veni după păcatele 
lui, inima lui nu se îngrijeşte totuşi să nu judece pe 
nimeni, deşi osteneala chinurilor mănîncă inima lui. 

2. Meditaţia îi este un vai amar. Nu întăreşte pe 
alţii să nu se lenevească. Preocuparea lui nu este grija 
de mîncare. Ştie de mila celor ce fac milă cu el. Dar nu 
o gustă, fiind întristat, pentru că a păcătuit în toate. 
Condamnat, nu răspunde cu mînie, rabdă ostenelile 
zicînd: „Sînt vrednic de ele". Dar rîsul dinţilor (nepă¬ 
sarea veselă) e departe de el, mişcîndu-şi capul cu sus¬ 
pine, gîndindu-se la scaunul de judecată în faţa căruia 
va avea să se înfăţişeze. De aude cuvinte, nu zice despre 
ele bine sau rău, de sînt bune sau rele. Auzirea lor nu e 
primită. Din genele lui curge apă pentru ostenelile în 
care a ţinut. De este din părinţi de neam bun, se întris¬ 
tează şi mai mult de ruşinea celor ce-1 vor vedea la 
Scaunul de judecată. De ştie că îi este gătit Scaunul de 

judecată, nu ia aminte la cei mulţi, de sînt buni sau 
răi. De sînt alţii legaţi împreună cu el, nu ia aminte la 
ei, nici nu cugetă împreună cu ei la ce au de făcut, 183 
„căci fiecare poartă povara lui" (Gal. 6, 5). Atras să-şi 
ascundă faţa întunecată, nici un om nu pune vreun 
cuvînt pentru ea. 184 De frica chinurilor mărturiseşte 
cele ce le-a făcut socotindu-se vrednic să fie judecat 
pentru cele ce le-a săvîrşit. 

3. Pînă cînd deci mă voi îmbăta fără vin? Pînă cînd 
voi lenevi, avîndu-le pe acestea în faţa mea? 185 Uscă¬ 
ciunea (scleroza) inimii mi-a uscat ochii şi meditaţia 
îngrijorată mi-a uscat cugetarea. 186 Şi împrăştierea ini¬ 
mii mi-a adus uitarea pînă la ora întunericului. 187 Tre¬ 
buinţa trupului m-a legat şi pierderea libertăţii m-a 
făcut să părăsesc calea (spre ţintă). N-am avut un prie¬ 
ten care să-mi vorbească despre mine, nici n-am avut un 
dar ca să-l trimit altora. Auzirea faptelor mele rele 
nu-i lasă să mă cunoască. 188 De-i rog, nu-mi dau atenţie. 
Căci mă văd că nu m-am odihnit încă din durerile 
mele. Fiindcă nu-i rog cu inimă întinsă spre ei; fiindcă 


183 Cel ce se află în starea de plîns a păcatelor sale se simte izolat, ca 
şi cel ce nu face binele. Dar nu e contrar lor, ca ultimul. Nu face planuri cu 
cei ce sînt ca şi el păcătoşi, ce au de făcut în situaţia lor. 

184 In textul latin: îşi are ochii alipiţi de pămînt (Monahul Augustin). 
Celui cu faţa întunecată, necomunicativă, nu-i cere nimeni să şi-o arate. 

185 Pin cînd voi plînge numai păcatele mele,dar ma voi lenevi în a 
scăpa de ele, prin fapte bune? Această părere de rău pentru păcate, fără încer¬ 
carea de a scăpa de ele, este ca o beţie fără vin. 

186. Cugetarea la păcatele proprii, fără efortul de-a face să dispară efec¬ 
tele lor prin fapte bune, e o cugetare uscată (sclerozată). 

187. Fără efortul de-a face fapte bune, inima se împrăştie în tot felul de 
gînduri. Iar împrăştierea aceasta aduce uitarea datoriei de-a face binele. Iar 
uitarea poate înainta pînă la întunecarea totală a cugetării, omul nemaifiind 
preocupat de un sens al vieţii sale şi al lumii. La starea aceasta ajunge cel 
ce-şi plînge simplu, într-un oarecare interval de timp, păcatele, netrecînd la 
fapte bune, contrare păcatelor. Iar această împrăştiere, uitare şi întunecare 
e însoţită şi de o uscăciune sporită a inimii. 

188. Un prieten adevărat îmi vorbeşte despre mine, adică despre regă¬ 
sirea sau mîntuirea mea, nu despre lucruri sau plăceri care mă pierd, depărtîn- 
du-mă de mine. Dar nici eu n-am cîştigat darul cunoaşterii mele, ca să-l trans¬ 
mit celor ce conlocuiesc cu mine. Faptele mele rele nu descoperă eul meu ade¬ 
vărat, pentru că nu sînt eu în ele. 


no 



viermele păcatelor mele n-a cîştigat o prezenţă neînce¬ 
tată care să mişte inima mea. 189 Povara negrijilor mele 
încă nu s-a îngreunat asupra mea. încă n-am cunoscut 
în întregime puterea focului, odată ce nici n-am luptat 
să nu cad în el. Este un glas în urechile mele căm-aşteap- 
tă chinul, fiindcă n-am curăţit cu adevărat inima mea. 
Rănile s-au făcut adinei în trupul meu, dar încă nu 
s-au împuţit, ca să caut leac pentru ele. Acopăr rănile 
săgeţilor faţă de oameni şi nu pot suporta să le înlă¬ 
ture doftorul. Acesta m-a sfătuit să acopăr rănile, dar 
n-am inimă tare ca să rabd asprimea lor. Şi Doftorul 
este bun şi nu cere plată de la mine, iar lenea nu-mi 
îngăduie să merg la el. Ci vine el la mine ca să mă vin¬ 
dece şi mă află mîncînd cele ce mă scapă de rane. Şi 
mă îndeamnă să mă opresc de la cele de acum, dar plă¬ 
cerea gustului lor amăgeşte inima mea. 190 Cînd mănînc, 
mă căiesc, dar căinţa mea nu este adevărată. 191 îmi 
trimite mîncare spunînd: „Mănîncă" şi răul meu obiceiu 
nu-mi îngăduie să nu o primesc. La sfîrşitul tuturor 
acestora, nu ştiu ce să fac. Plîngeţi deci cu mine toţi 
fraţii mei, cei ce mă cunoaşteţi, ca să-mi vină ajutorul 


189. Pînă ce n-am trecut de la plînsul pentru păcate, la faptele care să le 
împuţineze, nu pot transmite nici eu altora o influenţă bună, adică darul meu 
în acest sens, chiar de-i rog să-l primească. Pentru că nu mă văd încă pe mine 
însumi, odihnit prin ele, deci în stare să-l comunic. N-am ajuns la această 
descoperire a mea pentru mine şi pentru alţii, nici printr-o durere extremă 
pentru păcatele mele, sau printr-un vierme, care îmi muşcă neîncetat inima 
pentru ele. Sînt încă într-o stare ambiguă. 

190 Doftorul de care vorbeşte aci este Iisus Hristos. Cel rănit, stăpînit 
de lene, nu merge la el spre a-1 vindeca de ranele primite prin săgeţile vrăj¬ 
maşului nevăzut. Doftorul recomandă bandaje peste răni, oprirea păcatelor. 
Dar tratamentul este cam aspru. Cînd vine Doftorul cel mare, îl vede pe 
păcătos mîncînd cu plăcere, în părerea că aceasta îl va scăpa de răni şi-l sfă¬ 
tuieşte să nu folosească cele plăcute în această viaţă spre a scăpa de rane. 
Dar bolnavul e prea amăgit de plăcerea lor. 

191 E aceeaşi stare de ambiguitate a celui ce începe să trăiască nemul¬ 
ţumirea stării sale păcătoase, dar n-are încă curajul s-o părăsească. Mîncarea 
produce celui ce se află încă în păcate plăcere, dar începutul nemulţumirii 
cu ele îl face să se căiască de plăcerea mîncării, dar nu să se ridice deasupra ei. 

mai presus de puterea mea şi să mă ia în stăpînire, 
ca să mă fac ucenic vrednic al Lui. Că a Lui este puterea 
în toţi vecii. Amin. 


CUVÎNTUL XV 
Despre lepădare 

l.Să ne îngrijim iubiţilor, de noi înşine: 
„Că vremea s-a scurtat de acum" (I. Cor. 7.29). Şi 
nu se poate îngriji cineva de sufletul său, pînă ce se 
îngrijeşte de trup. Şi precum nu poate cineva să pri¬ 
vească cu un ochiu la cer şi cu unul la pămînt, aşa 
nici mintea nu se poate îngriji de cele ale lui Dumne¬ 
zeu şi de cele ale lumii. Căci cele ce nu-ţi ajută, cînd 
ieşi din trup, îţi sînt spre ruşine să te îngrijeşti de ele. 
Să ai deci pe Dumnezeu în gînd. 192 Căci EL ia aminte 
în tot lucrul pe care-1 faci. Să ai pe Dumnezeu în gînd, 
căci EL priveşte în gîndul tău. Ruşinează-te să cugeţi 
în ascuns cele de care te ruşinezi să le faci înaintea 
oamenilor. "Căci din rod se cunoaşte pomul" (Mt. 12,33). 
Dar la fel mintea se cunoaşte din vederea gînduri- 
lor ei şi sufletul raţional se cunoaşte pe sine din vede¬ 
rea (contemplarea) lui. 

Nu te socoti deci pe tine nepătimitor (fără patimi), 
cîtă vreme te convinge pe tine păcatul. 193 Cel căruia 
i s-a dat libertate, nu se gîndeşte în sine la cele ce le 
face contrar firii. 94 Nu te socoti pe tine liber, cîtă 

192Monahul Augustin — la notă, completare: „înaintea ochilor". în 
trad. latină: „Teme-te de Dumnezeu!" 

193 Păcatul convinge pe om să-l facă, pentru că este în el o falsă dul¬ 
ceaţă, iar în om o înclinare spre a-1 săvîrşi. El nu e deplin nestăpînit de acel 
păcat, deci deplin tare. Are o anumită pasivitate în sine, în raport cu acel 
păcat. 

194 Patima e folosirea libertăţii contrar firii. Ca şi păcatul sau patima 
spre care omul e atras şi de care se lasă atras, e contrară firii lui. Omul a ajuns 
în această stare prin păcatul lui Adam, pentru că nu era ţinut fără voia lui 
în legătură cu Dumnezeu. Totuşi, omul n-a fost făcut pentru a fi luat în stăpî¬ 
nire fără voie de păcat pentru o existenţă neliberă. Dar a putut primi să fie 
stăpînit de el. Numai Hristos n-a putut fi luat în stăpînire ca om de păcat, 
fiind totodată Persoană divină şi rămînînd mereu deplin liber. 

vreme mînii pe Stăpînul tău. Căci nu-ţi vine libertatea 
cită vreme inima ta pofteşte ceva din cele ale lumii. 195 
îngrijeşte-te de trupul tău, ca templu al lui Dumne¬ 
zeu; îngrijeşte-te, ca avînd să învieze şi să răspundă 
lui Dumnezeu. 196 Teme-te de Dumnezeu, ca unul ce 
ai să dai răspuns lui Dumnezeu pentru toate cele ce ai 
făcut. 197 Precum dacă ţi se răneşte trupul, te îngrijeşti 
să-l vindeci, aşa îngrijeşte-te săfie elnepătimitorla 
înviere. Cugeta in tine însuţi in fiecare zi ce pati¬ 
mă ai biruit, înainte de a-I arăta cele ce le ceri. Pre¬ 
cum pămîntul nu poate da rod fără sămînţă şi apă, 
aşa nu poate omul să se pocăiască fără smerita cuge¬ 
tare şi osteneala trupului. 200 Prin amestecarea undelor 
văzduhului înfloreşte sămînţa, iar omul înfloreşte prin 
porunci şi mintea lui prin păzirea poruncilor lui Dum¬ 
nezeu. Credinţa în Dumnezeu şi frica de EL, se arată 
în neîntristarea conştiinţei. De se samănă în tine plă¬ 
cerea curviei, cînd şezi în chilia ta, ia seama şi opune-te 
gîndului tău ca să nu te răpească. Sileşte-te să-ţi aduci 


195 Nu poate fi omul deplin liber cită vreme mînie pe Dumnezeu, Cel 
ce nu poate fi decît deplin liber, neputînd fi stăpînit de ceva, fiind deasupra 
tuturor şi avîndu-le pe toate. Şi omul, alipindu-se lumii inferioare lui Dum¬ 
nezeu, îl supără pe El nu pentru că e Celos pe om, ci pentru că nu se bucură 
de nemărginirea Lui pentru care L-a creat, sau pentru rolul de partener al 
Lui. 

196 Să nu ne îngrijim de trup, ca de unul care ne robeşte depărtîndu-ne 
de Dumnezeu, ci ca de unul ce are să învie, şi deci să depăşească trebuinţele 
lumeşti, ca de unul care a început să fie templu al lui Dumnezeu şi va deveni 
deplin liber la înviere, cînd se va elibera de robia faţă de cele materiale ale 
lumii. 

197 Dumnezeu făcîndu-ne ca făpturi ce avem să dăm răspuns lui Dum¬ 
nezeu pentru faptele ce le-am săvîrşit, a arătat valoarea ce ne-a dat ca parte¬ 
neri ai Lui, chiar în trup. 

198 Pînă la înviere, avem patimile durerii, dar dacă le suportăm cu răb¬ 
dare, putem ajunge la înviere fără ele. 

199 „Dialogizou" cugetă într-o convorbire cu tine. Toată gîndirea lui 
Ava Paisie e dialogală. Datoriile mele, faptele mele bune sînt pentru altul, 
fie om, fie Dumnezeu. Dar prin om văd pe Dumnezeu şi Dumnezeu îmi cere 
să iubesc pe om, iubindu-L astfel pe El. 

200 In mîndrie şi satisfacerea plăcerilor trupeşti nu e pocăinţă. 

aminte de Dumnezeu, că EL ia aminte la tine şi că de 
cugeţi ceva în inima ta, toate sînt descoperite înain¬ 
tea Lui. 

2. Spune deci sufletului tău. „De te ruşinezi de 
păcătoşii cei asemenea ţie, pentru a nu păcătui, cu cît 
mai mult (trebuie să te ruşinezi) de Dumnezeu, care 
vede cele ascunse în inima ta?" Şi din această dreaptă 
socoteală a gîndului, frica lui Dumnezeu se va face 
neclătinată şi nu mai poţi fi stăpînit de patimi. E ceea 
ce s-a scris: ..Cei ce se încred în Domnul, ca muntele 
Sionului nu se vor clinti in veac cel ce locuieşte în Ieru¬ 
salim" (Ps. 122,1). Cel ce crede că va fi o judecată 
cînd va ieşi din trup, nu poate judeca pe aproapele său 
pentru nici o faptă, ca unul ce are să dea răspuns lui 
Dumnezeu pentru toate faptele lui. 201 Căci s-a scris: 
„Trebuie să ne înfăţişăm înaintea scaunului de jude¬ 
cată a lui Hristos, ca să ia fiecare după faptele pe care 
le-a făcut în trup, fie bine, fie rău" (II Cor. 5, 10). Cel 
ce crede că este o împărăţie a celor sfinţi, va avea 
grijă să se păzească pe sine pînă şi în cele mai mici şi 
mai de pe urmă fapte, ca să fie vas ales. Căci s-a scris: 
„Asemenea este împărăţia cerurilor cu un năvod arun¬ 
cat în mare, care adună tot felul de peşti, şi care a fost 
tras cînd s-a umplut" (Mt. 13,41—48). Şi cei buni au 
fost aleşi pentru Sfînta lui împărăţie, iar pe cei răi i-a 
aruncat în gheenă. Cel ce crede că trupul lui se va scula 
prin fire (prin unirea după fire cu Hristos) în ziua 
învierii, trebuie să se îngrijească să-şi curăţească tru¬ 
pul său de toată întinăciunea. Căci s-a scris: „Care va 


201 Cel ce crede că va fi o judecată din urmă a tuturor pentru toate 
faptele ce şi le-au făcut (şi a spus-o aceasta şi filosoful Kant), nu va judeca 
pe nimeni, căci ştie că va fi judecat pentru judecăţile sale, de care nu e sigur 
niciodată că sînt drepte şi din care nu poate lipsi şi o multă mîndrie şi critică 
a altora. 

schimba trupul smereniei noastre spre a se face ase¬ 
menea trupului slavei Lui, potrivit lucrării puterii Lui 
(Filip. 3,21). Pe cel în care s-a sălăşluit iubirea lui Dum¬ 
nezeu, nimic din lumea aceasta nu-1 mai poate despărţi 
de Dumnezeu. Căci s-a scris: „Ce ne va despărţi pe 
noi de iubirea lui Hristos? Necazul sau strîmtorarea, 
sau foametea, sau golătatea, sau primejdia, sau sabia?" 
(Rom. 8,35). Puternic este Dumnezeu, ca să ne aflăm 
noi între cei ce n-au fost despărţiţi de nimic din lumea 
aceasta de iubirea lui Hristos, ca să aflăm cu toţii milă 
prin puterea Domnului nostru Iisus Hristos. Că Lui I 
se cuvine slava, împreună cu Tatăl cel fără de început 
şi cu Duhul cel de viaţă Făcător, acum şi pururea, şi 
în vecii vecilor. Amin. 


CUVÎNTUL XVI 

Despre bucuria făcută sufletului care voieşte 
să slujească lui Dumnezeu 

1. Intîi şi întîi te îmbrăţişez în frica lui Dumnezeu 
şi te rog să-L mulţumeşti deplin ca osteneala ta să nu 
fie fără folos, ci să o primească Dumnezeu întreagă, 
făcîndu-ţi bucurie. Căci oricine îşi dă osteneala şi cîş- 
tigă din aceasta, se bucură şi socoteşte ostenelile pe 
care le-a răbdat ca nimic, fiindcă a învăţat din ele. Cel 
ce s-a căsătorit cu o femeie, dacă ea l-a odihnit şi l-a 
păzit cu rîvnă, inima lui se bucură de ea şi îi arată 
încredere. Cel ce a purtat un război şi a dispreţuit 
moartea sa, luptînd pentru împăratul său, a înaintat 
pînă s-a încununat. Acestea sînt fapte ale vieţii aces¬ 
teia care piere şi se împlinesc aici. Dar omul se bucură 
de ele, deoarece a înaintat prin împlinirea lor. Dar cită 
bucurie trebuie să cugeţi că va avea sufletul care a 
început să slujească lui Dumnezeu şi şi-a desăvîrşit 

lucrarea lui? 202 Căci la ieşirea lui din lumea aceasta, 
va face să meargă înaintea lui lucrarea lui şi se vor 
bucura cu el îngerii cînd îl vor vedea scăpat de stăpî- 
nirile lumii. Deoarece cînd va ieşi sufletul, vor merge 
cu el îngerii şi vor ieşi în întîmpinarea lui toate pute¬ 
rile întunericului, voind să-l ia în stăpînire de vor avea 
ceva de al lor în el. Dar atunci nu îngerii vor lupta pen¬ 
tru el, ci faptele pe care le-a făcut. Ele îl vor înconjura 

şi-l vor păzi de acele puteri, ca să nu se atingă de el. 
Iar de vor învinge faptele lui, vor cînta înaintea lor 
îngerii, pînă ce vor ajunge la Dumnezeu întru veselie. 

In ceasul acela se va uita tot lucrul lumii acesteia si 
toată osteneala ei. Să punem deci toată puterea noas¬ 
tră, lucrînd bine în scurta vreme de acum, pentru a 
scăpa lucrul nostru de tot răul, ca să ne putem mîntui 
de mîinile stăpînitorilor ce caută să ne ducă cu ei. Căci 
sînt vicleni şi fără milă. 

2. Deci fericit este cel în care nu se va afla ceva 
din ale celor potrivnici, căci bucuria şi veselia, odihna 
şi cununa lui vor fi peste măsură. 203 Toate ale lumii 
acesteia se schimbă, atît cei ce lucrează pentru viaţă, 
cit si cei ce au fost căsătoriţi, si toate celelalte de 

202 Monahul Augustin dă la notă un fragment din Cod. sinaitic 961, 
din sec. XV, p. 318: „Ce trebuie cugetat despre bucuria ce va veni sufletului 
care s-a hotărît să slujească lui Dumnezeu şi să-şi desăvîrşească lucrarea? 
De fapt, la ieşirea lui din lumea aceasta, lucrul lui va merge înaintea lui şi 
se vor bucura cu el îngerii lui Dumnezeu, pentru că l-au văzut mîntuit de stă- 
pîniile întunericului. Căci cînd sufletul va ieşi din lume, vor merge împreună 
cu el îngerii şi-l vor întîmpina toate puterile întunericului, voind să-l împie¬ 
dece, cercetîndu-1 de are ceva de-al lor în el. Atunci nu îngerii vor lupta pentru 
el, ci faptele pe care le-a făcut îl împrejmuiesc împotriva acelora, ca să nu se 
atingă de el. Iar cînd vor învinge faptele lui, vor cînta îngerii înaintea lui 
pînă se va întîlni cu Dumnezeu întru veselie. Şi atunci, în acea oră va uita 
de toată osteneala şi de toată lucrarea, în lumea aceasta. Deci şi noi, fraţilor, 
să împlinim lucrarea noastră, lucrînd bine în scurta şi greaua viaţă de aici, 
ferind lucrul nostru de tot lucrul rău (de toată lucrarea rea), pînă ce ne vor 
scăpa minţile de ispitele celor vicleni ce vor veni înaintea noastră. Căci vor 
cerceta cu putere tot lucrul nostru, fiind răi şi fără milă. Fericit cel în care nu 
se va afla nimic de al lor, deoarece veselia şi bucuria lor va fi vecinică. 

203 Vor fi peste măsura proprie celor create, vor fi bucurie, odihnă şi 
slavă ce vor iradia din bucuria, odihna şi slava dumnezeiască. 

care am vorbit. Iubite frate, să punem toată puterea 
noastră în lacrimile înaintea lui Dumnezeu, poate se 
va milui de noi bunătatea Lui şi ne va trimite puterea, 
pînă ce vom birui prin faptele ce le-am săvîrşit pe stă- 
pînitorii răutăţii, care vin înaintea noastră. Să ne în¬ 
grijim din inimă, să ne dobîndim dorirea lui Dumnezeu, 
care ne va mîntui pe noi de mîinile Vicleanului, cînd va 
ieşi acolo, în întîmpinarea noastră. Să iubim, ca să 
iubim pe săraci, ca să ne scape de iubirea de arginţi, 
cînd va ieşi întru întîmpinarea noastră. 204 Să iubim a 
trăi în pace cu toţi, mici şi mari, ca să ne păzească de 
ură, cînd va ieşi în întîmpinarea noastră. 205 Să iubim 
pe toţi fraţii noştri, neavînd nici o ură în inima noas¬ 
tră faţă de cineva, nici răsplătind cuiva cu rău (Rom. 
12,17), ca să ne păzească pe noi de Veliar, cînd va ieşi 
în întîmpinarea noastră. Să iubim smerita cugetare în 
toate, suportînd cuvîntul aproapelui şi cînd ne va lovi 
sau osîndi. Căci aceasta ne va păzi de mîndrie, cînd va 
ieşi întru întîmpinarea noastră 206 . Să cîştigăm cinsti¬ 
rea aproapelui, căutînd să nu-1 criticăm în nimic. 
Aceasta ne va păzi de vorbirea lui de rău cînd va ieşi 
în întîmpinarea noastră. Să dispreţuim nevoia de lume 
şi cinstirea ei, ca să ne mîntuim de critica ei cînd va, 


204 Iubirea de săraci va întîmpina sufletul nostru la ieşirea lui din trup. 
Săracii, prin mila ce o trezesc în noi, faţă de noi, ne ajută ei înşişi să ne min- 
tuim. Sînt lăsaţi şi ei de Dumnezeu să existe din iconomia Lui! Dacă nu le 
arătăm atenţie, dispreţuim acest plan al lui Dumnezeu cu ei, dispreţuim trimi¬ 
terea lor de către El în faţa noastră, pentru a ne scăpa de uscăciunea zgîrce- 
niei egoiste, pentru a ne face mai umani şi deci pentru a ne mîntui. 

205 Aşa cum ne va preda zgîrcenia iadului, cînd vom ieşi cu sufletul 

din trup, aşa ne predă şi ura, dacă n-am avut pace cu semenii noştri. Acestea 
vor ieşi din nou la iveală atunci, dar vor fi scoase la iveală şi de vrăjmaşi 
demoni care le-au promovat în noi, folosindu-se de cele ce ne ispitesc din 
lume. In acest sens aceia s-au făcut stăpînitorii lumii, închizînd transparenţa 
ei spre Dumnezeu, ca operă a lui Dumnezeu, prin petrecerea lor „în văzduhul 
ei" (n. tr.). 

206 Mîndria ce am avut-o pe pămînt va ieşi în întîmpinarea noastră 
cînd sufletul nostru va ieşi din trup. Dar smerita cugetare cu care i-am răs¬ 
puns, ne va păzi de ea. 



ieşi întru întîmpinarea noastră. 207 Să învăţăm limba 
noastră să exprime meditaţia la Dumnezeu, să gră¬ 
iască dreptatea şi rugăciunea, ca să ne păzească de 
minciună, cînd aceasta va ieşi în întîmpinarea noas¬ 
tră 208 . Să ne curăţim inima şi trupul de pofte, ca să ne 
mîntuim de necurăţie, cînd va ieşi în întîmpinarea 
noastră. 209 Căci toate acestea vor căuta să stăpînească 
sufletul cînd va ieşi din trup. Dar virtuţile îi vor ajuta, 
dacă le-a dobîndit. Care înţelept nu va voi să-şi dea 
sufletul morţii, ca să-l scape de toate acestea? Să ne 
punem deci toată puterea noastră, şi mare este pute¬ 
rea Domnului nostru Iisus Hristos ca să ajute smere¬ 
niei noastre. 210 Căci ştie că (cel pe care îl ajută) este 
om şi i-a dat lui pocăinţa pînă la ultima răsuflare. 211 
Să-ţi îndreptezi deci gîndul spre Dumnezeu, ca să te 
păzească pe tine. Nu da atenţie nevoii de lume, soco¬ 
tind că este vreo nădejde în ea, ca să te poţi mîntui 
cînd vei părăsi cele ale lumii şi vei pleca din ea. 212 Iar 
cele ce le vei face pentru Dumnezeu, acelea le vei afla 
ca o bună nădejde în ceasul trebuinţei. Urăşte cuvin- 


207 Dacă am iubit lumea, cînd vom ieşi cu sufletul din trup ne va pune 
într-o lumină nefavorabilă, care ne va opri să intrăm în lumina lui Dumnezeu. 

208 Minciuna practicată de noi ne va întîmpina însoţindu-ne cînd sufle¬ 
tul nostru va ieşi din trup. 

209 De nu ne-am curăţit inima şi trupul de necurăţie, va ieşi şi aceasta 
în întîmpinarea noastră, cînd ne va ieşi sufletul din trup. 

210 Monahul Augustin: „Să ajute slăbiciunii omului”. Dar poate avea 
şi înţelesul că cu cît dă Hristos omului mai multă putere, cu atît se smereşte 
acesta mai mult, sau viceversa: cel ce se mîndreşte, slăbeşte in puterea de-a 
se feri de păcate. 

211 Pocăinţa este şi ea din puterea lui Hristos. Dar pocăinţa e o mărturie 
a omului, atît despre slăbiciunea lui, cît şi despre puterea de-a depăşi păcatul 
făcut din slăbiciune. E o putere întru neputinţă. E o putere a lui Dumnezeu 
dată omului spre a-şi recunoaşte neputinţa, dar şi nădejdea în El. 

212 Nu se mîntuieşte omul punîndu-şi nădejdea în cele ale lumii. Nu 
prin cîştigarea lor se mîntuieşte, ci prin dispreţuirea lor. Aceasta se va vedea 
la ieşirea sufletului din trup,cînd va lăsa toate ale lumii şi cînd de se arată 
că s-a legat prea mult de lume şi mai puţin de Dumnezeu, nu se va mîntui. 

tele lumii, ca inima ta să vadă pe Dumnezeu. 213 Iubeşte 
să te rogi neîncetat, ca să ţi se lumineze inima. 214 Să 
nu iubeşti lenea, ca să nu te întristezi cînd vei ajunge 
la învierea drepţilor. Păzeşte-ţi limba, ca să ţi se lumi¬ 
neze inima. Să nu iubeşti lenevia, şi frica lui Dumne- 
zeu va locui în tine. Transmite acum bogatului lip¬ 
sit de vedere (această frică), ca să nu fi dispreţuit între 
sfinţi şi lipsit de bunătăţile lor. Urăşte pofta de mîncări, 
ca să nu te împiedece Amalic. 216 Nu te grăbi în sluji¬ 
rile tale lui Dumnezeu (în liturghiile tale), ca să nu te 
mănînce fiarele. 217 Iubeşte pe cei credincioşi, ca să fii 
miluit prin ei. Doreşte pe sfinţi, ca rîvna lor să te 
mănînce. 

3. Adu-ţi aminte de împărăţia cerurilor, ca dori¬ 
rea ei să te atragă pe încetul spre ea. Gîndeşte-te, la 
gheena, ca să urăşti faptele ce te duc la ea. Sculîndu-te 
dimineaţa, în fiecare zi, gîndeşte-te că vei da răspuns 
lui Dumnezeu despre toată fapta şi nu vei păcătui 
faţă de EL şi frica lui Dumnezeu va locui în tine. Pre 
găteşte-te să-L întîlneşti şi vei face voia Lui. Cerce- 
tează-te pe tine aici în fiecare zi în ce ai rămas în urmă, 
şi nu te vei înfricoşa în ceasul de nevoie al morţii. Să 
vadă fraţii tăi faptele tale şi pisma ta nu-i va mînca pe 
ei. Cercetează-te pe tine în fiecare zi, ce patimă ai biruit 
dar să nu te încrezi în tine. Căci mila şi puterea lui 


213 Urăşte cuvintele prin care sînt lăudate sau înfrumuseţate mai mult 
decît trebuie cele ale lumii, prin care se arată că prin ideile despre lume dobîn- 
dim totul, sau că plăcerile ei sînt fără sfîrşit. Numai dacă vedem că lumea nu 
e ultima realitate, vedem dincolo de ea pe Dumnezeu. 

214 Aci se poate vedea practica rugăciunii neîncetate încă în sec. IV 
şi credinţa că ea aduce lumina lui Hristos în inimă, deci practica isihaştilor 
din sec. XIV. Rugăciunea ţine pe Hristos în conştiinţă ca lumină, sau ca sens 
al vieţii. 

215 Frica de Dumnezeu înseamnă simţirea prezenţei lui Dumnezeu, 
cel atotputernic, care ne poate da fericirea veşnică, dar ne poate lăsa, de nu 
facem voia Lui, şi în nefericirea veşnică. Darnumai hărnicia în a face voia Lui 
ţine trează în noi simţirea prezenţei Lui. 

216 Să nu te împiedice lăcomia să ajungi la Dumnezeu. 

217 Să nu te mănînce fiarele demonice. 

Dumnezeu este care a făcut-o. Nu te crede pe tine cre¬ 
dincios pînă la răsuflarea din urmă. Să nu te înalţi cu 
cugetul că eşti bun, căci nu te poţi încredinţa pe tine 
vrăjmaşilor tăi. 218 Nu te încrede în tine, cît timp eşti 
în viaţă, pînă ce nu ai trecut peste toate stăpîniile 
întunericului. 219 Priveşte, frate, cu trezvie la duhul 
care aduce întristare omului, căci multe vînări le 
îndreaptă spre tine pînă ce te face neputincios. Căci 
întristarea după Dumnezeu este bucuria de a te vedea 
pe tine în voia lui Dumnezeu. Ea este supărarea vrăj¬ 
maşului. Căci cel ce-ţi spune: „Unde ai să fugi, căci nu 
ai pocăinţă"?, e vrăjmaşul. Şi o spune aceasta omului, 
ca să-l facă să lepede înfrînarea. Dar întristarea după 
Dumnezeu nu i se opune omului, ci-i spune: „Nu te 
teme, ci vino iarăşi" (la mine). Căci văzînd că omul e 
neputincios, îl întăreşte iarăşi, spunîndu-i: „Ai inima 
cuminte faţă de gîndurile tale şi acestea ţi se vor uşura"; 
cîtă vreme pe cel ce se teme de ele îl face să se topească 
sub greutatea lor. Fiindcă cel ce se teme de lucrările 
lor, se arată că e necredincios în Dumnezeu. Dar a nu se 
măsura pe sine (a nu căuta să constate la ce măsură a 
ajuns) şi a se avea pe sine necunoscut, arată pe om că nu 
e împins de patimile lui spre a-şi împlini voile sale, ci 
ale lui Dumnezeu 220 . Dar cel ce voieşte să-şi spună cuvîn- 


218 Cine se crede în sine, se încrede în diavol. Căci acela îl face pe cineva 
să se mîndrească cu faptele sale, sau că a învins vreo patimă a sa. 

219 Dacă ai trecut peste toate stăpîniile, sau ispitele întunericului, nu 
te mai încrezi în tine, care este şi ea o dovadă că eşti rob al unei astfel de 
stăpînii a întunericului, al neobservării că nu eşti prin tine liber de tot păcatul, 
că eşti încă supus egoismului şi nepredat deplin lui Dumnezeu. 

220 întristarea după Dumnezeu are loc cînd se trăieşte la îndemnul 
vrăjmaşului faptul de-a nu avea pocăinţa şi de-a părăsi înfrînarea. Dar dacă 
această stare e o întristare după Dumnezeu, ea nu i se impune, ci simte pe 
Dumnezeu că îl cheamă la El şi-i întăreşte inima împotriva gîndurilor amin¬ 
tite ce-i vin de la vrăjmaşul. Numai cel ce se încrede în sine, măsurîndu-şi 
progresul, nu se află de fapt într-o legătură cu Dumnezeu, adică nu simte 
o întristare la ispita descurajatoare a vrăjmaşului de-a părăsi înfrînarea. Deci 
e mai bine să aibă omul o întristare la asemenea ispite şi a socoti că nu se 
cunoaşte, decît a se „măsura" pe sine cu încredere. Avem şi aci foarte subtile 
analize ale stărilor paradoxale ale sufletului. Inima e conştiinţa plină de sim¬ 
ţire a omului care-şi poate vedea gîndurile ca opuse ei. 

tul lui în multe, arată că frica lui Dumnezeu nu este în 
el. Căci frica lui Dumnezeu e păzitoare şi ajutor al 
sufletului, întărire a vocii lăuntrice de-a pierde pe toţi 
duşmanii ei. 

4. Cel ce caută cinstirea lui Dumnezeu (de la Dumerii) 
urmăreşte să piardă necurăţia din sine. Grija aceasta 
întru cunoştinţă taie patimile 221 . Căci s-a scris: „Grija 
va veni peste bărbatul înţelept". Cel ce a slăbit, cunoaşte 
sănătatea 222 . Cel încununat, se încunună pentru că a 
biruit pe vrăjmaşii împăratului 223 . Există patimi, dar 
există şi virtuţi. Dar de sîntem leneşi, ne facem vădiţi 
ca trădători 224 . Bărbăţia inimii este un ajutor dat sufle¬ 
tului de-a fi după Dumnezeu, precum lenea este un 
ajutor spre rău (al răului). Puterea celor ce voiesc să 
dobîndească virtutea stă în aceea că dacă vor cădea, 
nu pierd curajul, ci se îngrijesc iarăşi (să se ridice). 225 
Uneltele virtuţilor sînt ostenelile trupeşti întru cuno- 

221 Mai sus s-a criticat voinţa omului de-a se cunoaşte. Acum se cere 
cunoştinţa. E bine să nu pretindă omul că-şi cunoaşte sporirea în virtuţi, 
dar tot aşa de bine e să-şi cunoască patimile, sau neputinţele. 

222 In trebuinţa de-a avea grijă de tine, se arată înţelepciunea ta. In 
trăirea slăbiciunii, a bolii, îţi dai seama de valoarea sănătăţii şi tăriei pe care 
nu o ai. Se continuă în aceste formulări descrierea stării paradoxale a omului, 
care are o bucurie în întristarea că nu a ajuns la desăvîrşire, dar luptă să 
ajungă. 

223 Cel ce luptă pentru împăratul încoronat şi-i învinge pe vrăjmaşii 
lui, se încoronează şi el. Dar aceasta înseamnă că nu e prin sine încoronat. 

224 Pentru noi există şi virtuţi şi patimi, pentru că nu avem calitatea 
neschimbării în bine. Numai Dumnezeu o are aceasta. Dar ne este normală 
persistarea în virtuţi. Insuşindu-ne patimile, ne facem trădători ai lui Dum¬ 
nezeu şi ai firii noastre. Şi aceasta ni se întîmplă prin lene. Deci lenea nu ne 
este proprie firii. 

225La viaţa în păcate şi patimi se ajunge prin cădere, lipsă de grijă 
şi lene, deci printr-o slăbire a firii. La fapte bune şi virtuţi se ajunge prin 
ridicare, grijă şi efort activ. Dar firea are putinţa lor chiar cînd a căzut, 
însă are în ea şi putinţa celor ce o duc la cădere. Dar ultimele nu ţin de fire 
în acelaşi sens în care ţin de ea cele ce o ridică la virtuţi. Aceasta înseamnă 
că e mai propriu firii omeneşti efortul spre bine, decît lenea şi lipsa de grijă 
care o fac să cadă. Patimile reprezintă o cădere din fire, pe cînd virtuţile o 
întărire în ea. De aceea patimile sînt trăite ca un chin sau urmate de chin, 
iar virtuţile ca o bucurie. Dar nici patimile nu nimicesc firea în întregime. 
Ea se mai poate ridica, dar numai prin Dumnezeu. E propriu firii normale 
să se menţină în ea însăşi şi să se ridice la treapta ei normală prin ajutorul 
lui Dumnezeu. 

ştinţa; patimile se nasc din lenevie (nepăsare). Nejude- 
carea aproapelui este un zid ridicat întru cunoştinţa 
faţă de cei ce ne războiesc, jar judecarea lui dărîmă 
zidul întru necunoştinţă 226 . îngrijirea de limbă face 
vădit pe om că este făptuitor, iar needucarea limbii în¬ 
seamnă că nu are înlăuntrul său virtutea 227 .,Mila naşte 
trecerea cu vederea prin cunoştinţă a greşelilor altora 
şi conduce la iubire, iar lipsa de milă înseamnă că nu 
este în acel om virtutea . Iubirea naşte curăţia" , 
împrăştierea naşte patimile, iar uscăciunea (scleroza) 
inimii naşte mînia. Nevoinţa sufletului constă în a urî 
împrăştirea, iar a trupului constă în sărăcie. Căderea 
sufletului se arată în iubirea împrăştierii, iar îndrepta¬ 
rea lui în liniştea (isichia) unită cu cunoştinţa 230 . Som¬ 
nul pe săturate este o tulburare a trupului 231 , iar pri¬ 
vegherea cu măsură este mîntuirea inimii 232 . Somnul 
mult îngroaşe inima, iar privegherea cu măsură o sub- 
tie 233 . Dar bine este a dormi în tăcere si întru cunoştinţă 

226 Nejudecarea altuia e un zid care mă apără prin cunoştinţa ade¬ 
vărată de cei ce mă războiesc. Căci nejudecarea altora e o cunoştinţă adevărată 
a nevredniciei mele. Iar judecarea altora dărîmă zidul meu de apărare faţă 
de aceia, prin necunoştinţă. Căci a judeca pe altul, înseamnă a nu mă cunoaşte 
pe mine că nu sînt mai bun, că n-am drept să-l judec. 

227 Cine are grijă de limbă, arată că se sileşte să facă fapte bune, 
serioase, iar cel ce nu are grijă de limbă arată că nu are înlăuntru virtutea, 
care să o stăpînească. Omul care a întărit binele în sine, nu vorbeşte fără frîu. 
Vorbăreţul, flecarul arată că nu e întărit în cele bune şi nu e preocupat de ele. 

228 Mila ne face să trecem cu vederea greşalele altora, cunoscîndu-ne 
pe noi înşine ca supuşi păcatelor. Ea ne conduce spre iubire. Lipsa milei în¬ 
seamnă lipsa virtuţii. 

229 Dacă iubesc pe altul, scap de patimile în care se manifestă egois¬ 
mul. 

230 Sufletul ridicat din cădere se arată în liniştea lui unită cu cunoş¬ 
tinţa de sine. Cel împrăştiat nu se cunoaşte pe sine şi n-are linişte. 

231 In mod paradoxal somnul pe săturate aduce o tulburare, o zăpă¬ 
ceală în trup. Monahul Augustin adaugă „de patimi" (o tulburare produsă de 
patimi). Căci prea multă odihnă trupească naşte pofte şi patimi. 

232 Nu recomanda nedormirea totală, ci o priveghere cu măsură. 
Aceasta aduce inimii mîntuirea prin linişte şi stăpînire de sine. 

233 Somnul mult îngroaşe sau subţiază inima; adică simţirea. Somnul 
mult face pe om lipsit de sensibilitate, iar privegherea cu măsură, îl face sen¬ 
sibil faţă de patimi. 

decît a priveghea întru deşertăciune 234 . Plînsul fără 
tulburare alungă toate relele. Nejignirea conştiinţei 
aproapelui naşte smerita cugetare 235 . Slava de la oame¬ 
ni naşte pe încetul mîndria. Iubirea lărgirii alungă cu¬ 
noştinţa, iar înfrînarea pîntecelui smereşte patimile 236 - 
Pofta mîncărilor plăcute le trezeşte pe acestea cu uşurin¬ 
ţă. împodobirea trupului este o catastrofă a sufletului, 
iar îngrijirea lui după frica lui Dumnezeu este bună 237 . 

5. Cugetarea la judecata lui Dumnezeu naşte frica 
de ea în suflet, iar călcarea în picioare a conştiinţei 
alungă virtuţile din inimă. Frica de Dumnezeu alungă 
nepăsarea (lenevia), iar lipsa fricii o întăreşte. Păzirea 
gurii trezeşte înţelegerea lui Dumnezeu, cînd gura tace 
întru cunoştinţă 238 . Iar poliloghia (multa vorbire) naşte 
lenea şi prostia. A renunţa la voia ta în favoarea aproa¬ 
pelui înseamnă că mintea ta vede virtuţile lui, iar a ţine 
la voia ta faţa de cea a aproapelui arată necunoştinţa 239 . 
Meditaţia însoţită de frică păzeşte sufletul de patimi 
iar rostirea vorbelor lumii îl întunecă, lipsindu-1 de vir- 

234 A dormi întru cunoştinţă, a te folosi de somnul cu măsură, păs- 
trînd sensibilitatea ca şi cunoştinţa de tine însuţi mai mult decît priveghe¬ 
rea fără gîndul la Dumnezeu. 

235 Cînd nu jignesc conştiinţa altuia, arăt că nu mă socotesc mare 
lucru. Practicând continuu această comportare, sporesc în smerita cugetare. 

236 Cu cit vrei să te lărgeşti mai mult, cu atît scazi în cunoştinţa ade¬ 
vărată. Căci nu te cunoşti pe tine în adîncime şi în relaţiile sensibile cu alţii. 
Dar mai ales lărgirea la mîncare alungă cunoştinţa, pe cînd înfrînarea pînte¬ 
celui slăbeşte patimile. 

237 Ava Isaia nu cere slăbirea exagerată a trupului. Cere să nu fie 
împodobit şi ghiftuit. Dar îngrijirea lui cu gîndul că e de la Dumnezeu spre 
a putea săvîrşi prin el faptele bune, e un lucru bun. 

238 Tăcerea gurii e semn al cunoştinţei lui Dumnezeu şi al înţelegerii 
Lui. Atunci gura tace, căci omul îşi dă seama că Dumnezeu nu poate fi expri¬ 
mat. 

239 Monahul Augustin la notă. „A afirma voia ta mai mult decît pe a 
altuia e semn că eşti stăpînit de necunoştinţă". A afirma voia ta înseamnă 
că nu-ţi cunoşti păcatele şi slăbiciunea. 

tuţi 240 . Iubirea materiei tulbură mintea şi sufletul 241 , 
iar supunerea le înnoieşte 242 . Cînd tăcerea nu te opreşte 
să-ţi exprimi gîndurile, te faci vădit ca unul ce cauţi 
cinstirea lumii si slava urîtă a ei. Iar cel ce îndrăzneşte 
să-şi descopere gîndurile Părinţilor lui, alungă aceste 
gînduri de la el 243 . Precum casa ce nu are uşi, nici ferestre, 
şarpele ce voieşte poate intra în ea, aşa face cel ce-şi 
împlineşte osteneala, dar nu o păzeşte pe ea 244 . Precum 

rugina mănîncă fierul, aşa cinstirea mănîncă inima, 
dacă te încrezi în ea 245 . Precum buruiana împletită cu 
viţa nimiceşte rodul ei, aşa slava deşartă nimiceşte 
osteneala monahului, de se încrede în ea. înaintea tutu¬ 
ror virtuţilor este smerita cugetare şi înaintea tuturor 
patimilor este lăcomia pîntecelui. Sfîrşitul virtuţilor 
este iubirea, iar sfîrşitul patimilor stă în a se îndreptăţi 
pe sine (în a se socoti drept) 246 . Precum viermele mîn- 
cînd lemnul, îl nimiceşte, aşa răutatea (păcatul) aflată 
în inimă întunecă sufletul 247 . Aruncarea sufletului înain¬ 
tea lui Dumnezeu naşte suportarea ocărilor fără tulbu¬ 
rare; şi lacrimile lui sînt curate de toate cele omeneşti. 

240 Vorbele lumeşti, vorbele străine de Dumnezeu arată un suflet 
lipsit de virtuţi. Iar lipsa virtuţilor din el îl arată întunecat, deci lipsit de cu¬ 
noştinţă. Acesta e un suflet stăpînit de patimi. Nu e stăpînit de patimi cîmd 
meditează în frica lui Dumnezeu. 

241 Iubim materia cînd iubim plăcerile trupeşti. Iar aceasta tulbură 
mintea şi sufletul, nemaiavînd cunoaşterea realităţiilor şi a lui Dumnezeu, 
din care se explică toate. 

242 Cînd trăiesc In minte şi în suflet smerenia, îmi dau seama că există 
o realitate personală supremă. 

243 A spune gîndurile tale lumeşti altora înseamnă că vrei să le impui 
şi să te impui, ca să cîştigi slava lumii. Cînd le spui însă părinţilor duhovni¬ 
ceşti, le spui arătînd că le dezaprobi şi vrei să fii întărit în dezaprobarea lor. 
Atunci scapi de ele. 

244 Ce folos că zideşti o casă sufletească prin osteneală, dar o laşi des¬ 
chisă, lăudîndu-te cu ea... 

245 Cinstirea, de crezi în ea, te face să nu te mai cunoşti în puţinătatea 
ta şi să nu mai lupţi pentru a te întări în bine. 

248 A se îndreptăţi cineva pe sine, înseamnă a îndreptăţi tot ce face, 
deci şi orice fel de rău. 

247Răul este egal cu întunericul. Căci răul este egoismul. Dar cine se 
socoteşte pe sine totul, nu mai vede nimic. 

Dar cel ce nu se critică pe sine nu poate suporta nici 
mînia (altora) 248 . Cel ce-şi amestecă cuvîntul său cu cele 
lumeşti îşi tulbură inima şi o ruşinează, cînd aceasta 
se roagă lui Dumnezeu, dar fără să aibă îndrăzneala 
(deplinei încrederi în El). A iubi lumea ca trebuitoare 
face sufletul să se întunece, iar a nu vedea nici o tre¬ 
buinţă de ea aduce cunoştinţa 249 Iubirea ostenelii este 
ura fată de patimi, iar lenea le aduce pe ele fără oste¬ 
neală 2 * 0 . 

6. Să nu te legi de viaţa unită cu a altora şi gîndul 
tău se va linişti în tine. Să nu te încrezi în puterea ta şi 
ajutorul de la Dumnezeu va veni la tine. Să nu ai duşmă¬ 
nie faţă de vreun om, căci avînd-o aceasta, nu-ţi va fi 
primită rugăciunea. Impacă-te cu toţi, ca să ai îndrăz¬ 
neală la rugăciune. Păzeşte-ţi ochii şi inima ta nu va 
vedea cele rele. „Cel ce priveşte la cineva cu plăcere, 
săvîrşeşte adulter" (Mt. 5,28). Să nu voieşti să auzi 
vreo ocară care te întristează, ca să nu îi răsplăteşti în 
inima ta. Păzeşte-ţi urechile, ca să nu aduni în tine răz¬ 
boaie. Lucrează lucrul tău de mină, ca să afle săracul 
pîine. Căci nelucrarea este moarte şi cădere a sufletu¬ 
lui. Rugăciunea neîncetată desfiinţează robia 251 . Iar 
lenevia sporită treptat este maica uitării 252 . Cel ce are 
moartea aproape în aşteptarea lui, nu păcătuieşte mult. 
Dar cel ce o aşteaptă după mult timp, se va împleti 
în multe păcate. Dumnezeu se îngrijeşte să curăţească 
de păcate tot drumul celui ce se pregăteşte să dea răs¬ 
puns despre faptele lui, dar cel ce dispreţuieşte aceasta 


248 Cel în stare să se critice pe sine suportă fără greutate şi mînia 

altora. 

249 Cunoştinţă adevărată e cunoştinţa lui Dumnezeu, care explică 
toate. Cel ce socoteşte lumea trebuitoare, nu vede că totul îi vine de la Dum¬ 
nezeu, deci n-are cunoaştere adevărată. 

250 Osteneala învinge patimile, lenevia le aduce. 

251 Rugăciunea neîncetată te eliberează de toate grijile lumeşti. In 
ea te simţi liber de ele. Le predai la Dumnezeu. 

252 Lenea te face să uiţi de datoriile de-a face cele bune. Sau uitarea 
aduce lenea de-a le face. 

şi zice: „Mai am pînă oi ajunge la sfîrşit", trăieşte în 
păcate. înainte de-a face, de-a împlini vreun lucru în 
fiecare zi, adu-ţi aminte şi cugetă totdeauna unde eşti 
şi unde ai să mergi cînd vei pleca din trup, şi să nu te 
leneveşti în sufletul tău în nici o zi. Cugetă la cinstea 
ce-au primit-o toţi sfinţii şi rîvna lor să te atragă puţin 
cîte puţin. Dar cugetă iarăşi şi la osîndirile ce le-au luat 
păcătoşii şi păzeşte-te pe tine pururea de cele rele. 

7. Primeşte sfatul Părinţilor tăi şi vei trăi tot timpul 
tău în odihnă 253 . Ia seama la tine şi dacă gîndul tău te 
tulbură că fratele tău este supărat pe tine, să nu-1 dispre- 
ţuieşti, ci pune-i metanie cu glas întristat, pînă îl vei 
convinge (să nu mai fie supărat). Ia seama să nu fii cu 
inima uscată faţă de fratele, căci toţi trăim sub sila 
vrăjmaşului. De locueşti cu fraţi, să nu le porunceşti 
vreun lucru, ci osteneşte-te împreună cu ei, ca să nu 
pierzi plata ta. De te tulbură dracii în privinţa hranei 
şi a acoperămîntului şi pentru sărăcie, ispitindu-te cu 
vreo osîndire, să nu le răspunzi în ceva, ci predă-tepe 
tine lui Dumnezeu cu toată inima şi aceasta te va odihni. 
Ia seama să nu dispreţuieşti împlinirea slujirilor (litur¬ 
ghiile) tale, căci acestea aduc lumina în sufletul tău 254 . 
De ai făcut fapte bune, nu te lăuda cu ele. Dar şi de ai 
făcut multe rele, să nu se întristeze fără măsură inima 
ta, ci stăruie pe lingă inima ta să nu se lase convinsă de 
cei cărora le-ai făcut, şi vei fi păzit de mîndria lor, de 
eşti înţelept. De eşti tulburat de gîndul curviei, necă- 
jeşte-ţi trupul neîncetat cu smerirea înaintea lui Dum¬ 
nezeu, dar să nu laşi inima ta să se lase convinsă că 
ţi s-au iertat păcatele tale, şi se va odihni 255 . Dacă te 

253 Monahul care urmeaza sfatul Părinţilor duhovniceşti va trai tot 

timpul odihnit de griji, de întrebări dacă lucrează ceea ce i se porunceşte. 

254 Nu trăirea egoistă îţi aduce iluminarea în suflet, căci aceasta te 
închide în întunerecul unei trăiri fără rost, ci binele făcut altora din răspun¬ 
derea faţă de Dumnezeu. 

255 Iarăşi un paradox, sau o părută contradicţie să nu crezi că ţi s-a 
iertat de Dumnezeu păcatul (gîndul) curviei, dar tocmai aceasta îţi va da odihnă 
de acest gînd, ca să nu te mai ispitească. 

necăjeşte pisma, adu-ţi aminte că sîntem mădulare 
ale lui Hristos şi că cinstirea şi osîndirea aproapelui 
sînt ale noastre ale tuturor, şi te vei odihni 256 . Dacă te 
războieşte lăcomia pîntecelui cu pofta mîncărilor plăcute, 
adu-ţi aminte de împuţirea lor, şi te vei odihni. Dacă 
te necăjeşte vorbirea de rău a fratelui tău şi dacă auzind 
aceasta, te vei întrista, ocoleşte să-i răspunzi, şi te vei 
odihni. Dacă te stăpîneşte mîndria, gîndeşte-te că acea¬ 
sta reduce la nimic toată osteneala ta şi cei ce se lasă 
covîrşiţi de ea nu se pot pocăi, şi te vei odihni. Dacă 
dispreţuirea din partea aproapelui războieşte inima ta 
împotriva lui, gîndeşte-te că Dumnezeu te lasă în mîinile 
vrăjmaşilor (spre a lupta) şi te vei linişti 257 . Dacă fru¬ 
museţea trupului atrage inima ta, gîndeşte-te la împu¬ 
ţirea lui, şi te vei odihni. Dacă plăcerea femeilor îţi este 
foarte dulce, gîndeşte-te la cele ce au murit înainte şi 
unde s-au dus, şi te vei odihni. 

8. De toate aceste ispite ne scapă discernămîntul, 
comparîndu-le şi deosebind. Dar e cu neputinţă să dobîn- 
deşti discernămîntul (dreapta socoteală), dacă nu o 
cultivi prin următoarele: întîi liniştea, liniştea naşte ne- 
voinţa, nevoinţa naşte plînsul, plînsul naşte frica de 
Dumnezeu, frica naşte smerenia; smerenia naşte pre¬ 
vederea, prevederea naşte iubirea, iubirea naşte sufletul 
nebolnav şi nepătimitor. După toate acestea omul cunoaş¬ 
te că nu e departe de Dumnezeu 258 . Deci cel ce voieşte 
să ajungă la toate aceste cinstite virtuţi, să fie fără grijă 


256 Dacă mă gîndesc că toţi sîntem mădulare ale aceluiaşi trup al lui 
Hristos, nu voi mai pismui pe cel pe care-1 văd mai cinstit decît pe mine, căci 
toată cinstirea adusă unui mădular are efect asupra trupului întreg, deci şi 
asupra mea, ca mădular al aceluiaşi trup. Nici nu-1 voi osîndi pe altul, ca să 
nu sufăr şi eu de osînda ce i-o aduc, fiind mădular al aceluiaşi trup. 

257 Dumnezeu te lasă, prin dispreţuirea din partea aproapelui, supus 
ispitei vrăjmaşului, ca să-ţi dea prilej să rabzi fără supărare acea dispreţuire. 

258 Discernămîntul sau dreapta socoteală se află, după Ava Isaia, mai 
sus decît toate acestea. Adausul „nu" e pus de Monahul Augustin la notă. In 
text se află. „E departe de Dumnezeu". 

de orice om şi să se pregătească de moarte 259 . Şi de cîte 
ori se roagă, să înţeleagă ce este ceea ce-1 desparte pe 
el de Dumnezeu şi o va înlătura şi va dispreţui toată 
lumea (toată locuirea în lume). Şi bunătatea lui Dumne¬ 
zeu îi va dărui lui aceste virtuţi în grabă. Dar află că 
tot omul care mănîncă şi bea cu nepăsare şi iubeşte 
ceva al lumii acesteia nu va ajunge la ele, ci se amăgeşte 
pe sine. Deci rog pe tot omul care voieşte să dea pocăin¬ 
ţa lui Dumnezeu, să se păzească pe sine de vinul mult, 
căci aceasta înnoieşte toate patimile şi alungă frica de 
Dumnezeu din suflet. Deci cere cu toată puterea ta de 
la Dumnezeu să-ţi trimită frica de El, căci prin dorirea 
lui Dumnezeu să piară toate patimile ce războiesc bietul 
suflet, voind să-l despartă de Dumnezeu, ca să-l stăpî- 
nească pe el. De aceea vrăjmaşii pun toată puterea să-l 
războiască pe om. Deci să nu cauţi, frate, să te odihneşti 
cît eşti în trupul acesta, nici să nu te încrezi în tine dacă 
te vezi în vreo vreme odihnit de patimi. Deoarece le 
opresc pe ele cu viclenie pentru o vreme, gîndind că 
poate omul socotind că şi-a desfăcut inima de ele şi 
că se odihneşte, pot să sară deodată asupra bietului 
suflet şi să-l răpească pe el ca pe o vrabie. O fac aceasta 
gîndind că dacă vor face pe om să se vadă mai tare 
ca el în orice păcat, îl vor umili fără milă, făcîndu-i mai 
grea iertarea ca pentru cele de la început pentru care 
s-a rugat să fie iertat. 

9. Să stăruim deci în frica de Dumnezeu şi să păzim 
prin împlinire făptuirea noastră, păzind toate virtuţile 
care împiedică răutatea vrăjmaşilor. Astfel ostenelile 
şi oboselile acestui timp scurt nu ne păzesc numai de 


259 Intre iubire şi negrija de oameni pare să fie o contradicţie. Dar nu 
este, dacă înţelegem prin negrija de om absenţa voinţei de-a fi lăudaţi de oa¬ 
meni. Vreau să dau omului toată atenţia, dar nu vreau să am nici o atenţie 
de la el. La această dispoziţie pot ajunge dacă mă gîndesc că moartea apro¬ 
piată face toate cele ce mi se dau de lume şi de oameni fără importanţă. Ace¬ 
stea două susţin urcuşul meu prin virtuţile amintite. 

răutate, ci pregătesc înseşi cununile sufletului înainte 
de-a ieşi din trup 260 . învăţătorul nostru, Sfîntul nostru 
Domn Iisus Hristos, cunoscînd marea lor nemilostenie 
şi îndurîndu-se de neamul omenesc, a poruncit cu grijă 
atentă inimii, zicînd: „Privegheaţi în orice clipă, că 
nu ştiţi în care ceas va veni furul" (Mt. 24, 42-43). Să 
priveghem ca nu cumva să vină şi să ne găsească pe 
noi dormind! Învăţînd pe ai Săi, le-a spus: „Luaţi seama, 
să nu se îngreuneze inimile voastre de mîncare şi de 
băutură şi de grijile vieţii acesteia şi să vină peste voi 
fără de veste ceasul acela" (Le. 21, 34). Ştiind că cei 
răi sînt mai tari ca noi şi arătîndu-le celor ai Săi ca 
puterea este a Lui, deci să nu se teamă, le-a spus: „Iată, 
Eu vă trimit ca pe nişte oi în mijlocul lupilor" (Mt. 
10, 16). Dar le-a poruncit să nu ia nimic pe drum (Le. 
9, 3). Căci deoarece nu aveau ceva de-al lupilor, aceştia 
nu puteau să-i mănînce pe ei. Iar întorcîndu-se ei sănă¬ 
toşi după ce au păzit porunca, s-a bucurat împreună 
cu ei, mulţumind lui Dumnezeu şi Tatăl pentru ei. Şi 
întărind inima lor, le-a zis lor: „Am văzut pe Satana 
ca un fulger din cer căzînd. Iată v-am dat vouă putere 
să călcaţi peste şerpi şi scorpii şi peste toată puterea 
vrăjmaşului şi nu vă vor vătăma pe voi" (Le. 10, 18— 
19). Deci Apostolilor Lui le-a dat stăpînirea şi puterea 
să păzească şi să împlinească porunca Lui cu teamă. 

10. Dar aceste cuvinte nu sînt date numai acelora, 
ci tuturor celor ce le-au împlinit. Căci iubindu-i pe ei, 
le-a spus cu iubire desăvîrşită: „Nu te teme turmă mică! 
Căci a binevoit Tatăl vostru să vă dea vouă împărăţia. 
Vindeţi averile voastre şi daţi milostenie şi veţi avea 
pungi neînvechite şi comori neîmpuţinate în ceruri" (Le. 
12, 32--33). După ce au păzit ei şi acest cuvînt, le-a 
spus: „Pacea Mea vă dau vouă, pacea Mea las vouă" 


260Monahul Augustin dă la nota din Cod. Sinaitic: „Fraţilor, să avem 
grijă de noi înşine, că vremea e scurtă... şi dacă sufletul va rămînea în frică, 
se va face neclintit de ispitele cele rele în Hristos Iisus, Domnul nostru". 

(Io. 14, 27). Convingîndu-i de aceasta, le-a mai spus: 
„Cel ce Mă iubeşte pe Mine, va păzi poruncile Mele şi 
Eu şi Tatăl meu vom veni şi locaş la ei ne vom face" 
(Ibia. 23). Iar făcîndu-i netemători de lume, le-a spus: 
„în lume necazuri veţi avea, dar îndrăzniţi, Eu am 
biruit lumea" (Io. 16, 33) 261 . Şi întărindu-i astfel pe 
ei, ca să nu se descurajeze în necazuri, le-a vorbit de 
bucuria ce-o vor avea în inimile lor: „Voi sînteţi cei ce 
aţi rămas cu Mine în încercările Mele. Şi Eu vă rîn- 
duiesc vouă, precum Mi-a rînduit Mie Tatăl împă¬ 
răţia, ca să mîncaţi şi să beţi cu Mine la masa Mea" (Lc. 
22, 28—30). Dar acestea nu le-a spus tuturor, ci celor 
ce-au răbdat cu El în încercări. Dar cine sînt cei ce au 
răbdat cu Iisus în încercări, dacă nu cei ce au rămas 
neclintiţi în necazuri contrare firii, pînă ce le-au biruit? 
Iar acestea le-a spus lor, suindu-se pe cruce. Deci 
cel ce voieşte să mănînce şi să bea la masa Lui, să se 
suie cu El pe cruce. Iar crucea lui Iisus este înfrînarea 
de la orice patimă, pînă ce le desfiinţează 262 . 

11. De aceea ucenicul iubit desfiinţîndu-le pe ele, 
a îndrăznit să spună: „M-am răstignit împreună cu 
Hristos. Şi nu mai trăiesc eu, ci Hristos trăieşte în mine" 
(Gal. 2, 20). Deci în cei ce au desfiinţat în ei patimile, 
trăieşte Hristos. Mîngîind Apostolul pe fiii săi, le-a spus: 
„Cei ce sînt ai lui Hristos Iisus, şi-au răstignit trupul 
împreună cu patimile şi cu poftele" (Gal. 5, 24). Iar 
scriind lui Timotei, fiului său, a spus: „Căci dacă am 
murit împreună cu El, vom şi învia împreună cu El. 

261 Asigurîndu-i ca prin iubirea lor fata de El, II vor avea si pe El, 
şi pe Tatăl în ei, Hristos le-a dat curajul să nu le fie teamă de necazurile din 
lume. In El şi în Tatăl Său vor avea pace, cu toate necazurile din partea lu¬ 
mii. Şi prin pacea ce-o voravea în ei, prin prezenţa Treimii în ei, vor birui 
lumea. 

262 Crucea este omorîrea a toată patima prin răbdarea ei. Hristos nu 
a înlăturat durerile ca urmări ale patimilor noastre pe care le-a luat de bună 
voie, ci le-a răbdat pînă le-a biruit de tot prin moarte. Noi, cu ajutorul pu¬ 
terii lui răbdătoare, încă le putem birui împreună cu patimile care le-au pro¬ 
dus în noi, patimi care n-au fost în El. Dar le biruim nu murind pe cruce ca 
El, ci murind sufleteşte faţă de ele, împreună cu El. 

Dacă răbdăm împreună, vom şi împărăţi împreună. 
De-L vom tăgădui, şi El ne va tăgădui" (II Tim. 2, 
11—12). Dar cine sînt cei ce îl tăgăduiesc pe El, dacă 
nu cei ce fac voile lor după trup, dispreţuind Sfîntul 
Botez? Căci prin numele Lui ni s-a dat iertarea păca¬ 
telor, iar prin pisma noastră, iarăşi vine vrăjmaşul prin 
păcat. Domnul nostru Iisus Hristos, cunoscînd răutatea 
aceluia că e mare, ne-a adăugat nouă pocăinţa pînă la 
ultima răsuflare. 263 Căci de nu era pocăinţă, nu s-ar 
fi mîntuit cineva. Cunoscînd Apostolul că păcătuieşte 
cineva şi după Botez, a spus: „Cel ce fură, să nu mai 
fure" (Ef. 4, 28). Întrucît avem deci pecetea Botezului, 
să ne silim să părăsim păcatele noastre, ca să aflăm milă 
în ziua aceea. Căci s-a apropiat şi vine „şezînd pe tro¬ 
nul slavei Lui şi se vor aduna înaintea Lui toate semin¬ 
ţiile" (Mt. 25, 31—32); şi fiecare se va arăta din lumina 
candelei Lui, care va fi în mina lui. Deci candela celui 
ce nu are untdelemn se va stinge şi el va fi aruncat în 
întuneric, dar cel a cărui candelă va lumina va intra 
împreună cu Hristos în împărăţia Lui. 264 


263 Dumnezeu, cunoscînd de la început răutatea diavolului şi faptul 
că prin ispita Lui vom cădea în păcate, a dat firii noastre şi posibilitatea po¬ 
căinţei. Diavolul n-are această posibilitate, pentru că răutatea lui are alte 
proporţii şi nu se datorează vreunei ispite străine, ci exclusiv propriei voinţe. 
In noi păcatul nu s-a născut exclusiv din voinţa noastră şi nici n-a şters orice 
posibilitate de bine, deci de regret pentru răul făcut. Regretul pentru binele 
nesocotit nu înseamnă şi puterea revenirii totale prin noi înşine la bine. La 
aceasta ne ajută Dumnezeu. Dar ajutorul lui Dumnezeu se uneşte cu regretul 
nostru pentru binele părăsit, sau cu dorirea lui. Binele nu ni se impune cu 
sila. Ajutorul pentru deplina revenire la bine, pentru ieşirea din păcat, deci 
pentru mîntuire ne-a venit însă numai prin Hristos. Căci unindu-ne cu El ca 
om, ne unim cu El ca Dumnezeu. 

264 Pocăinţa, a cărei posibilitate ne-a dat-o Dumnezeu spre a primi 
ajutorul Fiului Său cînd se va întrupa, este ca o candelă. Noi trebuie să între¬ 
ţinem lumina din ea cu untdelemnul faptelor noastre. Şi numai de vom fi lu¬ 
minaţi prin lumina candelei ce ne vine din Hristos, izvorul de lumină al tu¬ 
turor, vom putea intra în împărăţia luminii. Numai de vom fi luminaţi, cuno¬ 
scînd şi acceptînd pe Hristos ca lumina lumii, ca sens al existenţei, prin fap¬ 
tul că arată pe Dumnezeu ca Tată iubitor, avînd un Fiu iubitor, vom avea 
parte în veci de lumină. Pocăinţa e candela luminată, care ne luminează per¬ 
soana, pentru că prin ea ne vedem cum ar trebui să fim şi vedem şi legătura 
noastră cu Dumnezeu şi cu semenii. 


131 



12. Să ne silim deci, iubiţilor, să umplem vasele 
noastre cu untdelemn pînă ce sîntem în trup, ca să 
lumineze fitilul nostru, ca să putem intra în împărăţia 
Lui. Şi vasul este pocăinţa, iar untdelemnul din ele este 
lucrarea tuturor virtuţilor, iar fitilul luminător este 
sufletul sfînt. Iar sufletul făcut purtător de lumină prin 
faptele lui, va intra în împărăţia lui Hristos împreună 
cu El, iar sufletul întunecat de răutatea (de păcatul) 
sa, va merge la întuneric. 265 Luptaţi-vă deci, fraţilor, 
fiindcă ni s-a apropiat timpul. Fericit este, aşadar, cel 
ce are grija aceasta. Căci rodul s-a copt şi a venit timpul 
secerişului. Fericit este deci cel ce şi-a salvat rodul său, 
pentru că pe el îl vor aduna îngerii în hambarul veci¬ 
nie. 266 Dar vai celor ce s-au făcut neghină, căci pe ei 
ii va moşteni focul. 266 Căci moştenirea lumii acesteia, 
cîştigată din ea, este aurul şi argintul, casele şi hainele 
nu numai pentru că ne fac să păcătuim, ci şi pentru că 
plecînd, le părăsim pe ele. Iar moştenirea lui Dumnezeu 
este nemăsurată. Pe ea „nici ochiul nu a văzut-o,nici 
urechea nu a auzit-o, nici la inima omului nu s-a suit" 
(I. Cor. 2, 9). Şi pe ea a dăruit-o El celor ce ascultă 
de El în timpul acesta scurt. Şi aceştia o dobîndesc 


265 întunericul iadului e produsul întunericului dracilor, care nu cu¬ 
nosc pe Dumnezeu deci sensul pozitiv al existenţei sporeşte întunericul în 
care au început să trăiască sufletele care n-au voit să cunoască pe Dumnezeu, 
care explică existenţa şi-i dă fericire din iubirea Lui, ca plinătate de viaţă. 

266 Sufletul însuşi cînd s-a copt, sau s-a maturizat, este rodul ce va fi 
adus de îngeri în magazinul sufletelor vii şi reciproc iubitoare şi iubitoare al 
împărăţiei cerurilor. Şi tot sufletul carenu s-a făcut astfel de rod maturizat, 
va fi neghina aruncată în focul cel veşnic. Cele materiale strînse în lumea 
aceasta se putrezesc, ca într-un foc, chiar în lumea aceasta. Nimenea nu le duce 
cu el în veşnicie. Dar prin dăruirea lor altora, ele capătă o valoare vecinică, 
pentru că prin această dăruire sufletele şi-au arătat iubirea faţă de oamenii 
ce au avut nevoie de ele în acest timp scurt şi au produs în aceştia iubirea lor 
faţă de dăruitori. Oamenii sînt veciniei prin sufletul lor, care vor ridica prin 
înviere şi trupul la o viaţă spiritualizată. Relaţiile spirituale între oameni în 
lumea aceasta, fie iubitoare, fie neiubitoare, vor fi trăite în veci aducătoare 
de fericire în primul caz, sau de nefericire în al doilea. In lumea aceasta putem 
pune temelia veşnicei comuniuni fericite între noi, sau temelia veşnicului 
egoism chinuitor. 

pentru pîinea şi apa şi haina, pe care le-au dat celor 
ce au avut nevoie; şi pentru iubirea de oameni şi pentru 
curăţia trupului şi prin faptul de-a nu fi făcut rău aproa¬ 
pelui; şi pentru inima lipsită de răutate; şi pentru cele¬ 
lalte porunci păzite. Căci cei ce le păzesc pe ele, au odih¬ 
nă în veacul acesta şi pe ei îi vor binecuvînta oamenii; 
şi cînd vor ieşi din veacul acesta, sau din trup, vor 
primi o bucurie vecinică. Iar cei ce şi-au împlinit voile 
lor în păcat şi nepocăinţă şi au trăit în împrăştierea 
plăcerii 267 , făptuind răutatea lor prin amăgire şi ară- 
tîndu-şi uşurătatea prin cuvintele lor şi strigîndu-şi 
cu fală luptele lor şi dovedindu-şi netemerea de jude¬ 
cata lui Dumnezeu şi nemilostenia faţă de săraci şi cele¬ 
lalte feluri de păcate, vor avea feţele pline de ruşine 
şi vor fi dispreţuiţi de oameni, încă în veacul acesta, 
iar cînd vor ieşi din lumea aceasta, osînda şi ruşinea îl 
vor duce în gheenă. 

Dar puternic este Dumnezeu să ne învrednicească 
să propăşim în faptele (plăcute) Lui, păzindu-ne pe 
noi înşine de tot lucrul rău, ca să putem să ne mîntuim 
în ceasul cercetării ce va veni peste toată lumea. Căci 
nu va întîrzia mult timp Domnul nostru Iisus Hristos, 
ci va veni avînd cu Sine răsplata. Şi pe cei necredincioşi 
îi va trimite în focul vecinie, iar celor ai Săi le va dărui 
plata cuvenită şi ei vor intra împreună cu El şi se vor 
odihni în împărăţia Lui 268 în vecii vecilor. Amin. 

267Noi caracterizări ale pocăinţei şi plăcerii. Pocăinţa fiind şi un re¬ 
gret pentru păcatele egoismului, este şi o silinţă de revenire în comuniune cu 
ceilalţi. Iar plăcerile trupeşti sînt însoţite de o împrăştiere a cugetării. Ele 
îl fac pe om să nu se concentreze în sine şi să vadă bucuria ce i-o aduce fap¬ 
ta bună faţă de altul. Plăcerea împiedică de aceea cunoaşterea de sine a omu¬ 
lui, cunoaştere care e o lumină proiectată în sine dar şi în relaţiile lui cu tot 
ce există, inclusiv cu Dumnezeu. 

268 In împărăţia lui Hristos este odihna care e cerută celor adormiţi 
şi în slujba ortodoxă a înmormântării. Este odihna de trebuinţele trupeşti, 
dar şi de ispitele răului, cei de acolo fiind definitiv întăriţi în iubirea lui Hris¬ 
tos şi în iubirea întreolaltă, care e totodată o mare şi neîntreruptă bucurie. 

CUVÎNTUL XVII 

Despre gîndurile lepădării şi ale înstrăinării 

1. înainte de toate, întîia luptă este cea care înso¬ 
ţeşte înstrăinarea sau plecarea de unul singur, cînd 
părăseşti toate şi pleci în alt loc, ducînd cu tine o cre¬ 
dinţă desăvîrşită şi nădejdea şi o inimă întărită împo¬ 
triva voilor tale. Căci făcînd aceasta, gîndurile te învă¬ 
luiesc în multe cercuri, înfricoşîndu-te cu ispite, cu 
sărăcia aspră şi cu alte închipuiri, făcîndu-te să te 
întrebi că de vei cădea în ele, ce vei face neavînd pe 
cineva care se îngrijeşte de tine, sau care te cunoaşte. 
Bunătatea lui Dumnezeu te probează, ca să se arate 
rîvna ta şi iubirea faţă de EL. în sfîrşit, de vei fi pără¬ 
sit singur în chilie, vor fi semănate în tine gînduri grele 
de frică, care îţi vor spune că nu numai înstrăinarea 
mîntuieşte pe om, ci şi păzirea poruncilor, aducîndu-ţi 

în minte amintirea unora apropiaţi de tine după trup, 
gînduri care te fac să te întrebi: „Oare aceştia nu sînt 
şi ei robi ai lui Dumnezeu?" îţi sînt aduse în inimă 
temeri despre necurăţia aerului, despre greutatea tru¬ 
pului pînă la slăbirea inimii din pricina lipsurilor. Dar 
de va fi în tine iubire şi nădejde, răutatea acestor gîn¬ 
duri nu te va înrîuri şi se va arăta în tine rîvna faţă 
de Dumnezeu sau faptul că-L iubeşti mai mult decît 
odihna trupului. Iar pe cei ce rabdă (necazurile) greu¬ 
tatea înstrăinării, această greutate îi duce la nădejde 
şi nădejdea îi păzeşte de cele din partea trupului. Căci 
nu ţi se cere numai înstrăinarea, ci să te pregăteşti ca 
să lupţi cu vrăjmaşii şi să ştii să arunci pe fiecare la 
vremea lui, pînă, ajungînd la odihna nepătimirii, te 
vei elibera, ca unul ce l-a biruit pe fiecare, răpunîndu-1 
la vremea lui. 

2. Dar socotesc că e un mare şi cinstit lucru a birui 
slava deşartă şi a înainta în cunoştinţa lui Dumnezeu. 
Căci cel ce cade în urîţenia acestei rele patimi a slavei 

deşarte, se depărtează de pace şi usucă inima faţă de 
sfinţi şi la sfîrşitul răutăţilor lui cade în mîndria cea 
vicleană şi în grija de-a minţi. Dar tu, o, credinciosule, 
să ai ascunse ostenelile tale şi îngrijeşte-te cu osteneala 
inimii şi a limbii, ca limba să nu le scoată la iveală şi 
să le predea vrăjmaşilor tăi. 269 Căci cel ce a biruit şi 
lepădat patimile trupului şi toate căderile lui prin 
pocăinţă, şi-a pregătit sufletul spre a se face sfînt, ca 
să-l predea lui Dumnezeu neîntinat, spre a fi învred¬ 
nicit să se facă templu al Lui. 270 Dar cel ce iubeşte 
slava de la oameni, e cu neputinţă să fie nepătimitor 
(nepătimaş). Căci dorirea ei face şi pisma să locuiască 
în el. Unul ca acesta şi-a făcut sufletul în stare să se 
supună multor ispite şi inima lui e sfîşiată de draci, 
neaflînd neîncetat putinţa să săvîrşească voile lui 
Dumnezeu. Iar sfîrşitul lui este pieirea. 271 Dar celui 
ce a dobîndit smerita cugetare, Dumnezeu îi descoperă 
păcatele, ca să le cunoască. 272 Din acela, care are îm¬ 
preună cu sine plînsul, deci rămîn cu el amîndouă, ies 


269Trebuie să ţinem toţi, pe cît putem, ascunse ostenelile noastre 
pentru cele bune, ca să nu cădem în patima slavei deşarte. Mai ales prin limbă 
sîntem ispitiţi să facem cunoscute ostenelile noastre. Dar aceasta e una cu a 
le preda vrăjmaşilor ca să le folosească împotriva noastră, sau ca să facă pe 
unii şi alţii să ne laude şi astfel să producă în noi mîndria. Dar vrăjmaşii se 
folosesc de ele şi pentru a ni le întoarce asociate cu ispita mîndriei. 

270 Cea mai înaltă destinaţie a trupului este să fie făcut templu al lui 
Dumnezeu, ca să lucreze şi să se arate Dumnezeu lucrînd prin el. Aceasta nu 
înseamnă o pasivitate a trupului. Trebuie să fie adus şi trupul prin suflet la o 
stare de refuz al plăcerilor lui şi la o bucurie de cele curate ce se săvîrşesc prin 
el de suflet şi prin suflet de Dumnezeu. Mîna lui Hristos n-a fost total pasivă 
cînd prin ea s-a atins cu tină de ochii orbului. Voile sufletului predate lui 
Dumnezeu, şi manifestate şi prin trup nu dispar. Atît sufletul, cît şi trupul, 
participă cu bucurie la lucrarea lui Dumnezeu săvîrşită prin ele. 

271 Cel ce-şi face numai voile lui trăieşte o sfîşiere a inimii, neputînd 
să le împlinească totdeauna. Pînă la urmă trăieşte o robie completă, consta- 
tînd că nu-şi face deloc voile sale, ci e stăpînit de patimi, sau de legi sau de 
alţii. Iar aceasta e o adevărată pieire a sa ca persoană proprie. 

272 Cel ce cunoaşte pe Dumnezeu îşi cunoaşte păcatele, şi viceversa. 
Dimpotrivă, cel ce nu cunoaşte pe Dumnezeu, nu-şi cunoaşte păcatele. Căci 
împotriva cui arfi păcătuit? Acela nu se cunoaşte nici pe sine. Şi nici nu poate 
porni pe calea unei îndreptării. 


135 



cei şapte draci, şi sufletul lui e hrănit cu cinstea şi cu 
virtuţile sale. Unul ca acesta nu e preocupat de osîn- 
direa oamenilor. Căci amintirea păcatelor sale îi este 
una cu toate armele care îl păzesc de mînie şi de răzbu¬ 
nare şi îl ajută să rabde cele ce-i vin asupra. Dar cum 
nu l-ar putea atinge vreo osîndă, care să i se arate pe 
faţă înaintea lui Dumnezeu, pe cel care e stăpînit încă 
de păcate? Deci cînd nu poţi suporta cuvîntul aproape¬ 
lui, şi vrei să-i răsplăteşti lui, se ridică în inima ta răz¬ 
boaie dureroase din pricina celor ce le-ai auzit şi te fac 
să te întristezi de cele ce le-ai grăit. Şi robia pune stă- 
pînire pe tine şi te face să fericeşti pe cei ce în parte se 
liniştesc şi-ţi înăspreşte inima faţă de cei apropiaţi, 
ca faţă de unii ce sînt în afara iubirii. Dar luptă-te mai 
degrabă să dobîndeşti îndelunga răbdare, care biruieşte 
mînia cu iubirea, care vindecă întristarea cu împăcarea. 
Iar acestea ţi se dăruiesc de rugăciunea către Dum¬ 
nezeu. Căci iubirea şi îndelunga răbdare desfiinţează 
mînia faţă de cei de o fire; şi dacă acestea persistă în 
tine, în loc să te mînii împotriva aproapelui, te vei 
mînia împotriva dracilor, iar cu aproapele te vei îm¬ 
păca, avînd în tine plînsul şi smerita cugetare. Iar cel 
ce poate suporta, pentru Dumnezeu şi pentru pacea 
gîndurilor sale, cuvîntul omului duşmănos şi neînţele¬ 
gător, fiul lui Dumnezeu se va chema şi acesta poate 
dobîndi pacea sufletului, a trupului şi a duhului. Căci 
de vor consimţi acestea trei şi cei înarmaţi împotriva 
legii minţii vor înceta (războiul) şi robia trupului se va 
desfiinţa, cel în care se va întîmplă aceasta fiul lui Dum¬ 
nezeu se va chema şi în el se va sălăşlui Duhul cel 
Sfînt, fiindcă s-a făcut al Lui şi nu se va despărţi de El. 273 


273 Nu poate avea cineva pace cu semenii, dacă nu are pace înlăuntrul 
său. Aceasta e şi o pace între minte (duh), simţire (suflet) şi trup. Dar pacea 
interioară vine din pacea cu Dumnezeu. Şi aceasta o aduce în om Duhul 
Sfînt, care aduce tot conţinutul interior al omului într-o consimţire. Căci 
numai în Dumnezeu dobîndim pacea interioară. 

3. Fericiţi sînt cei ale căror osteneli s-aufăcut 
întru cunoştinţă. Căci acestea i-au odihnit de orice 
povară şi ei au biruit reaua lucrare a dracilor, mai ales 
pe a celor ai laşităţii, care împiedică pe om de la orice 
lucru bun. Ei caută să aducă o lene în mintea care 
voieşte să stăruie în Dumnezeu, încercînd să o depăr¬ 
teze de la această cale. 274 Socotesc că dacă este în noi 
iubirea şi răbdarea şi înfrînarea, nu vor putea (dracii) 
să facă nici un lucru în noi, mai ales de va cunoaşte 
mintea că lenea este cea care distruge toate. Şi-o vei 
dispreţui pe ea, dacă vei fi părăsit toată materia văzu¬ 
tă 275 . Fii treaz faţă de dracul întristării, ca nu cumva 
pentru sărăcia şi necazul mare, să nu poţi ajunge la 
marile virtuţi, care constau în a nu te măsura pe tine, 
în a putea suporta înjurătura şi în a nu fi luat în sea¬ 
mă în toate cele ale lumii acesteia. 276 De nu te lupţi să 
le cîştigi acestea, renunţarea la ele îţi va aduce cunu¬ 
nile sufletului. Căci nu cei ce s-au lepădat şi au sărăcit 
în planul văzut sînt săraci, ci cei ce s-au sărăcit de toată 
răutatea şi flămînzesc pururea după amintirea lui 
Dumnezeu. 277 Nici cei ce au necazuri văzute nu dobin- 


274 In ostenelile spre biruirea relelor din sine, omul trebuie să se ajute 
de mintea care are cunoştinţa lui Dumnezeu, căci ea îi dă putere omului să 
lupte împotriva păcatului ca egoism îngust, întemeiat pe necunoaşterea exis¬ 
tenţei şi a sensului ei. 

275Nu vei putea fi cucerit de demoni dacă vei dispreţui materia, 
înţeleasă ca realitate înşine şi ca mijloc de plăceri. De fapt materia nu există 
în sine, ci în legătură cu spiritul din om, dar mai ales în dependenţă de Dum¬ 
nezeu, „Materia văzută" e materia imediată. Căci materia universală, nevă¬ 
zută în imediată apropiere, nu este o ispită pentru trup. 

276Să ne ferim de întristare, unită cu voinţa de-a ne măsura pe noi 
ca să vedem ce mari sîntem, ca şi de cea adusă nouă de ocara altora sau de 
faptul de-a ne vedea numele legat de evenimentele deosebite ale lumii. Aceste 
stări le aduce dracul întristării. 

277 Nu ajunge să fim săraci de cele materiale, în planul văzut, ci tre¬ 
buie să căutăm şi sărăcia în laudele de la alţii, dar şi sărăcia de faptele rele, 
care credem, în egoismul nostru, că ne îmbogăţesc spiritual. Să flămînzim 
totdeauna după amintirea lui Dumnezeu. Să ne socotim pururea săraci in 
această privinţă" Aceasta ne îmbogăţeşte cu adevărat. 

dese nepătimirea (eliberarea de patimi), ci cei ce se 
îngrijesc de omul dinlăuntru şi îşi taie voile lor vor 
lua cununa virtuţilor. 278 Stăruie în inima ta, luînd 
seama la simţurile tale şi dacă vei împăca cu tine amin¬ 
tirile lor, ai prins pe tîlharii care o fură. Căci cel ce 
pătrunde în toată amănunţimea gîndurilor sale, cu¬ 
noaşte pe cei ce voiesc să intre în el şi să-l întineze. 279 
De te îngrijeşti de porunci cu inima fierbinte, vei înţe¬ 
lege pe cei ce te tulbură şi din ce motiv te tulbură, 
îndemnîndu-te să-ţi schimbi din lene, fără nici o cauză, 
locul şi răzgîndindu-te, vei rămînea iarăşi unde eşti. 
Căci tulbură mintea, ca să se mişte între multe, dar şi 
să se lenevească. Dar cei ce cunosc viclenia lor rămîn 
netulburaţi, mulţumind Domnului pentru locul în care 
li s-a dat lor să rabde. Căci răbdarea şi îndelunga răb¬ 
dare şi iubirea mulţumesc pentru osteneli şi greutăţi, 
dar lenevia şi plictiseala şi iubirea odihnei, caută locul 
în care sînt slăviţi, dar slava celor mulţi slăbeşte sim¬ 
ţurile şi robia adusă în mod necesar de patimi îi ia în 


278 Nu ajunge eliberarea de patimi adusă de necazuri, ci ne este nece¬ 
sară grija de omul interior şi renunţarea la voile proprii pentru a dobîndi 
virtuţile. Iarăşi un paradox numai renunţînd la voia proprie, cîştigăm virtu¬ 
ţile, care sînt rezultatul unui mare efort. Dar de fapt cel mai mare efort este 
să renunţăm la împlinirea voii proprii, împlinind-o pe cea a lui Dumnezeu. 

279 Să te gîndeşti la simţuri stăruind în inima plină de gîndul la Dum¬ 
nezeu. Atunci te vei elibera de pornirea spre plăceri. Dacă vei împăca astfel 
gîndul la ele, gîndind la Dumnezeu ce-1 ai în inimă, le-ai scăpat de tîlharii ce 
le-au furat, aservindu-le plăcerilor, sau care fură gîndirea la ele. Aceşti tîl- 
hari, adică dracii, au intrat chiar în omul care se gîndeşte la simţurile sale şi 
le întinează această gîndire, sau îl întinează pe cel ce se gîndeşte la ele. Deci 
trebuie să te pătrunzi pe tine însuţi sau gîndul tău întinat de simţurile tale, ca 
să surprinzi acolo pe vrăjmaşii draci şi să-i alungi din tine, sau din acele gîn- 
duri. Avem aci o subtilă prezentare a fenomenului de aplecare dialogică a 
omului spre sine, ca şi a actului de eliberare a omului de simţurile păcătoase 
cu care tot el şi-a întinat gîndurile sufletul. Aceste complexe stări sînt 
prezentate de Ava Isaia într-un mod foarte concentrat. De aceea sînt nece¬ 
sare stăruitoare analize pentru a le face mai clare. 

stăpînire şi ca urmare părăsesc înfrînarea cea ascunsă, 

• /\ w . w ORO 

prin impraştiere şi saturare. 

4. Şi a spus iarăşi sfîntul: Dacă mintea voieşte, 
înainte de-a înceta slăbiciunea simţurilor, să se suie 
pe cruce, mînia lui Dumnezeu vine asupra ei, pentru 
că a început un lucru peste măsura ei, nevindecînd mai 
înainte simţurile sale. Dacă inima ta se tulbură şi nu 
ştii să o aduni, cunoaşte că fapta ta o atrage, vrei nu 
vrei, în tulburare, care este starea contrară firii din 
Adam. Dar dacă inima ta a urît păcatul şi s-a despărţit 
de cele ce-1 nasc şi ai pus chinul veşnic în faţa ta şi te-ai 
înstrăinat de cele ce o atrag spre păcat şi te-ai rugat în 
cunoştinţa Făcătorului să rămînă cu tine, fără să-L 
superi în nimic, şi plîngi înaintea Făcătorului, zicînd: 
„E propriu milei Tale să mă mîntuieşti, căci eu nu pot 
să scap din mîinile vrăjmaşilor fără ajutorul Tău", 
spunînd aceasta, ia seama la inima ta, ca să nu supere 
pe cel ce te învaţă după Hristos, ca să te afli în starea 
conformă firii lui Iisus. 281 Căci dacă toate le-ar face 
omul, fără să dobîndească ascultarea şi smerenia şi 
răbdarea, s-ar abate la ceea ce e contrar firii. 282 Deci 


280 Cînd simţurile slăbesc, amestecă în cele percepute răul. E vorba 
de o slăbiciune morală a lor, nu de una fizică. Aceasta face ca omul să fie 
luat în stăpînire de patimi. Mai multă putere manifestă în simţuri cel ce ra¬ 
bdă şi se înfrînează, cel cu mintea concentrată şi nu împrăştiată. O minte 
împrăştiată lasă simţurile slăbite să fie invadate de cele ce aduc şi o slăbire 
a minţii. Simţurile ce au o tărie morală, susţinută de o minte tare, curăţă 
cele percepute de ispite. 

281 Cînd ne aflăm în păcat, ne aflăm într-o stare contrară firii, moş¬ 
tenită de la Adam. Cînd facem voia lui Dumnezeu, ne-am ridicat în starea 
conformă firii omeneşti, proprie lui Hristos. Firea noastră asumată de Hri¬ 
stos şi părtaşă de puterile ce-i vin din El ca Persoană dumnezeiască, este rea¬ 
dusă în ceea ce-i propriu ei. Precum e propriu trupului să respire aerul curat, 
aşa e propriu firii omeneşti să se hrănească din puterile dumnezeieşti. E pro¬ 
priu firii noastre să se bucure de ajutorul dumnezeiesc şi să aibă conştiinţa 
despre aceasta. Aci învăţătura ortodoxă se deosebeşte de cea catolică, după 
care „natura pură" este cea lipsită de puterea dumnezeiască. 

282 Dacă firea s-ar afla în starea proprie ei, făcînd toate cele bune 
fără ajutorul lui Dumnezeu, n-ar avea nevoie de smerenie, de ascultare, de 
frica lui Dumnezeu, de rugăciune. Dar cum ar mai fi, în acest caz, în ceea ce 
este propriu omului. 

el să-şi predea toată inima sa ascultării lui Dumnezeu, 
rugîndu-se cu adevărat Lui şi zicînd: „Doamne, sînt 
înaintea Ta, învredniceşte-mă de voia Ta, pentru că 
eu nu cunosc ce-mi este de folos. Luptă-te Tu, căci eu 
nu cunosc răutatea lor". 283 Şi dacă lucrezi conform 
firii lui Iisus, El nu te va lăsa să rătăceşti în ceva. Dar 
dacă nu împlineşti decît o singură poruncă, nu te-ai 
predat pe tine ascultării de EL şi în acest caz nici EL 
nu se va îngriji de tine. Căci precum un locşor nu poate 
ajuta celui ce-1 lucrează să-l curăţească de neghină şi 
de aceea dacă samănă în el sămînţă, nu poate face să 
odrăslească cele după fire împreună cu cele contrare 
firii, ci acestea le îneacă pe primele, pentru că sînt 
mai adinei în rădăcini, aşa, dacă nu te cureţi pe tine 
de voile trupeşti, nu te poţi păzi de păcat, dacă nu te 
păzeşti pe tine de cele ce-1 nasc. 

5. Iar acestea sînt slăbiciunea sufletului. Ea e 
maica cea rea a păcatului. Şi această trîndăvie naşte 
o voie favorabilă ei. Şi voia aceasta şi lărgimea ei nasc 
dispreţul. 284 Inima care vrea să fie de sine naşte iubirea 
conlucrării cu lumea, naşte pornirea de-a căuta cele 
ce nu se deosebesc de tine, naşte pornirea de a-ţi preda 
auzul celui ce vorbeşte pe alţii de rău, naşte pornirea 
de-a auzi cuvinte şi de-a le transmite altuia, naşte por¬ 
nirea de-a căuta cele ale lumii, naşte pornirea de-a 

283 Omul nu poate face cele ale omului, pentru că nu se poate elibera 
de puterile vrăjmaşului fără ajutorul lui Dumnezeu. El nici nu ştie ce-i este 
de folos fără lumina lui Dumnezeu. De aceea voia omului în ea însăşi nu ştie 
ce are de făcut spre folosul lui. De aceea se roagă omul lui Dumnezeu să-i 
descopere voia Lui, ca să ştie ce să facă în interesul său. Omul nu cunoaşte 
prin el însuşi nici răutatea, că e de la diavolul şi că e răutate. El crede, în 
mîndria lui, că tot ce voieşte el, supunîndu-se ispitelor egoiste, este bun. 

284 Voia proprie nu e strimtă, şi nu voieşte să ne îngusteze, ci voieşte 
să facă orice. Voinţa aceasta de lărgime, care se împacă şi cu o lenevie, care 
nu vrea să i se poruncească să facă ceva, dispreţuieşte strîmtorarea ce i-o 
impune voia lui Dumnezeu, strîmtorare care, pe de altă parte, adînceşte pe 
om în cele proprii spirituale, sau în cele bune. 

învăţa pe cel ce nu întreabă, naşte pornirea de-a muşca 
pe aproapele şi naşte şi alte multe rele. Dacă a înaintat 
deci cineva cu adevărat, sau voieşte să înainteze, să 
se păzească pe sine cu cunoştinţă de cele ce nasc păca¬ 
tele, şi de păcatele care slăbesc pe om prin ele înseşi. 
Iar cel ce luptă, le vede acestea şi amărăciunea adusă 
de ele, precum cel ce dispreţuieşte lupta, îşi pregăteşte 
sieşi chinul vecinie. Cel ce se teme de slăbiciunea 
trupului nu ajunge la starea cea după fire. Dar de cade 
înaintea lui Dumnezeu în toată osteneala lui, puter¬ 
nic este Dumnezeu să-l odihnească pe el. 285 Astfel pre¬ 
cum Ghedeon, dacă n-ar fi sfărîmat ulcioarele, nu ar 
fi luat în mina lui luminările şi n-ar fi văzut lumina lor 
(Judec. 7,19), aşa dacă omul n-ar dispreţui trupul, 
n-ar vedea lumina dumnezeirii. 286 La fel, dacă Iail, 
femeia iui Havel Chineul, n-ar fi luat ţăruşul cortului, 
n-ar fi nimicit pe Sisara, adică mîndria (Judec. 4,21). 
Astfel, dacă mintea e întărită şi se pregăteşte să urmeze 
iubirii care stinge toate patimile trupului, fiindcă e 
„îndelung răbdătoare şi bună" (I Cor. 13,4), urăşte pis- 
ma şi mîndria şi cugetă în inimă potrivit firii şi nu lasă 
ceva contrar firii să o stăpînească, ci se opune cu pute¬ 
rea ei celor contrare firii, pînă ce le scoate din fire. Dar 
dacă mintea adevărată devine cap al sufletului, nu se 
întîmplă acestea cînd sufletul îşi aminteşte de toate 

285Cel ce se teme de slăbiciunea trupului nu luptă să se cureţe de pati¬ 
mile care îl aduc la starea neconformă firii. Dar de cade în rugăciune la Dum¬ 
nezeu, cerînd ajutorul Lui, Dumnezeu îi dă putere să împlinească ostenelile 
curăţirii de patimi şi să se simtă odihnit chiar în aceste osteneli. 

286Avem aci continuarea ideii că omul nu se realizează ca om decît 
in Dumnezeu, depăşind trupul ca existenţă de sine. Cînd omul rămîne în sine, 
despărţit de Dumnezeu nu vede dumnezeirea şi nu-şi lărgeşte în mod dorit 
cunoştinţa. Omul trăitor în sine însuşi slăbeşte, fiind luat în stăpînire de 
patimi. 

nedreptăţile săvîrşite contrar firii în tot timpul cit a 
fost amestecat cu cele naturale 287 . 

6. Stăpînul nostru Iisus Hristos, cînd a făcut milă 
cu Sfinţii Săi, a despărţit pe cruce pe tîlhari. Căci fiind 
răstigniţi cei doi, El era în mijlocul lor. Şi cel de-a 
stînga, s-au tulburat, ştiind că a încetat urîta lor prie¬ 
tenie. Căci privind el spre cel din dreapta, acesta privea 
la Iisus cu smerenie şi frică, zicînd: „Pomeneşte-mă 
cînd vei veni întru împărăţia Ta" (Lc. 23,42). Deci e 
clar că nu mai sînt prieteni, nici nu mai poate cel din 
stînga să-l atragă pe cel din dreapta la gîndurile lui 
rele. Cei ce n-au ajuns încă la starea aceasta, cad şi se 
scoală şi ei împreună cu aceia, pînă vine la ei mila. Deci 
e bine să aibă grijă fiecare să înţeleagă cele ale sale cu 
frică şi cu smerita cugetare, ca cel din dreapta. Căci 
smerita cugetare dă putere să se suporte dispreţuirea. 
Cînd deci cineva se desparte pe sine de cel d-a stînga, 
cunoaşte întocmai toate păcatele ce le-a făcut faţă de 
Dumnezeu. Fiindcă nu-şi vede cineva păcatele de nu 
se desparte de ele printr-o despărţire amară. Cei ce au 
ajuns la măsura aceasta, au aflat plînsul şi rugăciunea 
şi ruşinea înaintea lui Dumnezeu, aducîndu-şi aminte 
de urîta prietenie (cu alţii) în patimi. 288 Dar puternic 
este Dumnezeu să întărească pe cei ce lucrează în chip 
ascuns întru smerita cugetare. Şi a Lui este cinstea şi 
slava în vecii vecilor. Amin. 


287 Iail, soţia lui Haver, care omoară pe Sisara, duşmanul aceluia, este 
mintea care, din iubire faţă de ceea ce e propriu firii, omoară mîndria insta¬ 
lată în interiorul ei, rămînînd numai în ceea ce este conform firii. E o luptă 
pe care o dă chiar înlăuntrul său omul cu răul pătruns în sine, ca să-l scoată 
din sine. Dar lupta aceasta o poartă omul cu ajutorul lui Dumnezeu, aşa cum 
Iail omoară pe Sisara cu un ţăruş din cortul sfînt. Se afirmă în continuare 
că cele bune şi dumnezeieşti sînt conforme firii, precum lipsa puterii dumne¬ 
zeieşti şi bune în om coboară firea lui la ceea ce e contrar ei. 

288 Nu-şi cunoaşte cineva păcatele pînă nu se desparte de ele. Căci 
pînă ce le săvîrşeşte omul cu plăcere nu cunoaşte pe Dumnezeu, faţă de care 
anumite fapte sînt păcate. In panteism nu există păcate. De aceea nici sme¬ 
renie, nici rugăciune, nici plîns pentru ele. Tîlharul de-a dreapta a ajuns la 
toate acestea. Cel de-a stînga rămîne în întuneric, în nepăsare, în mîndrie. 

CUVÎNTUL XVIII 

Despre iertarea (neţinerea minte) a răului 

1. Prea Sfîntul Apostol a poruncit fiilor săi zicînd: 
„Domnul este aproape. Nu vă împovăraţi cu nici o 
grijă. Ci întru toate, prin rugăciune şi cerere, cu mulţu¬ 
mire să fie arătate cererile voastre lui Dumnezeu. Şi 
pacea lui Dumnezeu va stăpîni in inimile voastre" 
(Filip. 4,5—7). Şi în Evanghelia după Marcu, Domnul 
spune ucenicilor: „Iertaţi toate păcatele greşiţilor voş¬ 
tri, ca şi vouă să vă ierte Tatăl vostru" (Mc. 11,261; 
Mt. 6,14). înfricoşător este cuvîntul Domnului, că de 
nu vezi inima ta curată faţă de toţi, să nu ceri nimic de 
la Dumnezeu, căci îi aduci ocară, odată ce fiind păcătos 
şi avînd vreo supărare faţă de omul asemenea ţie, spui 
Celui ce cunoaşte inimile: „Iartă-mi păcatele mele". 
Unul ca acesta nu se roagă cu mintea, ci cu buzele, 
întru neştiinţă. Fiindcă cel ce voieşte cu adevărat să 
se roage lui Dumnezeu cu mintea, în Duhul Sfînt şi cu 
inima curată, îşi cercetează, înainte de-a se ruga, inima 
sa, de este neîmpovărată de vreo grijă faţă de orice 
om, sau nu. Şi dacă nu o face, se amăgeşte pe sine. 
Căci în acest caz, nu este cine să-l asculte pe el, pentru că 
nu mintea lui se roagă, ci împlineşte o obişnuinţă a 
orelor de canon. Dar cel ce voieşte să lucreze în chip 
curat, va cerceta întîi mintea lui, ce are în ea. Astfel, 
de zici: „Miluieşte-mă", miluieşte şi tu pe cel ce te 
roagă, şi de zici: „Iartă-mă", iartă şi tu, nevrednicul. 
Iar de zici: „Nu-Ţi aduce aminte de păcatele mele", 
nici tu să nu refuzi să ierţi păcatele aproapelui tău. 
Şi dacă zici: „Nu-Ţi aduce aminte de relele ce le-am 
făcut, fie cu voia, fie silit — deşi nu este silă — nu tre¬ 
buie să gîndeşti ceva împotriva vreunui om. De n-ai 
ajuns să faci acestea, în zadar te rogi. Căci Dumnezeu 
nu te va asculta, după Scripturi, cînd ceri: „Iartă-mă"- 

Spui iarăşi în rugăciunea ta, după Evanghelia de la 
Matei (6,12): „Şi ne iartă nouă greşalele noastre, ca şi 
noi să iertăm greşiţilor noştri", iar în cea după Luca 
se spune: „De veţi ierta oamenilor păcatele lor, va 
ierta şi Tatăl vostru cel din ceruri". 

2. Ţi-am dat ţie toată iubirea mea, ca, ceea ce 
voieşti să ţi se facă de către Dumnezeu, să faci întîi 
tu. 289 Şi făcînd aceasta, te vei elibera pe măsura în 
care ai făcut-o aceasta cu oamenii. 290 Căci dacă ai cură¬ 
ţit inima ta, faţă de toată făptura, neţinînd minte răul 
vreuneia, trebuie să păzeşti ceea ce ţi-a spus. Căci 
Dumnezeu ţi-a spus un lucru adevărat şi nu numai 
cuvinte ale limbii. De aceea tot omul se leagă el însuşi 
pe sine de gheenă şi se dezleagă, căci nimic nu e mai 
rigid (mai hotărît) ca voinţa, fie în aplecarea spre 
moarte, fie spre viaţă. Fericiţi sînt deci cei ce au iubit 
viaţa vecinică, că nu se vor ciocni de nimic. Căci lupta 
este întru osteneală şi în sudoarea ascunsă a inimii, 
faţă de gîndul care te apasă, ca să nu lase săgeata lui 
să rănească inima ta. Iar în acest caz, osteneala ta va 
consta în a o vindeca, de nu vei avea păcatele tale stînd 
totdeauna înaintea ta. Şi dacă vei auzi ce rău ţi s-a 
făcut de cineva, osteneala ta va consta în a opune voia 
ta cea bună, ca să nu-i răspunzi în inima ta fie defăi- 
mîndu-1, fie judecîndu-1, fie vorbindu-1 de rău sau pre- 
dîndu-1 în gura altora şi cugetînd după aceea: „Nici 
un rău nu este în mine". Dar de este în tine frica de 
gheenă, şi ea va birui relele ce voiesc ca tu să răsplă- 


289 Hristos a dat omului toată puterea Lui de iubire, ca tot ce voieşte 
să-i facă Dumnezeu, să facă el mai întîi. Fără acest dar al iubirii lui Dumne¬ 
zeu, omul n-ar putea să facă altuia ceea ce-i face lui Dumnezeu, nici după ce 
Dumnezeu i-a făcut lui aceea, impresionîndu-1 prin acea faptă. Cu atît mai 
puţin ar putea face altuia ceea ce cere el lui Dumnezeu, înainte de a cere 
lui Dumnezeu să-i facă El aceasta. De fapt noi vom vedea toată iertarea ce 
ne-o dă Dumnezeu de abia la judecata din urmă. Dar noi trebuie să arătăm 
de acum această iertare a semenului nostru. 

290 Atîta vom fi iertaţi la judecata din urmă, cît am iertat noi altora. 

teşti aproapelui, îţi va spune: „Nevrednicule, roagă-te 
pentru păcatele tale, căci iată Dumnezeu te-a răbdat 
pînă azi, nearătîndu-ţi-le, dar tu păstrînd duşmănia 
faţă de aproapele, îl arunci pe el în gura oamenilor; 
căci avînd păcatele vădite sau neclintite, nu te laşi 
îmblînzit de nici o iertare. Deci dacă inima ta se va 
înmuia şi te vei păzi pe tine de rele, mila lui Dumnezeu 
va fi cu tine. Dar dacă inima ta cea rea va rămîne 
aspră faţă de aproapele, încă nu te-a dus pe tine amin¬ 
tirea lui Dumnezeu înaintea Lui. Iartă-mă. Căci eu 
sînt cu totul sărac şi umilit de păcatele mele. Dar îţi 
scriu acestea făcîndu-mi să se ruşineze inima mea. Căci 
de nu ajunge omul la starea după fire a Fiului lui Dum¬ 
nezeu, în zadar sînt toate ostenelile lui. 291 Căci agricul¬ 
torul semănînd sămînţa lui, aşteaptă o înmulţire a ei. 
Dar dacă va lucra împotriva vîntului, întristarea îi va 
stăpîni inima pururea, pentru păgubirea de seminţe 
şi pentru zădărnicia ostenelilor pe care le-a depus cu 
pămîntul. 

3. Petru Apostolul, răstignit în Roma, s-a rugat 
să fie răstignit cu capul în jos, arătînd prin aceasta 
taina contrară firii ce stăpîneşte pe tot omul. Căci a 
arătat că tot omul botezat trebuie să răstignească stă¬ 
rile rele, contrare firii, care a pus stăpînire pe Adam 
şi l-a aruncat pe el din slava lui în osînda rea şi în ruşi¬ 
nea veşnică. Deci trebuie războite cu mintea în chip 
bărbătesc şi urîte toate cele văzute contrare fiecărui 
om şi combătute cu ura cea mai amară pînă la capăt. 
Şi acestea sînt relele ce stăpînesc pe toţi fiii lui Adam; 
cîştigul, cinstirea, odihna, lauda cu cele ce le părăseşti, 
înfrumuseţarea trupului, ca să fie nevătămat şi frumos, 
şi căutarea hainei frumoase. Acestea hrănesc plăcerea, 


291 De nu ajunge omul la o stare nepăcătoasă, care e starea conformă 
firii, identică cu aceea a firii omeneşti din Hristos, zadarnice îi sînt toate oste¬ 
nelile lui. 

pe care şarpele a aruncat-o în gura Evei. Din ele cunoaş¬ 
tem şi noi că sîntem fiii lui Adam; din gîndurile rele 
care ne-au făcut pe noi duşmani ai lui Dumnezeu. 292 
Fericit este deci cel ce s-a răstignit şi a murit şi a fost 
înmormîntat pentru cunoştinţa lui Dumnezeu. Şi 
urmînd pe sfintele urme ale lui Iisus, Care s-a făcut 
om pentru noi, să ne facem asemenea Lui prin smerenie 
şi sărăcie şi prin desfiinţarea ocărilor şi a necinstirii 
prin răbdarea, pentru a nu mai fi tulburaţi din pricina 
trupului, nici înfricoşaţi de cursele răului, ci să avem 
pace cu toţi. 293 Cel ce a voit să desfiinţeze aceste rele, 
îmbrăţişîndu-le fără silă, este asemenea lui Hristos, 
fiu al lui Dumnezeu şi frate al lui Iisus. Să dea Dum¬ 
nezeu ca noi toţi să fim în numărul celor aleşi ai Lui şi 
să dobîndim bunătăţile veşnice, în Domnul nostru 
Iisus Hristos, a Căruia este slava şi stăpînirea în vecii 
vecilor. Amin. 


CAPITOLUL XIX 
Despre bolile sufletului 

1. îmi este plăcut să strig cu proorocul Isaia: „Răb- 
da-vei, ca cea care naşte am rezistat; dezrădăcina-voi 
şi voi usca" (Is. 42, 14). Dacă te-ai fi cunoscut pe tine 
însuţi, că izvorul Sfîntului Duh curge în tine, duşmanii 
tăi s-ar risipi cu siguranţă şi ar pieri. Iar Mîntuitorul 
nostru zice: „Nici nu vor zice: iat-o aci sau acolo! Că 
împărăţia lui Dumnezeu înlăuntrul vostru este" (Le. 
17,21). Sînt unii care spun cîte sînt ale împărăţiei lui 

292 Acestea sînt rele cînd ne fac să găsim în ele plăceri mai mari ca cele 
ce ni le dă gîndul la Dumnezeu, sau decît ajutorarea altora din iubire. 

293 Mergînd cu Hristos pînă la moarte în răbdarea ocărilor, ele nu mai 
au putere să ne supere şi să ne dezbine şi deci avem după aceea pace între noi 
ele nemaiînsemnînd nimic pentru noi. 

Dumnezeu, dar nu le împlinesc acestea, 294 şi sînt alţii 
care le fac acestea, dar ştiindu-le puţin şi în chip ocolit, 
e foarte puţin între ei împărăţia lui Dumnezeu, cum 
zice Mîntuitorul. Dar Sfîntul Duh vine în cei ce se 
împlineşte Cuvîntul lui Ioan Evanghelistul, despre 
care acesta spune: „Le-a dat lor putere să se facă ai lui 
Dumnezeu, în cei ce cred în numele Lui, care nu din 
sînge, nici din voia bărbatului, ci din Dumnezeu s-au 
născut" (Io. 3,16) . Aceştia au fost eliberaţi de necazul 
care a cuprins-o pe Eva: „în dureri vei naşte fii" (Lac. 
3,16). Aceştia s-au eliberat de amarnica hotărîre im¬ 
pusă lui Adam: "Blestemat este pămîntul întru lucru¬ 
rile tale" (Ibid. 17). Aceştia sînt cei ce au primit harul, 
pe care l-a primit Maria: „Duhul Sfînt va veni peste 
tine şi puterea Celui Prea înalt te va umbri" (Le. 1,35). 
Pentru că aşa cum necazul a cuprins pe Eva şi sămînţa 
ei pînă în ziua de azi, aşa bucuria a cuprins pe Maria 
şi pe toţi bunii creştini în veci. Deci altfel sîntem fii 
ai Evei şi am cunoscut blestemul ei peste noi pentru 
gîndurile noastre rele; si altfel trebuie să înţelegem că 
sîntem fii ai lui Dumnezeu pentru gîndurile bune ale 
Sfîntului Duh şi pentru patimile lui Hristos, dacă le 
avem cu adevărat în trupul nostru. 295 Fiindcă aşa s-a 
scris de către Apostol: „Pe voi înşivă vă cercaţi... oare 


294 Monahul Augustin la notă: „Sînt unii care grăiesc cele ale împără¬ 
ţiei, dar nu le lucrează; şi sînt alţii care lucrează cele ale împărăţiei, dar nu în 
cunoştinţă. Dar dintre cei în care a fost cuvîntul Mîntui torului: „împărăţia 
lui Dumnezeu înlăuntrul vostru este", puţini sînt şi greu de aflat, cei în care 
a venit Duhul Sfînt al lui Dumnezeu şi s-au născut cu adevărat din Dumne¬ 
zeu, după cuvîntul Apostolului Ioan şi, lepădînd chipul celui pămîntesc şi 
luînd chipul celui ceresc, s-au preschimbat din slavă în slavă şi au pe Hristos 
locuind în ei prin credinţă. In aceştia şi sufletul şi trupul s-au unit fără pată 
cu Duhul prin lucrarea Duhului şi rămîn nevinovaţi şi necertaţi de conştiinţă, 
fiind încununaţi cu pacea lui Dumnezeu în inimile lor. Pe aceştia vrăjmaşii 
nu-i mai pot vătăma" (Everget., Cartea a doua, cap. 22). 

295 Dacă ne însuşim real patimile lui Hristos, adică durerile Lui pentru 
păcatele noastre pe care întîi şi le-a însuşit El, scăpăm de păcatele noastre, 
cum le-a biruit El prin patimile Sale. Dar această libertate de ele ne vine de 
la Hristos, născîndu-ne şi noi din Duhul Sfînt cum S-a născut El. Această 
naştere are loc la Botez. Prezenţa Duhului Sfînt în noi ne insuflă şi nouă 
starea şi gîndurile frăţietăţii cu Hristos. 

nu vă cunoaşteţi că Iisus Hristos locuieşte în voi? 
Afară doar de nu sînteţi netrebnici" (II Cor. 13,5). 
Deoarece cînd „am purtat chipul celui pămîntesc" (I. 
Cor. 15, 19), am cunoscut că sîntem fiii ei (ai Evei) din 
gîndurile materiei rele, gînduri locuind în noi, care sînt 
slăbiciuni ale sufletului, cei ce poartă „chipul celui ce¬ 
resc" cunosc că sînt fii ai lui Dumnezeu prin Sfîntul Duh, 
care locuieşte în ei. De aceea strigă Isaia: „Pentru frica 
Ta, Doamne, am luat în pîntece şi am trăit durerile 
naşterii şi am născut duhul mîntuirii, pe care L-am 
adus pe pămînt" (Is. 26,17—18). Şi iarăşi s-a scris în 
Eclesiastul: „Precum se încheagă oasele în pîntecele 
celei însărcinate, aşa nu cunoşti cele ce le face Dum¬ 
nezeu" (Ecl. 11,5). Pentru că precum Sfînta Fecioară 
apurtat pe Fiul lui Dumnezeu în trup, aşa cei ce au 
primit harul Sfîntului Duh îl primesc totodată îm¬ 
preună cu el şi îl poartă pe Acela în inima lor. Aceasta 
pentru ca, precum zice Apostolul: „Să vă dea vouă, 
după bogăţia slavei Lui, să vă întăriţi cu putere prin 
Duhul Lui în omul dinlăuntru, ca să locuiască Hris¬ 
tos prin credinţă în inimile voastre, înrădăcinaţi şi întemeiaţi 
în iubire, ca să-L puteţi cunoaşte împreună cu 
toţi sfinţii" (Ef. 3,16—18) 296 ; şi iarăşi: „Avem comoara 
aceasta în vase de lut, ca să se vadă că puterea covîr- 
şitoare este a lui Dumnezeu şi nu de la noi" (II Cor. 


296 Adevărata cunoaştere a tuturor dimensiunilor existenţei, a lăţimii, 
a lărgimii, a adîncimii şi înălţimii existenţei, ne vine prin Duhul lui Hristos 
şi prin Hristos însuşi. Căci în El ni s-a arătat iubirea nesfîrşită a lui Dumne¬ 
zeu cel nemărginit. închişi în noi înşine cu mîndrie, n-avem nici o cunoştinţă 
reală. Dacă nu ni s-ar fi arătat prin Hristos că Dumnezeu este un Tată, care 
are un Fiu din veci, deci că este un Dumnezeu al iubirii din veci şi că din 
această iubire a trimis pe Fiul Său la oameni, creaţi din iubire, pentru a-i 
face şi pe ei fraţi ai Fiului Său şi fii ai Săi după har şi a-i ridica, scăpaţi de 
moarte, într-o vecinică comuniune fericită cu Sine, de unde am cunoaşte 
aceste adînci şi înalte sensuri ale existenţei? 

297 Veşnicia, fericirea, bucuria, bogăţia vieţii noastre spirituale este 
de la Dumnezeu şi nu de la noi. Vasul de lut al trupului nostru este şi el de la 
Dumnezeu. Dar el ni s-a dat în puţinătatea puterii lui, ca să se vadă şi slăbi¬ 
ciunea noastră, cînd rămînem în noi înşine. 

2. Dacă în sfîrşit ai ajuns aci, în acelaşi chip eşti 
prefăcut în slavă şi se împlineşte în tine cuvîntul Apos¬ 
tolului: „Şi pacea lui Dumnezeu să stăpînească (să fie 
ca o încununare) în inimile voastre" (Col. 3,15) 298 . 
Aceasta înseamnă că „Duhul lui Dumnezeu locuieşte 
în voi" (Rom. 8,11). Şi ca urmare, „din întuneric a 
strălucit lumina în inimile voastre spre strălucirea sla¬ 
vei lui Dumnezeu" (II Cor. 4,6) 299 . Şi dacă s-a săvîrşit 
aceasta, „să stea mijloacele voastre încinse şi făcliile 
voastre aprinse. Şi astfel veţi fi ca slugile ce aşteaptă 
pe Stăpînul lor, care se va întoarce de la nuntă" (Lc. 
12,35—36). 300 Să faci aceasta, ca să nu se închidă atunci 
gura ta, neavînd ce răspuns să dai în mijlocul sfinţilor. 
Şi dacă ştii că vasul tău are untdelemn, ca fecioarele 
înţelepte (Mt. 25,4), vei intra cu mirele în camera de 
nuntă şi nu vei fi lăsat afară. Aceasta înseamnă să simţi 
ca duhul tău şi sufletul tău se vor uni cu El fără înti¬ 
nare şi se vor scula în ziua Domnului Iisus Hristos 


298 Pacea nu creşte din noi, ci ne vine în inimă de la Dumnezeu, ca o 
încununare. Dar dacă vine ca o încununare, înseamnă că se datorează şi unui 
efort al nostru. In toate cele bune este o întîlnire, o împreună lucrare intre 
Dumnezeu şi om. Dar oare nu Dumnezeu i-a dat omului puterea să colabo¬ 
reze cu El? Insă omul poate şi să nu folosească puterea de colaborare dată 
lui. 

299Duhul face să strălucească „din întuneric" în inimile noastre lumina 
cunoştinţei. Prin noi înşine sîntem întuneric. Dar este în noi o sete de lumină 
şi o capacitate de-a ne face purtători ai luminii lui Dumnezeu, venită în noi 
prin Duhul Sfînt. Dumnezeu este toată lumina. In El este tot sensul existen¬ 
ţei, pentru că e conştiinţa nemărginită şi vecinică. Dar sîntem făcuţi şi noi 
capabili să o primim; ni s-a dat o conştiinţă, capabilă să primească şi să poarte 
ca o mînă lumina venită în noi de la Dumnezeu. Dar această lumină sau cuno¬ 
ştinţă este deplină numai pentru că este lumina sau cunoştinţa slavei eterne 
a lui Dumnezeu, care ne dă şi nouă eternitatea. Dacă ne-ar lumina numai ca 
pe nişte existenţe trecătoare, sau chiar pe Dumnezeu l-ar lumina numai ca 
pe o persoană conştientă trecătoare, ieşită dintr-o esenţă inconştientă veci¬ 
nică, aceasta n-ar fi o lumină deplină, nefiind o lumină a slavei eterne a lui 
Dumnezeu. Numai in lumina slavei vecinice sau a unui sens vecinie al lui 
Dumnezeu, se luminează şi omul de o slavă vecinică (sau de un sens vecinie). 
Numai din vecinicia lui Dumnezeu îi vine şi omului vecinicia. 

300Dar fiecare om, ca o slugă care şi-a aprins lumina de la Stăpînul 
său, trebuie să aibă grijă şi el să ţină în mîna, lumina aprinsă pînăse va întoarce 
la judecata din urmă. 

nepătate şi vei fi neînvinovăţit şi nemustrat de con¬ 
ştiinţă. Şi dacă te-ai făcut copil după cuvîntul Mântui¬ 
torului care zice: „Lăsaţi copiii să vină la Mine, că a 
lor este împărăţia cerurilor" (Le. 18,16; Mt. 19,13), 
te-ai făcut cu adevărat mireasă a Lui şi Duhul cel Sfînt 
al Lui te-a moştenit pe tine, încă fiind tu în trup. Iar 
de nu, aşteaptă întristare şi suspinare amară, pentru 
că ruşinea şi osînda te însoţesc pe tine înaintea sfinţi¬ 
lor. Şi cunoaşte că, precum fecioara, sculîndu-se în fie¬ 
care zi dimineaţa, nu e atinsă de altă grijă înainte de-a 
se înfrumuseţa pe sine pentru mirele ei, uitîndu-se de 
multe ori în oglindă, ca nu cumva să se afle vreo pata 
pe obrazul ei şi să nu-i placă mirelui, la fel sfinţii au 
multă grijă noaptea şi ziua să-şi cerceteze faptele şi 
gîndurile lor şi să vadă de sînt sub jugul lui Dumnezeu 
şi al Sfîntului Duh, sau nu. Deci, luptă, frate, cu grijă, 
cu osteneala inimii şi a trupului, întru cunoştinţă, ca 
să dobîndeşti vecinica bucurie, deoarece rari sînt cei 
ce se învrednicesc de ea şi au cîştigat „sabia Duhului" 
(Ef. 6,17) şi şi-au eliberat sufletul şi simţurile de „toată 
întinarea", patimilor, cum a spus Apostolul (II Cor. 
7,1). „Dar puternic este Dumnezeu ca să ajute slăbi¬ 
ciunii noastre" (Rom. 8,26), ca să ne învrednicim să 
ajungem împreună cu toţi sfinţii Lui. Amin. 

CUVÎNTUL XX 
Despre smerita cugetare 

Ce este smerenia? Smerenia este a se socoti cineva 
pe sine înaintea lui Dumnezeu că este păcătos şi că nu 
face nimic bun. Iar fapta smereniei este tăcerea şi a nu 
se măsura pe sine în ceva 301 ; şi a nu se sfădi; şi supu- 


301 Smerenia constă şi în a nu se măsura cineva ca să constate pînă 
unde a ajuns prin vreo faptă a sa. Şi a nu măsura peste tot fapta sa. A nu privi 
la ea cît e de importantă, cît e de mare. A nu o lua în seamă. 

nerea; şi a căuta cu privirea în jos; şi a avea ochii 
morţi; şi a se păzi pe sine de minciună; şi a nu se lăsa 
prins în vorbire deşartă; şi a nu se împotrivi celui mai 
mare; şi a nu voi să se impună cuvîntul său; şi a răbda 
defăimarea; şi a urî odihna; şi a se sili pe sine la oste¬ 
neală; şi a nu supăra pe cineva. îngrijeşte-te deci, 
frate, să împlineşti acestea întocmai, ca să nu se facă 
sufletul tău locaş a toată patima şi să nu isprăveşti 
viaţa ta fără rod pentru vecii vecilor. 302 Amin. 

CUVÎNTUL XXI 
Despre pocăinţă 

1. A fost întrebat Ava Isaia ce este pocăinţa, sau ce 
înseamnă a fugi de păcat. Şi a răspuns zicînd: Sînt 
două drumuri, unul al vieţii şi unul al morţii. Cel ce 
merge pe unul, nu merge pe celălalt. Iar cel ce merge 
pe amîndouă, încă nu s-a socotit că merge pe nici unul, 
nici pe cel spre împărăţie, nici spre pedeapsa vecinică. 
De va muri unul ca acesta, judecata lui Dumnezeu 
este a Celui ce are milă 303 . Iar cel ce voieşte să intre 
în împărăţie, să păzească faptele ei. Căci împărăţia 
este oprirea a tot păcatul. Vrăjmaşii îşi seamănă în 
acela gîndurile lor, dar ele nu odrăslesc. Fiindcă dacă 
mintea ajunge să privească dulceaţa dumnezeirii, să¬ 
geţile lor nu mai pătrund în ea. Căci este îmbrăcată în 
toate armele (în panoplia) virtuţilor, care o păzesc şi 
se îngrijesc de ea, şi nu îngăduie să fie tulburată, ci o 
fac să rămînă cu vederea ei în cunoştinţa de unde să 
fugă, şi în deosebirea celor două căi şi de una să fugă, 
iar pe cealaltă să o iubească. Dacă deci a ajuns cineva 
şi a cunoscut slava lui Dumnezeu, acela a cunoscut 


3Q2 Să nu ne ducem în viaţa vecinică fără nici un rod. La ce vom privi 
şi se va privi în acest caz? Cu ce vom contribui la conţinutul comun al vieţii 
vecinice, mulţumind unii altora? 

303 Cel ce merge pe amîndouă drumurile, va avea de aşteptat mila lui 
Dumnezeu. Nu va primi prin dreptate împărăţia sau pedeapsa. 

înainte răutatea vrăjmaşului. Dacă cineva a cunoscut 
împărăţia, acela a cunoscut gheena. Dacă cineva a 
cunoscut iubirea, acela a cunoscut ce este ura. Dacă 
cineva a cunoscut dorirea aprinsă a împărăţiei, acela 
a cunoscut ura faţă de lume. Dacă cineva a cunoscut 
ce este curăţia, acela a cunoscut necuviinţa urîtelor 
mirosuri. Dacă cineva a cunoscut rodul virtuţilor, 
acela a cunoscut ce este rodul răutăţii. Cel ce a cunos¬ 
cut că îngerii se bucură de faptele lui, acela a cunoscut 
că de el s-au bucurat dracii cînd săvîrşea faptele lor. 
Căci dacă nu mănînci din cele dulci, nu cunoşti amără¬ 
ciunea celor dinainte. Căci cum cunoaşte cineva ce 
este iubirea de arginţi, dacă nu s-a lepădat de ea şi nu 
rămîne într-o mare sărăcie pentru Dumnezeu? Cum 
cunoaşte amărăciunea pismei, dacă nu a cîştigat blîn- 
deţea? Cum cunoaşte tulburarea mîniei, dacă nu a 
dobîndit îndelunga răbdare în toate ? Cum cunoaşte 
obrăznicia mîndriei, dacă n-a cîştigat delicateţea sme¬ 
ritei cugetări? Cum cunoaşte urîtul miros al vicleniei, 
dacă n-a cunoscut dulceaţa atotcuratei simplităţi? 
Cum cunoaşte ruşinea vorbirii împotriva altora, dacă 
n-a cunoscut scăderile proprii? Cum cunoaşte necu¬ 
viinţa luării în rîs a altora, dacă n-a cunoscut plînsul 
pentru păcatele sale? Cum cunoaşte frămîntarea lenei, 
dacă nu s-au liniştit simţurile lui şi nu cunoaşte lumi¬ 
na lui Dumnezeu? 304 Căpetenia tuturor celor rele este 


304 Numai cînd ai ajuns să cunoşti cele bune, cunoşti cu adevărat cele 
rele, opuse lor, în care te-ai complăcut. Căci pînă n-ai ajuns să recunoşti cele 
bune, prin osteneala pentru ele, nu cunoşti urîţenia celor rele în care ai trăit. 
Ai crezut că ele sînt bune. In zadar îţi spuneau alţii că sînt rele. Nu-i credeai. 
Despre ele tu aveai părerea ta. Şi nu erau mulţi care îndrăzneau să-ţi spună 
că sînt rele. Trăiai deci într-un întuneric. Deşi vedeai răul ce-1 făceai atunci 
prin faptele tale altora, nu-ţi păsa. Căci îi dispreţuiai pe aceia. Socoteai că 
numai tu ai o importanţă. Privirea ţi se lărgeşte şi vezi şi valoarea altora, 
cînd ai părăsit faptele egoiste. Numai cînd ai ajuns să guşti dulceaţa şi lărgi¬ 
mea celor bune, ţi se descoperă urîţenia şi îngustimea celor rele în care trăiai. 
O comparaţie reală între ambele moduri de viaţă nu poate face decît cel ridicat 
la modul cel bun. De aceea cel ce s-a ridicat la cele bune, luptă în mod hotărît 
să nu recadă în cele rele. Dar sînt unii care nu o fac aceasta. Aceştia sînt 
descrişi în următoarele. 

una, cea care se numeşte răutatea vrăjmaşului. Iar 
maica virtuţilor este şi ea una, care se numeşte frica 
de Dumnezeu. Şi cel ce o dobîndeşte pe ea în curăţie, 
naşte virtuţile şi taie ramurile răutăţii, de care am vor¬ 
bit. 

2. Dobîndeşte deci frica aceasta, iubitule, şi-ţi 
vei trăi tot timpul tău în odihnă. Căci frica de Dum¬ 
nezeu este maica virtuţilor. Şi pînă ce nu a trecut cine¬ 
va peste acestea, încă nu este în împărăţia cerurilor, 
ci trebuie să lupte puţin cîte puţin pînă desfiinţează 
pe fiecare din patimile mai înainte spuse. 305 Iar sem¬ 
nul celui ce se îngrijeşte să cunoască de lucrează sau 
nu, este că întrucît lucrează stînga cele ale ei, păcatul 
lui încă n-a murit şi nici virtuţile dreptei nu s-au îm¬ 
păcat cu el. 306 Căci s-a scris: „De vă înfăţişaţi pe voi 
robi spre ascultare, robi sînteţi celui de care ascultaţi, 
fie păcatului spre moarte, fie ai ascultării spre drep¬ 
tate" (Rom. 6,16). Şi iarăşi „Sau nu cunoaşteţi că 
Iisus Hristos este întru voi? Afară de cazul, că sînteţi 
netrebnici" (II Cor. 13,5). Şi iarăşi Iacob zice: „De so¬ 
coteşte cineva că este credincios, dar nu-şi înfrînează 
limba, zadarnică îi este credinţa (Iacob 1,26). Toate 
acestea ne învaţă pe noi Duhul Sfînt, arătîndu-ne că 
trebuie să ne despărţim de ceea ce e contrar firii şi să 
ne păzim de aceasta. Căci pocăinţa înseamnă a ne în¬ 
toarce de la păcat. Şi păcatul nu este unul, ci întreg 
omul vechi se numeşte păcat. 307 De aceea zice Aposto- 


305 Nu se poate intra în împărăţia cerurilor, decît îmbrăcat în toate 
virtuţile şi dezbrăcat de toate patimile. Nu ajunge numai dezbrăcarea de 
patimi, ci e necesară şi îmbrăcarea virtuţii. Căci nu există o stare sufletească 
neutră. Virtuţile reprezintă totalitatea binelui însuşit de om. In împărăţia 
cerurilor este relaţia între cei lipsiţi de patimi şi deveniţi buni, în iubire reci¬ 
procă. Numai aşa se trăieşte în ea odihna şi bucuria. 

306 Pînă ce omul aflat încă în viaţa aceasta se îngrijeşte încă să lucreze, 
arată că nici păcatul lui n-a murit în întregime, nici cu virtuţile nu s-a împăcat 
complet. 

307 Păcat este întreg omul căzut în ceea ce e contrar firii lui. Pocăinţa 
ne îndeamnă să ne opunem acestui om întreg căzut din normalitatea firii. 
E o silinţă a omului vechi întreg de-a deveni un om nou, al binelui. 

Iul: „Nu ştiţi că cei ce aleargă în stadion, toţi aleargă, 
dar unul ia premiul?" (I Cor. 9,24). Cine este deci acesta 
dacă nu cel ce nu stă, ci luptă cu vitejie? Căci a spus 
iarăşi: „Cel ce se luptă, se înfrînează de la toate" (Ibid. 
25). Să ne îngrijim, deci, fraţilor, de noi înşine. Şi ce 
este această grijă, dacă nu să se arunce cineva înaintea 
bunătăţii Domnului nostru Iisus Hristos. Şi puternic 
este faţă de vrăjmaşii noştri, să oprească pornirile lor 
cele rele, de vreme ce omul este trup şi sînge. 

3. Iarăşi a fost întrebat: ce este a se linişti cineva 
în chilie? Şi a răspuns zicînd: A se linişti (isichia) în 
chilie este a se arunca înaintea lui Dumnezeu şi a-şi 
pune toată puterea să se împotrivească oricărui gînd 
rău al vrăjmaşului. Şi iarăşi a fost întrebat: Şi ce este 
lumea? Şi a răspuns, zicînd: Lumea este împrăştierea 
păcatului. 308 Lumea înseamnă a lucra cele contrare 
firii 309 . Lumea înseamnă a împlini cineva voile sale cele 
după trup’ 10 . Lumea înseamnă a se socoti pe sine trăind 
numai în veacul acesta 311 . Lumea constă în a se îngriji 
cineva de trup mai mult decît de suflet. Lumea constă 
în a te lăuda cu cele pe care le părăseşti aci. Nu spun 
aceasta de la mine însumi, ci Apostolul Ioan o spune: 
„Nu iubiţi lumea, nici cele din lume. De iubeşte cineva 
lumea, iubirea Tatălui nu este în el. Pentru că tot ce 
este în lume, este pofta trupului şi pofta ochilor şi 
trufia vieţii acesteia, care nu sînt de la Tatăl, ci vin de 
la lume şi e poftă a ei. Iar cel ce face voia lui Dumnezeu, 

308 Păcătuieşte împrăştierea, sau împrăştierea este păcat. Şi împră¬ 
ştierea e produsă de atenţia la lume, la cele ce ni le oferă lumea, făcîndu-ne 
să uităm de Dumnezeu. 

309 Lumea în sens rău este a lucra cele contrare firii. Şi contrar firii 
este a uita de Dumnezeu şi a ieşi din legătura cu El. 

310 Lumea în sens rău este înţelegerea ei ca simplu mijloc de satisfa¬ 
cere a voii proprii privitoare la trup. Este independenţa de Dumnezeu şi 
reducerea trebuinţelor la cele trupeşti. 

311 Lumea în sens îngust înseamnă a socoti că nu e decît viaţa în cadrul 
ei, fără vecinicie. 

rămîne în veac" (I Io. 2,15—17) 312 . „Fiilor, nimenea 
să nu vă înşele. Cel ce face dreptate, drept este. Iar 
cel ce săvîrşeşte păcatul, din diavolul este, pentru că 
diavolul de la început păcătuieşte" (Ibid. 3,7—8) 313 . 
„Căci prietenia lumii este duşmănie faţă de Dumnezeu" 
(Iac. 4,4) 314 . Şi iarăşi, Apostolul Petru făcînd pe fiii 
lui străini de păcatul venit din lume, a zis: „Vă în¬ 
demn, fraţilor, ca pe nişte străini şi călători aici pe 
pămînt, să vă feriţi de poftele trupeşti care se răz¬ 
boiesc împotriva sufletului" (I Petru 2,11—12) 315 . Şi 
iubitul nostru Iisus, Stăpînul, cunoscînd că lumea este 
îndemn la păcat pînă ce omul o părăseşte pe ea, a în¬ 
tărit pe ai săi zicînd: „Vine stăpînul lumii şi nu află 
în mine nimic din cele ale Lui" (Io. 14,30). Şi iarăşi 
„Lumea zace sub cel rău" (I Io. 5,19). Şi a spus iarăşi 
despre ai Săi că i-a luat „din lume" (Io. 15,19). Din, 
ce lume i-a luat, dacă nu din toată împrăştierea păca¬ 
tului? Deci cel ce voieşte să se facă ucenic al lui Iisus, 
să fugă de patimi. Căci de nu le va desfiinţa pe acestea, 
nu poate să se facă lăcaş al lui Dumnezeu; nici nu vede 


312 Lumea in sens îngust înseamnă a nu cunoaşte cineva pe Tatăl, ci 
a pune preţ numai pe pofta trupului, a ochilor şi pe trufia acestei vieţi. Iar 
a nu cunoaşte pe Tatăl, înseamnă a nu cunoaşte pe Dumnezeu ca iubire, deci 
a nu se putea împărtăşi nici el de iubirea lui Dumnezeu. înseamnă a reduce 
totul la nişte plăceri trupeşti trecătoare, deci a nu cunoaşte propriu-zis un 
sens al existenţei. Omul care nu cunoaşte pe Dumnezeu, îngustează lumea la 
dimensiunile în care se concepe pe sine, sau la relaţiile sale ca fiinţă redusă 
la ceea ce e trupesc şi trecător în ea. 

313 Cine face păcatul, făcîndu-1 din nerecunoaşterea lui Dumnezeu ca 
Creator şi Susţinător al tuturor, deci aducînd dezordinea egoismului în toate, 
stă sub influenţa diavolului, care l-a făcut din clipa în care a început să existe, 
de la sine, deosebit de om, care a început să facă păcatul sub influenţa diavo¬ 
lului. 

314 Lumea ne îndeamnă la păcat, cînd o socotim ca pe o realitate în 
sine, deci opusă lui Dumnezeu. Aşa a folosit-o diavolul pentru a atrage pe 
Adam şi Eva la păcat. 

315 Nu sîntem pentru a folosi lumea în veci pentru trup. Ci ca nişte 
călători ce ne pregătim în ea pentru vecinicie. In acest sens să avem o anu¬ 
mită înstrăinare faţă de ea. 

315 a. Foarte des autorul numeşte pe Iisus „iubit". Căci de El trebuie 
să ne alipim, nu de lume, urmînd pilda lui, care a fost numai călător în lume. 

dulceaţa dumnezeirii Lui, dacă nu se desparte de ele. 
Căci a spus El însuşi: „Luminătorul trupului este ochiul. 
Dacă deci ochiul tău este curat, tot trupul tău va fi 
luminat. Dar dacă ochiul tău este rău, tot trupul tău 
va fi întunecat" (Le. 1 1,34—35) 316 . Observă deci că 
dacă mintea s-a făcut nesănătoasă din pricina răutăţii 
(păcatului), nu poate înţelege lumina dumnezeirii. Căci 
răutatea (păcatul) se face un zid întunecos minţii şi 
face sufletul pustiu 317 . Aşa s-a scris în Evanghelie: 
„Nimenea aprinzînd făclia nu o pune sub un obroc, 
ci intr-un sfeşnic, ca cei ce intră, să vadă lumina" (Le. 
8,16). A numit obroc nedreptatea lumii acesteia. Cît 
timp deci mintea se află într-o stare contrară firii, fă¬ 
clia dumnezeirii nu poate fi înlăuntrul ei. Dar dacă 
mintea se face un sfeşnic înalt şi se pune în ea lumina 
dumnezeirii, cunoaşte pe cei din casă şi pe cel ce tre¬ 
buie să-l scoată, îl scoate şi pe cel cu care se poate 
împăca, îl lasă . De aceea a învăţat (Iisus) prin ce 
porunci ale dumnezeirii Sale a fost luminată mintea, 
zicînd: „Vă spun vouă, celor ce ascultaţi: iubiţi pe vrăj¬ 
maşii voştri, faceţi bine celor ce vă urăsc, binecuvîntaţi 
pe cei ce vă blestemă, rugaţi-vă pentru cei ce vă necă¬ 
jesc şi vă prigonesc; celui ce te loveşte pe un obraz, 


316 Cînd ochiul tău este curat, îţi vezi sau iţi luminezi tot trupul. Cînd 
ochiul tău este rău, îţi laşi în întuneric tot trupul. Cînd mintea ta este curată 
de păcat, vezi pe Dumnezeu şi prin El înţelegi lumea întreagă. Dacă despăr¬ 
ţirea de Dumnezeu îţi întunecă mintea, nu mai înţelegi nimic. 

317 Păcatul sau răul e aşezat ca un zid întunecos în faţa minţii, de nu 
mai vede pe Dumnezeu şi lărgimea tuturor în El. S-a aşezat ca un zid despăr¬ 
ţitor de Dumnezeu, din care se răspîndeşte lumina explicativă peste toate. 

In acest caz, sufletul se goleşte de un conţinut real. Lumea însăşi devine 
inexplicabilă, strîmbată. 

318 De remarcat unirea între lumina dumnezeiască şi sfeşnicul omenesc 
al minţii. Mintea nu poate lumina dacă nu are în ea pe Dumnezeu ca lumină, 
sau dacă nu vine în ea lumina dumnezeirii. Lumina dumnezeirii se face lumina 
minţii. Mintea închisă lui Dumnezeu, nu mai are în ea lumina reală Sau redusă 
la lumina ei, nu mai vede decît pe omul ce are şi lumea în sine, deci o lumină 
îngustă, care nu explică nici pe om, nici lumea. Dar dacă mintea e făcută ca 
sfeşnic al luminii dumnezeieşti, numai unită cu ea, realizează ceea ce e propriu 
firii ei. 

întoarce-i şi pe celălalt şi pe cel ce-ţi ia haina, nu-1 
împiedica să ia şi cămaşa. Tot celui ce cere, dă-i şi nu 
cere ale tale de la cel ce le ia" (Le. 6,27—30). 319 

4. Acestea le-a spus celor ce au fugit din lume, 
fiindcă au lăsat toate ale veacului acesta şi s-au pre¬ 
gătit pe ei să urmeze Mîntuitorului. De aceea iubin- 
du-i pe ei cu dragoste desăvîrşită, Mîntuitorul le-a spus: 
„Sculaţi-vă, să mergem de aici" (Io. 14,31). Unde îi ia 
pe ei cînd le-a spus: „Sculaţi-vă, să mergem de aci?", 
dacă nu le ia mintea de la lucrarea veacului acesta ca 
să-i odihnească în împărăţia Lui? De aceea întărin- 
du-i pe ei, a spus: „Eu sînt viţa, voi mladiţele. Rămîneţi 
întru Mine şi Eu întru voi. Şi precum mlădiţa nu poate 
aduce rod, dacă nu rămîne în viţă, aşa şi voi, de nu 
rămîneţi întru Mine" (Ibid. 15,5—6). 

Acestea le-a spus celor ce au părăsit lumea, fiindcă 
este în ei Duhul şi locuieşte în inimile lor. Căci zice: 
„Nu vă voi lăsa pe voi orfani, ci voi veni la voi" (Ibid. 
14,18). Dacă iubeşte deci cineva pe Dumnezeu şi 
voieşte ca El să locuiască în sine, şi să nu fie lăsat orfan, 
să aibă grijă mai întîi să păzească cele ce le-a poruncit 
lui Iisus, şi atunci va locui în el. Căci nu este departe 
de noi, nici nu este intre noi şi El ceva, decît patimile 320 . 
Deci, frate, de spui de tine că te-ai lepădat de lume, 
dar te afli lucrînd ale lumii, nu te-ai lepădat, ci te amă¬ 
geşti pe tine însuţi. Căci celor ce s-au lepădat de lume, 
le-a dat acest semn, zicînd: „Cel ce îşi iubeşte sufletul 

319 împlinirea acestor porunci aduce omului lumina lui Dumnezeu, 
împlinirea lor îi pun în lumină celui ce le împlineşte importanta fiecărui om, 
chiar de este duşman. Ii arată pe Dumnezeu care-1 ţine în existenţă pe fiecare 
om, chiar dacă nu face voia Lui. împlinirea acestor porunci lărgeşte lumina 
cunoaşterii celui ce le împlineşte, sau lumina lărgită a cunoaşterii îl ajută să 
le împlinească. De aceea le-a împlinit pilduitor Iisus Hristos. Lumina este 
astfel una cu binele. Căci binele fiind totdeauna făcut altora, lărgeşte ori¬ 
zontul celor cunoscute şi valoarea lor. 

320 Hristos ca Dumnezeu e mereu lîngă noi şi poate fi în noi. Numai 
patimile ne despart de El, pentru că, în cazul lor, nu-1 iubim pe El, ci ceva al 
lumii, sau pe noi înşine. Prin ele, sîntem închişi Lui. 

său, îl va pierde, iar cel ce l-a pierdut pentru mine, îl vamîntui" 
(Ibid. 12,25). Dar cum îl pierde pe el, dacă nu prin tăierea tuturor 
voilor lui celor trupeşti? Şi iarăşi: "Cel ce nupoartă crucea sa, ca 
să-Mi urmeze Mie, nupoate să-Mi fie ucenic" (Lc. 14,27). De ce 
crucespunesăopurtăm,dacănucaminteasăprivegheze 
totdeauna şi să stăruie în virtuţi,ca să nu coboare de 
pe cruce, adică din înfrînarea de patimi pînă nu le taie (desfiinţează) 

pe ele şi învie nebiruită? Iar celor înviaţi le-a dat următorul semn, 
zicînd: „Amin, amin zic vouă,dacă grăuntele de grîu după ce a căzut 
înpămîntnumoare, rămîne singur. Dardemoare, aducemultrod" 
(Io. 12,24) 321 . Iar mîngîindpe cei ce au murit ca grăuntele de grîu, 
zice: „Cel ce-mi sluj eşte Mie, va fi cinstit de T at ăl Meu şi unde sînt 
Eu, acolo va fi şi slujitorul Meu" (Ibidem26). Dar cum slujesc lui 
Iisus, dacă nu au urît lumea patimilor, împlinind poruncile Lui? Iar 
păzindu-le pe acestea, au avut curajul să-i spună: „Iată noi am lăsat 
totul şi Ţi-am urmat Ţie. Ce va fi deci nouă?" Şi le-a arătat ce leva 
fi lor, zicînd: „Voi care Mi-aţi urmat Mie,prin naşterea din nou, cînd 
Fiul Omului va şedea pe tronul slavei Sale, veţi şedea şi voi 
pe douăsprezece tronurijudecindpe cele douăsprezece seminţii ale 
lui Israil. Şitotcelcealăsatpefraţi, sau surori, saupe tată, sau pe 
mamă, sau soţie, sau ţarini,sau casa pentru numele Meu, va lua 
înmulţit şi va moşteni viaţa vecinică" (Mt. 19,27—3O). 322 . 

5. Cunoscînd Stăpînul nostru, iubitul Iisus, că de nu vapărăsi omul 
grij a de toate, mintea lui nupoate săurce pe cruce, aporuncit să se 

părăsească toate cele 


321 Dacă nu renunţă omul la pretenţiile sale păcătoase, egoiste, rămîne 
singur, nu cîştigă pe alţii pentru Hristos şi pentru cele bune. Numai renunţînd 
la egoism, îi cîştigă pe mulţi. 

322 Vorjudeca şi Apostolii toate popoarele — pe toţi membrii lor întrucît au lăsat şi ei ale 
lumii, asemenea lor, urmînd pilda lui Hristos, iubind împreună cu ei şi cu Hristos pe Tatăl ceresc şi 
iubindu-se unii pe alţii. 


158 



ale căror legătură şi prilej coboară mintea de pe cruce 323 . 
Astfel se spune în Evanghelie despre unul care a venit 
la El şi I-a zis: „Iţi voi urma Ţie, Doamne, dar îngă- 
duie-mi mai întîi, ca plecînd, să rînduiesc cele din casa 
mea" (Lc. 9,61.) Dar cunoscîndu-1 iubitul nostru Iisus, 
că de va vedea iarăşi acelea, inima lui se va apleca ia¬ 
răşi spre ele şi prilejurile lor îl vor depărta de la ceea 
ce se cuvine de aceea l-a împiedicat pe acela să plece, 
zicînd: „Nimenea punînd mina pe plug şi întorcîndu-se 
spre cele dinapoi, nu este potrivit pentru împărăţia 
cerurilor" (Ibid. 62). 

Iar cînd cel ce a făcut cină fiului său şi a trimis pe 
slugile sale să poftească pe cei invitaţi şi nici unul din 
ei, din pricina iubirii ce o avea faţă de lume, n-a putut 
să vină (Lc. 14,16—21) a spus întristîndu-se: „De vine 
cineva la Mine şi nu urăşte pe tatăl său şi pe mama sa 
şi pe soţia sa şi pe copiii şi fraţii şi surorile sale, ba şi 
sufletul său, nu poate să-Mi fie ucenic" (Ibid. 26). 
Acestea le spune învăţîndu-ne că cel ce voieşte să intre 
în împărăţia Lui, dacă nu se va pregăti mai întîi în 
sine să urască toate cele ce atrag inima sa spre lume 
nu poate să intre în împărăţia pe care a dorit-o “ . 
Iar sfătuindu-ne să nu ne încredem numai în credinţă, 
cu lipsa făptuirii, a spus: „Intrînd împăratul să vadă pe 
cei aşezaţi (la masă), a văzut acolo pe un om neîmbră- 


323 Se urcă pe cruce de bună voie cînd nu mai ţine la nimic din cele ale 
lumii. Aceasta e crucea la care urcă cineva de bună voie, sau o suportă de 
bună voie. E crucea tîlharului de-a dreapta, care mîntuieşte. Dar crucea 
impusă cuiva împotriva voii lui nu-1 mîntuieşte, pentru că nu i-a venit sau 
nu s-a suit pe ea, sau nu a suportat-o, cu voia, pentru că nu a renunţat la 
toate ale lumii, nedîndu-le nici un preţ, e asemenea cu tîlharul de-a dreapta. 
Propriu-zis, aceştia nu urcă pe cruce cu mintea, sau cu mintea coboară de pe 
ea, dacă le este impusă. De aceea nu se mîntuiesc. 

324Nu se cere ura celor apropiaţi decît dacă aceştia rămîn alipiţi de 
lume, ca mijloc al despărţirii de Dumnezeu. Şi nici aceasta nu e propriu-zis 
ură, ci dezaprobare a acestei dispoziţii a lor. Cel ce cunoaşte pe Dumnezeu, 
trebuie de fapt să stăruie să-i cîştige şi pe ei pentru Dumnezeu. „Ura" este 
rămînerea în despărţire sufletească de cei ce nu vreau să cunoască pe Dum¬ 
nezeu, pînă se încăpăţînează să rămînă astfel. 

cat în haină de nuntă şi a poruncit să-l arunce în în¬ 
tunericul cel mai dinafară" (Mt. 22,11—14). Căci intră 
pentru numele de creştin, dar sînt aruncaţi, deoarece 
nu au făptuirea 325 . De aceea cunoscînd Apostolul că nu 
poate cineva iubi cele ale lui Dumnezeu, şi cele ale lu¬ 
mii, a scris lui Timotei, fiului său, zicînd: „Nici un ostaş 
nu se încurcă în treburile vieţii, ca să fie pe plac con¬ 
ducătorului de oaste. Iar cînd se luptă cineva, nu se 
încununează, dacă nu s-a luptat după regulile oastei" 
(II Tim. 2,4). Şi dîndu-i puterea să spere că ostenelile 
lui nu se pierd, a spus că „plugarul ce se osteneşte 
trebuie să mănînce el mai întîi din roade" (Ibid 6). 
Iar scriind altora, a spus iarăşi: „Cel necăsătorit se 
îngrijeşte de cele ale Domnului, iar cel ce s-a căsătorit, 
se îngrijeşte de cele ale lumii" (I Cor. 7,32—35), îngri- 
jindu-se (cum să placă femeii). Unul ca acesta va auzi 
glasul înfricoşător care îi va spune. „Aruncaţi-1 în în¬ 
tunericul cel mai din afară, unde este plînsul şi scrîş- 
nirea dinţilor" (Mt. 25, 30). 

6. Să punem fraţilor, toată puterea noastră, ca să 
îmbrăcăm haina virtuţilor, spre a nu fi aruncaţi afară 
Căci în ziua aceea nu va fi la El căutare la faţă. De 
aceea a spus Apostolilor, fiilor lui: „Cei ce fac unele ca 
acestea nu pot moşteni împărăţia lui Dumnezeu" (Gal 
5, 21). Ştiind că cei ce s-au învrednicit să se ridice din 
patimile moarte, nu mai au pe cineva care să-i acuze, 
le-a arătat lor rodul Duhului, care este. „Iubirea, bu¬ 
curia, pacea, îndelunga răbdare, bunătatea, credinţa, 


325 Făptuirea e haina de nuntă, haina frumoasă a cuiva. Faptele bune 
se văd. Vorbele frumoase nu se văd. Şi zboară. Faptele fac pe om frumos. 
Ele rămîn întipărite în om. Dar deoarece faptele se săvîrşesc intervenindu-se 
în cele ale lumii, prin aceasta se arată că ura lumii nu e o dispreţuire a ei şi a 
activităţii în ea, ci evitarea influenţei ce o poate avea ea în procurarea de plă¬ 
ceri. Lumea e bună cînd în ea şi prin ea se pot face fapte bune. 

blîndeţea, înfrînarea, răbdarea, împotriva cărora nu 
este lege" (Ibid. 22—23) 326 . Iar iubitul nostru Domn 
Iisus Hristos, arătîndu-ne că făptuirea se va arăta în 
ziua aceea, a spus: „Mulţi vor căuta să intre şi nu vor 
putea. Căci cînd se va scula Stăpînul casei şi va închide 
uşa, va zice celor ce vor bate: „Nu vă ştiu pe voi" (Le. 
13,25). Nu putem spune despre Dumnezeu că nu cu¬ 
noaşte ceva, să nu fie 327 . Ci el a spus. „Nu vă cunosc pe 
voi" celor ce bat şi zic. „Doamne, Doamne, deschide 
nouă" (Mt. 25, 11), dar nu cunosc virtuţile, El ne-a 
vorbit în acestea de asemenea despre cei ce au 
credinţă, dar nu au făptuirea, zicînd. „Eu sînt viţa, 
voi mladiţele, cel ce rămîne întru Mine si Eu în El, aduce 
roadă multă. Iar cel ce nu rămîne întru Mine, se va 
scoate afară, ca mlădiţa şi se va usca şi se va aduna şi 
se va arunca spre ardere în foc" (Io. 15,5—6). „Iar pe 
cele ce aduc rod bun le curăţeşte, ca să aducă rod mai 
mult" (Ibid. 2). Şi iarăşi arătîndu-ne că nu izbuteşte 
pe cei ce fac voile lor cele trupeşti, s-a rugat zicînd. 
„Nu pentru lume Mă rog, ci pentru cei pe care Mi I-ai 
dat, că ai Tăi sînt" (Io. 17,9); şi „Eu i-am luat pe ei din 
lume" (Ibid. 19). Lumea iubeşte pe ale sale. De aceea 
zice. „Părinte, păzeşte-i pe ei de cel rău, căci sînt din 
lume" (Ibid. 15). Să ne cercetăm deci pe noi, fraţilor, 
de sîntem sau nu din lume şi ne va păzi pe noi de cel 

326 Vrăjmaşul e bătut de cei buni. Nu îi poate acuza pentru bine la 
judecata din urmă. Căci cele bune plac lui Dumnezeu, fiind roadele Duhului 
dumnezeiesc, sau fiind dumnezeieşti. Nu este lege care să le condamne. Nu 
este o lege împotriva lor, cum este împotriva celor rele. Cele din urmă 
sînt pedepsite cînd se fac. Cele bune nu sînt pedepsite. 

327 Spunînd Dumnezeu: „Nu vă cunosc pe voi", nu arată că nu-i mai 
cunoaşte de fapt. Căci Dumnezeu ştie toate şi-i cunoaşte pe toţi. El spune: 
„Nu vă ştiu ca ai Mei", pentru că nu v-aţi întipărit de cele ale Mele, pentru că 
n-aţi luat în voi nimic din ale Mele. Sînteţi ca o mlădiţa a viţei care, neaducînd 
rod, arătaţi ca neavînd de fapt nimic de la Mine. 

rău 328 . Căci El însuşi a spus. „Nu numai pentru aceştia 
Mă rog, ci şi pentru cei ce cred prin cuvîntul lor în Mine, 
ca toţi să fie una, precum noi una sîntem" (Ibid. 20—21); 
şi iarăşi. „Unde sînt Eu, să fie şi ei cu Mine" (Ibid. 24). 

7. Observă deci cu ce mare iubire a iubit pe oa¬ 
menii care s-au luptat în lumea aceasta şi a urît voile 
lor trupeşti, o dată ce vor împărăţi cu El în veacurile 
fără sfîrşit 329 . De aceea văzînd Apostolul Ioan acea 
mare slavă, a spus. „Ştim că atunci cînd se va arăta, 
asemenea Lui vom fi" (Io. 3,2), de vom păzi poruncile 
Lui şi vom face cele plăcute înaintea Lui 330 . Şi iarăşi 
a spus acelaşi: „Nu vă miraţi, iubiţilor, că lumea vă 
urăşte. Noi ştim că am trecut din moarte la viaţă, 

32 8 Numai pe cei ce nu sînt din lume îi păzeşte Tatăl de cel rău, căci 
numai pentru ei se roagă Iisus Tatălui să-i păzească. Pentru cei ce sînt din 
lume nu se roagă Tatălui să-i păzească de cel rău, cum nu se roagă nici pentru 
lume în general. Prin aceasta arată că lumea e a celui rău şi de aceea şi cei din 
lume sînt ai aceluia. Prin lume înţelege aci Iisus lumea aşa cum e cugetată de 
cel rău şi de cei ce fac voile lor, aservită voilor celui rău: o lume despărţită 
de Dumnezeu şi folosită pentru poftele lor, contrare voii lui Dumnezeu. De 
fapt Dumnezeu a dat omului, prin libertate, nu numai putinţa de a-şi însuşi 
prin voia lor voia lui Dumnezeu, ci şi putinţa de a-şi însuşi voia celui rău şi 
putinţa de-a folosi lumea însăşi nu numai pentru a face în ea voia lui Dumne¬ 
zeu, ci şi voia lor una cu voia celui rău. Aceasta pentru că atît cel rău, cît şi 
omul, pot să cugete lumea nu numai ca operă a lui Dumnezeu şi ca drum spre 
Dumnezeu, ci şi ca existînd prin ea însăşi şi inchizînd pe om Jîn ea însăşi, 
ca pierind definitiv ca toate obiectele din ea, Cei ce nu cugetă astfel, ci văd în 
lume un drum spre Dumnezeu, se văd pe ei înşişi în stare să se unească prin 
suflet cu Dumnezeu, cum este Fiul Lui făcut om. Aceştia pot ajunge unde 
este Iisus, Fiul Lui. 

329 Cei ce L-au iubit pe Iisus sînt şi ei atît de iubiţi de El, că vor fi nu 
numai membri ai împărăţiei cerurilor, ci vor fi împreună împăraţi cu El în 
acea împărăţie. Toţi sînt liberi în ea şi toţi au la dispoziţie toate bunătăţile 
ei dumnezeieşti, împreună cu El. De aceea s-a făcut ca om împărat al acelei 
împărăţii, ca să ne facă pe toţi cei ce ne unim cu El, prin eliberarea de patimi, 
şi prin bunătatea ce ne-am însuşit-o, împreună împăraţi cu El în acea împă¬ 
răţie, dăruită şi Lui ca om de Tatăl. 

330 Vom fi împăraţi împreună cu Fiul făcut om în împărăţia lui Dum¬ 
nezeu, dar nu vom avea această calitate prin noi înşine, ci primind-o de la 
El, nu numai întrucît este şi Dumnezeu, ci şi întrucît El s-a făcut omul nostru 
model, însuşindu-şi toată făptuirea cea bună voită de Dumnezeu. 

pentru că iubim pe fraţii noştri" (Ibid. 13—14) 331 . 
Şi iarăşi. „Tot cel ce nu face dreptatea, nu este din 
Dumnezeu, ca şi cel ce nu iubeşte pe fratele său" (Ibid.) 
Şi iarăşi. „Cel născut din Dumnezeu nu face păcat, că 
sămînţa Lui rămîne în el. Şi nu poate păcătui, pentru 
că s-a născut din Dumnezeu" (Ibid. 9) 332 . Să punem, 
fraţilor, toată puterea noastră, avînd îndemnul aces¬ 
tor mărturii, căci poate ne va milui pe noi bunătatea 
Lui şi ne va trimite puterea să ne dezbrăcăm de greu¬ 
tatea (jugul) acestei lumi necurate. Căci nu încetează 
vrăjmaşul nostru să ne vîneze, voind să răpească sufle¬ 
tele noastre. Dar Domnul nostru Iisus Hristos este cu 
noi, certîndu-1 prin sfintele Lui cuvinte, de le vom păzi 
pe ele 333 . Căci cum ar împiedica cineva pe vrăjmaşul, 
sau cine ar avea putere împotriva lui, dacă nu cuvintele 
pe care le-a spus Dumnezeu către el? Acestea i se îm¬ 
potrivesc şi îl zdrobesc pe el, fără să ştie omul. învă- 
ţîndu-ne Apostolul Petru şi arătîndu-ne că faptele mîn- 
tuiesc pe om, a spus. „Adăugaţi la credinţa voastră 
virtutea, iar la virtute cunoştinţa, iar la cunoştinţă, 

331 In lumea văzută ca despărţită de Dumnezeu, domneşte moartea. 
De lumea astfel văzută şi trăită trebuie să ne despărţim. Iar moartea dom¬ 
neşte în lumea astfel văzută, pentru că nu trăim în ea iubirea semenilor noştri. 
Despărţirea egoistă între noi ne slăbeşte spiritual, şi această slăbire a duhului 
nostru ne aduce moartea trupului, pentru că slăbirea aceasta a duhului se 
datorează despărţirii lui de Dumnezeu. De aceea spune Sf. Ioan în continuare: 
„Cine nu iubeşte pe fratele său, rămîne în moarte". Deci iată trei lucruri legate 
de lumea aceasta: despărţită de Dumnezeu, moartea definitivă, lipsa iubirii; 
sau lumea unită cu Dumnezeu, biruirea morţii, iubirea. 

332 Cel ce se naşte din Dumnezeu nu moare şi nu păcătuieşte, pentru că 
din Dumnezeu îi vine viaţa necontrară Lui şi fără sfîrşit. Deci acela e nu numai 
creat din nimic, ci şi primeşte viaţa necreată din El. De aceea se spune că se 
naşte din Dumnezeu. Desigur, nu ca Fiul Lui, căci are şi o existenţă creată. 

333 Vorbeşte şi diavolul necontenit, încercînd să ne convingă să folosim 
lumea contrar lui Dumnezeu, pentru egoismul nostru trupesc. Strîmbă raţiu¬ 
nile lucrurilor, prezentîndu-le ca mijloace de satisfacere a plăcerilor noastre 
trupeşti, trecătoare. Dar se foloseşte şi Dumnezeu Cuvîntul neîntrupat şi 
apoi întrupat de cuvintele şi de raţiunile cele drepte ale lucrurilor spre a-L 
vedea prin ele pe El, ca Creator, ca să-L iubim pe El şi să întărim duhul 
nostru ca să înaintăm în unirea cu EL Atît cuvintele diavolului, cît şi ale lui 
Hristos, au în ele intenţia şi forţa de-a ne duce la fapte. Nu au numai un scop 
teoretic. 

înfrînarea, la înfrînare, răbdarea, la răbdare, evlavia, 
la evlavie, frăţia, la frăţie, iubirea. Căci acestea se află 
şi sporesc în voi şi nu vă vor înfăţişa trîndavi, nici 
necuraţi în cunoaşterea Domnului nostru Iisus Hristos. 
Iar cel în care nu se află acestea, este orb şi miop, şi 
a uitat de curăţirea păcatelor lui de odinioară" (II 
Petru 1,5, 8—9). Iar Ioan Botezătorul zice. „Faceţi 
roade vrednice de pocăinţă, căci securea stă la rădă¬ 
cina pomului. Deci tot pomul care nu face rod, se taie 
şi se aruncă în foc" (Le. 3,8—9). Şi iarăşi Stăpînul 
nostru Iisus Hristos zice: „Din rod se cunoaşte pomul" 
(Mt. 12,35). „Oare culeg din spini struguri, sau din mă¬ 
răcini, smochine"? (Mt. 7,16). Şi iarăşi. „Nu tot cel 
ce-Mi zice: Doamne, Doamne, va intra în împărăţia 
cerurilor, ci cel ce face voia Tatălui Meu cel din ceruri" 
(Ibid. 21). Şi iarăşi, Iacob zice. „Credinţa fără fapte 
este moartă; şi dracii cred şi se cutremură" (Iacob, 
2,17, 19—20). Căci precum un trup fără duh (fără su¬ 
flare) este mort, aşa şi credinţa fără fapte este moartă. 
Şi iarăşi Apostolul, asigurînd pe fiii lui că credinţa are 
nevoie de fapte, le-a poruncit cu hotărîre, zicînd. „Toată 
desfrînarea sau necurăţia nici să nu se pomenească între 
voi. Căci aşa se cuvine sfinţilor. Ci mai degrabă mul¬ 
ţumirea. Căci aceasta să o cunoaşteţi, că tot desfrînatul 
şi necuratul şi lacomul care este închinător la idoli nu 
are moştenire în împărăţia lui Dumnezeu" (Ef. 5,3— 
5). Şi întărindu-şi iarăşi cuvîntul, le-a spus lor: „Nimenea 
să nu vă amăgească pe voi cu cuvinte deşarte. Căci 
pentru acestea vine mînia lui Dumnezeu peste fiii ne¬ 
ascultării. Deci nu vă faceţi părtaşi cu ei. Căci eraţi 
altădată întuneric, dar acum sînteţi lumină în Domnul. 
Umblaţi deci ca fii ai luminii. Pentru că rodul Duhu¬ 
lui este în orice bunătate şi dreptate şi adevăr" (Ibid. 

6.II) 384 . Şi iarăşi. „Toată amărăciunea şi mînia, şi tul¬ 
burarea, şi strigarea să piară de la voi, împreună cu 
toată răutatea" (Ef. 4,31). Şi zice. „Faceţi-vă următori 
Mie, precum şi lui Hristos" (I Cor. 11,1). „Căci cîţi în 
Hristos v-ati botezat, în Hristos v-ati si îmbrăcat" 
(Gal, 3, 27). 

8. Să ne cercetăm, deci, pe noi înşine, fraţilor, de 
ne-am îmbrăcat în Hristos sau nu. Iar Hristos se cunoaşte 
prin curăţie. Si este şi locuieşte în cei curaţi. Şi cum se 
vor curăţi altfel, decît dacă nu vor mai face relele pe 
care le-au făcut? Iar bunătatea lui Dumnezeu se arată 
în aceea că în clipa în care se întoarce omul de la păca¬ 
tele lui, îl primeşte cu bucurie şi nu-i mai socoteşte 
acele păcate, precum s-a scris în Evanghelia despre 
fiul mai tînăr care şi-a cheltuit în chip risipitor partea 
lui de avere, iar la urmă a păscut porcii şi dorea să se 
hrănească din hrana porcilor, dar pe urmă căindu-se 
de cele ce le-a făcut, a aflat că nu este săturare de păcate, 
ci cu cit le săvîrşeşte mai mult pe acestea, cu atît se 
aprinde mai mult pentru ele. Dar cînd a bătut la uşa 
lui pocăinţa, n-a amînat primirea ei, ci s-a întors la 
tatăl său cu smerenie, lăsînd toate voile sale cele tru¬ 
peşti. Căci a crezut tatălui său că este milos şi nu-i soco¬ 
teşte cele ce le-a făcut. Şi de fapt tatăl său a poruncit 
îndată să i se dea veşmîntul curăţiei şi arvuna înfierii 
(Lc. 13, 11—22). Acestea le-a spus Stăpînul nostru 
Iisus Hristos, învăţîndu-ne că, dacă ne întoarcem spre 
El, trebuie să părăsim întîi hrana porcilor şi atunci ne 
primeşte ca pe unii ce ne-am făcut curaţi. Şi le-a spus 
acestea ca să nu zăbovească sufletul, zicînd: „Cînd mă 


334 Cei uniţi cu Hristos sînt fii ai luminii. Ei au descoperit în El un sens 
al vieţii. Ştiu că omul e destinat veşniciei. Căci omenescul a devenit propriu 
al Fiului lui Dumnezeu. Dar prin aceasta a arătat oamenilor bunătatea ca 
drum spre fericire şi ca temei al ei, dată fiind bucuria adusă de comuniune. 
Iar puterea comuniunii ne-o dăruieşte Hristos prin Duhul Sfînt. De aceea 
prin fapte, ca mod de realizare a comuniunii, ajungem în fericirea împărăţiei 
cerurilor. 

va auzi Dumnezeu pe mine?" Căci ştie Dumnezeu 
timpul cînd e vrednic cel care cere să se bucure de mîn- 
tuire şi atunci îl ascultă pe el în grabă. Să ne întoarcem, 
deci, cu toată inima şi să nu ne descurajăm în a-L ruga. 
Şi El ne va auzi în grabă. Căci a zis El însuşi: „Cereţi şi 
vi se va da, căutaţi şi veţi afla, bateţi şi vi se va deschide" 
(Mt. 7,7). Dar dacă cerem, sau căutăm, sau batem, să 
învăţăm, fraţilor, ce căutăm, sau ce cerem de la El. 
Căci cel ce a venit la prietenul său la miezul nopţii,, 
l-a silit pe el, zicînd: „împrumută-mă cu trei pîini, 
fiindcă a venit la mine un prieten de pe drum" (Lc. 11,5) 

9. Să aruncăm deci, fraţilor, de la noi lenevia şi 
să ne pregătim spre această îndrăzneală 335 . Şi de va 
vedea Dumnezeu răbdarea noastră, ne va împlini cere¬ 
rile noastre. Căci este milostiv si voieşte ca omul să se 
întoarcă. Căci a zis: „Amin, amin zic vouă, că bucurie 
este în ceruri pentru un păcătos ce se pocăieşte" (Lc. 
15,17). Deci deoarece avem, fraţilor, o astfel de milă a 
Lui şi bogăţia îndurărilor Lui, să ne ostenim din toată 
inima pînă sîntem în trup — şi e scurt timpul vieţii 
noastre — şi să luptăm ca să moştenim bucuriavecinică 
şi negrăită. Căci de ne vom întoarce la cele dinapoi, 
vom fi ca tînărul care l-a întrebat pe Domnul Iisus 
Hristos, cum se poate mîntui, şi căruia i-a răspus El: 
„Vinde toate cîte le ai şi le dă săracilor şi ia-ţi crucea 
ta şi urmează-Mi Mie" (Lc. 18,22), arătîndu-ne prin 
aceasta că mîntuirea constă în a ne tăia voia proprie. 


355 Să credem cu toată hotărârea că Dumnezeu ia în seamă pocăinţa 
noastră. Să nu avem nici o îndoială şi să nu amînăm manifestarea ei în faţa 
lui Dumnezeu. Căci şi Dumnezeu o ia în seamă imediat. Amînarea încrederii 
că Dumnezeu va lua în seamă pocăinţa noastră, înseamnă slăbirea ei. Cu cît 
ne încredem mai mult în Dumnezeu că o ia în seamă, cu atît e mai puternică. 
Şi cu cît o amînăm mai mult, cu atît se slăbeşte mai mult şi o ia Dumnezeu 
mai puţin în seamă. Căci este o însuşire importantă a lui Dumnezeu mila faţă 
de cei îndureraţi. Iar unde e pocăinţa mare, e şi durere mare. Pocăinţa este 
astfel o întoarcere hotărîtă a omului de la viaţa în cele rele, la o viaţă în cele 
bune, o întoarcere din durere şi cu durere. Ca atare este o adevărată revoluţie 
afectivă în viaţa omului. 

Dar acela auzind acestea, s-a întristat foarte şi a plecat 
(Ibid. 23). Căci a aflat că nu este o osteneală atîtde mare 
a da ale sale săracilor, ca a purta crucea. Pentru că a 
împărţi ale sale săracilor, este una din virtuţi şi o face 
omul pentru a purta crucea. Dar crucea este desfiinţarea 
a tot păcatul şi naşte iubirea. Şi fără iubire nu este nici 
cruce 336 . Cunoscînd deci Apostolul că sînt şi se socotesc 
şi unele virtuţi în care nu este iubire, nici desăvîrşire 
a virtuţilor, a spus: „Dacă aş grăi în limbile oamenilor 
şi ale îngerilor, dar dragoste nu am,m-am făcut aramă 
sunătoare şi chimval răsunător; şi de aş împărţi toate 
averile şi aş da trupul meu să fie ars, dar dragoste nu 
am, nimic nu-mi foloseşte. Dragostea îndelung rabdă, 
este binevoitoare, nu pismuieşte, nu se laudă, nu se 
trufeşte, nu se poartă urît, nu caută ale sale, nu se aprinde 
de mînie, nu gîndeşte răul" (1 Cor. 13,1—5). Cel ce voieşte 
deci să meargă pe drumul iubirii, nu va fi tulburat de 
nici un om, fie că sînt buni, fie răi, şi dorul de Dumnezeu 
rămîne în inima lui. Acest dor naşte în el mînia cea 
după fire şi această mînie se împotriveşte la tot ce e 
semănat de vrăjmaşul ' 7 . Şi de aceea legea lui Dumnezeu 
află respect în el şi prin frica de Dumnezeu se arată 
iubirea în el. Şi atunci un astfel de om zice, ca şi Apos¬ 
tolul, cu îndrăzneală: „Eu sînt gata nu numai să fiu le¬ 
gat, ci şi să mor pentru numele Domnului nostru lisus 


336Crucea este renunţarea la toate. Crucea primită de bună voie este 
una cu renunţarea la tot egoismul, ca rădăcină a tuturor păcatelor. Dar nu e 
numai un act negativ, ci şi unul pozitiv: e iubire pentru cineva, pentru Dum¬ 
nezeu sau pentru vreun om, sau pentru toţi. Renunţ la mine, ca să trăiască 
alţi oameni viaţa superioară în Dumnezeu. 

337 Autorul preţuieşte „mînia cea după fire", care se opune la tot ce e 
rău. Nu tolerează răul. Nu e indiferentă faţă de rău. Ci luptă împotriva lui, 
nu-1 face, îndeamnă la a nu se face. Mînia aceasta împotriva răului se hrăneşte 
din frica de Dumnezeu şi din iubirea pe care o naşte această frică. Deci are 
loc o unire între mînia împotriva răului şi iubirea de Dumnezeu şi de oameni. 
Căci iubirea nu e nepăsatoare faţă de rău. 

Hristos" (Fapte 21,13). Fericit este sufletul care a ajuns 
la o astfel de iubire. Ea se face nepătimitoare. 338 

10. Să ieşim din lume, fraţilor, ca să cunoaştem 
cele în care sîntem 339 . Căci îndurător este Domnul Iisus 
Hristos, ca să odihnească pe fiecare după faptele lui şi 
pe cel mic după micimea lui, precum a spus: „Multe 
locaşuri sînt la Tatăl Meu" (Io. 14,2). Căci deşi împă¬ 
răţia este una, în ea fiecare află locul său şi lucrul 
său. Să luptăm deci, fraţilor, împotriva leneviei şi să 
rupem de pe noi ştergarul întunericului, care este ui¬ 
tarea. Şi vom vedea lumina pocăinţei 340 . Să cîştigăm 
în noi pe Marta şi Maria, care sînt suferirea răului 341 şi 
plînsul, care plîng înaintea Mîntuitorului, ca să învie pe 
Lazăr, adică mintea legată în multele fîşii ale voilor pro¬ 
prii. Şi astfel El îşi face milă şi le învie pe Lazăr, căci 
este propriu lor să facă să fie legat Lazăr. Dar cînd Lazăr 
este eliberat, se face văzută rîvna Măriei şi a Martei. 

Însfîrşit, Lazăr se afla eliberat de griji, şezînd cu Iisus, 
iar Marta, împlinindu-şi slujirea ei cu rîvnă şi bucurie 
şi Maria aducînd vasul ei cu mir şi ungînd picioarele 
Domnului. Să ne luptăm deci, fraţilor, după puterea 
noastră, şi Dumnezeu ne va ajuta după mulţimea milei 
Lui. Şi chiar dacă n-am păzit inima noastră, ca părinţii 
noştri, să ne punem toată puterea ca să păzim trupurile 
noastre fără păcate, aşa cum cere Dumnezeu, şi să 


338 Crucea, sau moartea de bună voie pentru Dumnezeu şi pentru 
oameni, e unită cu iubirea pentru ei. In aceasta se vede că iubirea e cea mai 
înaltă dintre virtuţi, sau e totalitatea virtuţilor şi depăşirea oricărei patimi 
biruirea a tot egoismul. 

339 Cine e în stare să primească crucea, sau moartea, arată că a ieşit 
din lume, de care ne leagă patimile sau plăcerile egoiste, şi a ajuns la iubirea 
deplină de Dumnezeu şi de oameni. De abia această ieşire din lume ne dă 
lumina cunoaşterii depline că lumea nu e ultima realitate, cunoştinţa adevă¬ 
rată a sensului existenţei. 

340 Uitarea e un ştergar al întunericului, mijloc al necunoaşterii. 

341 Pocăinţa e o lumină, pentru că ne arată ce sîntem de fapt : ne arată 
păcatele care ne îngustează în egoism, care ne ţin în întuneric în privinţa infi¬ 
nitei măriri a lui Dumnezeu şi a datoriilor noastre faţă de oameni. 

credem că la vremea foamei care ne-a cuprins, va face 
milă cu noi, ca şi cu sfinţii Lui. „Căci deşi e alta stră¬ 
lucirea soarelui şi alta strălucirea lunii şi stea de stea 
se deosebeşte în strălucire" (I Cor. 15,41), dar sînt într- 
unică sfîntă tărie. Şi slava şi cinstea lor este a Lui de 
acum şi pina in veac . Amin. 

CUVÎNTUL XXII 
Despre făptuirea omului nou 

Iubiţii mei fraţi, evreul se cunoaşte prin trei lucruri: 
prin tăierea împrejur, prin pască şi prin Sîmbăta. Căci 
se scrie în Facere (17,12—14): „Şi pruncul în a opta zi 
se va tăia vouă împrejur. Cel născut al casei şi cel cum¬ 
părat cu argint netăiat împrejur se va pierde din poporul 
său, că a stricat legătura Mea". Intîi s-a tăiat Avraam 
împrejur. Şi semnul este acesta, că a murit stingă lui. 
Şi acesta este chip dat celor vechi despre omul nou, căruia 
s-a arătat în sfîntul lui trup Domnul Iisus Hristos, ca 
ceea ce e vechi şi acoperă bărbatul să cadă şi să se piardă. 
Despre aceasta, Apostolul a spus: „în El aţi fost tăiaţi 
împrejur cu tăiere împrejur nefăcută de mină, prin 
dezbrăcarea de trupul cărnii întru tăierea împrejur a lui 
Hristos, fiind îngropaţi împreună cu El în Botez, întru 
care aţi şi înviat prin credinţă în lucrarea lui Dumnezeu". 
(Colos. 2,11—12). Şi iarăşi: „Să vă dezbrăcaţi de vieţui¬ 
rea voastră de mai înainte, de omul cel vechi, care se 
strică prin poftele amăgitoare, şi să vă înnoiţi în duhul 
minţii voastre şi să îmbrăcaţi pe omul cel nou, cel zidit 
după chipul lui Dumnezeu întru dreptate şi evlavie şi 
adevăr" (Ef. 4,22—24). Şi iarăşi: „ca să muriţi păcatului 
şi să vieţuiţi întru dreptate" (I Petru 2,24). 


342 Aceeaşi lumină a lui Hristos va străluci din toţi sfinţii, chiar dacă 
din unii va străluci mai puternic decît din alţii. Dar fiecare va socoti că o are 
cît poate el, la mărimea cea mai mare. Iar smerenia va face pe toţi să nu se 
socotească mai luminaţi ca alţii. 

Acestea, despre tăierea împrejur. Iar cel ce nu le 
are acestea nu este tăiat împrejur, nici nu este evreu, 
pentru că a călcat Testamentul pe care l-a rînduit 
Domnul Iisus prin sfîntul Lui sînge. 

2. în vorbirea despre sfînta Pască, se spun iarăşi 
lucruri mari. Întîi era tăierea împrejur, a doua era 
Pasca, a treia Sîmbăta. Căci spune Dumnezeu lui Moise: 
„Aceasta este legea privitoare la Pască. Nici unul de 
neam străin nu va mînca din ea. Nici unul cumpărat 
cu argint să nu mănînce din ea. Dar vei tăia împrejur 
pe tot cel cumpărat cu arginţi, şi acesta va mînca din 
ea. Aceasta să o mîncaţi într-o casă, avînd mijloacele 
voastre încinse şi avînd încălţămintele în picioarele 
voastre, iar în mîini avînd toieCele voastre" (Ieşire 
12 , 421—48 şi 11). Nu se putea mînca Pasca decît în 
azime şi cu mielul fript în foc cu ierburi amare (Ibid. 9.) 
Nu a spus să fiţi încinşi peste mijloacele voastre, ca 
să nu spună cineva că vorbeşte despre brîu, ci „avînd 
mijloacele încinse", vorbind de curăţia liberă de orice 
patimă, care se află sub stăpînirea împerecherii întru 
necurăţie. Iar de încălţăminte vorbeşte înţelegînd pre¬ 
gătirea şi fuga de orice înţepare care vatămă conştiinţa 
şi împiedică mintea să vadă curăţia sa. Iar toiagul este 
nădejdea bărbăţiei în mersul lipsit de frică pe drum, spre 
a intra în pămîntul făgăduinţei. Iar aceştia sînt cei ce 
aj ung la odihna Sîmbetei. sîngele este semnul sînCelui 
Domnului nostru Iisus Hristos, cînd a venit ca prezenţă, 
ca să aducă cu Sine pe fiii lui Israil în moştenirea Lui. 
Ei se arată pregătiţi de drum şi fiind unşi cu semnul 
Lui în sufletele lor, în mod arătat. Iar mănunchiul de 


343 Hristos şi-a vărsat sîngele pentru noi şi pentru ca să ne arate că 
trebuie să părăsim sîngele omului vechiu, primindu-1 pe al Lui, ca sîngele 
omului nou. Aceasta s-a arătat ca chip în vărsarea sîngelui la Evrei prin tăie¬ 
rea împrejur. 

isop primit este suferirea răului. Căci spune: „Mîncaţi-le 
acestea cu ierburi amare". Cercetează-te deci pe tine 
însuţi, frate, de eşti tăiat împrejur, de ţi-ai uns pragurile 
uşii cu sîngele Mielului nevinovat, şi de te-ai golit pe 
tine de tot gîndul pămîntesc şi de te-ai pregătit să mergi 
pe drum fără frică sau să urci în pămîntul făgăduinţei. 3 4 

3. Despre Sîmbăta iarăşi se pot spune lucruri mari. 
Este şi ea a acelora care s-au învrednicit de adevărata 
tăiere împrejur şi au mîncat sfîntul paşte şi s-au eli¬ 
berat de Egipteni şi s-au odihnit (s-au sabatizat) de 
amara robie a lor. Căci spune Dumnezeu lui Moise : 
„Şase zile vei lucra, iar ziua a şaptea este Sîmbăta odih¬ 
nei Domnului" (leş. 20, 9—10). „Sufletul celui ce va 
lucra în ziua Sîmbetei, se va pierde", (Ibid. 31, 14) 
Iar Domnul nostru Iisus s-a odihnit El, însuşi în Sîm- 
băta adevărată şi a învăţat pe ai Săi cum trebuie să 
se odihnească (să sabatizeze), după ce s-a urcat Vinerea 
(pe cruce) şi a făcut toată pregătirea Sa înainte de-a 
se urca pe ea, adică a suportat toate ocările pentru noi 
şi le-a răbdat, lăsîndu-Se pironit pe cruce, nedesprinzîn- 
du-Se şi nici desfăcîndu-Se de ea, pînă mai răsufla, ci 
strigînd: „Mi-e sete", cînd aducîndu-i „un burete muiat 
în oţet" şi gustîndu-L, a zis: „Toate s-au săvîrşit şi 
plecîndu-şi capul, şi-a dat duhul" (Io. 19, 2 8-30). 

Atunci L-au coborît, nemaimişcîndu-se şi sabatizînd cu 
adevărat (ţinînd Sîmbăta adevărată). Deci s-a odihnit 
Domnul Iisus în ziua a şaptea, şi a binecuvîntat-o pe 
aceasta, fiindcă în adevăr s-a odihnit de toate lucrările 

344 Numai tăiat împrejur în duh, sau botezat, poate mînca cineva 
Mielul nevinovat, sau se poate împărtăşi, pregătindu-se, de urcarea cu Hristos 
spre împărăţia cerurilor, unde va avea odihna (Sîmbăta) veşnică. Căci numai 
pe el sîngele Mielului îl va scăpa de moartea veşnică. El trebuie sa aibă brîul 
care apără mijlocul lui de plăcerea trupească inferioară şi să aibă în mînă 
toiagul călătoriei spre cer, iar în picioare încălţămintea care-i fereşte mintea 
de înţepăturile păcatelor. 

prin care a desfiinţat patimile omeneşti, 345 precum a zis 
Apostolul „Că cel ce a intrat în odihna lui s-a odihnit 
de toate lucrurile lui, ca şi Dumnezeu de ale Sale" 
(Evrei, 4, 10). Aceasta este Sîmbăta adevărată. Deci 
cel ce nu o ţine pe aceasta (nu o sabatizează), nu este 
adevărat iudeu. 34 De aceea plîngînd Ieremia poporul, 
a zis lor: „Nu purtaţi poveri în ziua Sîmbetei şi nu ieşiţi 
prin porţile Ierusalimului purtînd sarcini în ziua Sîm¬ 
betei" (Ierem. 17, 22). 

4. Vai mie, nenorocitului, care am călcat aceste 
sfinte porunci şi am purtat grelele sarcini în ziua Sîm¬ 
betei. Şi dacă am murit împreună cu El şi am fost îngro¬ 
pat şi am sabatizat (am ţinut odihna Sîmbetei), ce sînt 
aceste poveri grele pe care le port, pe care le împlinesc? 
O sarcină grea este mînia, pisma, ura, slava deşartă, 
vorbirea împotriva altuia, defăimarea, aprinderea fu¬ 
rioasă, trufia, socotirea sa ca drept, dorinţa de-a fi văzut, 
cearta, iubirea de sine, critica altora. Acestea sînt însă 
ale sufletului. Iar ale trupului sînt: lăcomia pîntecelui 
iubirea trupului, iubirea înfăţişărilor impunătoare, plă¬ 
cerea, pofta, lipsa inimii. Toate acestea şi cele asemenea 
acestora Domnul Iisus le-a interzis trupului sfinţilor şi 
le-a omorît în trupul Său sfînt, după cuvîntul Aposto¬ 
lului, că: „prin cruce a omorît duşmănia în Sine" (Ef. 
2, 16), desfiinţînd Legea poruncilor, sfinţenia Sîmbetei. 
Deci cel ce poartă amintitele sarcini grele şi le face în 


345 Primind moartea, a desfiinţat şi patimile reproşabile ale noastre şi 
pe cele ireproşabile ale Lui, luate pentru noi, dîndu-ne şi nouă putinţa să tre¬ 
cem de la primele la cele de al doilea, dar să scăpăm şi de ele. Ava Paisie stă- 
ruieşte mult asupra acestei explicări originale a morţii pe cruce a lui Hristos. 
Ar putea socoti cineva că în această explicare este o influenţă origenistă, care 
afirmă o voinţă a sufletului de-a se despărţi de lume şi a reveni la Dumnezeu. 
Acestei influenţe origeniste i se opune explicarea simultană a crucii din iubi¬ 
rea faţă de oameni. Lumea e criticată numai cînd e folosită în sens egoist. 
Cînd e folosită cu iubire faţă de oameni şi ca prilej de iubire a lui Dumnezeu, 
ea nu mai are un sens negativ. Cum spune ceva mai jos, prin cruce, sau prin 
moartea primită cu voia, Hristos a omorît duşmănia în trupuri, nu iubirea. 

346Iîntrad. latină: „Non est christianus". 

ziua Sîmbetei, cum va zice: „Sînt iudeu adevărat?" 
Acesta se amăgeşte pe sine, căci numai numele i-a rămas 
De aceea nu va primi nimic din cele de la Domnul Iisus. 
Căci se tăgăduieşte pe sine prin faptele sale, pentru că 
cele ce le-a omorît, iarăşi le-a înviat şi cele ce le-a îngro¬ 
pat, iarăşi le-a făptuit. De aceea este vădit că acesta nu 
este evreu adevărat, ci mincinos; nu este nici tăiat îm¬ 
prejur, nici nu ţine Sîmbăta (nu sabatizează). Deci cînd 
va veni Domnul Iisus întru slava Sa, nu va introduce 
decît pe fiii lui Israil în veşnica Sa împărăţie, adică 
pe toţi cei tăiaţi împrejur, pe care i-a adunat din toate 
popoarele, precum zice şi Apostolul, că „împietrire s-a 
făcut din partea lui Israil, pînă nu vor intra toate nea¬ 
murile" (Rom. 11, 25). Şi iarăşi: „Cîţi se vor potrivi 
dreptarului acesta, vor avea pacea şi mila asupra lor 
şi asupra Israilului lui Dumnezeu" (Gal. 6, 16). Observi 
că sînt israeliţi ai lui Dumnezeu, care au tăierea împrejur 
a inimii şi sabatismul (păzirea Sîmbetei) şi desfiinţarea 
păcatului. Şi iarăşi zice: „Căci nu cel ce se arată iudeu 
în trup este iudeu, nici tăierea împrejur văzută este 
tăiere împrejur, ci iudeul cel întru ascuns şi tăierea îm¬ 
prejur a inimii în duh si nu cea în literă" (Rom. 2, 28— 
29). 


5. Să luăm aminte deci, fraţilor, la noi înşine, pînă 
cînd împlinim osteneala, sau o pierdem prin negrijă, 
neştiind că se află în noi vrăjmaşul nostru, care ne lin¬ 
guşeşte şi ne atrage la orice păcat, neîngăduind ochilor 
noştri să vadă ceva din lumina dumnezeirii. Cercetează-te 
pe tine însuţi, sărmane, care te-ai botezat în Hristos şi 
în moartea Lui, ca să afli care este moartea pe care a 
omorît-o, dacă mergi pe urmele Lui. (I Petru 2, 22). 
Şi arată-mi felul morţii, pe care o ai tu. 347 El este fără 


347 Cercetează de ai murit şi tu în botez moartea lui Hristos faţă de 
păcate. Mai bine-zis vezi cît de depărtată este moartea ta faţă de a Lui. El 
a murit tuturor păcatelor. Tu eşti departe de această moarte a Lui. 

de păcat şi arătîndu-ţi-se ţie, ţi-a premers în toate: 
în sărăcie, iar tu nu suporţi sărăcia; El n-a avut „unde 
să-şi plece capul" (Mt. 8,20); iar tu nu suporţi înstrăi¬ 
narea cu bucurie; El a suportat ocările, iar tu nu suporţi 
nici o ocară; El nu s-a răzbunat, iar tu nu rabzi să nu 
răspunzi răului cu rău; El pătimind, nu s-a mîniat iar 
tu, făcînd pe altul să sufere, te mînii pe el; El defăimat 
fiind, a rămas netulburat, iar tu nedefăimat, te tulburi; 
El s-a smerit, mîngîind pe cei ce păcătuiau împotriva 
Lui, iar tu îi baţi cu cuvîntul şi pe cei ce te iubesc; El 
a răbdat cu bucurie cele ce se aduceau asupra Lui, iar 
tu auzind ceva de mică supărare, te tulburi; El este 
blînd cu cei ce cad în păcate, iar tu te mîndreşti faţă 
de cel mai mare ca tine; El s-a dat pe Sine pentru cei 
ce au păcătuit împotriva Lui, pînă la a-i mîntui iar tu 
nu te poţi da pe tine nici pentru cei ce te iubesc. Iată 
ce ţi-a dat El şi cu ce i-ai răsplătit Lui. Cunoaşte-L pe 
El din faptele Lui şi pe tine din faptele tale. Dacă ai 

murit cu El, cine face faptele acelea, sau păcatele 

acelea 348 . 

6. Să luăm aminte, iubiţilor, în chip drept la sfin¬ 
tele Lui porunci şi să tăiem voile noastre. Căci nu vom 

vedea lumina poruncilor, dacă iubim pe cel ce ne cin¬ 
steşte pe noi. 3 9 Căci altfel ce vom face mai mult, decît 
cele ce le face păgînul? Te rogi pentru cei ce îţi fac bine? 
Dar şi vameşul face aceasta (Mt. 5, 46). Dacă te bucuri 
de cel ce te laudă, aceasta o face şi iudeul. Deci ce faci 
mai mult, tu, care ai murit păcatului şi eşti viu în Hristos 
Iisus? Dacă iubeşti numai pe cel ce te ascultă, ce faci 
mai mult decît un păcătos? Acestea le face şi acela. 
Dacă urăşti pe cel ce-ţi pricinuieşte dureri şi nu te as¬ 
cultă, şi pe cel ce te ceartă, faci şi tu ceea ce face păgî- 


348 Dacă tu răspunzi cu cele rele semenilor tăi, contrar lui Hristos, care 
a răsplătit tuturor păcatelor lor cu bunătate, cum mai poţi spune că ai murit 
patimilor, cum a murit Hristos? Cum mai poţi spune că moartea ta e aseme¬ 
nea celei a Lui? 

nul. Dar trebuie mai degrabă să te rogi pentru acesta, 
ca să fie iertat. Dacă te superi pe cel ce te defăimează, 
şi vameşul face acelaşi lucru. 

Cercetează-te deci şi tu, cel ce te-ai botezat în numele 
Lui, dacă acestea sînt faptele în care s-a arătat; sau cum 
te vei arăta în ziua slavei Lui şi cum vei fi încununat, 
dacă nu ai cununa pentru patimile pe care le-ai biruit, 
pe care le-a biruit mai înainte de tine şi împăratul tău, 
dîndu-Se pildă ţie pe Sine. Căci cînd se va arăta în slava 
Sa împăratul împăraţilor şi Domnul domnilor, şi se va 
arăta văzut de tot neamul omenesc în marea Lui slavă, 
avînd semnele pe care le-a pătimit pentru noi, iar tu 
te vei arăta neavînd patimile Lui în trupul tău, îţi va 
spune: „Nu te ştiu pe tine" 350 Şi văzînd pe toţi sfinţii 
care au murit pentru numelui Lui, avînd semnul Lui, 
te vei ruşina să apari în faţa lor. Cercetează viaţa tuturor 
sfinţilor şi îi vei afla pe ei ca pe cei ce au răbdat răul 
şi nu l-au răsplătit cu rău. Căci sîngele tuturor strigă: 
„Răzbună-ne pe noi faţă de cei ce locuiesc pe pămînt" 
(Apoc. 6, 10). Iar eu care am iubit toată odihna, ce voi 
spune în ziua aceea, văzînd pe Prooroci şi pe Apostoli şi 
pe mucenici şi pe ceilalţi sfinţi care, suferind răul de la 
alţii, s-au arătat îndelung răbdători, nerăspunzînd răului 
cu rău, nici mîniindu-se, ştiind că nu este voia omului, 
ci nedreptatea a diavolului care i-a silit pe ei să le facă 


349 Dacă Hristos voieşte să ne conducă prin împlinirea poruncilor Sale 
în împărăţia Lui, înseamnă că prin ele ne arată iubirea Lui. Dar iubirea 
Lui ne-o arată cînd nu iubim pe oamenii care ne laudă şi ne cinstesc. El iubin- 
du-ne, ne cere smerenie şi osteneală. 

350 Cel ce se va arăta înaintea Dreptului Judecător, care va avea în El 
slava patimilor răbdate şi biruite pentru noi, iar el nu va avea în sine semnul 
acestor patimi biruite — ura altora prin iubire, ocara altora prin blîndeţe 
etc. — pe drept cuvînt va auzi spunîndu-i-se de către Acela: „Nu te cunosc 
pe tine", n-ai nimic comun cu Mine, eşti cu totul străin de Mine, nu poţi 
decît sărămîi mai departe străin de Mine, chiar dacă aş vrea să fii cu Mine; 
nu eşti în stare să primeşti iubirea Mea, să te deschizi Mie. 

lor acestea. 351 Cercetează-te deci şi tu pe tine iubite 
frate, ce faci, şi înţelege gîndul pe care îl ai înaintea lui 
Dumnezeu. Căci nu-1 vei putea ascunde în ceasul acela. 
Nu va fi în puterea voii tale omeneşti să critici pe ci¬ 
neva, ci cînd va avea loc învierea (de obşte), fiecare va 
învia îmbrăcat în faptele sale, ca într-o haină, fie în 
dreptate, fie în nedreptate. Acestea vor vorbi despre tine 
şi ele ştiu unde este locul tău. 352 

7. Fericit este cel ce a luptat şi s-a dezbrăcat de 
cele ce-1 atrag spre gheenă şi s-a îmbrăcat în cele ce-1 
atrag spre împărăţie. Căci spune Apostolul: „Ştim că 
dacă acest cort, locuinţa noastră pămîntească, se va 
strica, avem zidire de la Dumnezeu, casă nefăcută, veci- 
nică, nefăcută de mînă, în ceruri" (II Cor. 5, 1). Căci 
timpul vieţii noastre nu este nimic şi sîntem amăgiţi 
de fiecare zi, pînă ce va ne va ajunge ceasul în care ne 
va cuprinde jalea plînsului vecinie. 353 Să nu pierdem 
inima noastră, ci să punem toată puterea noastră, îngri- 
jindu-ne, păzindu-ne şi rugind în tot ceasul bunătatea 


351 Sfinţii merg în bunătatea lor, care nu răspunde celor ce le-au făcut 
rău cu rău, pînă acolo că i-au compătimit ştiind că n-au făcut răul de la ei 
înşişi, ci ispitiţi de diavol. Totuşi nu au socotit că stă în puterea lor nici să-i 
scape de pedeapsă, ci au lăsat şi aceasta în seama lui Hristos. El va şti dacă 
aceia numai siliţi de diavolul le-au făcut rău, sau au contribuit şi cu voia lor 
la răul ce li l-au făcut. 

352Nu va fi dat voii tale să critici atunci sau să judeci pe cineva, nici 
să te scuzi pe tine, ci haina faptelor în care te-ai îmbrăcat pe pămînt vor grăi 
din tine, despre tine şi despre ce vor spune alţii prin faptele lor despre tine. 
Faptele tale au ţesut rînd pe rînd o haină a persoanei tale, mai bine zis au 
întipărit o pecete în tine, poate o haină complexă, plină de nuanţe şi variat 
colorată, dar dînd totuşi o impresie generală, unitară. Această pecete e numită 
totuşi haină, căci e deosebire între făptura cu care ai venit de la Dumnezeu 
pe lume şi între ceea ce ai întipărit tu în ea. Locul ce-1 vei dobîndi va fi con¬ 
form cu culoarea ce-o va avea haina ta. Aceasta arată obiectivitatea şi drep¬ 
tatea judecăţii din urmă. Nu vei putea ocupa un loc nepotrivit cu obiectivi¬ 
tatea faptelor tale. Se arată în acestea cît e de străin Ava Paisie de origenism, 
odată ce de faptele pozitive săvîrşite în această viaţă depinde fericirea sau 
nefericirea eternă a fiecărei persoane umane. Viaţa pămîntească are o impor¬ 
tanţă decisivă pentru eternitatea fericită sau nefericită a omului. 

353Vafi cumplită durerea fără sfîrşit a „plînsului veşnic". O durere 
care nu ne va da puterea să ne îndreptăm, nemaiavînd această putere. Va fi o 
învîrtoşare în neputinţă, unită cu durerea. 

lui Dumnezeu, ca să ne ajute. Să nu ne mîniem pe cei 
apropiaţi, pentru cuvintele fără de minte spuse de ei 
nu cu voia lor, ci fiind nelucrători prin ei, sau vase ale 
vrăjmaşilor, s-au făcut străini de Dumnezeu, pînă la 
a ieşi şi fugi din stadion. îngrijiţi-vă deci, iubiţilor, în 
toate de smerita cugetare, şi suportaţi ocara cu răbdare 
şi gîndiţi-vă în fiecare ceas să înlăturaţi voia voastră, 
pentru că ţinerea la voia proprie desfiinţează toate vir¬ 
tuţile, iar cel ce are gîndurile stăruind în dreptate, taie 
voia lui cu blîndeţe, temîndu-se de ea ca de un balaur. 
Căci iubirea de ceartă strică toată zidirea, întunecă sufle¬ 
tul ca să nu vadă ceva din lumina virtuţilor. 3?4 Ai grijă 
deci de patima aceasta blestemată, care se amestecă pe 
ea cu virtuţile, pînă le pierde. De fapt, Domnul nostru 
Iisus Hristos nu s-a suit pe cruce pînă ce nu a aruncat 
pe Iuda din mijlocul ucenicilor. Căci dacă nu taie omul 
patima aceasta necinstită, nu poate înainta spre Dum¬ 
nezeu. 355 Căci ei îi urmează toate relele. în cel ce nu 
vrea să ştie de Dumnezeu, apare slava deşartă Şi toate 
cîte le urăşte Dumnezeu locuiesc în sufletul iubitorului 
de sfadă şi al celui mîndru. Şi toate despre care îşi con¬ 
ving aceştia inima, că sînt ale lui Dumnezeu, sînt min¬ 
ciuni, după toate Scripturile. 

8. A se judeca întîi pe sine, aduce smerita cugetare, 
şi în a renunţa la voia proprie în favoarea aproapelui 
întru cunoştinţă, stă smerenia. 356 Curăţia constă în a 

354 Virtuţile sînt lumina, pentru că prin ele sînt văzuţi ceilalţi oameni 
şi în primul rînd Dumnezeu. Ele ne asigură de valoarea văzută a lui Dumne¬ 
zeu şi a celorlalţi şi de vecinicia noastră, deci de sensul existenţei noastre. Răul 
ca egoism ne închide în întuneric şi în lipsa de sens a vieţii noastre şi a existen¬ 
ţei în general. Nu mai vedem decît nişte legi oarbe, implacabile şi inexplica¬ 
bile, care le produc pe toate ca să le piardă. 

355Nu poate înainta spre Dumnezeu, cel ce se închide în sine, în egois¬ 
mul păcatelor. Căci Dumnezeu este Creatorul tuturor şi vrea ca toate să fie 
unite între ele în El. Numai în El se poate înainta în mai multa existenţă. 

356Se cere renunţarea voii proprii în favoarea aproapelui „întru cunoş¬ 
tinţă", adică în conştiinţa valorii lui şi a datoriei mele faţă de el, nu într-un 
mod sentimental, pentru a-1 cîştiga prin aceasta pentru plăcerea mea. 

te ruga lui Dumnezeu. A nu te măsura pe tine, îţi aduce 
plînsul. 357 A nu judeca pe altul, înseamnă a-1 iubi. 358 

îndelungarăbdare înseamnă a nu gîndi ceva împotriva 
aproapelui. 359 Inima iubitoare de Dumnezeu stă în a 
nu răspunde la răul altuia cu rău. 360 Liniştea (isichia) 
constă în a nu te încrede în ceea ce nu-ţi aparţine. 361 
Sărăcia este inima lipsită de răutate. Pacea constă în 
a dobîndi stăpînirea peste simţurile (simţirile) tale. 
Blîndeţea constă în a răbda. Mila se arată în a ierta. 
Iar a le dobîndi pe acestea, înseamnă a-ţi tăia voia ta 
şi aceasta aduce împăcarea prin virtuţi întreolaltă şi 
a face mintea netulburată. Iar un sfîrşit al tuturor aces¬ 
tora nu văd în toate Scripturile. 362 Căci ceea ce voieşte 
Dumnezeu de la om nu este altceva decît a se smeri 
pe sine faţă de aproapele în toate şi a-şi tăia voia sa 
faţă de toate şi a se ruga totdeauna ca să-i dea omului 
ajutor mîna Lui şi să-i păzească ochii de somnul uitării 
şi de amăgirea robiei, 363 dat fiind că firea omului e rea 


357 A nu mă măsura pe mine nu înseamnă numai a nu căuta mulţumirea 
de măsura la care am ajuns, ci şi în a plînge în conştiinţa că nu sînt nimic, 
că n-am realizat nimic din datoriile mele. 

358 A nu judeca pe cineva înseamnă iarăşi să nu mă opresc numai la 
a nu-1 osîndi, dintr-un indiferentism faţă de el, ci şi să-l iubesc. în toate rela¬ 
ţiile faţă de celălalt nu trebuie să mă opresc la nesăvîrşirea răului, ci să îna¬ 
intez la săvîrşirea binelui. 

359 In îndelunga răbdare trebuie să arăt nu numai reţinerea de la a 
răspunde la răul altuia cu rău, ci şi în a nu avea un gînd de nemulţumire faţă 
de el. 

360Iubirea de Dumnezeu nu se împacă cu răsplătirea răului altuia cu 
rău, ci cere renunţarea la el. Iubirea de Dumnezeu nu poate coexista cu răul 
făcut aproapelui. Dumnezeu vrea să-i arăt iubirea, iubind pe aproapele. 

361 Liniştea constă în a nu mă lăuda cu ceea ce nu am. Şi de fapt nu 
am prin mine nimic. 

362 Virtuţile amintite pot înainta la nesfîrşit. Nu există un sfîrşit ailor. 

363 Dumnezeu nu voieşte de la om decît smerirea faţă de aproapele, 
tăierea voii lui în relaţie cu acela. Dumnezeu îşi face cauza aproapelui cauza 
Sa. Căci El e Creatorul şi Susţinătorul aproapelui şi vrea să se arate ca atare 
cu ajutorul omului. Aceasta e şi o preţuire pe care o dă Dumnezeu şi omului 
ajutat şi celui ce ajută. Dumnezeu vrea ca omul să ajute pe om, dar şi să 
ceară la rîndul Său ajutorul lui Dumnezeu în aceasta. Dumnezeu şi omul îşi 
cer reciproc grija de aproapele. E şi în aceasta o treime. Doi îşi întăresc grija 
de al treilea. Dumnezeu cere omului grija aproapelui şi omul cere grija lui 
Dumnezeu, pentru că uitarea omului de către om cucereşte mai uşor pe om. 

şi schimbăcioasă. 364 E propriu lui Dumnezeu a ne păzi, 
e proprie Lui puterea de-a ne dărui nouă puterea de-a 
ne păzi. 365 E propriu Lui acoperămîntul sub care păs¬ 
trăm sărăcia noastră. 366 Este proprie Lui întoarcerea 
prin care ne întoarce spre El. 367 A Lui este mulţumirea, 
pentru că ni se dăruieşte nouă. 368 Este propriu Lui să 
ne dea harul de-ai mulţumi Lui. Este propriu Lui aco¬ 
perămîntul prin care ne păzeşte de mîna vrăjmaşilor 
noştri. A Lui este cinstea şi slava în vecii vecilor. Amin. 
Dar iată care sînt şi cele ce nasc sfada şi strică fără milă 
sufletul: flecăreala (poliloghia), vorbirea sucită, schim¬ 
barea cuvintelor după plăcerea fiecăruia, îndrăzneala, 
vorbirea în doi peri, oprirea cuvîntului altuia. Sufletul 
care le are acestea este sterp de virtuţi. Iar după toate 
acestea, dacă sufletul nu va pune sudoare în orice vir¬ 
tute, nu va putea ajunge la odihna Fiului lui Dumnezeu. 
Deci nu fiţi fără grijă de viaţa voastră, fraţilor, şi nu 
daţi minţii motiv pentru nici un fel de lenevire în fapte. 
Căci aceasta vă va lipsi de timpul trebuincios de-a ajunge 
la odihna Fiului lui Dumnezeu, care este smerenia în 


364Altă dată Ava Paisie a spus că firea omului e bună; pentru că se 
întregeşte cu ajutorul lui Dumnezeu. Aci trebuie înţeles că o socoteşte rea, 
cînd nu vrea să se întregească cu ajutorul lui Dumnezeu, cerut prin rugăciune. 
Rugăciunea e deci necesară firii omului, pentru a se întregi. 

365E propriu lui Dumnezeu să ne păzească, dar e propriu Lui să ne 
dea şi nouă puterea de-a ne păzi. Deci păzirea noastră este proprie şi nouă, 
dar n-o putem avea cu adevărat decît de la Dumnezeu, deci prin rugăciunea 
către El. Este o relaţie între Dumnezeu şi om, care nu poate să nu fie fără 
această legătură între el şi Dumnezeu. 

366Nu putem fi săraci decît în Dumnezeu, cu ajutorul Lui. Altfel 
egoismul ne împinge spre îmbogăţire, spre încrederea egoistă în noi înşine, 
care e una cu amăgirea şi robia. Căci a ţine la bogăţie înseamnă a te face rob 
celor materiale. Sărăcia te face liber de ele, liber de toate. Dar numai con¬ 
ştiinţa că îl ai pe Dumnezeu nu te tulbură, ci te face cu adevărat liber. Numai 
în Dumnezeu eşti liber, în conştiinţa că ai în El totul. 

367 In întoarcerea noastră spre Dumnezeu este puterea sau lucrarea 
care ne întoarce; este atracţia Lui, care ne dă simţirea atracţiei. 

368Mulţumirea pe care o trăim faţă de Dumnezeu pentru cele ce ni le 
dăruieşte este tot puterea şi lucrarea Lui. Dumnezeu se întoarce spre El însuşi, 
întorcîndu-ne însă prin aceasta pe noi spre El. Este cu neputinţă de-a des¬ 
părţi între lucrarea Lui şi a noastră. „Doamne, îţi mulţumesc că mi-ai dat 
puterea să-ţi mulţumesc". 

toate şi renunţarea la răutate şi la ura faţă de orice om 
şi neîncrederea în nici o faptă care nu este a lui Dumne¬ 
zeu şi păstrarea păcatului în faţa ta şi moartea faţă de 
orice faptă a răutăţii. 369 Şi Dumnezeu, care nu este 
mincinos, va veni în ajutorul nostru prin îndurările 
Lui. Amin. 


CUVÎNTUL XXIII 
Despre desăvîrşire 

1. Spunea oarecare dintre Părinţi că, dacă nu dobîn- 
deşte un om credinţa în Dumnezeu şi dorinţa neîncetată 
a lui Dumnezeu şi nevinovăţia şi nerăsplătirea răului 
cu rău şi suferirea răului, şi smerenia, şi curăţia, şi iu¬ 
birea de oameni, şi lepădarea de toate, şi blîndeţea, şi 
îndelunga răbdare, şi rugarea necontenită a lui Dum¬ 
nezeu cu durerea inimii şi iubirea adevărată, şi nepri- 
virea spre cele dinapoi şi spre luarea aminte la cele ce 
vin peste el, şi neîncrederea în faptele bune ale lui, şi 
spre slujirea (liturghia) lui şi cererea ajutorului lui 
Dumnezeu pentru cele ce vin asupra lui în fiecare zi, 
nu se poate mîntui. Căci vrăjmaşii tăi, o, omule, nu tac 
faţă de tine. 370 Deci nu neglija, nici nu dispreţui con¬ 
ştiinţa ta. Şi nu te încrede deloc în tine, că ai ajuns la 
ceva vrednic de Dumnezeu, ci vezi-te în ţinutul vrăjma¬ 
şilor tăi. Suferirea răului întru conştiinţă înţelege nepă- 
sările tale dinainte de ea; 371 şi plînsul simţurilor vindecă 


369Liniştea e una cu smerenia şi cu moartea faţă de orice faptă a rău¬ 
tăţii, teama conştiinţei de orice păcat, a cărui urîţenie o are mereu în faţa ei. 

370 Vrăjmaşii îţi vorbesc prin ispite, şoptesc în sinea ta îndemnul la rele . 

371 Suferirea răului cu conştiinţa că aceasta îşi are cauza in nepăsările 
dinainte, te face să le înţelegi pe acelea. Tîlharul de-a dreapta înţelege că 
suferă pentru nepăsarea de mai înainte faţă de bine. 


180 




ranele produse de vrăjmaşii dinlăuntru. 372 Iubirea desă- 
vîrşită faţă de Dumnezeu, potrivită voii Lui, se împo¬ 
triveşte vrăjmaşilor ascunşi. Şi curăţia ascunsă, biruind 
pe vrăjmaşii ascunşi, pregăteşte pe om pentru odihna 
Fiului lui Dumnezeu, iar curăţia văzută păzeşte virtu¬ 
ţile. Şi dacă cunoştinţa este cea care le naşte, ea este 
şi cea care le păzeşte. 373 A afla mulţumirea în vremea 
ispitei, întoarce ispitele ce vin spre cele dinapoi şi a nu 
crede că osteneala ta place lui Dumnezeu, îţi pregăteşte 
ajutorul lui Dumnezeu ca să te păzeşti. 374 Căci cel ce-şi 
dă inima sa ca să ceară cu evlavie ajutorul Lui, cu ade¬ 
vărat, nu poate să ştie că a plăcut lui Dumnezeu. 375 
Fiindcă pînă ce conştiinţa îl mustră pentru unele din 
faptele lui contrare firii, este străin de libertate. Căci 
pînă ce este Cel ce-1 mustră, este şi Cel ce-1 judecă şi 
pînă este osîndirea, nu este libertate. Dacă rugîndu-te 
deci, te vezi pe tine neosîndindu-te pentru nimic, eşti 
cu adevărat liber şi ai intrat în odihna lui Dumnezeu 
după voia Lui. 376 


372 Vrăjmaşii ne ispitesc prin gînduri dinlăuntru, dar nu fără contri¬ 
buţia simţurilor care se află în atingere cu cele din afară. De aceea lupta împo¬ 
triva ispitelor dinlăuntru este însoţită de reţinerea dureroasă a simţurilor 
de-a se bucura de plăcerea atingerii cu cele din afară. 

373 Cunoştinţa, sau conştiinţa, luptînd împotriva ispitelor dinlăuntru, 
naşte virtuţile şi le şi păzeşte. Nu există luptă împotriva patimilor care întu¬ 
necă şi pentru virtuţile care luminează sensul vieţii, fără cunoştinţă şi con¬ 
ştiinţa acestui sens. Această cunoştinţă naşte virtuţile şi le păzeşte. 

374 Să nu fii mulţumit că ai rezistat ispitei care ţi-a venit. Aceasta te 
face să te încrezi şi să slăbeşti lupta, ceea ce-ţi aduce din nou ispita pe care 
crezi că ai biruit-o. Numai cînd nu te încrezi în tine, faci efort mai mare şi 
ceri cu mai multă stăruinţă ajutorul lui Dumnezeu, iar El îţi dă acest ajutor. 

375 Să nu te încrezi că cererea ajutorului lui Dumnezeu de către tine 
a plăcut Lui şi El ţi-a dat acest ajutor cu adevărat. Căci nu o poţi şti aceasta 
sigur. De crezi că o ştii, te încrezi în tine şi nu continui a-L ruga şi mai fier¬ 
binte pentru ajutorul Lui. 

376 Pînă ce te mustră conştiinţa pentru ceva contrar firii în tine, ea te 
şi judecă. Eşti sub judecata ei, nu eşti încă liber, sau nesupus osîndei. Dar 
n-avem voie să ne simţim liberi de putinţa osîndirii, înainte de judecata 
din urmă a lui Dumnezeu. Numai atunci ni se va da libertatea adevărată, 
pentru că vom trăi deplin iubirea lui Dumnezeu. Dar s-ar putea ca cineva să 
trăiască anticipat această libertate, care e o adevărată odihnă. Numai sfinţii 
sînt de pe acum în jurul Lui, ca unii ce nu se simt osîndiţi de nimic. 

2. De vezi că rodul cel bun s-a întărit şi nu-1 mai 
înăbuşe neghinele vrăjmaşului, chiar dacă cei ce te 
războiesc nu s-au depărtat, încrezători în răutatea lor 
înseamnă că nu mai ai de luptat cu simţurile tale. Şi 
dacă nourul umbreşte cortul tău şi soarele te arde în 
timpul zilelor şi lumina nu-ţi lipseşte nici noaptea, dacă 
deci a aflat în tine toată pregătirea cortului ca să stea 
şi să-l păzească, după voia lui Dumnezeu, înseamnă că 
s-a ajuns în tine la biruinţa pentru Dumnezeu şi deci 
El umbreşte cortul. Căci este al Lui şi El merge înaintea 
lui şi-i pregăteşte mai dinainte odihna. 377 Şi dacă nu se 
opreşte El mai întîi, în locul în care voieşte, cortul nu 
se poate odihni, precum zice Scriptura. Deci e primejdie 
mare pentru om pînă se cunoaşte pe sine şi află exact 
că nu este în el nimic de la cei ce învaţă pe monah cu 
hotărîre să se depărteze de la cele contrare firii. Deci 
avem nevoie de frica bunătăţii lor, ca să stăpînească 
asupra noastră spre a ne trezi neîncetat aducerea aminte 
ca împreună cu ea să domnească peste inimile noastre 
în fiecare oră sfînta lor smerenie, prin mila lui Dumne¬ 
zeu. 378 Aceasta, pentru ca să nu fim nepăsători faţă de 
cei ce le pregătesc pe ele şi le păzesc ca să rămînă în 
minte pînă la sfîrşit, ca omul să-şi vadă păcatele sale 
în chip neîncetat şi să nu-şi creadă lui-şi, întrucît este 
într-o robie vicleană. 

3. Deci a judeca cineva pe aproapele şi a-1 nesocoti 
şi a-1 dispreţui în inima sa şi a-1 bîrfi cînd vine vremea, 
şi a-1 certa cu mînie şi a-1 vorbi de rău către altul, îl 


377 Persoana umană este în cortul lui Dumnezeu. Dumnezeu merge 
ca un nour înaintea lui, ca să-i pregătească locul de odihnă spre care-1 atrage. 
Dar omul are şi în el pe Dumnezeu, ziua asemenea soarelui, noaptea asemenea 
lunei. II luminează neîncetat. El trebuie să înainteze atras de voia lui Dum¬ 
nezeu tot mai mult spre ţara făgăduinţei, spre împărăţia cerurilor. Aceasta 
se potriveşte însă şi pentru Biserică. 

378 Frica o produce şi o susţine în noi bunătatea dumnezeiască din 
mila faţă de noi. Ea ne trezeşte aducerea aminte de păcateletrecute şi, o dată 
cu aceasta, smerenia, care pune stăpînire pe inima noastră. 

face pe cel ce face aceasta străin de mila de care se fac 
părtaşi sfinţii, o dată cu virtuţile cele vrednice de cinste. 
Căci acestea desfiinţează ostenelile pe care le face omul 
şi pierde roadele cele bune ale lor. De zice cineva: 
„Plîng păcatele mele", şi săvîrşeşte ceva din ele, este 
fără minte. De zice cineva: „Plîng păcatele mele" şi 
are ceva din ele, se amăgeşte pe sine. Cel ce caută liniş¬ 
tea (isichia) şi nu se îngrijeşte să taie în ea patimile, este 
orb în sfînta zidire a virtuţilor. Cel ce lasă păcatele sale 
şi se îngrijeşte să îndrepteze pe altul, se leneveşte în 
cererea cea din toată inima şi este lipsit de rugăciunea 
către Dumnezeu întru cunoştinţă. Aceasta este bărbăţia 
omului: să lupte cu păcatele lui de mai înainte, de care 
se roagă să fie iertat, cerînd să nu mai fie cîştigat iarăşi, 
de ele fie în inima, fie în faptele sale, fie în simţuri. 
Dacă nu domneşte amintirea păcatelor neîncetat în 
inima lui, 379 şi aceasta nu-1 întoarce de la toate cele din 
lume, ca să nu-1 stăpînească, nu se poate înfrîna de la 
păcatele lui şi nu se simte sătul de ele şi nu se poate 
reţine să nu judece făptura lui Dumnezeu. Fericit este 
cel ce s-a învrednicit de acestea cu adevărat şi nu în 
chip făţarnic şi cu multă răutate. Dar fapta celor ce 
plîng cu adevărat cu mintea şi cu simţurile lor prin aceste 
fapte văzute, este să nu judece pe aproapele. Căci dacă 
nu-ţi ajung păcatele tale, ele te fac străin de aproapele. 380 
Şi a răspunde cu rău, înseamnă a fi departe de plîns. 381 
A lăsa întipărit ceva din ale lumii (a te lăsa stăpînit 
de închipuirea cu privire la ceva din ale lumii) pentru 


379 E o amintire a păcatelor cu părerea de rău şi durerea de-a le fi 
făcut, nu cu plăcerea de-a le repeta. 

380 Cînd nu te-ai săturat de păcatele ce le-ai săvîrşit, ci săvîrşeşti altele, 
acestea te înstrăinează de aproapele. 

381 A răspunde răului de la altul cu rău, înseamnă a fi departe de păre¬ 
rea de rău şi de plînsul pentru a-1 fi făcut. 

slava deşartă, este a fi departe de ea cu mintea. 382 Cel 
ce se întristează spunînd: „Nu ţi-am cerut părerea des¬ 
pre aceste gînduri", este departe de el de a nu-şi face 
voia sa cu privire la el. Spunînd tu despre cineva că 
bun, sau nu, este o ruşine pentru acela, arătînd că 
judecîndu-1 eşti mai rău ca acela. 383 A voi să cunoşti 
un lucru care nu este al tău este o ruşine şi o lipsă de 
învăţătură şi o robie rea, care nu-ţi îngăduie să cunoşti 
păcatul tău. 

4. De te osîndeşte cineva şi suferi, nu este în tine 
plînsul adevărat. 384 De se întîmplă cu tine o faptă de 
dare şi luare şi te vor lipsi unii de ceva şi te vei supăra, 
nu este în aceasta frica lui Dumnezeu. De vor spune 
vreunii vreun cuvînt împotriva ta şi te tulburi, nu este 
acea frică nici în aceasta. 385 De te laudă cineva şi pri¬ 
meşti, nu este ea nici în aceasta. De te înjură vreunii 
şi te doare, nu este nici aci. De alergi la cei slăviţi ai 
lumii, dorind prietenia lor, nu este nici aci. De vor vorbi 
vreunii cu tine şi vei voi să le opui cuvîntul tău, nu este 
nici aci. De vor trece cu vederea cuvintele tale, si te va durea ,nu 
este nici aci. Căci toate acestea arată pe omul 
vechiu, că trăieşte şi stăpîneşte, că nu sînt aci cele ce-1 
războiesc pe el, nici plînsul adevărat al celui în care 
lucrează Dumnezeu. Dar trebuie să lucreze ochii minţii 
ca să se cunoască cineva pe sine că este duşman al lui 

382 A te face robul a ceva din lume, producindu-ţi închipuiri impor¬ 
tante despre ceea ce te leagă de ea, înseamnă a nu înţelege lumea cu mintea 
în sensul ei de operă supusă lui Dumnezeu, sau despre ceea ce este ea cu ade¬ 
vărat în mizeriile ei care sfîrşesc cu moartea fiecărui om. Este a nu vedea că 
ea nu poate fi singura realitate. închipuirea despre ceva important din lume 
este orice judecată greşită ce o face cineva despre ceva din lume, sau despre 
oameni. Aceasta e o amăgire, care te duce la greşeli, pentru că nu eşti în stare 
să cunoşti exact cele din lume şi eşti lipsit de smerenie. 

383 Cînd spun de altul că e rău, că este mai rău ca tine, judecîndu-1, 
te faci pe tine mai rău ca el. 

384 Plînsul adevărat este cel pentru păcatul tău, pentru insuficienţa 
ta. Dar de plîngi pentru că te simţi ofensat, nu suferi cu adevărat de slăbi¬ 
ciunea ta, de păcatul tău. Şi acest plîns nu te îndreptează. 

385 Nu este nici în aceasta frica lui Dumnezeu şi în nici una din cele 
următoare. Pentru că în toate este o simţire egoistă. 

Dumnezeu prin voia proprie. Dacă vei fi păzitor al 
poruncilor lui Dumnezeu şi vei face lucrul tău întru 
cunoştinţă pentru Dumnezeu şi vei fi încredinţat că nu 
poţi plăcea lui Dumnezeu, potrivit slavei Lui, şi dacă 
vei pune înaintea ochilor tăi păcatele tale, şi te vei 
vedea opunîndu-te celui rău, care vrea să te dărîme pen¬ 
tru că socoteşti să te îndreptăţeşti şi să-ţi păzeşti zidi¬ 
rea pe care ţi-a zidit-o plînsul, - atunci vei cunoaşte 
că te-ai cunoscut pe tine însuţi şi unde locuieşti şi nu 
te vei mai încrede în inima ta, pentru că ai dobîndit 
biruinţa. 386 

9 

De fapt, dacă nu răspunde omul in faţa judecăţii 
şi nu aude hotărîrea şi nu cunoaşte care este locul lui, 
nu se poate convinge că prin frică place lui Dumnezeu. 387 
Căci întristarea după Dumnezeu, care mănîncă inima, 
poate cîştiga simţurile; şi împotrivirea (la cele rele) cu 
trezvie, păzeşte sănătoase simţurile minţii. 388 Căci omul 
nu este în stare, nici nu se poate încrede în el însuşi 
(să se ferească de rău). El trebuie să se afle neîncetat în 
osteneală pînă ce este în trup. Fericiţi cei ce nu se încred 
în lucrul lor, ca unul ce ar place Domnului şi se ruşinează 
să răspundă lui Dumnezeu odată ce nu se încred în 
lucrul lor, împlinit după voia lor, cunoscînd slăbiciunea 
lor şi mulţumindu-se cu tristeţea lor şi să se plîngă pe 

386 Dacă-ţi stau înaintea ochilor păcatele, ele te vor face să te împo¬ 
triveşti celui ce vrea să te omoare sufleteşte, pentru că vrei să-ţi păzeşti făp¬ 
tura pe care ţi-a zidit-o Făcătorul. In acest caz vei cunoaşte că te-ai cunoscut 
cu adevărat ca făptură smerită şi nu te vei mai încrede cu mîndrie în tine 
însuţi, socotind că ai biruit asupra păcatelor. Biruinţa reală asupra acestora 
e unită cu smerenia, care nu afirmă că a obţinut-o. 

387 Prin frica de Dumnezeu se place lui Dumnezeu. Căci ea îl face pe 
om să ocolească păcatele. Ea e începutul şi însoţitoarea virtuţilor. 

388 întristarea pentru păcate face mintea să cîştige simţurile trupeşti 
şi le stăpîneşte, dar ea păzeşte şi simţurile spirituale ale minţii, prin care 
aceasta intuieşte înţelesurile lucrurilor. 

ei şi să nu poarte grija de făptura lui Dumnezeu, pe 
care o va judeca El. 38 

5. Căci biruinţa celui ce lucrează constă în a se 
preda pe sine întreg lui Dumnezeu. Şi cînd se va desă- 
vîrşi după voia Lui, înseamnă că s-a înscris în cartea 
celor vii, şi atunci vor mărturisi despre el cei din cer, 
fiindcă a trecut peste stăpînitorii de-a stînga. Atunci 
pomenirea lui este cu cei din cer. Pînă ce este însă încă 
războiu, omul se află sub frică şi cutremur, fie că a 
învins astăzi, fie că a fost învins, sau va învinge, sau 
va fi învins mîine. Căci lupta înconjoară şi strînge ini¬ 
ma. Numai lipsa de patimi nu este războită, căci a pri¬ 
mit cununa şi nu mai e îngrijată de cele trei că sînt 
împărţite cînd ajung să se împace între ele prin Dum¬ 
nezeu iar acestea trei sînt, după Apostol, sufletul, trupul 
şi duhul (I Tes. 5, 23). Căci spune undeva, într-o Epis¬ 
tolă, că atunci cînd cele trei se vor face una prin lucra¬ 
rea Duhului Sfînt, nu mai pot fi despărţite. „Căci dacă 
Hristos a murit şi a înviat şi nu mai moare, moartea 
nu-L mai stăpîneşte pe El" (Rom. 6, 9). Iar moartea 
Lui s-a făcut mîntuirea noastră. 390 Căci prin moartea 
Lui de o singură dată, a omorît păcatul şi învierea Lui 
s-a făcut viaţa tuturor celor ce au crezut în puterea Lui, 
căci a vindecat pe ai săi de patimi spre a fi vii în Dum¬ 
nezeu şi a da rodul dreptăţii. 390 Nu te socoti pe tine deci 
că ai murit, cît timp eşti sub sila vrăjmaşilor tăi, fie 


389 Mereu trebuie să fie omul nemulţumit de faptele lui şi să nu aştepte 

cu încredere judecata lui Dumnezeu, nici să nu cugete că de el va depinde 
mîntuirea altora. Soarta veşnică a fiecăruia trebuie văzută dependentă de 
Dumnezeu. Omul trebuie să fie stăpînit mereu de tristeţe pentru starea în 
care se află el şi să plîngă pentru nemulţumirea cu ea. 

390 La învierea de obşte a încetat războiul împotriva omului, deci şi 
împărţirea lui în suflet, trup şi duh, pentru că nu mai e stăpînit de patimi. 
Moartea şi învierea lui Hristos a făcut ca cele trei să fie una în El şi apoi va 
face să fie una şi în noi, căci duhul nostru întărit de Duhul Sfînt al lui Hristos 
se va înstăpîni peste trup şi peste suflet şi toate vor fi una. Deci omul nu va 
mai fi îngrijorat de cele trei împărţite şi prin aceasta neajunse la deplina 
covîrşire de Duhul Sfînt. Cei de pe pămînt luptă pentru cele trei, incă nede- 


186 



în stare trează, fie în somn. Căci cît timp se află încă 
bietul om în stadion, nu are îndrăzneală, şi privind de 
la distanţă, nu se încrede in faptele lui. Iar cel fără de 
minte, căzînd în fiecare zi, socoteşte că biruieşte, fără 
să poarte o luptă în stadion. 3 ’ 1 De aceea a spus Domnul 
nostru ucenicilor Săi, trimiţîndu-i spre propovăduire: 
„Nu salutaţi pe cineva pe cale, salutaţi pe cei din casă. 
Şi dacă este acolo un fiu al păcii, rămîneţi la el şi pacea 
voastră se va odihni acolo" (Le. 10, 4—5). Şi iarăşi, 
Elisei a spus lui Ghiezi, trimiţîndu-1: „De vei afla un om, 
să nu-1 binecuvîntezi, nici tu să nu fi binecuvîntat de 
cineva" (IV Imp. 4, 29). Căci ştia că nu fusese readus 
la viaţă pruncul, nici nu avea puterea să-l învie. Dar 
cînd a intrat omul lui Dumnezeu şi a văzut pruncul ză- 
cînd pe pat, a închis pe prunc şi a tras după sine uşa 
şi a dat lupta prin fapte cu fiecare simţ al lui, culcîn- 
du-se peste prunc pe pat şi venind peste el şi umblînd 
cu el de şapte ori. Şi cînd s-au încălzit simţurile prun¬ 
cului, după voia Duhului lui Dumnezeu, s-au deschis 
ochii lui. 

6. Deci ce avem de spus noi, nevrednicii, care iubim 
slava lumii acesteia mai mult decît iubim pe Dumne¬ 
zeu ; cei ce nu ştim cum să luptăm; cei ce nu ne străduim 
să ajungem la odihnă, necunoscînd îndelunga răbdare 
a lui Dumnezeu, care lasă neghinele împreună cu rodul 
cel bun pînă la deplinătate şi nu trimite să adune ne- 


săvîrşite şi de aceea nedeplin unite, şi luptă şi pentru cei morţi cu trupul, ca 
sufletul lor să fie miluit de Dumnezeu şi prin Duhul Sfînt să-l unească cu 
trupul la înviere. Hristos a murit şi a înviat deci şi pentru a reface unitatea 
omului, pe care păcatul l-a împărţit. Căci a omorît în Sine păcatul nostru ca 
pricină a împărţirii omului. Toată spiritualitatea Avei Isaia este consecinţa 
hristologiei. Dar dacă pînă aci a vorbit aproape numai de moartea lui Hristos, 
ca moarte a patimilor omeneşti, acum vorbeşte şi de învierea Lui, ca cea care 
reface unitatea omului prin eliberarea lui de patimi. Ni se dau aci elemente 
noi în hristologie, ca o aprofundare în bogăţia ei. 

391 Lupta se va termina la judecata din urmă. Pînă atunci, dar mai 
ales în cursul vieţii pămînteşti, unii se luptă în stadion, înaintînd în virtuţi. 
Alţii, din mîndrie, păcătuiesc chiar prin faptele de care se socotesc vrednici 
de laudă. Aceştia nu luptă în stadion pentru a înainta spre ţinta desăvîrşirii. 

ghinele, dacă nici Ghiezi deşi şi-a făcut drumul său, 
încă n-a ajuns să învie pe prunc, fiindcă a iubit slava 
oamenilor mai mult decît slava lui Dumnezeu. Fericiţi 
sînt ochii care se ruşinează întru cunoştinţă să privească 
spre Dumnezeu şi se îngrijesc să-şi vindece ranele lor 
întru cunoştinţă şi-şi cunosc păcatele lor şi se roagă 
pentru iertarea lor. 592 Dar vai celor ce-şi pierd rodul 
lor, socotind că sânt fără de păcat şi calcă peste con¬ 
ştiinţa lor, nevrînd să fie străpunşi de ea, nici să ştie că 
nu este mic ceea ce este foarte mic. Precum ştim că plu¬ 
garul care, semănînd toată sămînţa, dacă aceasta nu se 
coace, o are degeaba şi se osteneşte în zadar, aşa şi 
omul, „de vede toate tainele şi are toată cunoştinţa" 
(I Cor. 13, 2), şi săvîrşeşte multe fapte şi vindecări, 
suferă de rele diferite, şi e lipsit de haina lui, ba se află 
şi în frică, neîncrezîndu-se în conştiinţa lui, fiindcă are 
încă vrăjmaşi şi uneltitori care îl vînează, pînă ce nu 
aude cuvîntul că: „dragostea niciodată nu cade, ci 
toate le crede si le nădăjduieşte si le rabdă" (Ibidem, 
8, 7) 393 

7. O, cîtă osteneală înseamnă calea lui Dumnezeu! 
Căci a spus: „Strimtă este poarta şi plină de necazuri 
calea ce duce la viaţă; şi puţini sînt cei ce o află pe ea" 
(Mt. 7, 14). Şi noi, cei nelucrători şi iubitori de patimi, 
zicem că o avem ca odihnă, fiindcă nu putem purta 
jugul, de care a spus: „Luaţi jugul Meu peste voi şi 
învăţaţi de la Mine, că sînt blînd si smerit cu inima şi 


392Accentuează mereu cunoştinţa. Cei ce înaintează în cele bune se 
ruşinează înaintea lui Dumnezeu de păcate, pentru că le cunosc că sînt păcate, 
pentru că se îngrijesc să le vindece prin cunoştinţa combaterii lor. Cunoştinţa 
păcatelor e unită cu cunoştinţa lui Dumnezeu împotriva căruia se săvîrşesc. 
Cine nu cunoaşte pe Dumnezeu nu cunoaşte nici anumite fapte ale sale ca 
păcate. De cunoaşterea lui Dumnezeu ca existenţă personală, care vrea binele 
ca viaţă în armonie a tuturor şi a cărui voie neîmplinind-o oamenii ies din 
armonia care-i fericeşte pe ei, depinde orice cunoaştere a tuturor, sau sensul 
lor. 

393. Numai cînd ajunge cineva să trăiască faptul că dragostea nici¬ 
odată nu cade etc., a ajuns cu adevărat deasupra păcatelor. 

veţi afla odihnă sufletelor voastre. Căci jugul Meu este 
bun şi sarcina Mea uşoară" (Mt. 11, 29-—30). Şi care 
este înţeleptul, după Dumnezeu, care nu se luptă cu 
toată puterea lui să sufere pătimirea celor rele cu toată 
osteneala şi graba, în linişte (în isichie) şi pază şi cu 
toată grija, şi nu se va afla totuşi pe sine nevrednic să 
rostească cu gura lui numele lui Dumnezeu? 394 Dar 
Stăpînul şi Domnul Iisus a venit la noi pentru patimile 
lucrătoare în noi. A venit ca să le omoare în noi, cei ce 
nu umblăm după trup, ci după duh, arătîndu-ne toată 
Voia Tatălui. Căci învăţîndu-i pe ucenicii Săi, le-a spus: 
„Cînd veţi împlini toate cele poruncite, spuneţi că robi 
netrebnici sîntem; căci cele ce eram datori să le facem, 
le-am făcut" (Le. 17,10). Acestea le-a spus celor ce şi-au 
dat osteneala lor şi au păzit-o pe ea, pentru că au cunos¬ 
cut pe cei ce caută să-i sărăcească de osteneala lor şi 
să o fure. De orice purtător de venin pe care îl vede ci¬ 
neva, fuge acesta cu frică, fie acela şarpe, fie viperă, fie 
scorpie, fie alt purtător de veninul morţii. Dar sufletul 
neruşinat şi netrebnic rămîne în toate cele ce el omoară 
şi nu fuge, nici nu se desparte de ele, ci se îndulceşte de 
ele şi se încrede cu inima în ele. De aceea îşi cheltuieşte 
vremea, rămînînd sterp. 

CUVÎNTUL XXIV 

Despre nepătimire (lipsa de patimi) 

Pe calea virtuţilor sînt şi căderi, este şi vrăjmăşie, 
este şi prefacere, este şi schimbare, sînt măsuri, este 
micşorare, este descurajare, este bucurie, este durere a 


394 Chiar de rostirea numelui lui Dumnezeu se simte nevrednic cel ce 
luptă împotriva păcatelor sale. Dar uneşte în rostirea lui sentimentul de 
nevrednicie cu cel de trebuinţă a rostirii lui. Nu pot, Doamne, să nu te chem, 
dar mă simt totodată nevrednic să Te chem. Te chem, simţind că chiar în 
chemarea Ta pun ceva din încrederea mîndră ca chemarea Ta de către mine, 
Te va face să mă asculţi. Dar faptul că Domnul Iisus a venit la noi pentru a 
ne ajuta să scăpăm de patimile noastre, ne dă totuşi curajul să-L chemăm. 
Mă întreb: oare sînt vrednic să rostesc numele lui Dumnezeu? 

inimii, este tristeţe, este odihnă a inimii, este propăşire, 
este silă. Este o călătorie pînă nu se ajunge la oprire. 
Iar nepătimirea este departe de toate acestea şi nu are 
nevoie de ceva. Căci este în Dumnezeu şi Dumnezeu 
în ea. 395 Nu are duşmănie, nu mai are cădere, nu ne¬ 
credinţă, nu osteneală a păzirii (a ceea ce ai), nu teama 
de patimă (frica vreunei patimi), nu pofta vreunui 
lucru în vreo privinţă, nu neplăcerea pentru vreo duş¬ 
mănie. Mari sînt slavele ei şi nenumărate. Teama de 
vreo patimă este departe de nepătimire şi pînă ce se 
urcă în cineva vreo învinovăţire, este departe de nepă¬ 
timire. Ea este trupul pe care l-a luat Domnul Iisus şi 
ea este iubirea, despre care i-a învăţat pe ucenici cu 
bucurie. De aceea mulţi oameni necercaţi au crezut că 
au ajuns la ea, aflîndu-se încă patimile în sufletul lor 
şi trupul lor nefiind încă deplin curăţit. De aceea s-au 
abătut de la cuvîntul datorat. „Iertaţi-mă pentru Dum¬ 
nezeu". 


CUVÎNTUL XXV 
Către Ava Petru, ucenicul lui 

1. Mi-ai scris că voiesc să dau pocăinţă lui Dumnezeu 
pentru păcatele mele, dacă Dumnezeu mă eliberează 
de grija amară a lumii pe care o am. Bine ai spus că 
voiesc aceasta, dacă sînt eliberat de lucrul veacului 
acesta. Fiindcă nu poate mintea să se îngrijească de 
amîndouă. A spus-o aceasta şi Domnul, zicînd: „Nu 
puteţi sluji şi lui Dumnezeu, şi mamonei" (Mt. 6, 25). 
Căci mamon este semnul a toată lucrarea lumii aces¬ 
teia. Şi de nu o părăseşte omul pe aceasta, nu poate 

395 Este o remarcabilă definiţie a nepătimirii. Ea este în Dumnezeu şi 
Dumnezeu este în ea. Deci are totul. Nu e lipsită de nimic. In patimi doreşti, 
cu pasiune ceva, eşti supus lor. N-ai linişte. Nu eşti liber. In nepătimire e 
libertate. Ea este iubirea desăvîrşită. Căci iubirea are în ea toată libertatea. 
Dumnezeu este fără nici o patimă, căci nu e supus la nimic şi nu e mărginit. 

sluji lui Dumnezeu. Iar slujirea lui Dumnezeu ce este, 
dacă a nu avea ceva străin în mintea noastră cînd II 
binecuvîntăm pe El, nici vreo plăcere cînd ne rugăm 
Lui, nici vreo răutate cînd îi cîntăm Lui, nici vreo ură 
cînd ne închinăm Lui, nici pisma rea care ne tulbură 
cînd ne preocupăm de El, nici plăcere urîtă în mădula¬ 
rele noastre cînd ne aducem aminte de El? Căci toate 
acestea sînt ziduri întunecate care înconjoară nenoro¬ 
citul suflet, de nu se poate ruga în chip curat lui Dum¬ 
nezeu, avîndu-le acestea în el. Căci îl împiedică în văz¬ 
duh şi nu-1 lasă să se întîlnească cu Dumnezeu şi să 
binecuvînteze în ascuns şi să se roage Lui cu dulceaţa 
iubirii în bucuria inimii şi cu voirea sfîntă, ca să fie 
luminat de El. De aceea mintea se întunecă totdeauna 
şi nu poate înainta spre Dumnezeu, cînd nu se îngri¬ 
jeşte să le taie pe acestea întru cunoştinţă. 396 Dar nu 
se poate îngriji să le taie pe acestea, dacă nu se face 
fără grijă de cele ale veacului acesta. Căci sînt două 
puteri care înrîuresc sufletul: una din afară, care se 
îngrijeşte de veacul acesta, şi pentru odihna trupului 
şi alta dinlăuntru, cea a patimilor care împiedică vir¬ 
tuţile. Dar nu vede sufletul pe cea dinlăuntru, a patimi¬ 
lor, de nu se eliberează de cea din afară. De aceea a 
spus Domnul că „tot cel ce nu s-a lepădat de orice voie 
a lui, nu se poate face ucenicul Meu" (Le. 14, 26). Şi 
puterea din afară este din voinţă, iar cea dinlăuntru 


396Cel ce se gîndeşte la cele ale inimi cînd se roagă lui Dumnezeu nu 
se poate ridica cu sufletul dincolo de văzduhul ce înconjoară lumea, dincolo 
de văzduhul în care duhurile rele, aflătoare mai presus de cele materiale, dar 
nu în înălţimea curată a lui Dumnezeu. Gîndurile lumii pe care le pun într-o 
evidenţă accentuată acele duhuri, în jurul sufletului, îl înconjoară pe acesta 
ca un zid de întuneric, prin care nu poate trece uşor, ca să se întîlnească cu 
Dumnezeu, deci El să-l umple de lumina Lui. Duhurile rele sînt mai aproape 
de noi cînd avem în noi unele ispite ale lor. In acest sens se află ca într-un fel 
de văzduh între noi şi Dumnezeu. Ele sînt ca un zid întunecat în jurul sufle¬ 
tului, punînd la îndoială sensul adevărat al existenţei, pe care îl avem prin 
lumina deplină ce ne vine de la Dumnezeu. 

este din fapte. 397 Ştiind deci Stăpînul nostru că voinţa 
este cea care domneşte peste amîndouă, a poruncit să 
o tăiem pe ea. Căci mintea e omorîtă cînd sufletul se 
îngrijeşte de cele din afară şi patimile dinlăuntru îşi 
săvîrşesc faptele lor fără să le despartă. Deci dacă sufle¬ 
tul ascultă cuvîntul lui Iisus, taie toate voile lui, urăşte 
toată lucrarea lumii acesteia. Şi atunci învie mintea şi, 
stă tare pînă ce le aruncă toate din casa ei, privind neîn¬ 
cetat la suflet şi păzindu-1 să nu se întoarcă la cele 
dinapoi şi la cei ce l-au nedreptăţit (l-au făcut nedrept). 

2. Căci sufletul este asemenea unei femei tinere, 
căsătorită cu bărbat, care cînd pleacă bărbatul într-o 
călătorie, pierde teama şi ruşinea, nemaiîngrij indu-se 
cu sîrguinţă de cele din casa ei. Dar cînd vine bărbatul 
ei în casa lui, îndată se îngrijeşte de toate după voia 
bărbatului şi el venind în casă, de asemenea se îngri¬ 
jeşte de toate cele de care are trebuinţă. Aşa este mintea. 
Cînd se trezeşte, îngrijeşte de suflet şi îl păzeşte neînce- 

/\ w • • . . . 708 

tat pina ce acesta naşte cu mintea şi creşte copiii 
Şi amîndouă se fac o inimă. Căci sufletul se supune min¬ 
ţii, precum s-a scris de către Apostol, că: „bărbatul 
este cap femeii" (I Cor. 1, 3). Şi iarăşi: „Bărbatul nu 
trebuie să-şi acopere capul, fiind chip şi slavă a lui Dum¬ 
nezeu. Iar femeia este slava bărbatului. Căci nu bărbatul 
este din femeie, ci femeia din bărbat. De fapt nu s-a 
zidit bărbatul pentru femeie, ci femeia pentru bărbat. 
De aceea trebuie ca femeia să aibă stăpînire peste ea, 
pentru îngeri. Dar nici femeia nu e fără bărbat, nici 
bărbatul fără femeie în Domnul. Căci precum femeia 
este din bărbat, aşa şi bărbatul este prin femeie „Iar 

397 Cele două puteri se întăresc una pe alta. Puterea din afară vine din 
voinţă, iar cea dinlăuntru din faptele din afară. De aceea tăindu-ne propria 
voinţă, le tăiem pe amîndouă. 

398 In greceşte mintea este de genul masculin, iar sufletul de genul 
feminin. Mintea este bărbatul, sufletul, femeia lui. 

toate sînt de la Dumnezeu" (Ibid. 7,12). Cuvîntul acesta 
nu are pentru cei învredniciţi să fie în Domnul, numai 
un chip. Aceştia se roagă în Domnul întru curăţie; ei 
sînt cei ce binecuvîntează pe Dumnezeu cu inima sfîntă. 
Aceştia sînt cei luminaţi din Dumnezeu; aceştia sînt 
adevăraţii închinători, pe care Dumnezeu îi caută; 
aceştia sînt cei despre care a zis: „Voi locui şi voi umbla 
în ei" (II Cor. 6, 16). Aceasta este ceea ce s-a spus: „De 
se vor învoi doi dintre voi despre toate, cîte le vor cere 
în numele Meu, se va face lor" (Mt. 18, 19). Voieşte deci 
ca ai Săi să fie curaţi de cele materiale văzute şi de cele 
ascunse în suflet şi de toate, cîte le-a desfiinţat în trupul 
Său prin întruparea Lui, precum a zis: „Rămîneţi întru 
Mine şi Eu întru voi" (Io. 15 , 4) 399 Ai văzut, frate, că 
întîi voieşte ca noi să rămînem întru El prin fapte şi 
El rămîne întru noi prin curăţia Lui după puterea noas¬ 
tră? 

3. Dar va spune cineva: „Am rămas întru El prin 
Botez, dar prin vieţuire nu o pot face aceasta." Ascultă 
iubitule! Fără îndoială, cel ce primeşte Botezul, îl pri¬ 
meşte spre desfiinţarea păcatului, precum a zis Aposto¬ 
lul: „Ne-am îngropat cu El prin botez, spre moarte 
ca să se desfiinţeze trupul păcatului, ca să nu mai slu¬ 
jim păcatului" (Rom. 6, 4—6). Căci e cu neputinţă să 
rămînă Hristos cu păcatul în acelaşi loc. „Deci de s-a 
sălăşluit în tine Hristos, trupul a murit păcatului, iar 
duhul e viu pentru dreptate", precum a zis Apostolul 
(Rom. 8, 10). „Căci femeia măritată e legată de bărbat 
pînă ce el trăieşte. Iar de moare bărbatul, este dezlegată 
de legea bărbatului. Deci trăindu-i bărbatul, se va numi 


399 Relaţia între bărbat şi femeie, în timpul cît bărbatul lipseşte de 
acasă şi cînd vine acasă, e un chip pentru relaţia între minte şi suflet. In cei 
ce se roagă lui Dumnezeu în chip curat şi fac voia Lui, mintea şi sufletul devin 
o unitate armonioasă. Precum se armonizează bărbatul cu femeia, aşa se 
uneşte şi mintea cu sufletul în inimă sau în duh, care face şi trupul să fie curat; 
şi precum bărbatul şi femeia se armonizează în Hristos, aşa se uneşte şi mintea 
cu sufletul în inimă cînd văd pe Hristos în ea. 

adulteră de va fi a altui bărbat. Dar dacă moare băr¬ 
batul, este liberă faţă de lege, ca să nu fie adulteră, fă- 
cîndu-se a altui bărbat" (Rom. 7, 2—3). Deci cel ce 
voieşte să cunoască de s-a sălăşluit Hristos în el, va 
cunoaşte din gîndurile lui. Căci cită vreme păcatul con¬ 
vinge inima lui, Dumnezeu nu s-a sălăşluit încă în el 
nici Duhul Lui n-a aflat odihnă în el. 400 Deci trebuie ca 
Dumnezeu să se sălăşluiască în om, ca omul să săvîr- 
şească faptele în Dumnezeu, ca sufletul să se elibereze 
de păcat, cum a spus Apostolul, că: „Cel ce se lipeşte 
de desfrînată este un singur trup cu ea, iar cel ce se li¬ 
peşte de Domnul, este un singur duh cu El" (I Cor. 
6, 16—17). Căci toată starea contrară firii se numeşte 
desfrînată. 401 Dar de se eliberează sufletul şi trece peste 
cele ce caută să-l împiedice în văzduh, rămîne în Dum¬ 
nezeu şi primeşte Duhul Lui, după spusa: „Cel ce se 
lipeşte cu Domnul, este un duh cu El". Şi Hristos învaţă 
sufletul cum să se roage, ca pe unul ce I se închină Lui 
neîncetat şi este lipsit de El, iar El rămîne în suflet 
dăruindu-i neîncetat odihnă şi descoperindu-i cinstirile 
şi darurile Lui negrăite. Căci sufletul se naşte din nou 
de la El prin Botez şi prin insuflarea Duhului Său. 
Fiindcă precum s-a scris: „Cel ce s-a născut din Dum¬ 
nezeu nu păcătuieşte, nici nu se atinge de el cel viclean" 
(I Io. 5, 18), căci,s-a născut din Dumnezeu, precum s-a 
scris în Evanghelie: „De nu vă veţi întoarce şi nu veţi 
fi ca copiii, nu puteţi intra în împărăţia cerurilor" (Mt. 
18, 3); şi iarăşi: „Faceţi-vă ca pruncii de curînd născuţi, 


400Iarăşi dă relaţia dintre bărbat şi femeie ca chip al relaţiei dintre 
Hristos şi inima omului. Cît timp inima se simte atrasă de gînduri păcătoase, 
Hristos nu este în om, ca în femeia lui. Şi cît timp Hristos nu e în om, nici 
duhul omului nu e odihnit. Păcatul îl ţine în agitaţie, iar Hristos îi aduce 
odihnă, precum îi aduce femeii prezenţa bărbatului. 

401 E contrar firii omului să nu fie cu Dumnezeu, mai precis cu Hristos. 
Ea trăieşte în acel caz nu cu bărbatul ei firesc, ci cu Satana, care e vrăjmaş al 
lui Dumnezeu. Trăieşte contrar stării care o face pentru veci fericită, arătîn- 
du-i sensul adevărat al vieţii. 

dorind laptele cel duhovnicesc şi neviclean, ca să creş¬ 
teţi prin el" (I Petru, 2, 2). 

4. Dar care este lucrul copilului? Copilul, de este 
lovit, plînge, iar cu cei ce se bucură cu el, se bucură. 
De este ocărit, nu se mînie şi de e lăudat, nu se mîndreşte. 
De-1 cinstesc pe altul mai mult ca pe el, nu pismuieşte. 
De sînt luate lucrurile lui, nu se tulbură. De-i iau ceva 
din moştenire, nu ştie. Nu se duce la judecată cu cineva. 
Nu urăşte pe vreun om. De este sărac, nu se întristează. 
De este bogat, nu se trufeşte. De vede femeie, nu o pof¬ 
teşte. Plăcerea şi grija nu-1 stăpînesc. Pe nimenea nu 
judecă, pe nimenea nu stăpîneşte, pe nimeni nu bîrfeşte, 
nu rîvneşte ceea ce nu cunoaşte, nu rîde de chipul aproa¬ 
pelui, nu duşmăneşte pe cineva, nu se preface, nu caută 
slava lumii acesteia, nu caută să adune bogăţie, nu e 
iubitor de arginţi, nu se face îndrăzneţ, nu se ceartă, nu 
învaţă cu patimă, nu se îngrijeşte de cineva. De-1 dez¬ 
bracă, nu se întristează, nu ţine la voia sa, şi nu-i este 
frică de foame, nici de cei vicleni, nu se teme de fiară, 
nici de războiu. De se porneşte vreo prigoană, nu se tul¬ 
bură. Aşa este cel, despre care a spus Stăpînul nostru 
Iisus: „De nu vă veţi întoarce şi nu veţi fi ca pruncii 
aceştia, nu veţi intra în împărăţia lui Dumnezeu" 

(Mt. 18, 4). 

5. Dar cînd creşte puţin copilul şi răutatea începe 
să locuiască în el, Apostolul îl osîndeşte, zicînd: „Ca să 
nu mai fim copii purtaţi de jucăria valurilor şi purtaţi 
de orice vînt al învăţăturii prin înşelăciunea oamenilor, 

prin vicleşugul lor spre uneltirea rătăcirii. Ci ţinînd 
adevărul, să sporim în iubirea faţă de El în toate" (Ef. 
4, 14—15). Şi iarăşi: „V-am hrănit cu lapte ca pe nişte 
prunci şi nu cu bucate, căci încă nu puteaţi" (I Cor. 

3, 2) 402 . Şi iarăşi zice: „Cită vreme moştenitorul este 
încă copil, nu se deosebeşte întru nimic de rob, deşi este 
stăpîn peste toate, ci este sub epitropi şi iconomi pînă 
la vremea rînduită de tatăl său. Aşa şi noi, cînd eram 
copii, ne aflam robiţi sub stihiile lumii" (Gal. 4, 1—3) 
Şi iarăşi: „Fugi de poftele tinereşti" (II Tim. 2, 3). în- 
văţîndu-ne deci să părăsim copilăria, a spus: „Fraţilor, 
nu fiţi copii la minte, ci fiţi copii în răutate, dar cu mintea 
fiţi desăvîrşiţi" (I Cor. 14, 20). Deci care este lucrul 
acestor copii, dacă nu acela spus de Apostolul Petru: 
„Deci lepădînd toată răutatea şi tot vicleşugul şi făţăr¬ 
niciile şi pismele şi toate clevetirile, ca nişte prunci de 
curînd născuţi" (I Petru 2, 1—2). înţelegi, frate, ce 
înseamnă cuvîntul pe care l-a spus Stăpînul nostru 
Iisus: „Amin, amin zic vouă: de nu vă veţi întoarce şi 
nu veţi fi ca pruncii, nu veţi intra în împărăţia ceruri¬ 
lor". Cuvîntul este plin de teamă. Căci Domnul nostru 
a spus cu jurămînt: „Amin, amin zic vouă". Iar „Amin" 
este El însuşi. De aceea a spus Apostolul: „Deoarece nu 
este altul mai mare ca El, s-a jurat pe Sine însuşi, sau 
a zis: „Binecuvîntînd, te voi binecuvînta" (Evr. 6, 13— 
14) 403 . 

6. Să înţelegem deci cuvîntul de mai sus cu exacti¬ 
tate. Să ne îngrijim adică în tot ceasul cu frică şi cu cutre- 


402Hristos ne cere toate calităţile amintite ale pruncilor ca să intrăm 
în împărăţia cerurilor. Dar să le cîştigăm acestea prin conştiinţă şi străduinţă. 
Ne cere „să ne facem ca pruncii", să redevenim ca ei, după ce ne-am depărtat 
de calităţile lor prin ispitele vieţii. Trebuie să redevenim „ca pruncii", dar 
prin luptă conştientă cu vicleniile lumii şi aducînd copilăriei conştiinţa despre 
bunătăţile ce le au copiii, ca simplu dar. Prin conştiinţă şi printr-o voinţă slabă 
se actualizează potenţele păcătoase ale omului. Dar prin conştiinţă şi printr-o 
sporită cunoaştere şi printr-o voinţă întărită sînt învinse păcatele ca actuali¬ 
zări ale acelor potenţe. Dar voinţa aceasta e întărită de Hristos şi de cunoaş¬ 
terea Lui. 

403 Cuvîntul lui Iisus prin care ne cere să ne facem ca pruncii trebuie 
să ne umple de teamă. Şi teama să ne fie o forţă în a-1 împlini. Căci zicînd 
„Amin", Iisus a spus că acesta este adevărul. Iar adevărul este El însuşi. 
Fiţi convinşi despre trebuinţa a ceea ce vă cer, pentru că adevărul acestui 
fapt este întemeiat pe Mine ca Adevărul prin excelenţă. Nerespectînd ceea 
ce vă spun, nu Mă respectaţi pe Mine. 

mur de acest cuvînt, să luăm seama cînd ne răneşte pe noi 
vrăjmaşul cu vreo săgeată prin aproapele, sau cînd ne 
loveşte cineva sau ne osîndeşte, sau ne cleveteşte, sau cînd 
se sfădeşte aproapele cu noi, pentru a-1 asculta, sau ne 
necăjeşte vreo minte necurată, vrînd să trezească în noi 
amintirea rea a celor ce ni le-a făcut aproapele, vrînd 
să întineze sufletul nostru prin mînie şi ocară. 404 De 
se apropie ceva din acestea de sufletul nostru, să ne 
silim să ne aducem aminte de cuvîntul Stăpînului nos¬ 
tru, pe care ni l-a spus cu jurămînt, zicînd: „Amin, amin 
zic vouă, de nu vă veţi întoarce şi nu vă veţi face ca 
pruncii, nu veţi intra în împărăţia cerurilor". Cine nu 
se va înfricoşa auzind acest cuvînt? Sau ce înţelept, 
voind să-şi mîntuiască sufletul său, nu aruncă de la 
inima lui tot dispreţul pe care-1 are faţă de aproapele? 
Sau cine, temîndu-se să nu ajungă în gheenă, nu aruncă 
din inima sa toată ura, ca să nu fie aruncat el însuşi 
din împărăţie? 405 Un cuvînt tăios ne-a spus Stăpînul 
nostru, zicînd: „De nu vă veţi întoarce să fiţi ca prunci 
nu veţi intra în împărăţie". Greu este cuvîntul pentru 
cei ce ţin la voinţa lor şi pentru cei ce iubesc lumea şi 
nu au cunoscut puterea Sfîntului Duh, că de va veni la 
ei, îi va face să uite toată răutatea şi îi va învăţa cele 
ale lui Iisus în loc de mînie, blîndeţea, în loc de duşmă¬ 
nie, pacea, în loc de iubirea de ceartă, smerita cugetare, 
în loc de ură, iubirea, în loc de neîngăduinţă, îndelunga 

404 Ura, mînia, gîndul şi cuvîntul rău despre aproapele întunecă sufle¬ 
tul, pentru că ne opresc de la cunoaşterea adevărată a tainei lui, a ceea ce este 
minunat în el de la Dumnezeu, Făcătorul şi nu ne mai cunoaştem nici pe noi 
în ceea ce putem face pentru creşterea noastră duhovnicească, putînd înainta 
împreună cu aproapele în Dumnezeu. II dispreţuim prin acestea pe Dumnezeu 

însuşi. 

405 Se face mereu dependentă scăparea de perspectiva iadului şi a 
intrării în împărăţia cerurilor de iubirea aproapelui. Ura şi dispreţul aproape¬ 
lui duc la singurătatea tristă ce va fi trăită veşnic în iad. Iar bucuria comuniu¬ 
nii din împărăţia cerurilor este pregătită de silinţa de-a iubi pe oameni în 
cursul vieţii pămînteşti. 

răbdare. 406 Căci aceştia sînt cei ce s-au învrednicit de 
naşterea din nou. 

7. Să ne străduim deci să tăiem din inima noastră 
cele ce ni le-a spus marele Apostol. Şi să le părăsim pe 
ele, ca să ajungem la măsurile copilului. Fiindcă cei ce 
s-au îngrijit să taie acestea din sufletele lor, au ajuns 
la sfînta şi marea Lui vîrstă şi desăvîrşire. 407 Căci le-a 
dat o putere mare, suflînd în faţa lor şi zicînd: „Luaţi 
Duh Sfînt" (Io. 20, 21). Dar arătîndu-se apoi lor, la 
marea Galileii şi întrebîndu-i: „Aveţi ceva de mîncare?" 
(Le. 24, 41), le-a amintit că prin suflarea Duhului, i-a 
făcut copii, deşi nu erau copii după trup. Şi iarăşi s-a 
scris: „Iată Eu şi pruncii pe care Mi i-a dat Dumnezeu". 
„Deci de vreme ce pruncii s-au făcut părtaşi trupului 
şi sînCelui, în chip apropiat s-a împărtăşit şi El de aces¬ 
tea, ca prin moarte să surpe pe cel ce are stăpînirea mor¬ 
ţii, adică pe diavolul, şi să-i izbăvească pe aceia" (Is. 
8, 18; Evr. 2, 14—15). De ce sînge şi trup s-a făcut 
părtaş în chip apropiat, dacă nu de al celor ce au părăsit 
toată răutatea şi au ajuns la măsura sfintei copilării? 


406Duhul lui Hristos, primit la Botez de om îi dă putere să părăsească 
orice egoism, să fie faţă de oameni cum a fost şi este Hristos, care s-a făcut 
om, s-a jertfit pentru oameni şi rămîne om în veci, din iubire faţă de oameni. 
Acesta este omul cel nou, născut din Hristos la Botez. 

407 Să creştem în smerenie, să creştem în a nu ne socoti ca fiind ceva, 
să creştem în preţuirea aproapelui şi în slujirea lui. Să creştem spre omul la 
care s-a pogorît Fiul lui Dumnezeu. Ajungem la marea vîrstă a desăvîrşirii, 
părăsind pretenţia de mărire şi cîştigînd smerenia şi nepretenţiozitatea copi¬ 
lului. Tinzînd spre starea copilului, tindem spre desăvîrşirea lui Hristos. Căci 
Fiul lui Dumnezeu nu s-a făcut un om mîndru, dornic de măririle lumeşti, ci 
un om smerit, plin de preţuire pentru toţi oamenii. Născîndu-i prin suflarea 
Duhului Său pe Apostoli ca oameni noi, i-a făcut copii, dar şi desăvîrşiţi. 
Şi aşa se întîmplă cu toţi cei ce se nasc din nou în Botez. Devenim desăvîrşiţi 
ca El, întrucît sîntem făcuţi asemenea copiilor. Dar noi creştem în desăvâr¬ 
şirea curăţiei copilului, pe cînd Hristos este în desăvîrşirea în care nu mai este 
creştere. Hristos este mereu tînăr şi mereu desăvîrşit; e mereu începutul plin 
de putere şi desăvîrşirea. Este Alfa şi Omega. Este mereu începutul omenirii 
noi şi desăvîrşirea la care trebuie să ajungă ea, fără a îmbătrîni şi a slăbi în 
putere. 

Iar aceştia la rîndul lor s-au făcut desăvîrşiţi 408 după 
cuvîntul Apostolului: „Pînă ce vom ajunge toţi la uni¬ 
tatea credinţei în Fiul lui Dumnezeu, la bărbatul desă- 
vîrşit, la măsura vîrstei plinătăţii lui Hristos" (E. 
4, 13) 409 Şi iarăşi: „Săvîrşiţi creşterea trupului spre zidi¬ 
rea lui în iubire" (Ibid, 16). 

Unora ca aceştia le scrie Apostolul Ioan, zicînd: 
„Vă scriu vouă, copiilor, că aţi cunoscut pe Cel ce este 
de la început; vă scriu vouă, tinerilor, fiindcă aţi biruit 
pe cel viclean" (I Ioan, 2,12—13). Ai băgat de seamă că 
cei ce s-au făcut copii în răutate, s-au făcut luptători 
împotriva vrăjmaşului? 410 Că cei goliţi de armele aceluia, 
care sînt armele răutăţii, s-au făcut părinţi şi au ajuns 
la măsurile desăvîrşirii spre a li se încrede descoperirile 
şi tainele, pînă vor ajunge la înţelepciune, la unitate, 
la bunătate, la blîndeţe şi la curăţie?Căci acestea aparţin 
blîndeţii şi aceştia sînt cei ce au primit pe Hristos, slă- 
vindu-L în trupul lor. 

8. Să ne luptăm deci, iubite frate, în marea foa¬ 
mete de pe pămînt, să nu ne descurajăm în vreo privinţă 
ci să cerem neîncetat bunătatea lui Dumnezeu, să nu 
ne lase să trăim în rătăcirea vrăjmaşului şi pizmaşului, 
care pricinuieşte fără milă cele rele şi stăruie cu 
neruşinare şi spune că dacă nu îl ascult astăzi, îl voi as¬ 
culta mîine. Dar să nu ne lăsăm pînă putem să ne rugăm 
cu stăruinţă, lui Dumnezeu, cum zice David. „Caută, 
auzi-mă, Doamne, Dumnezeul meu, luminează ochii 
mei ca nu cumva să adorm spre moarte, ca nu cumva 


408 Fiul lui Dumnezeu s-a făcut părtaş de trupul şi sîngele Fecioarei, 
care se făcuse curată ca un copil, ca apoi şi ceilalţi oameni, uniţi cu El prin 
credinţă, să primească trupul şi sîngele Lui curate ca ale unui copil. 

409 Hristos are ca om curăţia copilului şi deplinătatea vîrstei spirituale 
a desăvîrşirii. Spre această vîrstă a desăvîrşirii spirituale a omului trebuie să 
tindem şi noi cei ce ne-am născut din curăţia Lui ca nişte prunci spirituali. 

410 Iată modul unirii stării de copil cu aceea de bărbat: trebuie să se 
facă sau să fie cineva copil, sau mic în răutate, ca să poată fi mare în războiul 
împotriva vrăjmaşului. Deci poate fi cineva spiritual deodată şi una şi alta. 

să zică vrăjmaşul meu: „întăritu-m-am asupra lui" 
Fiindcă cei ce mă necăjesc se vor bucura, de mă voi 
clinti" (Ps. 12,4—5). Deci de vor pune stăpînire peste 
noi, să strigăm, zicînd: „Dumnezeule cine se va asemă¬ 
na cu Tine? Să nu taci, nici să Te îmblînzeşti, Dumne¬ 
zeule. Că iată, vrăjmaşii Tăi s-au întărîtat şi cei ce Te 
urăsc au ridicat capul. împotriva poporului Tău au 
uneltit cu vicleşug, zicînd: „Să nu mai lăsăm să se po¬ 
menească numele lui în Israil" (Ps. 82,1—4). Iar înain- 
tînd prin Sfîntul Duh, a zis: „Dumnezeul meu, pune-i 
pe ei ca o roată, ca o trestie în faţa vîntului. Umple fe¬ 
ţele lor de ocară şi vor cunoaşte că Tu însuţi eşti Domn" 
(Ibidem 14,17). Iată cum, cei ce-şi întăresc inima lor 
prin credinţă împotriva vrăjmaşilor, înainte de-a lupta 
împotriva acelora s-au întărit pe ei înşişi pe sfînta pia¬ 
tră care este Hristos (I Cor. 10,4), zicînd întru tăria 
inimii: „înconjuratu-m-au ca albinele fagurele şi s-au 
stins ca focul în spini şi în numele Domnului i-am în- 
frînt pe ei" (Ps. 117,12). 

9. Iar de vedem pe cei ce ne înconjoară prin vicle¬ 
nia lor, care este nepăsarea (lenevia), fie atrăgîndu-ne 
sufletul în plăcere, fie pornindu-ne cu mînie împotriva 
aproapelui cînd face ceea ce nu trebuie, fie îngreunîndu- 
ne ochii spre poftirea trupurilor, fie voind să ne coboare 
la gustarea plăcerii trupurilor, fie înfăţişînd cuvîntul 
altuia ca o otravă, fie lovind cuvîntul altuia, sau făcîn- 
du-ne să deosebim pe fraţi, spunînd: „Acesta este bun 
şi acesta este rău", dacă ne înconjoară acestea să nu ne 
descurajăm, ci mai degrabă să strigăm cu tăria inimii, 
ca David, zicînd: „Doamne, apărătorul vieţii mele, 
de se va pregăti împotriva mea război, nu se va teme 
inima mea. De se va ridica împotriva mea război, eu 
în El nădăjduiesc. Una voi cere de la Domnul, aceasta 
o voi cere, să locuiesc în casa Domnului toate zilele vie- 

ţii mele, ca să văd frumuseţea Domnului şi să cercetez 
locaşul cel sfînt al Lui. Că El m-a acoperit. Şi iată acum, 
a înălţat capul meu împotriva vrăjmaşilor mei" (Ps. 
26,1—6). Acestea sînt alte celor ce şi-au sculat mintea 
din morţi, pe care Domnul îi numeşte noapte, zicînd: 
„Nu sîntem ai nopţii, nici ai întunerecului" (ITes.5,6) 41 '. 
Iar mustrînd pe cei ce se neglijează pe ei înşişi, a zis: 
„Cei ce dorm, dorm noaptea; şi cei ce se îmbată, se îm¬ 
bată noaptea" (Ibid.7) 412 Şi iarăşi: „Ziua Domnului 
vine ca un fur şi nu vor scăpa de el" (Ibid. 2—3), căci 
vine noaptea. Dar celor ce şi-au sculat mintea din patimi, 
le-a spus: „Să ne îmbrăcăm în platoşa credinţei şi să 
luăm nădejdea ca coif al mîntuirii" (Ibid. 8). 

10. Să facem deci toate, păzindu-ne mintea trează 
de faptele moarte, privind atenţi la suflet în fiecare ceas, 
ca să nu facă ceva în afară de cele potrivite firii, pentru 
că sufletul este schimbăcios prin fire, 413 după cuvîntul 
proorocului Isaia: „A zis Domnul cel milostiv ţie: 
„Umilită şi nestatornică ai fost şi de aceea n-ai fost mîn- 


411 Moartea e noaptea de care sînt conştient şi deci mă chinuie. Cunoaş¬ 
terea iubirii lui Dumnezeu arătată în Hristos este lumină, este ziua, este 
sensul satisfăcător al vieţii mele. Această ziuă, această lumină a îndepărtat 
noaptea care mă înconjoară. Dar moartea aceasta nu e numai una cu întune¬ 
ricul, ci şi una cu cel ce se scufundă în ea. Căci acela se uneşte atît de mult 
cu întunericul şi cu moartea din el, într-un mod oarecum conştient, că el 
însuşi devine acestea. Pe de altă parte şi între somn, beţie şi noapte şi moarte 
este o identitate. Noaptea ne face să dormim şi ne îndeamnă la beţie; şi aces¬ 
tea ne fac să dorim noaptea. Somnul este şi el întuneric şi moarte spirituală 
şi le măreşte; şi beţia la fel. Dar somnul spiritual nu este o inconştienţă totală, 
ci coşmar chinuit, sau un şir de coşmare. La fel şi beţia. în somn şi în beţie 
strîmbăm şi facem fără sens toată realitatea. Aşa va fi iadul. 

412 Somnul şi beţia nu sînt una cu noaptea şi cu moartea, ca un fel de 
coşmare, care întunecă şi strîmbă realitatea, ci sînt una şi cu patimile. Căci 
patimile te fac să te repezi la plăcerile momentane, pierzînd perspectiva vieţii 
îndelungate a bucuriei nesfîrşite. 

413 Să nu cădem cu sufletul din faptele conforme firii, căci el este pe 
de altă parte schimbăcios prin fire. Adică se poate abate prin fire, de la cele 
conforme firii; se poate abate „prin fire", nu întrucît firea ar cere-o, ci întrucît 
firea îi dă şi această posibilitate, datorită libertăţii cu care este înzestrat. 
Poate cădea prin fire din starea conformă firii. 

gîiată" (Is. 54, 10—II). 414 Căci sufletul se asemănă cu 
fierul care cînd e neîngrijit, se acoperă de rugină, dar, cînd 
se pune în foc, focul îl curăţă şi cit timp este în foc, este 
asemenea focului şi nimenea nu-1 poate ţine fiindcă 
este foc. Aşa este sufletul. Cît timp rămîne cu Dumne¬ 
zeu şi se ocupă cu El, se face foc şi arde pe toţi vrăjmaşii 
lui care îl fac să ruginească în timpul cît e neîngrijit, dar 
Dumnezeu îl curăţă şi-l face nou ca pe fier, încît nu 
se mai îndulceşte cu ceva din cele ale lumii, ci se odih¬ 
neşte în firea lui, de care s-a învrednicit şi în care se afla 
mai înainte. Iar de părăseşte firea lui, moare. 415 Aşa mor 
animalele cînd se scufundă în apă, fiindcă sînt din fiinţa 
pămîntului. Şi iarăşi peştii, cînd sînt aduşi pe pămînt 
mor, fiindcă sînt din fiinţa apei. Asemenea şi păsările, 
zburînd în aer, se odihnesc, dar cînd voiesc să coboare 
pe pămînt, se tem ca nu cumva să fie vînate. Aşa este 
sufletul desăvîrşit; cînd părăseşte firea lui, moare în¬ 
dată. 416 Deci cei ce s-au făcut vrednici şi şi-au însuşit 
darurile (dumnezeieşti), văd lumea ca o închisoare şi 
nu voiesc să se confunde cu ea, ca să moară. 417 

11. Nu poate sufletul acela să iubească lumea, 
chiar de voieşte, căci îşi aminteşte de începutul lui, pe 
care l-a avut înainte de-a se hotărî el însuşi să rămînă 
în Dumnezeu. Şi ştie ce i-a făcut lumea şi cum l-a făcut 

414 Aceasta o spune Dumnezeu sufletului, pentru că s-a înjosit prin 
nestatornicie, căzînd din starea lui luminată, slăvită şi fericită prin păcat. 

415 Sufletul îşi însuşeşte însuşirile dumnezeieşti cînd se amestecă cu 
Dumnezeu. Dar însuşirile dumnezeieşti nu-i devin proprii prin fire, ci prin 
unire cu Dumnezeu. Aceasta e îndumnezeirea prin har. Exemplul acesta a 
fost folosit de mulţi Părinţi bisericeşti. Dar Ava Isaia precizează că prin 
această îndumnezeire după har se activează firea sufletului. Cînd sufletul 
rămîne de sine, se umple de rugina păcatului contrară firii şi moare spiritual 

416. Sufletul părăseşte firea lui, cînd părăseşte legătura cu Dumnezeu. 
Nu e Dumnezeu prin fire, dar îi este necesară firii lui legătura cu Dumnezeu. 
Fără Dumnezeu moare spiritual. 

417 Toate cele din lume dacă rămîn în ele înseşi, mor. Numai din Dum¬ 
nezeu primesc viaţă fără sfîrşit. Pentru că numai El are viaţă vecinică. Cu 
atît mai mult omul numai în Dumnezeu are viaţa veşnică. 

pustiu. 418 Iată o pildă: Cînd într-o cetate intră un îm¬ 
părat duşman, bărbaţii temîndu-se, se predau lui şi 
el îndată caută, potrivit răutăţii lui, să coboare chipu¬ 
rile împăratului dinainte şi să înlăture legile aceluia şi 
să dea alte legi apăsătoare şi să pună chipul lui acolo 
şi în sfîrşit, să facă să-i slujească toată mulţimea. Dar 
dacă cei din cetate se duc pe ascuns la împăratul adevă¬ 
rat şi-i spun: „Vino şi ne ajută" şi acela vine împotriva 
duşmanului cu oastea sa şi cei din cetate auzind, îi des¬ 
chid cu bucurie porţile şi acela intră şi pierde pe duşma¬ 
nul lui şi aruncă cu putere chipul pe care l-a aşezat şi 
înlătură legile aceluia şi cetatea se bucură şi adevăratul 
împărat îşi pune chipul lui şi readuce legile sale şi se 
aşează iarăşi în ea şi o stăpîneşte, încît nimeni altul nu 
mai domneşte în ea şi pe locuitorii ei în îndeamnă să 
lupte pentru el, aceştia vor fi fără frică faţă de orice 
duşman al lui. 

Aşa este sufletul, care după sfîntul Botez a fost 
luat în stăpînire iarăşi de vrăjmaş, care l-a umilit prin 
toate uneltirile lui urîte şi a dat jos chipul împăratului, şi 
a pus chipul său şi legile sale-şi l-a făcut să se îngrijeas¬ 
că de veacul acesta şi l-a convins să lucreze cu nepăsare 
şi cu întinăciune şi l-a făcut cum a voit. Dar în sfîrşit, 
bunătatea sfîntului şi marelui împărat Iisus a trimis 
pocăinţa şi sufletul s-a bucurat. Şi pocăinţa I-a deschis 
Lui poarta şi împăratul cel Mare a pierdut pe vrăjma¬ 
şul sufletului şi a şters din el chipul aceluia şi legile lui 
murdare. Şi aducîndu-i libertatea, a pus în el sfîntul Lui 
chip şi i-a dat lui legile curate. Şi a învăţat toate simţu¬ 
rile lui să lupte. Şi la urmă se odihneşte în sufletul acela, 
fiindcă s-a făcut al Lui. Aceasta a fost naşterea din Dum¬ 
nezeu. Deci este cu neputinţă ca sufletul să intre în odih- 


418 Lumea a făcut sufletul pustiu, căci l-a coborît sub nivelul lui firesc, 
care e"viaţa în Dumnezeu. De aceea a rămînea sufletul exclusiv în lume, 
înseamnă a muri. Căci lumea ii dă o viaţă finită, iar sufletul e făcut cu aspi¬ 
raţia după viaţa infinită şi veşnică. , 

na Fiului lui Dumnezeu, dacă nu are chipul împăratu¬ 
lui, căci precum nimenea dintre negustori nu primeşte 
un ban sau nu-1 dă, dacă nu are chipul împăratului, şi 
nici împăratul nu-1 primeşte în visteria lui, aşa nici su¬ 
fletul de nu are chipul împăratului cel Mare, Iisus, nu 
are îngerii bucurîndu-se împreună cu el, ci aceştia îl 
aruncă zicînd: „Cum ai intrat aci, neavînd chipul Lui. 

12. Iar seninul chipului Lui este iubirea. Căci El 
însuşi a zis: „întru aceasta vă vor cunoaşte că sînteţi 
ucenicii Mei, de veţi avea iubire unul faţă de altul" 
(Io. 13,35). Dar este cu neputinţă ca iubirea Lui să fie 
cunoi cită vreme sufletul este împărţit şi caută pe Dum¬ 
nezeu, şi iubeşte cele ale lumii. 41 Şi precum pasărea nu 
poate zbura cu o singură aripă, nici avînd ceva din ea 
atîrnat, aşa nici sufletul nu poate înainta spre Dumne¬ 
zeu de e legat de ceva din cele ale lumii. Şi precum cora¬ 
bia, avînd ceva contrar celor de care are trebuinţă, nu 
poate pluti, aşa îi este cu neputinţă sufletului să treacă 
peste valurile patimilor, avînd ceva contrar virtuţile. 420 
Şi precum corăbierii nu poartă haine frumoase, sau mă¬ 
nuşi, sau sandale, căci de nu sînt dezbrăcaţi, nu pot 

419Iubirea deplină nu poate veni decît de la Fiul lui Dumnezeu făcut 
om. Insă şi credinţa mărturisită în El nu poate fi deplină decît unită cu iubi¬ 
rea faţă de El, venită de la El însuşi „Dumnezeu este iubire", a spus Sf. Apostol 
Ioan, şi numai cel ce îl iubeşte L-a cunoscut cu adevărat (I Io. 4, 8). Deci 
pînă ce sufletul nu s-a unit cu Dumnezeu în iubire, nu L-a cunoscut, ci este 
celmult în căutarea Lui. Şi se cunoaşte că nu-L are pe Dumnezeu cînd nu-L 
iubeşte deplin pe El, ci iubeşte fie şi în parte lumea. Căci aceasta ţine sufletul 
nu numai despărţit de Dumnezeu, ci şi împărţit în sine însuşi. Şi o iubire 
împărţită, îndoielnică, nu e iubire adevărată. Cel ce iubeşte cu adevărat, 
se dăruieşte total celui iubit. 

420 Ţine de firea sufletului să înainteze neîmpiedicat spre Dumnezeu. 
Dar nu poate înainta spre Dumnezeu în mod neîmpiedicat, decît prin virtuţi. 
Avînd ceva contrar virtuţilor, nu poate înainta spre Dumnezeu în mod neîm¬ 
piedicat, chiar de caută în parte să înainteze spre El. Iar neînaintarea spre 
Dumnezeu e contrară firii sufletului, precum e contrară firii lui şi ceea ce e 
contrar virtuţilor. Cunoaşterea lui Dumnezeu e condiţionată deci de virtuţi. 
Virtuţile au o putere cunoscătoare a lui Dumnezeu. Iar virtuţile ţinînd de 
firea sufletului, sau realizînd cu adevărat sufletul, cunoaşterea lui Dumnezeu 
ţine şi ea de firea sufletului, sau a omului. Firea acestuia nu se realizează dacă 
nu are prin virtuţi cunoaştere prin experienţă a lui Dumnezeu, aşa cum firea 
lui nu se realizează fără experienţa virtuţilor. 

înota, aşa îi e cu neputinţă sufletului să treacă peste va¬ 
lurile vînturilor potrivnice ale răutăţii, de nu se află 
dezbrăcat de cele ale lumii. Şi precum ostaşul, ieşind să 
lupte împotriva duşmanilor împăratului, nu poate să 
se împotrivească lor, avînd ceva contrar armelor tre¬ 
buincioase, aşa îi e cu neputinţă omului să se împotri¬ 
vească patimilor, avînd ceva contrar virtuţilor. 4-1 Şi 
precum o cetate înconjurată de zid, de are o mică parte 
din zid dărîmată, de voiesc duşmanii să intre, se folo¬ 
sesc de locul în care zidul e dărîmat, ca să intre prin el 
şi chiar de se află apărători la porţi, ei nu pot să se îm¬ 
potrivească duşmanilor de nu se reface partea dărîmată 
a zidului, la fel e cu neputinţă monachului nevoitor să 
se împotrivească vrăjmaşilor, de este stăpînit de vreo 
patimă, nici nu poate ajunge la măsurile desăvîrşirii. 

13. Nu le spun acestea eu, ci le spune dumnezeiasca 
Scriptură. Căci s-a scris în Facere: „Şi a zis Dumnezeu lui 
Noe: Numai pe tine te-am văzut drept şi desăvîrşit în 
neamul acesta" (Fac. 7,1). Şi iarăşi a zis lui Avraam; 
„Fă-te fără prihană înaintea Mea şi voi pune legătura 
vecinică cu tine" (lbid.17,1—2). Şi iarăşi s-a scris în 
Numeri: „Tot cel ce a făgăduit să se păzească pe sine 
să nu bea vin, nici oţet de vin, nici oţet de băutură be¬ 
ţivă, nici tot ce se face din struguri, pînă cînd a făgă¬ 
duit" (Num. 6,2—4). Şi iarăşi, în a doua Lege: „De vei 
ieşi să lupţi cu duşmanii tăi, păzeşte-te pe tine de tot 
cuvîntul rău, pînă ce se va preda duşmanul tău în mîi- 
nile tale" (A doua Lege 23,9). „Din aceste şapte nea¬ 
muri, nu vei lăsa pe vreunul din ele ce are suflare, ca 
nu cumva să te înveţe pe tine să păcătuieşti faţă de 
Mine" (Op. c. 20,16—18). Învăţîndu-ne să nu ne descu¬ 
rajăm, pe noi care am întrebat cînd le vom nimici pe 


421 Precum am mai spus, nu există o neutralitate a sufletului. Sau cul¬ 
tivă virtuţile, sau e stăpînit de patimi. In primul caz trăieşte potrivit firii, 
în al doilea, contrar firii. Dar poate avea şi pe primele şi poate să nu fie încă 
liber total de patimi. 

ele, fiind atît de multe, a spus: „Nu le vei putea nimici 
într-un an, ca nu cumva să se facă pămîntul pustiu şi 
să se înmulţească împotriva ta fiarele sălbatice" ci puţin 
cîte puţin pînă ce te vei înălţa şi vei creşte şi va lărgi 
Dumnezeu hotarele tale. Dar le-a poruncit lor de multe 
ori, zicînd: „Ia seama să nu faci legătură cu Cananeenii, 
ci mai degrabă să-i faci să piară de la faţa ta" (Ibidem 
7,2). Iar plecînd Iisus al lui Navi şi înconjurînd cetatea 
Ierichonului şi nimicind-o, a zis Dumnezeu: „Şi o vei 
anatematiza pe ea şi toate ale ei" (Iisus Navi 6,17). Şi 
voind să lupte cu Glie, Israil a fugit de la faţa lor, nepu- 
tînd să se lupte împotriva duşmanilor, pentru anatema 
ce a furat-o (a zădărnicit-o) Ahar. Şi căzînd Iisus pe 
faţa sa, a plîns înaintea lui Dumnezeu, zicînd: „A în¬ 
tors Israil grumazul lui înaintea duşmanilor şi eu ce voi 
face?" (Op. cit. 7,8) Şi i-a spus lui Domnul: „Fiindcă 
anatema este întru voi, Israil nu va putea să se împo¬ 
trivească duşmanilor lui" (Ibid. 13). Şi nu va mai ieşi 
la luptă, pînă ce nu va pierde pe Ahar." Mai vedem şi 
pe Saul, că Dumnezeu i-a luat împărăţia pentru ana¬ 
temă, pe care a luat-o (a zădărnicit-o) Amalic (I Imp. 
15,15). 

14. Iarăşi, fiindcă Ionatan a împlîntat toiagul său 
în miere şi l-a întors spre gură, Dumnezeu n-a ascultat 
pe Israil în ziua aceea (Op. cit, 14,27). Şi Ecclesiastul 
învăţîndu-ne că cea mai mică patimă desfiinţează pu¬ 
terea virtuţilor, a zis: „Muştele murind, împuţesc vasul 
cu untdelemn (10,1). Şi iarăşi zice prin Iezechil: „în 
ziua în care se va abate dreptul de la calea dreptăţii lui 
şi va desăvîrşi fărădelege, voi aduce durere peste faţa 
lui şi nu-mi voi aminti de dreptatea lui" (Iez. 18, 24). 
Şi iarăşi zice Apostolul: „Puţin aluat dospeşte toată 
frămîntătura" (Gal. 5,9). Iar Anania şi Safira, femeia 
lui, luînd din cinstea cuvenită obştei, au căzut îndată 
la picioarele Apostolilor şi au murit, pentru acest lucru 

mic (Fapte 5,1—10). Şi iarăşi Iacob zice: „Cel ce va 
păzi toată legea, dar va greşi într-una, s-a făcut vino¬ 
vat tuturor" (2,10). Iar întărindu-ne, ca să ne întoarcem 
spre El, Dumnezeu zice prin Iezechil: „ în ziua în care cel 
fără de lege se va întoarce de la calea fărădelegii lui şi 
va lucra cu judecată şi dreptate, nu-Mi voi mai aduce 
aminte de fărădelegile lui, ci va fi viu şi va trăi. Pentru 
că nu voiesc moartea păcătosului, ci să se întoarcă şi 
să trăiască, zice Domnul" (Iez. 18,21—32). „Întorcîndu- 
vă, întoarceţi-vă şi vă voi întreba: Pentru ce muriţi, 
casa lui Israil?" (Ibid. 31). Şi iarăşi zice Ieremia: 
„întoarceţi-vă către Mine, casa lui Israil şi vă voi fi 
milostiv, zice Atotţiitorul" (Ier. 3,21—22). Şi iarăşi: 
„Au doar cel ce cade nu se scoală? Sau cel ce se abate 
nu se întoarce? Pentru ce s-a abătut poporul acesta cu 
o abatere neruşinată şi s-au întărit în hotărîrea lor şi 
n-au voit să se întoarcă către Mine," zice Domnul? „în¬ 
toarceţi-vă spre Mine şi Mă voi întoarce spre voi" Ibid. 
8,4—5). Şi iarăşi a zis Domnul Iisus: „De veţi ierta oa¬ 
menilor greşalele lor, vă va ierta şi vouă Tatăl vostru cel 
ceresc. Iar de nu veţi ierta, nici Tatăl vostru nu va ierta 
vouă" (Mt. 6,14—15). Şi iarăşi Apostolul zice: „De va 
cădea (vreunul dintre voi în vreo greşeală, voi cei du¬ 
hovniceşti îndreptaţi-1 pe unul ca acesta cu duhul blîn- 
deţii" (Gal.6,1). Şi iarăşi Iacob zice: „Frate, de va rătăci 
cineva de la calea adevărului şi-l va întoarce cineva, să 
ştie cel ce l-a întors pe păcătos de la rătăcirea lui, că 
va mîntui un suflet din moarte şi va acoperi o mulţime 
de păcate" (Iac. 5,19—20). 

Iată cum toate aceste mărturii ale Scripturilor ne 
dau putere ca să ne cercetăm pe noi, ca nu cumva dîn- 
du-ne osteneala să păstrăm răutatea faţă de aproapele 
sau mînia faţă de el, neiertîndu-1 şi să ne pierdem aceas¬ 
tă osteneală în zadar. Căci în acest caz Domnul nostru 
Iisus Hristos nu ne va ajuta în ceasul în care ne vor 

necăji vrăjmaşii noştri. 422 Căci El însuşi a mustrat pe 
unii ca aceştia, zicînd: „Slugă vicleană, toată datoria 
aceea ţi-am iertat-o ţie, fiindcă M-ai rugat. Nu se cu¬ 
venea ca şi tu să ai milă de cel împreună slugă cu tine ? 
Şi mîniindu-se, l-a predat pe el pe mîna chinuitorilor, 
pînă nu va ierta fiecare fratelui său din toată inima lui" 
(Mt. 18,32—35). Deci cercetează-te pe tine, frate, ca să 
cunoşti în fiecare zi ce ai în inima ta înaintea lui Dum¬ 
nezeu, sau ce critică a fratelui, sau ce ură, sau ce osîndă, 
sau pismă, sau dispreţ, zicînd că nu poţi să-i dai aten¬ 
ţie, căci este duşmănos. De se va semăna în inima ta un 
astfel de venin, aminteşte-ţi de cuvîntul Domnului Ii- 
sus care ă spus că „nu va ierta vouă Tatăl vostru cel 
ceresc, de nu va ierta fiecare din voi pe fratele său din, 
toată inima" 423 (Ibid.). 

15. Deci cel ce se teme să meargă în gheena, va 
arunca toată răutatea din inima lui, ca această hotă- 
rîre rea să nu vină asupra lui. 424 Ia seama, deci, frate, 
la inima ta, şi fii treaz faţă de vrăjmaşii tăi, căci sînt 
vicleni în răutatea lor. Şi fii convins în inima ta despre 
acest cuvînt, că nu poate să facă cele bune omul care 
face rele. Dar e cu putinţă omului să facă rele cu pre- 


422 Dacă n-am arătat iubire aproapelui, nu ne va ajuta Hristos cînd 
vom fi necăjiţi de vrăjmaşii noştri. Căci Hristos şi-a făcut cauza aproapelui 
nostru o cauză proprie. Dar nici oamenii nu ne vor ajuta în necazurile noastre. 
Dacă n-am răspîndit căldura iubirii în jurul nostru, nu vom avea nici noi 
din apropierea noastră căldura interesului faţă de noi. 

423 De nu ierţi, nu eşti liber de stăpînirea unei patimi. Şi fără voia ta, 
nici Dumnezeu nu te poate face liber. Nu putem fi liberi unul fără altul. Ne 
condiţionăm în libertate, precum ne condiţionăm prin dependenţă unul de 
altul. Ne dăruim libertatea, precum ne impunem robia. Şi ultimul izvor al 
libertăţii noastre e Dumnezeu. Dar Dumnezeu ne-a creat astfel că nu putem 
primi libertatea de la El şi unul de la altul, fără voia noastră de-a ne face unul 
pe altul liberi. Nu ne poate elibera Dumnezeu de patimă, dacă nu vrem să 
ne eliberăm şi noi. Nu-mi poate dărui nici altul libertatea de patima împo¬ 
triva lui, dacă nu voiesc şi eu să mă eliberez. Eliberarea de patimi ce ne-o 
dăruim noi e condiţia ca să fim eliberaţi şi de către Dumnezeu. Dumnezeu ne 
eliberează deodată pe amîndoi, cînd ne-am eliberat reciproc unul pe altul. 

424 Răutatea pe care o arăt altuia mă stăpîneşte în primul rînd pe mine. 
Vreau să dureze în veci răul asupra altuia, va stăpîni în veci asupra mea. 
Vreau să fie el în gheena, voi eu. Nu-1 vreau eliberat pe el, nu sînt liber eu. 

textul că face bine. 4 ^ De aceea ne-a învăţat Mîntuito- 
rul să veghem asupra noastră, zicînd: „Strimtă este 
poarta şi plină de necazuri calea care duce la viaţă şi 
puţini sînt cei ce o află pe ea: dar lată şi largă cea care 
duce la pierzanie şi mulţi sînt cei ce umblă pe ea. Pă- 
ziţi-vă, deci, pe voi înşivă, zice, de proorocii mincinoşi 
care vin la voi în haină de oi, dar înlăuntru sînt lupi 
răpitori. Din roadele lor îi veţi cunoaşte pe ei" (Mt. 7,13 
—16). Care sînt roadele lor, dacă nu toată starea con¬ 
trară firii, care se produce în noi, vrînd ca inima noas¬ 
tră să se încreadă în ea. Dar pe cei ce iubesc pe Dumne¬ 
zeu din toată inima, proorocii mincinoşi nu-i pot con¬ 
vinge pentru ceva din ale lor, după cuvîntul Apostolu¬ 
lui: „Cine ne va despărţi pe noi de dragostea lui Hris- 
tos? Necazul, sau strîmtoarea, sau prigoana, sau foa¬ 
mea, sau lipsa de îmbrăcăminte, sau primejdia, sau 
sabia? Sînt încredinţat că nici moartea, nici viaţa, nici 
îngerii, nici stăpînirile, nici cele de acum, nici cele vii¬ 
toare, nici altă făptură nu ne va putea despărţi pe noi 
de dragostea lui Hristos" (Rom. 8,35; 38—39). 

Ai văzut, fratele meu, pe cei ce au iubit pe Dum¬ 
nezeu din toată inima, că nimic din ale lumii nu-i poate 
despărţi de dragostea lui Dumnezeu: nici aurul, nici 
argintul, nici casele, nici plăcerea, nici ura, nici osîn- 
direa, nici băutura cuiva prin cuvînt, nici veninul ba¬ 
laurului, ce suflă în inima noastră. 426 Să nu te tulburi 
deci, ci mai degrabă să ne străduim să privim spre şar¬ 
pele de aramă, pe care l-a făcut Moise, după cuvîntul 
Domnului. Căci l-a pus pe el pe vîrful muntelui, ca tot 
cel muşcat de vreun şarpe, privind la el, să se vindece 
(Numeri 21,8—9). Domnul nostru Iisus Hristos s-a 

425 II certăm pe altul, îl dispreţuim, făcînd rău, cu pretextul că-i 
facem un bine, că-1 îndreptăm. 

426 Nici necazurile şi primejdiile, sau cele ispititoare din afară, nici 
gîndurile suflate în inima noastră de vrăjmaşii nevăzuţi, nu ne pot despărţi 
de iubirea lui Hristos. 


209 



asemănat cu şarpele de aramă. Căci fiind şarpele duş¬ 
man, auzindu-1 Adam, s-a făcut şi el duşmanul lui Dum¬ 
nezeu. Dar Domnul nostru Iisus Hristos s-a făcut om 
desăvîrşit în toate, afară de păcat (Evr. 4,15), după 
asemănarea lui Adam, pentru noi. Dar şarpele de aramă 
este asemenea celui ce s-a făcut duşman al lui Dumnezeu, 
dar nu are gînd rău, nici venin, nici răutate, nici nu se 
înconvoaie, nici nu suflă, nici nu are suflarea vrăjma¬ 
şului. 427 Chipul acesta l-a dat Sie-şi Iisus Hristos, pînă 
ce va stinge veninul, pe care l-a primit Adam din gura 
şarpelui şi se va întoarce firea, devenită contrară firii, 
la starea cea după fire. Căci spune lui Moise: „Ce este 
ceea ce ai în inima ta? Si a zis: toiag. Si i-a spus lui: 
aruncă-1 pe pămînt. Şi l-a aruncat şi s-a făcut şarpe. 
Şi a fugit Moise de la el. Şi-i spune lui, Dumnezeu: în¬ 
tinde mina şi apucă-1 de coadă. Şi l-a apucat şi s-a făcut 
toiag în mina lui" (leş. 1—4). Şi-i zice lui Moise: 
„Ia toiagul prefăcut în şarpe şi să baţi cu el apa din rîu, 
înaintea lui Faraon, şi se va preface apa în sînge" (leş. 
7,19). Şi iarăşi: „Ia toiagul, prefăcut în şarpe, şi vei 
bate cu el marea Roşie şi se va usca" (leş. 14,16). Şi ia¬ 
răşi: „Ia toiagul pe care îl ai în mina ta, cu care ai bă¬ 
tut marea, şi vei porunci pietrei şi-şi va da apa ei" (Nu¬ 
meri 20,8). 

16. Observă că cel ce merge pe urmele Domnului 
nostru Iisus Hristos după ce el s-a făcut duşman şi şar¬ 
pe, se va preface în toiag şi nici unul dintre vrăjmaşi 

427 Fiul lui Dumnezeu s-a făcut om, care prin Adam a devenit şarpe, 
sau duşman al lui Dumnezeu. Dar Fiul lui Dumnezeu s-a făcut om fără de 
păcat, ceea ce s-a arătat in faptul că s-a făcut un şarpe de aramă, în care nu e 
venin şi suflare păcătoasă. De aceea la porunca lui Dumnezeu, Moise l-a închi¬ 
puit pe Hristos prin şarpele de aramă. Ba într-un fel Hristos însuşi lucra prin 
acel şarpe de aramă, privirea la el vindecînd pe cei pe care veninul şerpilor 
ce muşcau pe oameni, le pricinuiau acestora moartea. Dar Hristos, omul 
adevărat, plin de puterea dumnezeiască, va scăpa pe oameni şi de moar¬ 
tea vecinică. 

nu i se va mai putea împotrivi. 428 Mare este această 
taină! Ea nu spune că dacă balaurul samănă veninul 
lui în noi, să ne silim să privim spre cel ce s-a suit pe 
cruce, pentru că toate acestea le-a făcut El pentru noi 
şi le-a răbdat pe toate preschimbîndu-se fără să se su¬ 
pere pe cei ce l-au batjocorit, l-au bătut şi dus la moar¬ 
te, nici răspunzîndu-le cu vreun cuvînt aspru, ci a ră¬ 
mas nemişcat, ca şarpele de aramă. Deci de vom căuta 
la El şi vom merge pe urmele Lui, ne vom vindeca de 
muşcăturile şerpilor ascunşi. Puterea Lui este în acelaşi 
timp ajutorul Celui ce a spus: „Precum Moise a înălţat 
şarpele în pustie, aşa se cuvine să se înalţe Fiul Omului, 
ca tot cel ce crede în El să nu piară, ci să aibă viaţa 
vecinică" (Io. 3,14). Aceasta înseamnă a-I urma Lui, 
ca să ne facem sănătoşi prin El. Cum deci ne facem să¬ 
nătoşi? Dacă credem că este puternic. Căci pe cei muş¬ 
caţi, în pustie, nu însuşi şarpele de aramă era cel ce-i 
vindeca pe ei, ci cel muşcat de şarpe privind prin cre¬ 
dinţă la El, se făcea sănătos. Căci mulţi erau cei ce au 
murit din cauza şerpilor, pentru că nu au crezut în cu- 
vîntul lui Dumnezeu, precum a zis Apostolul: „Să nu 
ispitim pe Dumnezeu, precum L-au ispitit aceia şi au 
pierit din pricina şerpilor" (I Cor. 10,9). Ştii, frate, că 
pînă azi sînt şerpi în sufletul care voieşte să ispitească 
pe Iisus, cum îl întrebam noi care sînt poruncile Lui şi nu 
le-am împlinit, precum s-a scris: „L-a întrebat pe El 
unul dintre învăţătorii Legii, ispitindu-L şi zicînd: 
învăţătorule, care poruncă este cea mai mare în Lege? 
Iar Iisus a zis lui: Să iubeşti pe Domnul Dumnezeul 


428 Deci după ce Hristos s-a făcut omul care în Adam se făcuse şarpe 
şi duşman al lui Dumnezeu, dar în Hristos nu mai era decît om, s-a prefăcut 
în toiag căruia nu i se va putea împotrivi nici un duşman. Aceasta se va în- 
tîmplă şi cu orice om care merge pe urmele lui Hristos. Fiul lui Dumnezeu 
s-a făcut şarpe, sau om fără de păcat şi toiag care a despărţit marea ca să 
treacă poporul Israil spre ţara făgăduinţei şi care a scos poporului însetat 
apa din piatră. Se făcea una din alta, pentru că El era şi omul cu puterea 
biruitoare a morţii şi puterea toiagului care stăpînea in chip minunat spre 
folosul omului forţele naturii. 

tău din toată inima ta şi din tot sufletul tău şi pe aproa¬ 
pele tău ca pe tine însuţi. în aceste două porunci se cu¬ 
prinde, toată Legea şi proorocii" (Mt. 22,36—40). Vezi 
că cei ce îl întreabă şi nu împlinesc poruncile se numesc 
ispititori, pentru că nu voiesc că creadă în şarpele de 
aramă, care poate să-i scape pe ei de veninul şarpelui 
ascuns? 

17. Păzeşte-ţi deci inima şi să nu te leneveşti, zi- 
cînd: „Cum pot să păzesc virtuţile, fiind om păcătos? 
Căci cînd părăseşte omul păcatele sale şi se întoarce la 
Dumnezeu, pocăinţa sa îl renaşte. 429 E ceea ce spune 
Apostolul: „Precum am purtat chipul celui pămîntesc, 
să purtăm şi chipul celui ceresc" (I Cor. 15,49). Vezi că 
s-a dat omului să se schimbe prin pocăinţă şi să devină 
prin ea întreg nou? 430 Dar cîtă vreme pruncul se află 
la sînul mamei, aceasta îl păzeşte în tot ceasul de tot 
răul. Iar cînd plînge, îi îmbie sînul ei şi-l loveşte uşor 
peste faţă, potrivit cu puterea lui, ca să-l facă să primească 
laptele ei cu frică, şi să nu-şi ţină inima încăpăţînată. 
Iar fiindcă plînge, i se face milă de el, fiindcă îî iubeşte, 
şi-l mîngîie cu drăgălăşenie pînă ce primeşte sînul ei. 
Şi de se arată pruncului aur, sau argint, sau mărgări¬ 
tare, sau orice lucru al lumii, el ia aminte la ele, dar 
aflîndu-se la sînul mamei, le trece cu vederea pe toate, 
ca să se împărtăşească de sînul mamei. 431 Şi tatăl nu-1 

429 întoarcerea la Dumnezeu coincide cu părăsirea păcatelor. Săvîr- 
şirea păcatelor este una cu uitarea lui Dumnezeu. Primele două sînt una cu 
pocăinţa. Iar pocăinţa e o naştere din nou din Dumnezeu. 

430 Eul sau subiectul rămîne acelaşi, ca o anumită permanenţă a ace¬ 
leiaşi conştiinţe. Dar chipul, sau îmbrăcămintea, sau pecetea se schimbă. 
Aceasta înseamnă o anumită dualitate a omului. Pe de o parte omul poate 
deveni din vechi nou, dar pe de alta rămîne într-o identitate ca subiect. 
Se schimbă, dar cel schimbat are o continuitate cu cel dinainte. Schimbarea 
unită cu identitatea subiectului înseamnă pocăinţa. Nu mai vreau să fiu cum 
am fost. Mă doare că am fost cum nu trebuia să fiu. Trebuie să fiu altfel, 
dar tot eu. 

431 Se aseamănă pocăinţa adusă omului de Dumnezeu cu ceea ce face 
mama cu pruncul, care îl loveşte încetişor, ca să-l atragă spre sînul ei, îmbiin- 
du-i laptele ei. 


212 



bate, pentru că nu lucrează, sau pentru că nu pleacă la 
război cu duşmanii lui, fiindcă e mic şi nu poate, are 
picioare, dar nu poate a sta pe ele, are mîini, dar nu 
poate ţine arma in ele. Astfel îi arată îndelunga răbdare 
pînă ce creşte. Iar cînd a crescut puţin şi vrea să lupte 
cu altul şi acela îl răstoarnă jos, tatăl lui nu se mînie, 
ştiind că e copil. Dar după ce ajunge bărbat şi îşi arată 
rîvna lui, duşmănind pe duşmanii tatălui său, acesta îi 
încredinţează lui cele ale sale, fiindcă e fiul său. Dar 
dacă după toate ostenelile, pe care părinţii le-au depus 
pentru el, înaintînd în vîrstă, el intră în lupta cu ei şi-şi 
urăşte părinţii şi nu vede binefacerea lor, ci se împrie¬ 
teneşte cu duşmanii lor, ei îşi retrag iubirea lor de la 
el şi prin aceasta îl scot din casa lor şi nu-i mai dau 
moştenirea. 

18. Deci noi, fraţilor, să avem grijă să rămînem sub 
acoperişul pocăinţei, să primim laptele din sfîntul ei sîn 
care ni se îmbie spre hrană. 432 Să trecem deci cu vederea 
toate cele văzute, pînă vom simţi dulceaţa laptelui ei 
în gura noastră. Să purtăm jugul ei care ne învaţă să 
ne îngrijim de noi şi să luptăm cu vrăjmaşii noştri şi 
dacă ei ne trag spre ei, ca mici, să plîngem înaintea ei, 
ca să roage pe Tatăl nostru să ne răzbune faţă de cei ce 
ne-au nedreptăţit pe noi. 433 Să tăiem voia inimii noas- 


432 Pocăinţa e prezentată mereu ca un dar venit omului de la Dum¬ 
nezeu. Omul e cel ce trebuie să o vadă ca dovadă a iubirii Lui, ca o nouă încer¬ 
care a Lui de-a readuce pe om ca fiu în casa Lui. In pocăinţă e Dumnezeu 
însuşi ca o mamă care ne îmbie laptele ei hrănitor, ca să creştem în unire cu 
El. El însuşi ne mişcă prin pocăinţa ce ne-o oferă să ne întoarcem la El şi să 
ne bucurăm de unirea cu El. El ne dă puterea spre aceasta, dar ne-a dat şi 
capacitatea să primim această putere. 

433 Pocăinţă e ca o mamă a noastră în faţa căreia putem plînge, şi o 
rugăm să roage pe Tatăl nostru să ne apere de duşmani, şi să ne răzbune 
pentru relele ce ni le-a făcut. Pocăinţa e a noastră, dar şi a lui Dumnezeu, 
sau ca o mamă care e unită cu Dumnezeu şi-l poate ruga pentru noi, dacă 
o rugăm pentru aceasta. E o treime între mine, Dumnezeu şi pocăinţa care 
e între mine şi Dumnezeu. Omul nu e total singur. E cu sine, dar în acest sine 
cu care este în relaţie, este şi vrăjmaşul său. Dar conştiinţa ca o dublură a 
omului capătă relief deosebit mai ales cînd omul se află în legătură cu Dum¬ 
nezeu. Conştiinţa lui se umple atunci de pocăinţă, de relaţia cu Dumnezeu. 

tre şi să iubim înstrăinarea de ea, ca Dumnezeu să ne 
mîntuiască, ca pe Avraam. 434 Să ne supunem pocăinţei, 
ca mamei noastre, ca Iacob, ca să primim binecuvînta- 
rea de la Tatăl nostru, ca Moise, care a urît (lumea) şi 
a fost păzit sub acoperămîntul ei şi s-a sculat împotriva 
celor ce voiau să o omoare, fiind liber de toată plăcerea. 
Să nu o dispreţuim, ca să nu ne urască pe noi, ca pe 
Esau. 435 Să păzim curăţia ei, ca să ne înalţe pe noi în 
pămîntul vrăjmaşilor noştri. Să o avem ca un acoperă- 
mînt bun, ca Iisus, fiul lui Navi. Căci acesta cînd era 
copil, nu ieşea din cort. Să nu dăm loc leneviei în inima 
noastră, ca să nu ne lipsească pe noi de moştenirea pă¬ 
mântului făgăduinţei. Să iubim smerenia în toate şi să 
ne străduim să intrăm în pămîntul în care curge miere 
şi lapte, cum voia Valec, (Num. 22). Să nu poftim nimic 
din cele ale pierzaniei, ca să nu fim omorîţi, ca Ahar. 
Să iubim conştiinţa ei, care ne străpunge în toată clipa, 436 
ca să ne mîntuiască pe noi în ceasul ispitei, ca pe Raav. 

Să nu iubim lăcomia pîntecelui, ca să nu ne ucidă 
ca pe fiii lui Eli (I Imp. cap. 2). Să ne ferim de toată 
nedreptatea, ca Samuil. Să nu fii mustrat de conştiin¬ 
ţă, ca unul ce ai făcut rău aproapelui. Să nu iubim pisma 
rea faţă de alţii, ca să nu ne arunce pe noi ca pe Saul. 
Să ne placă să nu răsplătim cu rău pe aproapele, ca să 
ne păzească pe noi (Dumnezeu) de rău ca pe David. 
Să nu iubim să ne socotim lucru mare şi slava deşartă, 
ca să nu ne arunce pe noi (Dumnezeu) de la faţa Lui, 

434 Să plecăm de la voia noastră, să ne înstrăinăm de ea, ca Dumnezeu 
să ne mîntuiască. Dacă vrem să ne mîntuim prin voia noastră, nu reuşim. 
Căci în acest caz rămînem în mîndria noastră egoistă. Dumnezeu e cu noi, 
cînd noi am părăsit voia noastră, lăsînd să lucreze asupra noastră voia Lui. 

435 Să nu dispreţuim pocăinţa, ca să nu se despartă de noi, cum s-a 
despărţit Reveca de Esau, care n-a iubit-o ca Iacob. Pocăinţa e mereu văzută 
ca o mamă din care se naşte omul nou, iar Dumnezeu ca Isaac, care dă pocăin¬ 
ţei puterea să-l nască şi apoi îl binecuvîntează. 

436 Pocăinţa e o conştiinţă dureroasă a păcatului. Ea ne străpunge 
inima, din partea lui Dumnezeu, ca o mamă care loveşte cu milă copilul care 
caută spre cele din afară, ca să-l facă să se întoarcă spre sînul ei. 

ca Tată, ca David pe Avesalom. Să iubim smerita cu¬ 
getare şi buna cuviinţă, ca să ne răzbunăm pe duşmanii 
Părintelui nostru, ca Solomon. Să iubim supunerea în 
toate, ca să facem mădularele noastre moarte faţă de 
tot lucrul mort, ca să facem inima plină de bărbăţie 
faţă de vrăjmaşii noştri, ca Ilie Tesviteanul. Să nu ne 
facem iubitori şi poftitori de plăceri, ca să nu ne omoare 
pe noi ca pe Ahab. Să luptăm pînă la moarte, ca să nu 
pierdem sfînta noastră moştenire, ca Israelitul Navu- 
te. Să ne facem ascultători părinţilor noştri după Dum¬ 
nezeu în toate, tăind voia noastră pînă ce ne vom supune 
lor, ca să rămînă binecuvîntarea lor cu noi, cum a fost 
cu Elisei. Să nu ne facem iubitori de arginţi şi plăcuţi 
mincinoşi ai oamenilor, ca să nu ne blesteme pe noi, ca 
pe Ghiezi. Să iubim pe cei credincioşi în toate mai mult 
ca pe noi înşine, ca să ne binecuvînteze pe noi ca pe Su- 
namita. Să nu ne facem iubitori pătimaşi ai celor urîte, 
ca să nu ne depărteze pe noi de la faţa Lui, ca pe Ahia 
şi Sedechia, care au fost puşi să îngheţe de către îm¬ 
păratul Babilonului. Să urîm păcatul pentru sufletul 
nostru, pînă la moarte, ca să ne ajute (Dumnezeu) în 
ziua nevoii, ca pe Susana. Să nu poftim mîncări felu¬ 
rite, ca să nu ne părăsească pe noi, ca pe cei ce au mîn- 
cat la masa lui Nabucodonosor. Să iubim suferirea 
răului în toate, ca să se bucure în noi (Dumnezeu) în 
toate, ca în cei din jurul lui Azaria. 437 Să nu fim vicleni 
ca babilonienii, cîrtind împotriva celor credincioşi. Să 
împlinim slujirile noastre, neascultînd de lenea trupu¬ 
lui, ca Daniel care a voit mai degrabă să moară, decît 
să părăsească slujirile, pe care le împlinea în fiecare zi. 
Căci Dumnezeu este puternic şi mîntuieşte de ispite pe 
cei ce-L iubesc, iar pe cei răi îi predă morţii. Şi credinţa 
în Dumnezeu face fiarele ca nişte miei. Binecuvîntat 


437Dumnezeu se bucură în cel ce suferă cu bărbăţie răul altora şi nu 
se mînie pe ei. 

este Dumnezeul pocăinţei şi binecuvîntat este de El 
cel ce o iubeşte pe aceasta şi-şi pune grumazul sub ju¬ 
gul voinţei ei, pînă ce se va naşte din nou de sus, în 
voia lui Dumnezeu. 

19. Dar omul are nevoie, fratele meu, de mare dis- 
cernămînt şi de tăiere a toată voia trupească şi să fie 
treaz şi cu luare-aminte în toate căile lui, ca să nu rătă¬ 
cească şi să cadă în mîinile vrăjmaşilor pocăinţei. Căci 
afirmarea dreptăţii proprii o sfîşie pe aceasta. 438 Jude¬ 
carea celor păcătoşi o alungă. Dispreţuirea celor leneşi 
îi împiedică apariţia. Căci s-a scris despre ea în Pilde: 
„Toate cărările ei sînt strimte şi cea leneşă n-a mîncat 
bucate. A făcut bărbatului ei cîte două haine de vison 
şi purpură. Este ca o corabie ce face negustorie, adună 
bogăţie de departe" (Pilde 31, 27, 22, 14). Să o cunoaş¬ 
tem din acest cuvînt că este ca negustorul bun care în¬ 
carcă în corabia lui nu numai un fel de marfă, ci toate 
felurile din care ştie că cîştigă. Şi dacă vede pe unul 
păgubit, nu-1 pismuieşte, ci pismuieşte pe cei ce s-au îm¬ 
bogăţit şi au rămas în casa lor. Urăşte tot lucrul păgu¬ 
bitor şi dă lucrul cîştigat, ca să-l recumpere sporit. Se 
face rob lucrului cîştigat, ca să-l vîndă iarăşi. Şi în¬ 
treabă pe cei ce nu-1 pismuiesc şi s-au îmbogăţit în casa 
lui: „Cum voi vinde aceasta şi cît voi cîştiga?" 439 Aşa 
este sufletul care voieşte să se întîlnească cu Dumnezeu, 
fără să se smintească. Nu-i ajunge sufletului un singur 
lucru, ci se îngrijeşte de tot lucrul cîştigător. 440 Iar de 

438Cel ce se pretinde drept, fără de păcat, omoară în sine pocăinţa. 

439 Dau ce am, ca să-l cîştig sporit prin faptul că dau. Căci dînd aproa¬ 
pelui, dau lui Dumnezeu şi Dumnezeu îmi răspunde cu bucuria ce mi-o revarsă 
în suflet. In relaţia de iubire între doi, în care fiecare îl vede pe celălalt, e 
Dumnezeu care-i uneşte, sau e unit cu ei. 

440 Orice lucru dat, e un lucru cîştigat, sau cîştigător. Dar sufletul 
vrea să dea cît mai multe lucruri, ca să cîştige cît mai mult. Vrea să dea totul, 
ca să cîştige totul. 

află de vreun lucru păgubitor, fuge de el, ca să nu se 
păgubească. 441 

Deci, fratele meu, socoteşte-te că vrei să te faci ne¬ 
gustor care vrea să cîştige^ pe Iisus. Şi negustoria care 
vrea să cîştige pe acest împărat stă departe de orice 
lucru care ne păgubeşte de El. Şi aceste lucruri care ne 
păgubesc de El sînt slava oamenilor, trufia, îndreptăţirea 
de sine, dispreţul, vorbirea care mînie pe altul, iubirea 
prisosinţei, lauda de sine, iubirea împrăştierii. Toate 
acestea sînt păgubitoare pentru negustorii care vreau 
să cîştige pe Iisus şi nu-i poate mulţumi, de le au în 
magazia lor. 442 Cercetează-te deci pe tine, frate, ce lu¬ 
cru este al tău şi mintea va afla care dintre ele rodeşte 
lui Dumnezeu şi care dintre ele se încrede în păcat, cînd 
ochii sînt răpiţi spre plăcere, sau limba este biruită de 
vreo grabă, sau inima ta se îndulceşte cu cinstirea ome¬ 
nească, sau urechile tale se bucură cu vorbirea împotriva 
cuiva. Căci toate acestea sînt păgubitoare minţii. Fiind¬ 
că s-a scris în Levitic: „Aşa să spui lui Aaron: să nu 
aduci pe altarul Meu din animale vreunul ce are vreo 
pată, ca să nu mori" (Lev. 22,18, 20). Aaron este chip al 
minţii. Fiindcă duşmănia amestecă răutatea ei cu pre¬ 
tenţia dreptăţii, a poruncit ca să se cerceteze înainte 
de-a se aduce ceva lui Dumnezeu, ca să nu moară. Iar 
a muri înseamnă a coborî de la vedere (contemplare) şi 
a se învoi cu cei ce voiesc să întineze simţurile ei. 

20. Acestea sînt cuvintele celor ce L-au iubit pe Iisus 
şi au nădăjduit în EE Sufletul lor s-a făcut mireasa împo¬ 
dobită cu toată virtutea, avînd sfînta lui oglindă, după 
cuvîntulApostolului:„Iarnoi toţi, privind ca în oglindă, 
cu faţa descoperită, slava lui Dumnezeu, ne prefacem 

441 Lucrul păgubitor e lucru menţinut. Cînd "află sufletul înţelept de 
acesta, caută să scape de el. 

442 Tot ce ni se pare, în chip egoist, că e spre cîştigul nostru, e spre 
paguba noastră. Cu nici una din acestea nu putem cîştiga pe Hristos, sau 
bunătăţile Lui. 

în acelaşi chip din slavă în slavă, ca de la Domnul 
Duhul" (II Cor. 3,18); căci acum îl vedem ca prin 
oglindă şi prin ghicitură, iar atunci îl vom vedea faţă 
către faţă" (I Cor. 13,12). Cei ce s-au făcut deci mirese 
curate, cunosc pe Mire în ei înşişi, ca într-o oglindă, de 
nu cumva au vreo pată în ei ca chipuri şi de nu cum¬ 
va nu plac Mirelui lor. 443 Căci Mirele caută suflete cu¬ 
rate, ca nişte fecioare, 444 care nu au în ele nici o pată. E 
ceea ce s-a scris despre Reveca: „Era fecioară foarte fru¬ 
moasă, care nu ştia de bărbat" (Fac. 24,16), Şi prooro¬ 
cul zice: „Aduce-se-vor împăratului fecioare în urma 
ei, cele apropiate ei aduce-se-vor Ţie. (Ps. 44,16). 
„Aduce-se-vor" înfăţişează sfînta înomenire (întrupare), 
iar „apropiate ei", înfăţişează faptul de-a se alipi de 
El, fiindcă naşterea din nou prin Sfîntul Botez le-a 
înnoit sufletele de orice vechime şi pocăinţa le cură- 
ţeşte şi le face fecioare sfinte, scăpate de toată ve¬ 
chimea, nemaiaducîndu-şi aminte de ea 445 De aceea li 
s-a spus: „Ascultă, fiică, şi vezi şi pleacă urechea ta şi 
uită de poporul tău şi de casa părintelui tău; şi va pofti 
împăratul frumuseţea ta" (Ibid. 12,13). Şi se vor mi¬ 
nuna de (de sufletul, fecioara şi mireasă) toate Puterile 
cerurilor pentru curăţia ei pe care i-a dăruit-o pocăinţa 
care a făcut-o un trup cu El 446 „Şi vor zice: Cine este 

443 Sufletul însuşi e o oglindă în care omul vede pe Hristos, de nu cumva 
sînt în ele păcate identice cu petele. Dar este în acelaşi timp o mireasă în 
care vede în sine pe Mirele Hristos. Deci de e pătată ca oglindă, nu e curată 
nici ca mireasă şi Mirele nu o place. Numai de e curată de orice pată, Mirele 
se oglindeşte în ea, fiind unit cu sufletul ca Mirele cu mireasa, fără să se con¬ 
funde cu ea. Şi e o mare bucurie în această unire. 

444 Sufletul este în greceşte de genul feminin. Aceasta face să i se 
potrivească şi mai bine calitatea de mireasă şi de fecioară. 

445Fecioria sufletului, cîştigată prin naşterea din nou, poate fi o veci- 
nică tinereţe, o neînvechire permanentă prin „stricare". 

446 Sufletul făcut mireasă curată prin pocăinţă, se face „un trup" cu 
Hristos, dar un trup care nu desfiinţează persoanele, aşa cum Adam şi Eva 
au fost făcuţi de Dumnezeu un trup, rămînînd ca persoane. E o aluzie la 
Sf. împărtăşanie, în care credinciosul se face un trup cu Hristos, fără să se 
piardă ca persoană deosebită. 

cea care se suie, făcută albă ca o floare, spre frătinul ei?" 

(Cînt. Cînt. 3,2). 

21. Să folosim deci toată puterea noastră luptînd 
puţin cîte puţin pînă ne vom dezbrăca de făptuirea omu¬ 
lui vechiu, păzindu-ne de tot lucrul pierzaniei, pînă cînd 
iubirea Lui îl va uni cu noi şi va scoate de la noi chipul 
celui pămîntesc şi va întipări chipul Lui cel sfînt în ini¬ 
ma noastră, ca să ne facem vrednici de El, curaţi de 
toată pata, cum a zis Apostolul: „Precum am purtat 
chipul celui pămîntesc, aşa vom purta şi chipul celui 
ceresc" (I Cor. 15,49). Căci a ştiut Apostolul că nu este 
om fără păcat de cînd a avut loc neascultarea, şi că po¬ 
căinţa poate întoarce iarăşi pe om la noutatea fără de 
păcat; 4 6b de aceea a spus că am părăsit făptuirea celui 
ce n-a ascultat porunca şi săvîrşim făptuirea Domnu¬ 
lui nostru Iisus Hristos, care este împlinirea sfintelor 
Lui porunci, care a făcut milă şi a asumat robia omului 
pînă ce l-a introdus în raiul ascuns şi i-a dăruit, după 
Sfintele Scripturi, toate virtuţile, prin aceasta i-a dat 
să mănînce din pomul vieţii, care este curăţia. Pe aceasta 
a arătat-o El însuşi, împăcând Heruvimii şi oprind 
sabia de foc ce se învîrtea păzind calea spre pomul vie¬ 
ţii, care este cunoştinţa sfintelor Lui cuvinte. 447 Prin 
aceasta le-a împăcat şi în mintea credincioşilor, păzin- 

446b. Nepăcătuirea ţine sufletul neînvechit, veşnic tînăr, înnoindu-se 
mereu din Hristos, care ţine mereu tînără, sau nouă, firea omenească asumată 
de Fiul lui Dumnezeu, care e din veci şi pînă în veci Alfa şi Omega, începutul 
şi desăvîrşirea, sau desăvîrşirea de la început. 

447 Adam, după cădere, n-a mai putut mînca din pomul vieţii, sau din 
curăţie, căci din aceasta nu se poate hrăni cineva decît rămînînd unit cu Dum¬ 
nezeu, izvorul vieţii fără început şi fără sfîrşit. Dumnezeu, curăţia, viaţa sînt 
una. Hristos a reintrodus firea omenească asumată de El „în raiul ascuns", 
în raiul nevăzut, nu în natura văzută, ci în planul trăit spiritual. Intîi a intro¬ 
dus firea asumată de El în raiul trăit spiritual, apoi va introduce şi pe cei ce 
se vor uni cu El. Dar curăţia la care a introdus firea asumată de El şi apoi 
şi pe cei uniţi cu El prin credinţă, nu se poate dobîndi fără cunoştinţa Lui şi 

a poruncilor Lui şi fără păzirea acestora. Căci în poruncile Lui una cu cuvin¬ 
tele Lui, este modul de viaţă al Lui ca om, conformă întru totul cu voia Lui 
dumnezeiască. 

du-i pe aceştia neîncetat şi închizînd urechile lor faţă 
de orice cuvînt viclean al şarpelui, amintindu-le de 
amara robie, în care au căzut înainte, ca să nu se întoar¬ 
că la ea. In scopul acesta îi face să mulţumească neîn¬ 
cetat Celui ce i-a răscumpărat prin cinstitul Lui sînge 
ştergînd zapisul robiei lor pe cruce (Colos. 2,14) şi fă- 
cîndu-i fraţi şi prieteni (Io. 15,14); şi vărsînd Duhul Lui 
peste ei, le-a odihnit în har inima lor. Căci a spus: „Mă 
sui la Tatăl Meu şi la Tatăl vostru şi la Dumnezeul Meu 
şi Dumnezeul vostru" (Io. 20,17). Şi iarăşi: „Voiesc Pă¬ 
rinte, ca unde sînt Eu, să fie şi ei acolo cu Mine, pentru 
că i-am iubit pe ei precum si Tu M-ai iubit pe Mine” 
(Io. 17,24). 

22. Dar ne-a arătat nouă iarăşi, că n-a spus aceasta 
despre toţi, ci despre cei ce au părăsit voile lor şi au 
urmat sfintelor Lui voi şi au tăiat de la ei orice îndemn 
al lumii acesteia. Căci a spus că i-a luat pe ei din lume 
De aceea „lumea îi urăşte, că nu mai sînt din ea" (Io 
15,19). Observi că cei ce au părăsit cele ale lumii, sînt 
cei ce s-au învrednicit să se facă mirese ale Lui şi au ră¬ 
mas în unire cu El. Aşa a spus Apostolul: „De aceea va 
lăsa omul pe tatăl său şi pe mama sa şi vor fi amîndoi 
un trup. Taina aceasta este mare. Dar eu vorbesc de 
Hristos şi de Biserică" (Ef. 5,31—32). Şi iarăşi a zis: 
„Neamurile sînt împreună moştenitoare şi părţi ale ace¬ 
luiaşi trup şi împreună părtaşe ale făgăduinţei în Hris¬ 
tos Iisus prin Evanghelie" (Op. c. 3,6). Observă că Du¬ 
hul Lui Cel Sfînt locuieşte în cei ce s-au învrednicit să 
se facă un trup cu El şi Duhul Lui lucrează în ei şi se 
îngrijeşte de ei, precum a zis: „Căci nu voi sînteţi cei ce 
grăiţi, ci Duhul Tatălui vostru este Cel ce grăeşte în 
voi" (Mt. 10,20). Şi iarăşi zice Apostolul: „Nouă ne-a 
dezvăluit Dumnezeu prin Duhul Său. Căci Duhul toate 
le cercetează, chiar şi adîncurile lui Dumnezeu... Iar noi 
avem cugetarea lui Hristos" (I Cor. 2,10, 16); Deci cum 

poate cugetarea lui Hristos să gîndească vreun păcat? 
înţelegi, deci, frate, cu inima ta taina aceasta, că tot 
soiul de pe pămînt naşte cu cel de un soiu cu El şi nu 
ceva de alt soiu, fie că e animal, fie că e fiară, fie că e 
tîrătoare, fie pasăre. De aceea a adus Dumnezeu toate 
la Adam, ca să vadă de se află ceva asemenea lui. Şi 
nu s-a aflat între toate, fiindcă nu erau de firea lui. 
Atunci luînd Dumnezeu una din coastele lui, a făcut-o 
pe ea femeie, fiindcă a luat-o din bărbatul ei" (Fac. 2,19 
- 21 ). 

23. Aceasta este taina mare a acelor mirese ale Lui: 
că sînt din fiinţa Lui, prin naşterea din nou şi din sfîn- 
tul Lui trup. 448 Căci zice Apostolul: „Un trup sîntem 
toţi în Hristos şi fiecare mădulare unii altora" (Rom. 
12,5). Şi iarăşi: „Sîntem mădulare ale trupului Lui din 
carnea Lui şi oasele Lui" (Ef. 5,30). Observi că voieşte 
ca omul să fie ca (după) El în toate, precum Eva este 
din Adam. Sufletele celor ce au neraţionalitatea anima¬ 
lelor, sau lăcomia fiarelor ce se jefuiesc una pe alta, sau 
nestatornicia păsărilor, sau veninul şerpilor, nu pot fi 
fecioare, că nu au făptuirea conformă cu a Lui. Observi, 
deci, frate, cum voieşte ca omul să se facă asemenea 
Lui, sănătos de tot ce e contrar firii, ca să se învredni¬ 
cească să se facă mireasă a Lui? Sufletul cunoaşte deci 
gîndurile sale din făptuirea sa. De va împlini făptuirea 
(cuvenită), cunoaşte că Duhul lui Dumnezeu locuieşte 
în el, pentru că făptuirea cea bună renaşte sufletul ne- 
pătimitor ; şi e cu neputinţă ca Duhul lui Dumnezeu să 

448 Aducerea femeii la existenţă din coasta lui Adam este un chip al 
faptului că omul cel nou îşi primeşte existenţa din umanitatea Fiului lui 
Dumnezeu. Căci din trupul Lui cel fără de păcat ne naştem şi noi din nou. 
Precum fiecare soi se naşte din soiul propriu, aşa se naşte omul îndumnezeit 
din umanitatea îndumnezeită a lui Hristos, în care umanitatea e cel mai 
unită cu dumnezeirea, fiind a aceleiaşi Persoane a Cuvîntului lui Dumnezeu. 
Nu poate fi omul făptură nouă decît din Fiul lui Dumnezeu făcut om. 

nu locuiască în sufletul acela. 449 Căci a spus Domnul: 
„De Mă iubiţi pe Mine, păziţi poruncile Mele; şi Eu voi 
ruga pe Tatăl Meu şi El va trimite vouă pe Mîngîieto- 
rul, Duhul Adevărului" (Io. 14,15—17) Şi iarăşi zice 
Apostolul: „Sau oare nu cunoaşteţi că Hristos Iisus lo- 
cueşte în voi, afară numai de nu sînteţi netrebnici?" 
(II. Cor. 13,5). Observi că, dacă nu dobîndeşte omul făp¬ 
tuirea lui Iisus, este netrebnic şi nu este fecioară unită 
cu El? Toate fecioarele şi-au pregătit candelele lor, dar 
neavînd făptuirea (cea bună) au fost aruncate în afara 
uşilor (Mt. 25,1 —12). Năvodul aruncat în mare a adunat 
peşti şi i-a introdus în împărăţie (Mt. 13,47—48). Ne¬ 
ghinele au crescut împreună cu griul, dar, făcîndu-se se¬ 
cerişul, au fost strînse şi aruncate în foc (Ibid. 25—30). 
Mlădiţele au rămas, în viţă, dar, nedînd rod, au fost 
aruncate, de asemenea, în foc (Io. 15,6). Oile au păscut 
împreună cu caprele, dar numai pe oi le-a introdus cu 
Sine, iar caprele au fost aruncate afară (Mt. 25, 32—33) 
Semănătorul a semănat aceeaşi sămînţă a Lui, dar nu 
s-a bucurat decît de cele ce au odrăslit în pămîntul cel 
bun (Mt. 13,3—9). A dat argintul Său în chip nefăţarnic 
dar s-a bucurat numai împreună cu cel ce i l-a întors 
îndoit (Mt. 25,14—23). Au fost chemaţi toţi la nuntă, 
dar pe cel ce n-avea haină de nuntă a poruncit să-l 
arunce în întunericul veşnic (MT. 22,11—13). Aceste cu¬ 
vinte sînt ale noastre, că toţi spunem că credem, dar 
pe cei ce nu au faptele dumnezeirii Lui îi aruncă afară, 

449Nu din afirmarea teoretică a credinţei în Hristos, sau a legăturii 
sale cu Hristos, cunoaşte sufletul că Duhul lui Hristos, deci Hristos însuşi 
locuieşte în el şi l-a făcut mireasă a Lui ci din faptele sale asemenea celor 
ale lui Hristos, în care e prezentă puterea Lui. Unirea între Hristos ca Mire 
şi suflet ca mireasă se cunoaşte din faptele celui din urmă, care nu pot fi 
numai ale sufletului, ci şi ale lui Hristos. In aceste fapte se trăieşte prezenţa 
şi lucrarea lui Hristos. Căci sufletul îşi dă seama că bunătatea acestor fapte 
nu poate veni numai din puterea lui. 

căci, precum a zis: „Mulţi sînt chemaţi, dar puţini aleşi" 
(Ibidem 14). 460 

24. Să ne cercetăm, fraţilor, pe noi înşine şi să ve¬ 
dem faptele noastre, înainte de-a ne întîlni cu El. 451 
Să nu dăm atenţie celor ce fac voile trupeşti ale inimii 
lor. în acest caz vom pierde o mare bogăţie, pe care am 
putea-o dobîndi în ceasul trebuincios. Să luptăm să o 
cîştigăm şi cele ce le vom părăsi, să le trecem cu vederea, 
ca proprii vrăjmaşilor. Să cunoaştem pe cei ce şi-au dat 
toată osteneala lor, îngrijindu-ne de cele ce se pierd. 
Ei au pierdut cele bune şi le-au trecut cu vederea şi de 
aceea au moştenit gheena, fiindcă n-au voit să meargă 
pe urmele Domnului, ca să se învrednicească să i se facă 
mirese. Să ne luptăm deci cu lacrimi, înaintea lui Dumne¬ 
zeu, cu durerea inimii şi cu suspine amare, ca să nu că¬ 
dem în ruşinea acelora. Şi de va veni negura pe mare şi 
se vor pierde multe corăbii, iar altele se vor mîntui, să 
nu spunem că de aceea ne scufundăm şi noi, ca aceia, 
ci să ne întărim unii pe alţii ca să nu ne lenevim, şi să 
ne rugăm lui Dumnezeu, ca să ne ajute. Cu adevărat mare 
este negura pe pămînt. De aceea să ne smerim şi să stri¬ 
găm rugîndu-ne ca să nu ne pierdem. Cel ce face aşa, 
chiar de întîlneşte furtuna pe mare, află corăbierii şi pe 
alţii din corabie care întăresc pe cîrmaci. Dar de nu se 
află omul golit de tot lucrul care-1 poate pierde, nu se 
poate salva din această mare tulburată de multe valuri. 
Căci nici Moise n-a putut cînta Domnului decît cînd a 
trecut marea şi a văzut moartea celor ce voiau să ţină 
neamul lui în Egipt, ca să fie robi. Şi după ce i-a trecut, 
fiindcă au ajuns liberi, a zis: „Să cîntăm Domnului, căci 


450 Cuvintele lui Hristos şi le însuşesc mulţi, dar puţini sînt cei ce le 
trec în fapte. Şi numai faptele schimbă pe om, pun pe el pecetea lui Hristos, 
îl arată ca pe cel ce şi-a însuşit puterea lui Hristos, l-a făcut fecioara curată 
unită cu El, prin iubire adevărată. 

451. Dacă nu ne-am curăţit şi preschimbat firea prin pecetea puterii lui 
Hristos pusă pe ea, nu ne întîlnim cu El, pentru că nu ne-am unit cu El. 

cu slavă s-a proslăvit. Pe cal şi pe călăreţ i-a aruncat 
in mare" (leş. 15,1). 

25. Cînd deci mintea va mîntui simţirile sufletului 
de voile trupului şi stîlpul văzut de ea le va trece (peste 
ele) şi va despărţi sufletul de voile trupului, văzînd Dum¬ 
nezeu neruşinarea patimilor pornindu-se asupra sufle¬ 
tului, voind să-i ţină simţirile în păcat, dar mintea gîn- 
dindu-se pe ascuns neîncetat la Dumnezeu, El va trimite 
ajutorul Său şi va pierde deodată pe toţi vrăjmaşii lui, 
precum s-a scris că a spus Dumnezeu lui Moise: „Ce 
strigă către Mine? Porunceşte fiilor lui Israil să se 
pregătească pe ei înşişi; iar tu ia toiagul tău în mina ta 
şi tinde-1 spre apa mării şi se va seca" (leş. 14,15—16). 
Credincios este Dumnezeu să dea şi azi mina lui Moise, 
ca să scape pe Israil cel de acum din mina Egiptenilor, 
care sînt voile minţii pe care le-am împlinit, ca şi noi să 
ne învrednicim să-i cîntăm Lui cîntare nouă, zicînd: 
„Să cîntăm Domnului, căci cu slavă s-a proslăvit". 
Dar cum putem să spunem: „Cu slavă s-a proslăvit", 
dacă ascultăm de vrăjmaşii noştri şi ne întoarcem în 
Egiptul voii noastre, poftind cele ce le mîncăm şi cerînd 
lui Aaron: „Fă-ne nouă zei, care să ne conducă în Egipt? 
(leş. 32, 1); dacă ne-am umilit prin lenevia noastră să 
hulim hrana duhovnicească? (Numeri 21,5). Dar pu¬ 
ternic este Dumnezeu să întoarcă la noi pe Moise din 
munte şi să zdrobească viţelul încornorat, prin care ne¬ 
am făcut duşmani lui Dumnezeu. Puternic este Dumne¬ 
zeu Cel ce ne-a dăruit pocăinţa, ca să ne întoarcă pe 
noi iarăşi la El şi să dea lui Moise tărie să se roage pentru 
noi, zicînd: „De le ierţi lor, păcatele, iartă-le. Iar de nu, 
şterge-mă şi pe mine din cartea celor vii" (leş. 32, 31—, 
32); şi să dea tărie lui Iisus la vremea lui, să zdrobească 
cele şapte neamuri care au ostenit pămîntul făgăduinţei 
cu viclenia lor pismaşă şi să primească Israil moştenirea 
lui, spre a locui în el fără pismă în vecii vecilor. Amin. 

A Lui este puterea, al Lui ajutorul, al Lui acoperămîn- 
tul, a Lui înţelepciunea, a Lui paza. El însuşi este în noi, 
Domnul nostru Iisus Hristos, spre slava şi cinstea lui 
Dumnezeu Tatăl şi a Sfîntului Duh dinainte de veci şi 
acum şi în vecii vecilor. Amin. 

CUVÎNTUL XXVI 

Cuvinte spuse de Ava Petru, ucenicul lui Ava Isaia, 
despre cele auzite de la el 

1. Spunea Părintele meu; Fă-te tare, ca să trezeşti 
ceea ce trebuie îndreptat. Curăţia se roagă lui Dumne¬ 
zeu, frica de Dumnezeu şi strîmtoarea iartă păcatele. 
Slujirea omului care are în inima lui răutatea răzbunării, 
e deşartă. Să nu voieşti să ţi se ceară sfat sau cuvînt 
pentru timpul acesta, nici să nu te încrezi în cel ce te în¬ 
treabă. 452 Să ai neîncetat auzul atent la cei ce grăiesc 
către tine şi roagă pe Dumnezeu să-ţi dea să cunoşti 
pe care dintre ei trebuie să-l asculţi. Pune toată pute¬ 
rea ta în a nu grăi, avînd altele în gură şi altele în inima 
ta. Mai spunea iarăşi că a se arunca pe sine înaintea lui 
Dumnezeu întru cunoştinţă şi a asculta poruncile cu 
smerita cugetare, aduc iubirea, şi iubirea, nepătimirea. 453 
Mai spunea iarăşi că cel ce se linişteşte (isihastul), tre¬ 
buie să se cerceteze în toată clipa, de a trecut peste cei 
ce-1 ţin în văzduh şi de s-a eliberat de ei avîndu-i încă 
înjur. Căci cită vreme e supus robiei lor, încă nu s-a eli¬ 
berat. De aceea osteneala trebuie să dureze pînă ce se 


452 Plăcerea de-a ţi se cere sfat ascunde în ea o mîndrie. Nu te încrede 
în cel ce-ţi cere un sfat, căci poate o face ca să te linguşească, sau e pericol să 
te laşi ispitit de slava deşartă. 

453 Smerita cugetare prin aruncarea înaintea lui Dumnezeu aduce 
iubirea şi iubirea lipsa de patimi. Căci cel ce se smereşte în faţa lui Dumnezeu 
nu se mai iubeşte pe sine, ci pe Dumnezeu şi pe ceilalţi. Iar în iubire nu mai e 
nici o patimă. Căci în orice patimă e iubirea egoistă de sine. 

arată mila. 454 Spunea iarăşi că omul care are vreo pîră 
(acuză) în inima sa, este departe de mila lui Dumnezeu. 455 
Cerîndu-i eu un cuvînt, mi-a spus: De voieşti să urmezi 
Domnului nostru Iisus Hristos, păzeşte cuvîntul Lui: 
şi de voieşte să atîrni (să răstigneşti) pe omul tău vechi 
cu El, trebuie să tai voia ta şi să te pregăteşti pe tine spre 
a primi dispreţuirea celor ce te-au dispreţuit pe tine şi 
să odihneşti inima celor ce ţi-au făcut rău; şi să te sme¬ 
reşti pe tine şi să-ţi stăpîneşti voile tale şi să taci din 
gură ca să nu judeci pe cineva în inima ta. Spunea 
iarăşi, că cel ce se află în linişte (în isichie), trebuie să 
aibă frica de-a se întîlni cu Dumnezeu, dinainte de ră¬ 
suflarea lui (din urmă). Căci cit timp păcatul mai îndu¬ 
plecă inima lui, încă nu s-a ivit în el frica de Dumnezeu 
şi este încă departe de mila Lui. 456 

2. Spunea iarăşi că sîntem încă în osteneală, cît 
timp avem nepătimirea în gură, iar fărădelegea şi rău¬ 
tatea în inimă. 457 Spunea iarăşi că dacă omul nu se luptă 
pînă la moarte să-şi facă trupul lui cum a venit purtîndu-L 
iubitul Iisus, nu se întîlneşte cu El cu bucurie, nici nu-1 
scoate din amara robie. Şi zicea: Miluieşte-mă, miluieş- 
te-mă, miluieşte-mă! In ce curăţie a fost creat şi sub ce 
stăpînire este şi în ce deşertăciune a fost legat. 458 Spunea 

454 Numai mila lui Dumnezeu ne scapă de ispite şi deci de osteneala 
de-a le birui. Nu osteneala noastră ne aduce mila, ci mila ne duce la sfîrşitul 
ei odihnitor. Să ne ostenim dar să nu ne încredem in osteneala noastră, ci 
in mila lui Dumnezeu. 

455Cum va avea Dumnezeu milă de cel ce nu are milă de altul, ci-1 
acuză pe acela? Nu poţi simţi mila lui Dumnezeu, dacă nu trăieşti mila ta 
faţă de alţii. 

456Unde e frica lui Dumnezeu, vine şi mila Lui. Frica trebuie să fie 
neîncetată, anticipînd harul ca respiraţia omului. Iar frica e opusă păcatului 
şi viceversa. 

457 Am făcut un pas spre curăţie, cînd am ajuns la lipsa de patimi in 
cuvinte, dar încă avem gînduri păcătoase în inimă. 

458Nu ne putem întîlni cu Hristos, dacă nu luptăm pînă la moarte să 
ne facem trupul nepătimaş, cum l-a asumat Hristos. In ce curăţie a fost creat 
trupul şi sub ce robie a patimilor a căzut! Nu mai e un mijloc prin care putem 
să cunoaştem pe Dumnezeu şi să săvîrşim numai binele. 

iarăşi: „Te rog, pînă ce eşti în trup să nu-ţi pierzi inima. 
Căci precum plugarul nu se poate încrede în vreun rod 
crescut în ţarina lui, fiindcă nu ştie ce se va alege din el 
pînă nu e închis în magazia lui, aşa omul nu-ai poate 
pierde inima lui cît are răsuflare în nara lui" (Iov 27,3) 
Şi precum omul nu ştie ce patimă îl va întîmpina, pînă 
la ultima suflare, aşa nu e cu putinţă ca omul să-şi piardă 
inima cît timp are răsuflare, ci trebuie să strige totdea¬ 
una către Dumnezeu cerîndu-i ajutorul şi mila Lui. 459 . 

L-am întrebat pe el, zicînd: „Ce este, Părinte, sme¬ 
rita cugetare şi ce este ceea ce o naşte?" Şi mi-a spus că 
smerita cugetare este ascultarea şi tăierea voii proprii 
cu smerenie, fără osteneala, şi curăţirea şi suportarea 
osîndei (a ocării) şi purtarea fără greutate a cuvîntu- 
lui aproapelui. Şi iarăşi a spus: „Fericit este cel ce a 
dobîndit pe omul nou înainte de-a se întîlni cu Hristos". 
Căci a spus Apostolul: „Carne şi sînge nu pot moşteni 
împărăţia lui Dumnezeu" (I Cor. 15,50) 460 . Şi iarăşi spu¬ 
nea: „Pînă aveţi între voi pisma şi cearta, oare nu sîn- 
teţi trupeşti şi nu umblaţi după om?" (I Cor. 3,3). Şi 
spunea iarăşi că de aceea sîntem în atîtea osteneli faţă 
de vrăjmaşii noştri, fiindcă nu cunoaştem exact scă¬ 
derile noastre, nici n-am cunoscut plînsul întru cunoş¬ 
tinţă. Dar cînd ni se va descoperi plînsul, el ne va arăta 
păcatele noastre. 461 Şi de vom fi lăsaţi (de vrăjmaşi), 


459 Cît timp trăim, să nu lăsăm inima să ni se piardă în înţelesul moral, 
făcînd răul. Iar întrucît ea rămîne vie în noi în înţeles biologic pînă răsuflăm, 
să nu o lăsăm pînă la moarte să se piardă în înţelesul moral. Iar aceasta nu 
o putea face decît cerînd neîncetat, pînă la moarte, ajutorul lui Dumnezeu şi 
mila Lui. 

460 Intîlnirea cu Hristos de care se vorbeşte aci, este cea viitoare din 
împărăţia ceruri lor. D ar naşterea omului cel nou, de care se spune că trebuie 
să aibă loc înainte de întîlnirea cu Hristos, nu înseamnă că omul o poate 
realiza numai prin sine. E şi aceasta rezultatul unei „întîlniri" cu Hristos. 

461 Altceva este a cunoaşte plînsul în general şi altceva a-1 cunoaşte, 
cunoscînd drept cauză a lui păcatele noastre El va fi un plîns prin care depăşim 
păcatul, cîtă vreme altfel de plîns poate să fie un semn că stăruim în păcate, 
regretînd cine ştie ce pierderi sau neatenţii lumeşti. 

ne vom ruşina să privim la faţa celor ce călăuzesc pen¬ 
tru că sînt mai de cinste ca noi. Iar cei ce îşi fac din pă¬ 
catele lor motiv de îndrăzneală, nu ştiu de Dumnezeu. 
Inimile noastre se văd însă trăind împreună cu ei pă¬ 
catele lor. Mai spunea iarăşi că cel ce-şi suportă defăi¬ 
marea şi-şi supune voia sa aproapelui pentru Dumnezeu, 
ca să nu lase pe vrăjmaş să vină la mijloc, arată pe om 
că este lucrător. 462 Căci de are mintea trează şi de este 
sub picioarele lui Iisus întru cunoştinţă, se va sili să-şi 
taie voia sa, ca să nu fie despărţit de iubitul său Domn. 4 3 
Căci cel ce ţine la voia lui, nu se află în pace nici cu cei 
credincioşi. Fiindcă nepăsarea şi mînia şi aprinderea 
faţă de fratele, urmează inimii (voii) lui. Iar cel ce zice: 
„Nu-mi pasă de ceea ce aud sau vorbesc", se aseamănă 
orbului care nu vede lumina, de e adus la ea sau scos 
de la ea. înţelegeţi aceasta de la soarele acesta, ca un 
mic nour apărînd sub el îi acoperă lumina şi-i opreşte 
căldura. Dar acestea nu sînt vădite tuturor, ci numai 
celor ce au cunoştinţă. 464 Şi iarăşi spunea că omul care 
îşi vede totdeauna păcatele sale, nu are limbă să vor¬ 
bească cu vreun om. 

3. Iarăşi spunea: Urăşte toate cele din lume şi odihna 
trupească. Fiindcă acestea te fac duşman al lui Dum¬ 
nezeu. Căci precum omul care are un duşman luptă cu 


462 Cînd îţi afirmi voia ta împotriva aproapelui, laşi pe vrăjmaş să vă 
despartă unul de altul, dar şi pe tine, sau poate pe amîndoi de Dumnezeu. 
Căci Dumnezeu nu poate fi acolo unde este vrăjmaşul, care desparte pe oameni 
între ei şi de Dumnezeu. Şi nu acolo unde îşi afirmă omul voia sa este el activ, 
sau arată mai multă putere, ci unde nu-şi afirmă voia sa. 

463 Mintea trează este cea care ştie de ceea ce foloseşte cu adevărat 
pe om. Şi ea are cunoştinţa că e de folos omului să stea la picioarele lui Iisus, 
urmîndu-i Lui,făcînd voia Lui, de-a fi în unire cu El şi cu semenii, pentru a se 
bucura de toate ce i le dau ei, în schimbul predării sale lor. Mintea acelui 
om ştie că ceea ce îl desparte pe el de Iisus şi de oameni este afirmarea voii 
lui, în opoziţie cu voia lui Iisus şi a aproapelui. 

464Nu poţi fi indiferent la ceea ce vezi sau grăieşti. Aceasta este una 
cu orbirea. Ea te lasă în întuneric. Şi nu poate veni decît din păcatul care se 
aşază ca un nour pe lumina soarelui. Răul aflat în această nepăsare nu e vădit 
decît celor ce, depăşind păcatul, au ajuns la cunoştinţa a ceea ce e bun şi rău. 

el, aşa trebuie să luptăm cu trupul nostru ca să nu se 
odihnească. 466 Şi spunea iarăşi: Lucrătorul care lucrează 
şi cel ce iubeşte pe Dumnezeu trebuie să fie atent la orice 
gînd al său şi să se sfătuiască cu ele şi să le deosebească. 
Trebuie să cunoască de vin de la trupul său, sau nu. 
Căci pînă ce domneşte în vreunul din mădularele lui 
cele contrare firii, încă nu e socotit fecioară. 466 L-am în¬ 
trebat iarăşi: Ce este rugăciunea din Evanghelie : „Sfin- 
ţească-se numele Tău" (Mt. 6,9). Şi a spus: Ea este a ce¬ 
lor desăvîrşiţi, fiindcă este cu neputinţă să se sfinţească 
numele lui Dumnezeu în noi, pînă sîntem stăpîniţi de 
patimi. Şi zicea iarăşi că părinţii noştri cei vechi au 
spus că retragerea (din lume) este o fugă a trupului şi 
cugetarea la moarte. Şi iarăşi zicea despre pacea cu 
aproapele, că unde nu este pace nici Dumnezeu nu lo¬ 
cuieşte, iar cel ce-şi vede păcatele sale, vede şi pacea. 
Căci nu locul unde se locuieşte aduce iertarea păcatelor, 
ci smerita cugetare. 467 Fiindcă David zice, după ce a că¬ 
zut în păcatul faţă de Urie, că n-a aflat nimic să aducă 
drept jertfă lui Dumnezeu pentru păcatul lui, decît 

465 Trupul căruia îi place comoditatea adusă de lume, e făcut de ace¬ 
stea duşman al lui Dumnezeu. Dar prin aceasta trupul e şi duşman al omului. 
Căci dacă omul umblă numai după plăcerile trupeşti, va pierde fericirea veş¬ 
nică. Deci omul trebuie să lupte cu trupul care-1 face duşman al lui Dumnezeu 
şi deci şi al său, pentru a nu-1 lăsa stăpînit de astfel de plăceri şi comodităţi 
trecătoare. 

466Fecioria, sau curăţia sufletească şi trupească este starea cea firească 
a omului. Şi acest om este iubit de Dumnezeu ca mireasă fecioară. El este 
unit cu Dumnezeu. Deci unirea cu Dumnezeu este starea cea după fire a omului. 
Nu agitaţia murdară a omului este starea lui firească. 

467 Retragerea din lume e ca un fel de moarte anticipată. Dar, cum am 
mai spus, ea nu trebuie înţeleasă în sens origenist, ca un dispreţ al lumii ca 
existenţă creată de Dumnezeu pentru creşterea omului, ci ca o folosire a ei 
în sens egoist pentru plăcerile trecătoare, socotite ca unicul rost al vieţii ome¬ 
neşti. Căci îndată după ce îndeamnă Ava Isaia la retragerea din lume, laudă 
pacea cu aproapele. Numai unde este ea este Dumnezeu. Iar pacea nu e nu¬ 
mai lipsa negativă a acesteia, ci o stare pozitivă: o bucurie în a face bine 
aproapelui. Căci acolo locuieşte Dumnezeu. „Iubiţi-vă unii pe alţii, precum 
Eu v-am iubit pe voi", spune Hristos. Nu locuirea într-un loc depărtat de 
lume aduce înălţarea omului peste păcatele egoismului, ci smerita cuge¬ 
tare, care nu se poate arăta decît în relaţia cu oamenii. 

ceea ce spune: „Jertfă lui Dumnezeu, duh umilit, inimă 
înfrîntă şi smerită" (Ps. 50,19). Şi mai spunea iarăşi că 
nepăsarea şi defăimarea cuiva tulbură înţelegerea, ne- 
lăsîndu-i să vadă lumina lui Dumnezeu. 

Spunea iarăşi: Foloseşte toată puterea ta ca să 
scapi de aceste trei patimi care omoară sufletul: cîşti- 
gul, cinstirea, odihna. Pentru că acestea înconjurînd 
sufletul, nu-1 lasă să propăşească. Şi spunea iarăşi: 
Cînd şezînd în chilie îţi vine să judeci pe aproapele, ju- 
decă-1 ţinînd seama de păcatele tale, cugetînd că sînt 
mai mari păcatele tale decît ale lui. Şi de socoteşti că 
faci cele drepte, să nu socoteşti că au plăcut lui Dum¬ 
nezeu. Căci tot ce e puternic în trup vine ca o perioadă 
după ceea ce e neputincios şi se îngrijeşte de aceasta, 
spunînd că are o legătură cu ceea ce e neputincios şi 
compătimeşte cu aceea, pînă nu se vindecă. 468 Cel cu 
inima învîrtoşată spune în inima sa: „N-am greşit ni¬ 
ciodată". Iar cel ce a dobîndit smerita cugetare suportă, 
critica aproapelui, zicînd: „Da, am greşit". însă cel ce o 
dispreţuieşte pe aceasta, are în inimă gîndul că e în¬ 
ţelept şi n-a jignit niciodată pe cineva. Dar cel ce are 
frica lui Dumnezeu, se îngrijeşte de virtuţi, ca nu cumva 
să piardă vreuna din ele. 

Şi spunea iarăşi: De şezi în chilia ta şi împlineşti 
slujirea ta lui Dumnezeu în tăcere şi inima e cîştigată 
de ceva ce nu este a lui Dumnezeu şi cugeţi în tine că 
aceasta nu e păcat, ci sînt gînduri şi nu păcat, nici 
slujirea (liturghia) ta săvîrşită de tine în tăcere nu este 
adevărată. Iar de spui că Dumnezeu primeşte slujirea 
(liturghia) inimii pe care ai făcut-o în tăcere, deci şi 

468Chiar în cele morale, omul cînd e tare, cînd e slab. Acestea se suc¬ 
cedă ca nişte perioade, în aşa fel că atunci cînd e tare simte milă faţă de ceea 
ce este slab în el, pînă cînd această slăbiciune se vindecă. 

faptul că inima ta s-a împăcat cu păcatul în tăcere, tă¬ 
cerea ta se va socoti păcat înaintea lui Dumnezeu. 469 

4. L-am rugat pe el să-mi spună un cuvînt şi mi-a 
spus că cel ce nu află ajutor în vremea războiului său 
nu poate socoti nici că are pace. Iarăşi spunea despre 
dorinţa de-a învăţa, că trebuie avut frică de-a nu cădea 
alăturea de ceea ce învăţăm (în ceea ce e contrar) 

Căci cită vreme cazi în aceasta, nu poţi învăţa. 470 Spu¬ 
nea iarăşi despre Cuminecătură (comuniune — Sfînta 
împărtăşanie): „Vai mie, vai mie, că deoarece am co¬ 
muniune cu vrăjmaşii lui Dumnezeu, ce comuniune pot 
avea cu El? Deci mă împărtăşesc spre judecata şi osînda 
mea." Acest cuvînt îl spunem, zicînd: „Sfintele, sfinţi¬ 
lor", adică cele sfinte se dau sfinţilor. Deci de sînt sfînt, 
cine sînt cei ce lucrează în mine? Iarăşi l-am întrebat, 
zicînd: „Ce este frica de Dumnezeu;" Şi mi-a spus: Este 
starea omului care-şi dă seama că este cu cineva care 
nu este Dumnezeu. 471 L-am întrebat: „Ce este robul lui 
Dumnezeu?" Şi mi-a spus că, întrucît slujeşte cineva 
patimilor, nu e socotit robul lui Dumnezeu, ci este ro¬ 
bul patimii de care este stăpînit. Spunea iarăşi: „Vai 
mie, vai mie, vai mie, că nu m-am luptat să mă cură- 
ţesc pe mine, ca să am parte de milă." 472 Vai mie, vai mie, 
că nu m-am luptat să biruiesc războiul vrăjmaşilor mei, 
ca să împărăţesc împreună cu Hristos. Căci cum se va 
putea apropia duşmanul de împăratul lui? Vai mie, vai 


469 I se recomandă monahului să nu se împace în timpul rugăciunii 
sale nici măcar cu gînduri care, deşi nu trec în fapte, nu se referă la Dumnezeu, 
socotind că nu sînt păcate. Să socotească nu numai aceste gînduri păcate, 
ci şi slujirea rugăciunii sale unite cu tăcerea despre aceste gînduri. 

470 Să nu învăţăm pe alţii ceea ce nu facem noi. Căci aceasta ne arată 
mincinoşi. Şi dînd un astfel de exemplu, mai degrabă îl ducem spre rău pe 
cel ce socotim să-l învăţăm. 

471 In Evergetinos, cartea 7, cap. 7, se explică: „Omul convins că nu 
este cu Dumnezeu, nu are frica lui Dumnezeu". 

472 Cine nu se luptă să se cureţe de patimile egoismului, nu se roagă 
lui Dumnezeu să-i facă parte de mila Lui. Căci uită că are nevoie de mila Lui, 
socotind că-şi cîştigă el însuşi cele necesare. 

mie, că stă în jurul meu numele Tău, Doamne, şi slu¬ 
jesc vrăjmaşilor Tăi. Vai mie, vai mie, că mănînc cele 
de care se scîrbeşte Dumnezeul meu şi de aceea nu mă 
vindecă pe mine". L-am vizitat pe el cînd era bolnav şi 
se chinuia foarte şi privind tristeţea inimii mele pentru 
durerea lui, mi-a spus: De abia apropiindu-mă prin aceste 
neputinţe, mă gîndesc la ceasul acela amar. Astfel să¬ 
nătatea trupului nu aduce nici un folos. Căci îşi caută 
tăria lui spre a se înduşmăni cu Dumnezeu. Fiindcă 
pomul care e udat în fiecare zi nu se usucă, spre a aduce 
rod." 473 

Iarăşi spunea că omul are nevoie de o inimă băr- 
bată şi mare, ca să se îngrijească să păzească poruncile 
Domnului. Şi iarăşi spunea: „Vai mie, vai mie, că am 
înaintea mea pe pîrîşii pe care îi cunosc şi pe care nu-i 
cunosc şi nu pot să-i tăgăduiesc. Vai mie, vai mie, că 
am în faţă pe pîrîşi şi cum voi putea să mă întîlnesc cu 
Domnul meu şi cu sfinţii Lui, pentru că vrăjmaşii mei 
nu lasă nici un mădular al meu întreg înaintea lui 
Dumnezeu." L-am mai întrebat pe el: „Ce trebuie să 
facă cel ce se linişteşte? Şi mi-a spus că cel ce se liniş¬ 
teşte (isihastul) are nevoie de aceste trei: de frica 
neîntreruptă, de cererea continuă şi de a nu-şi pierde 
inima sa niciodată" Şi iarăşi spunea că omul care se 
linişteşte trebuie să se păzească pe sine să nu audă nici 
un cuvînt, care nu-1 foloseşte, pentru că altfel pierde 
osteneala lui. Spunea iarăşi despre Ava Serapion că a 
fost întrebat de un bătrîn: „Fă iubire şi spune-mi: cum 
te vezi pe tine însuţi?" Şi a răspuns că seamănă cu 
cineva ce se află într-un turn şi priveşte afară şi le 
cere trecătorilor să nu se apropie de el. Şi i-a spus lui 


473 Trebuie să udăm în fiecare zi pomul inimii noastre cu gîndul la 
Dumnezeu, ca să nu se usuce. Căci nu mai aduce rod. 

bătrînul care l-a întrebat: „Şi eu mă văd pe mine, ca 
unul care ni-am înconjurat cu un zid" şi l-am împlinit 
cu table de fier, ca de bate cineva, să nu aflu cine este, 
sau de unde a venit, sau ce voieşte, sau cine este, şi nu-i 
deschid pînă nu pleacă". Şi spunea iarăşi: „De caută 
cineva pe Domnul cu durerea inimii, Domnul îl aude 
pe el, dacă cere întru cunoştinţă şi se îngrijeşte cu dure¬ 
rea inimii, şi nu e legat de ceva din cele ale lumii, ci se 
îngrijeşte de sufletul lui cu frică, ca să-l ducă pe el 
neîmpiedicat înaintea scaunului de judecată a lui Dum¬ 
nezeu, după puterea lui." 

CUVÎNTUL XXVII 

Despre îndemnul: „Ia aminte la tine însuţi" 

1. Ia aminte cu amănuntul la tine însuţi, cugetînd 
cu curaj la Domnul nostru Iisus Hristos, care fiind 
Dumnezeu şi avînd o slavă şi o mărire negrăită, ni s-a 
făcut pildă ca să mergem pe urmele Lui, Care s-a smerit 
în chip covîrşitor pentru noi, luînd chip de rob (Filip. 
2,6) şi s-a sărăcit şi a dispreţuit ruşinea şi a suportat 
multele şi urîtele ocări, şi precum s-a scris: „ca o oaie 
spre junghiere S-a adus şi ca un miel fără de glas înain¬ 
tea celui ce-1 tunde, nu Şi-a deschis gura Lui. întru 
smerenia Lui, judecata Lui s-a ridicat" (Isaia, 53, 7—8). 
Şi a răbdat moartea cu multe ocări pentru noi. Pentru 
porunca Lui, să răbdăm şi noi cu hotărîre pentru păca¬ 
tele noastre, de ne înjură sau vorbeşte cineva împotriva 
noastră pe drept sau pe nedrept, şi, de mai trebuie să 

474 în cod. Savaitic 157, din sec. X, Biblioteca din Ierusalim, se află 
„Capitolele" lui Ava Ammona, contemporan cu Antonie (+355), care cuprind 
esenţial cele din capitolul acesta. în cod. Sinaitic 464, din sec. XVII se atri¬ 
buie lui Ava Petru Damaschin (pe la 775). După nota de la pag. 172 a 
cărţii lui Isaia a monahului Augustin, Ava Isaia ar fi preluat conţinutul 
acestui capitol de la Ava Ammun, prelucrîndu-1 prin unde idei proprii. 

spunem, pînă la moarte. Şi de sîntem duşi la junghiere 
ca o oaie, să ne arătăm ca un animal, neîmpotrivindu-ne 
deloc, ci mai degrabă, de putem, să mîngîiem pe cei ce 
ne fac aceasta, iar de nu, să tăcem deplin cu multă 
smerenie. 

2. Ia aminte cu amănuntul la tine însuţi, crezînd 
că ocările şi necinstirile ce ţi se aduc pentru Domnul 
sînt un mare cîştig,că suportarea lor cu toată inima şi 
fără tulburare sînt un mare cîştig şi mîntuire pentru 
suflet. Cugetă şi zi: „Se cuvine să pătimesc chiar mai 
mult pentru păcatele mele şi mă bucur să fiu învrednicit 
să pătimesc şi să suport pentru Hristos necazuri şi 
necinstiri, ca prin oarecare coborîre să mă fac următor 
al pătimirii Dumnezeului meu". Şi de cîte ori ţi-aduci 
aminte de cei ce te-au necăjit, roagă-te pentru ei din 
suflet ca pentru cei ce ţi-au pricinuit cu adevărat mari 
cîştiguri sufletului, necîrtind deloc împotriva lor 474 . 

3. Ia aminte cu amănuntul la tine însuţi ca să res¬ 
pingi şi să urăşti, ca o moarte şi pieire sporită toată 
iubirea de stăpînire şi toată slava deşartă şi poftirea 
măririlor şi cinstirilor şi laudelor de la oameni şi soco¬ 
tinţa că eşti ceva, sau că ai dobîndit vreo virtute, sau 
că eşti mai bun ca cineva. Şi taie de la tine toată pofta 
şi plăcerea urîtă a trupului, pînă la cel mai mic grad; 
la fel voinţa de-a cunoaşte vreun om, fără să fie trebuin¬ 
ţă, sau de-a te atinge de alt trup, sau de-a mînca puţin 
sau foarte puţin cînd nu e vremea, ca păstrîndu-te şi 
asigurîndu-te prin cele mici, să nu cazi în cele mari, nici 
dispreţuind cele mici, să cazi pe încetul. 

4. Ia aminte cu amănuntul la tine, ca să te ai pe 
tine din suflet şi cu adevărat cel mai din urmă şi mai 

474b. A te ruga pentru cei ce, făcîndu-ţi rău, te-au ajutat să te mîn- 
tuieşti, imitînd pe Hristos, e suprema treaptă a iertării. 

păcătos şi mai umilit decît tot creştinul şi să ai totdeauna 
sufletul plîngînd şi smerindu-se şi suspinînd. Şi taci 
totdeauna şi nu vorbi dacă nu e nevoie, ca un nevrednic 
şi prost. 

5. Ia aminte la tine, amintindu-ţi şi avînd înaintea 
ochilor focul cel vecinie şi chinurile vecinice şi pe cei 
osîndiţi şi îndureraţi de acolo şi socoteşte-te pe tine mai 
degrabă ca unul din cei de acolo, decît dintre cei vii. 

6. Ia aminte la tine cu amănunţime, ştiind că 
Domnul nostru a murit şi a înviat pentru noi şi cu sîngele Lui 
ne-a răscumpărat pe noi, ca şi tu să nu mai 
trăieşti ţie, ci Domnului care a murit şi a înviat pentru 
noi, crezînd cu hotărîre că eşti înaintea Lui totdeauna 
şi El priveşte la inima ta 475 

7. Ia aminte la tine cu amănunţime ca să fii tot¬ 
deauna gata să asculţi de voia lui Dumnezeu, ştiind că 
te aşteaptă fie moartea, fie viaţa, fie orice necaz. 
Cunoaşte aceasta cu multă hotărîre şi credinţă şi să 
aştepţi ispite mari şi înfricoşate, ce vor veni asupra ta; 
şi necazuri şi chinuri şi moartea înfricoşătoare ce-ţi pot 
veni. 

8. Ia aminte la tine cu amănunţime ca să te pro¬ 
bezi întîi ca unul, dar ca cel mai mic în tot ce voieşti să 
grăeşti, sau să faci, sau să te întîlneşti cu cineva, sau 
să mănînci, sau să bei, sau să dormi, sau orice alt lucru 
voieşti să-l faci, de este după Dumnezeu, şi să mărturi¬ 
seşti pricina lucrului şi apoi să faci ceea ce se cuvine 
înaintea lui Dumnezeu. Şi astfel mărturiseşte-te în toate 

475 Dacă El ne-a răscumpărat cu sîngele Lui atotpreţios din robia 
morţii, trăim scăparea de moarte datorită Lui, deci ca ai Lui. Şi El, care şi-a 
vărsat sîngele şi a înviat pentru fiecare dintre noi, priveşte la fiecare dintre 
noi, ca să vadă cum ne folosim de viaţa înviată sau destinată învierii pe care 
ne-a dat-o; priveşte chiar în inima noastră ca să vadă ce gînduri privitoare la 
El avem în ea. 

lucrurile tale lui Dumnezeu, ca să ai multă legătură cu 
El şi multă îndrăzneală faţă de El. 476 

9. Ia aminte la tine cu amănunţime că de te va 
necăji cineva în orice lucru şi aceasta îţi va aduce supă¬ 
rare şi mînie, să taci şi să nu grăieşti nimic contrar cu 
ceea ce se cuvine, pînă ce inima ta nu se va îmblînzi 
prin rugăciune şi astfel va mîngîia pe fraţi. 477 Iar de ţi 
se iveşte trebuinţa să mustri pe fratele şi te vezi pe tine 
aflîndu-te în mînie şi agitaţie, să nu-i vorbeşti lui nimic, 
ca să nu te tulburi şi mai mult, ci cînd te vezi şi pe tine şi 
pe el în linişte şi blîndeţe, atunci grăeşte-i, nu ca unul 
ce-1 mustri, ci ca unul ce-i aminteşti ceea ce a spus cu 
toată smerita cugetare. 

10. Ia aminte la tine cu amănunţime, ca unul ce 
aştepţi să-ţi vină ispita în fiecare ceas, fie spre moarte, 
fie spre necazuri şi mari primejdii. Şi suport-o cu hotă- 
rîre şi fără tulburare, gîndind că „prin multe necazuri 
trebuie să intrăm în împărăţia cerurilor" (Fapte 14,22) 478 

11. Ia aminte la tine cu amănunţime că de ţi se va 
întîmpla vreun lucru, fie în cuvînt, fie în faptă, fie în 
cugetare, să nu cauţi voia ta, nici odihna ta, ci să afli cu 


476 înainte de-a face orice lucru, să ne gîndim de este după voia lui 
Dumnezeu şi care este adevărata pricină şi adevăratul motiv ce ne îndeamnă 

să-l facem. Să mărturisim aceasta deschis în faţa lui Dumnezeu despre orice 
vorbă, sau faptă, sau întîlnire, sau mîncare, sau odihnă; la ce îţi vine în gînd 
spre împlinire. Să nu porneşti la nimic fără a te gîndi înainte de este sau nu 
cu voia lui Dumnezeu, ca să nu-ţi pară rău după ce ai făcut ceva. Aceasta 
înseamnă să fii în dialog cu Dumnezeu privitor la orice lucru, nu numai după 
ce l-ai făcut, ci încă înainte de a-1 face. Să nu te laşi condus numai de gîndul 
personal ce-ţi vine în minte. Să nu te simţi singur, nici o clipă. Dacă Dum¬ 
nezeu vede înainte ce ai să faci, întreabă-L de orice lucru pe care te gîndeşti 
să-l faci. Făcînd aşa, eşti într-o permanentă relaţie cu El şi vei fi cu îndrăz¬ 
neală în răspunsul ce i-1 vei da despre faptele săvîrşite. 

477 Locul acesta, după nota monahului Augustin, se află şi la Ava 
Ammona, fiind salvat la Ava Zosima, în cod. Sinait. 449 din sec. X, f. 26 a. 
Ammona este unul din Părinţii din Patericul egiptean, contemporan cu Anto¬ 
nie şi în relaţie cu el. 

478 Să nu aştepţi o viaţă comodă, căci nu prin ea înaintezi spre împă¬ 
răţia cerurilor, cum nici Hristos nu şi-a deschis-o Lui ca om printr-o viaţă 
comodă. 

exactitate voia lui Dumnezeu şi să o împlineşti în chip 
deplin pe ea, deşi se arată cerînd multă osteneală. 
Şi astfel să o rabzi cu adevărat pentru împărăţia ceruri¬ 
lor şi să cauţi să o împlineşti din toată inima, fiindcă 
îţi este de folos mai mult decît toată cugetarea omenea¬ 
scă. Căci porunca lui Dumnezeu este viaţa vecinică, 
„si cei ce-L caută pe El nu se vor lipsi de tot binele" 
(Ps. 33, 10). 

12. Ia aminte la tine cu amănunţime, ca unul ce eşti 
totdeauna înaintea lui Dumnezeu, ca să nu nădăjduieşti 
nimic de la nimeni, decît de la El singur, cu credinţă. 
Şi de ai trebuinţă de ceva, roagă-te lui Dumnezeu ca să 
ţi se împlinească trebuinţa după voia Lui, prin cele ce 
voieşte. Şi mulţumeşte lui Dumnezeu totdeauna ca Celui 
ce ţi-a împlinit-o. Şi de-ţi lipseşte peste tot ceva, sănu-ţi 
pui nădejdea în om, nici să te întristezi, nici să cîrteşti 
împotriva cuiva, ci suportă aceea cu hotărîre şi fără 
tulburare, gîndind: „Sînt vrednic de multe necazuri 
pentru păcatele mele, dar de voieşte Dumnezeu, mă 
poate milui". Şi cugetînd aşa, îţi va împlini toată tre¬ 
buinţa. 479 

13. Ia aminte la tine cu amănunţime, ca să nu 
voieşti să primeşti ceva, dacă nu eşti asigurat că Dum¬ 
nezeu ţi-a trimis aceea din roadele drepte şi astfel să o 
primeşti cu toată pacea. Iar cele ce le vezi venindu-ţi 
din nedreptate, sau luptă, sau viclenie, respinge-le şi 
aruncă-le, gîndind că „mai bună este o părticică mică 
cu frica lui Dumnezeu, decît multe vistierii cu nedrepta¬ 
te" (Pilde 15, 16). 480 


479 Cînd îţi vin necazuri, nu cîrti, ci socoteşte că-ţi vin pentru păca¬ 
tele tale şi eşti vrednic de ele şi că în ele te ajută să te fereşti de păcatele 
viitoare. 

480Să nu primeşti nici o scăpare de vreun necaz, sau vreo uşurare a 
vieţii din vreo faptă nedreaptă a ta sau a altuia. E de preferat un lucru mai 
mic ce-ţi vine prin vreo faptă cinstită, din frica lui Dumnezeu, decît un bine 
mai mare venit pe cale necinstită. 

14. Ia aminte la tine cu amănunţime şi sileşte-te să 
te deprinzi cu tăcerea, ca să-ţi dea Dumnezeu puterea 
să lupţi şi să te deprinzi cu ea. 481 Iar de ţi se iveşte 
trebuinţa să grăieşti şi faci întîi proba în tine însuţi, 
că este o trebuinţă binecuvîntată şi voită de Dumnezeu, 
ca mai degrabă să grăieşti decît să taci, deschide gura 
cu frică de Dumnezeu şi cu cutremur, avînd faţa în jos, 
şi cuvîntul cinstitor şi supus. Astfel de te întîlneşti cu 
cineva, să vorbeşti puţin, din motiv de iubire, şi să taci 
repede. Şi de eşti întrebat despre ceva, ascultă, cît e ne¬ 
voie să spui şi nu grăi nimic mai mult. 482 

15. Ia aminte la tine cu amănunţime, ca precum 
te depărtezi în fapte de viclenie, aşa să te înfrînezi şi 
de la pofta ochilor şi a auzului, a gurii şi a pipăitului, ca 
să ai ochii totdeauna privind atenţi la tine şi la lucrul 
tău de mînă şi să nu cauţi la vreun om, dacă nu vezi 
că e vreo trebuinţă binecuvîntată pentru aceasta. Iar 
la vreo femeie sau la vreun bărbat frumos să nu priveşti 
în general fără trebuinţă. Nu le îngădui urechilor să 
audă pe cineva grăind cuvinte nefolositoare; iar gura 
ta să tacă şi în general să nu vorbească de nu e nevoie. 
De cunoşti acestea, iubitule, pune-ţi toată puterea în a 
te îngriji de ele, ca să te acopere Domnul în ceasul 
ispitei. Amin. 


481 Luptă-te pentru deprinderea tăcerii, ca să dobîndeşti puterea să 
te deprinzi cu ea. Nu dă Dumnezeu nici o virtute, dacă nu lupţi şi tu pentru 
ea. Dar nici tu nu poţi să cîştigi vreo virtute, dacă nu te ajută şi Dumnezeu. 

In toate cele bune este o conlucrare între Dumnezeu şi om. 

482 Foarte mult recomandă Ava Isaia monahului tăcerea. Tăcerea 
înseamnă reflexie la taina lui Dumnezeu şi la taina propriei persoane. Per¬ 
soana umană se comunică şi prin vorbire, dar şi prin tăcere. Prin amîndouă 
trăieşte şi face să fie trăită lumina şi taina ei. Ajunge să o văd reflectînd, 
ca să-mi dau seama nu numai de taina, ci şi de lumina ei. Prin tăcere se scu¬ 
fundă nu numai în taina ei, ci şi în lumina ei şi a lui Dumnezeu. Cine vorbeşte 
tot timpul, neîntrerupînd vorbirea de reflecţie, cade într-o vorbărie superfi¬ 
cială. Iar taina şi lumina cea mai mare este Dumnezeu. In tăcere se arată 
simţirea prezenţei lui Dumnezeu ca lumină şi taină inepuizabilă. Unde nu 
e Dumnezeu nu e nici taină, nici lumină inepuizabilă. Se are impresia că 
totul se poate înţelege, că totul se poate mărgini de mintea proprie. 

CUVÎNTUL XXVIII 
Despre ramurile răutăţii 

1. Este necesar să se vorbească despre ramurile rău¬ 
tăţii, ca să cunoască omul ce este patima care îl desparte 
pe el de Dumnezeu, şi ca să roage bunătatea Lui pentru 
fiecare din ele, ca să se arate ajutorul Lui împreună cu 
omul şi să-i dea acestuia putere, pînă se va putea dez¬ 
brăca de ele. Căci acestea sînt răni în suflet şi-l despart 
pe el de Dumnezeu. 483 fericit este deci cel ce se dezbra¬ 
că de ele. In acest caz el va fi oaie cuvîntătoare, primită 
pe jertfelnicul lui Dumnezeu, şi va auzi glasul dătător 
de bucurie al Domnului: „Bine, slugă bună şi credin¬ 
cioasă! Peste puţine ai fost pus şi peste multe te voi 
pune. Intră întru bucuria Domnului tău" (Mt. 25, 21). 
Deci cei ce voiesc să facă voile lor după trup şi nu voiesc 
să se vindece pe ei înşişi prin sfînta vindecare a pocăin¬ 
ţei, ca să se facă curaţi, se vor afla dezbrăcaţi de haina 
virtuţilor în ceasul nevoii 484 şi se vor arunca în întune¬ 
ricul cel mai dinafară, 485 unde este diavolul, îmbrăcat 


483 Patima desparte pe om de Dumnezeu, pentru că îl închide în ego¬ 
ismul lui. 

484 Patimile sînt răni ale sufletului. Despărţirea de Dumnezeu ce-o 
aduc sufletului, nu-1 lasă pe acesta într-o simplă neutralitate, ci-1 îmbolnă¬ 
vesc prin rănile ce i le pricinuiesc. Omul supus patimilor nu răneşte numai 
pe alţii, ci se răneşte şi pe sine. El e sub starea normală, cea conformă firii. 
Se află în diferite neputinţe dureroase. Pocăinţa e forţa care-1 vindecă, pentru 
că în ea este şi puterea lui Dumnezeu. Şi prin ea omul se ridică deasupra 
patimilor şi se îmbracă în haina virtuţilor, ceea ce arată iarăşi că omul nu 
poate fi într-o stare neutră, ci e îmbrăcat sau în patimi, sau în virtuţi. Şi 
nici unele, nici altele nu sînt simple acoperăminte exterioare, ci forme urîte 
sau frumoase întipărite în el. Cei ce vor fi aflaţi la judecata finală neîntipă¬ 
riţi de formele strălucitoare ale virtuţilor, ci întipăriţi de cugetările neînţele¬ 
gătoare ale patimilor, vor fi aruncaţi în întunericul gheenei, potrivit întune¬ 
cimii proprii lor. Căci cine nu înţelege realitatea comuniunii iubitoare cu 
Dumnezeu şi cu semenii, se află într-un întuneric interior care se prelungeşte 
şi în afara lui ca iad. Ziua judecăţii din urmă e numită „ceasul nevoii", pentru 
că nimic nu-1 poate scăpa pe om de osînda ce-i vine atunci. A pierdut toată 
libertatea. 

485 întunericul şi chinurile iadului sînt „întunericul cel mai din afară", 
căci e zona cea mai săracă a existenţei şi cei ajunşi in ea nu pricep nimic din 
rostul existenţei. 

în haina patimilor, care sînt: desfrînarea, pofta, iubirea 
de arginţi, vorbirea împotrivă, mînia, pisma, slava 
deşartă, trufia. Acestea sînt ramurile răutăţii şi multe 
altele asemănătoare, adică: neînfrînarea, împodobirea 
trupului, împrăştierea, lenevia, cuvintele glumeţe, pri¬ 
virea cu neruşinare, iubirea de-a se lărgi, inconştienţa, 
neluarea în seamă a judecăţii lui Dumnezeu, pismuirea 
aproapelui, minciuna împotriva aproapelui, voinţa de-a 
plăcea oamenilor, mărturia mincinoasă, cunoaşterea 
mincinoasă, 486 voinţa de-a învăţa pe alţii, de-a iubi 
trebuinţa lumii, lipsa de curaj, incapacitatea de-a su¬ 
porta ura aproapelui, neputinţa de-a suporta critica, 
iubirea slavei de la oameni mai mult decît slava lui 
Dumnezeu, voinţa de a-şi arăta lucrarea spre a fi slăvit 
de oameni, iubirea mîncărilor plăcute, dorinţa iubirii 
pentru satisfacerea patimilor trupului, sminteala de-a 
nu fi preţuit, dorinţa de-a fi lăudat pentru cunoştinţă, 
de-a aţîţa (pe alţii), de a-ţi afirma propria voinţă, de 
a te socoti pe tine cuminte şi bun, de-a vedea pe frate 
ca prost şi a-1 dispreţui. 

2. Toate acestea se lucrează în bietul suflet, pînă 
ce-1 desparţi de Dumnezeu. Şi acestea sînt poveri 
grele, pe care le-a purtat Adam, cînd a mîncat din pom. 
Acestea sînt cele despre care s-a spus: „Acesta neputin¬ 
ţele noastre le-a luat şi boalele noastre le-a purtat" (Is. 
53, 4). Acestea sînt cele ce le-a omorît Domnul nostru 


486 Cunoaşterea mincinoasă nu e cunoaştere reală şi totuşi dă impre¬ 
sia că e cunoaştere. Patimile cuceresc prin impresia că susţin viaţa omului, 
cînd de fapt n-o susţin, ci o slăbesc. Deci nu nimicesc existenţa total. Căci 
Dumnezeu nu mai pierde pe îngerii şi pe oamenii pe care i-a făcut, ci îi lasă 
să se folosească de însuşirile date, dar într-un mod care nu-i sporeşte, ci îi 
ţine într-o existenţă chinuită. Cunoştinţa mincinoasă continuă să dea impre¬ 
sia că e cunoştinţă a realităţii, căci de fapt ea nu o scoate cu totul din reali¬ 
tate, dar o strîmbă în aşa fel, că nu mai e realitatea reală, ci o realitate strîm- 
bată, o realitate devenită întuneric, dar chiar întunericul acesta are un fel 
de realitate, este, cum se spune mai jos, o realitate minoră, sau ciuntită, dar 
e luată drept realitatea supremă întreagă. 

Iisus Hristos pe crucea Lui. 487 Acestea sînt burdufuri 
vechi în care se pune vinul nou (Mt. 9, 17). Acestea sînt 
fîşiile în care era legat Lazăr (Io. 11, 43). Aceştia sînt 
dracii pe care i-a trimis Hristos în turma de porci (Mt. 
8,31—32). 488 Acesta este omul vechi, de care a spus 
Apostolul că ne-am dezbrăcat (II Cor. 5, 4). Acestea 
sînt cele de care a spus: „Carnea şi sîngele nu vor moşte¬ 
ni împărăţia lui Dumnezeu" (I Cor. 15, 50). Aceasta este 
de care zice: „Căci de trăiţi după trup, veţi muri" (Rom. 
8, 18). Acestea sînt neghinele pe care le-a scos pămîntul 
lui Adam, cînd a fost alungat din rai. 

Iar sarcina lui Hristos este uşoară: este nemînie- 
rea, curăţia, bunătatea, blîndeţea, bucuria duhului, 
înfrînarea patimilor, iubirea faţă de toţi, discernămîn- 
tul cel sfînt (dreapta socoteală sfîntă), credinţa neclin¬ 
tită, răbdarea necazurilor, vederea sa ca străin de lume 
voinţa de-a ieşi din trup şi de-a se întîlni cu Hriritos. 489 
Acestea sînt poverile uşoare, pe care ne-a poruncit 
Hristos să le purtăm. Aceasta este calea, pe care sfinţii 
au răbdat multe osteneli pînă au ajuns la El. 490 Acestea 
sînt cele pe care nu le poate cîştiga cineva, dacă nu se 
dezbracă de omul vechiu şi nu se eliberează şi nu dobin- 


487 Primind Hristos moartea şi omorînd-o a omorît slăbiciunile noastre 
asumate de El. Căci a înviat fără ele. 

488 Patimile ne leagă sufleteşte, cum legau fîşiile trupul mort al lui 
Lazăr. Ele au originea în demoni, şi nu sînt prezente decît unde sînt prezenţi 
ei, fiind susţinute în oameni de ei. Numai Hristos le-a asumat cu voia lui şi 
erau ţinute în El ca patimi ireproşabile, de aceea au putut fi desfiinţate prin 
moartea lui. 

489 Aceasta e deosebirea clară a învăţăturii creştine faţă de origenism: 
în credinţa creştină nu se doreşte numai ieşirea sufletului din trup, ca şi cînd 
trupul n-ar ţinea de firea omului, ci ieşirea din trupul de acum şi întîlnirea 
cu Hristos în trupul Lui înviat, cu nădejdea de-a învia după asemănarea 
Lui, de-a învia în trupul scăpat de patimi, asemenea celui al lui Hristos. 
Dar la trupul acela n-a ajuns nici Fiul lui Dumnezeu decît asumîndu-1 pe cel 
pămîntesc şi luptînd pe pămînt împotriva slăbiciunilor în care a căzut ome¬ 
nirea prin păcatul lui Adam. 

490 In textul grec este: „la ea". Căci calea noastră nu este de la început 
jugul uşor al virtuţilor lui Hristos, sau al patimilor nepăcătoase, ci la început 
este un jug mai greu, amestecat cu ispite care cer osteneli mari spre a le în¬ 
vinge. Aceasta se spune în rîndurile următoare. 

deşte iubirea. Numai iubirea îl face pe el fără grijă de 
toate 491 . Dar e cu neputinţă să locuiască în noi o 
astfel de iubire, pînă ce iubim ceva din ale lumii acesteia 
, 492 Căci s-a scris: „Nu puteţi să vă împărtăşiţi de masa 
Domnului şi de masa demonilor" (I Cor. 10, 21). Dar 
zice şi Isaia: „Cine vă va vesti vouă locul cel vecinie? 
Cel ce umblă întru dreptate, cel ce spune calea dreaptă, 
cel ce urăşte fărădelegea şi nedreptatea, cel ce-şi fereşte 
mîinile de daruri, cel ce îşi îngreunează urechile, ca să 
nu audă judecata sîngelui; cel ce-şi închide ochii, ca să 
nu vadă nedreptatea — acela va locui în peştera înaltă 
de piatră tare; pîine se va da lui şi apă de băut" (Is. 33, 
14.16). 

Vezi cinstea ce o dă Dumnezeu celor ce se luptă în 
acest scurt timp şi s-au dezbrăcat de povara lumii aces¬ 
teia prin răbdarea necazurilor? Vezi cum ajutorul lui 
Dumnezeu conlucrează cu cei ce şi-au tăiat voile lor 
şi şterge din ei toate patimile, pentru că urmează voii 
lui Dumnezeu? 493 Iar cei ce ţin la voile lor şi voiesc să 
le împlinească pe ele, încep cu duhul (să lucreze), dar 
nu pot să se împotrivească vrăjmaşilor lor, deoarece 
voind să împlinească voile lor, le îndeplinesc în trup şi 
de aceea fac zadarnică şi deşartă osteneala lor. De aceea 
îi osîndeşte proorocul Ieremia zicînd: „Blestemat este 
tot cel ce face lucrurile Domnului cu nepăsare" (Ierem. 


491 Iubirea deplină aduce negrija totală. Pe cel ajuns la o astfel de 
iubire nu-1 mai sperie nimic, nu-1 mai necăjeşte nimic. Nu mai are nici o 
nelinişte faţă de cele ce i se pot întîmpla în viitor. 

492Pînă mai iubeşte cineva ceva din cele ale lumii acesteia, nu poate 
avea iubirea deplină. Căci nu se poate iubi cu desăvîrşire, ceva nedesăvîrşit. 
Iar grija că nu voi avea permanent cele ce ni le dă lumea, arată şi ea că nu 
pot iubi deplin cele din lume. 

493 Dumnezeu conlucrează cu cei ce nu ţin la voia lor, care-i ţine des¬ 
părţiţi de Dumnezeu. Ei lucrează, dar lucrează cum voieşte Dumnezeu. 
Numai aşa poate tăia Dumnezeu patimile lor. Căci voia lor susţinînd egois¬ 
mul lor susţine şi patimile lor. Iar cel stăpînit de patimi, lucrează pentru ele, 
sau pentru egoismul lor. 

31,10). Observă că cu cei ce voiesc să slujească patimilor 
lor,, Dumnezeu nu conlucră, ci îi lasă pe ei cu voia lor 
şi-i predă pe ei în mîinile celor ce-i urăsc şi în loc de 
cinstea pe care o caută de la oameni, primesc osînda, 
pentru că nu s-au împotrivit vrăjmaşilor lor pînă ce 
Dumnezeu nu-i va ajuta şi nu-i va smeri pe ei. Dar 
fără osteneală şi oboseală şi durere, omul nu e auzit de 
Dumnezeu, cum spun toate Scripturile. 

4. Să ne rugăm deci bunătăţii lui Dumnezeu, cu 
toată grija inimii, cu lacrimi şi cu suferirea răului, su- 
punîndu-ne fiecărui om pentru Domnul, smerindu-ne pe 
noi şi fraţilor noştri, ca unora mai presus de noi. „Să 
nu răsplătim nici unuia răul cu rău" (Rom. 12, 7). Să nu 
gîndim în inima noastră nimic rău despre cineva, ci 
fiind toţi într-o inimă, să nu spunem despre ceva din 
cele din lume, trebuitoare trupului, că „este al meu"; 
nici să nu măsurăm mintea noastră în fiecare zi unde a 
ajuns. Să păzim mintea să nu cugete vreo necurăţie şi 
să ferim trupul de ceea ce-i prisositor, ca să nu ceară de 
la noi satisfacerea patimilor lui, ca trupul să se smerea¬ 
scă faţă de suflet şi sufletul să se supună minţii şi să 
se facă mireasă curată de orice alt gînd şi să cheme pe 
Mirele ei, zicînd: „Pogoară-se frăţiorul meu în grădina 
lui şi să mănînce din rodul pomilor săi" (Cînt. Cînt. 
4, 1). Să ne luptăm deci, fraţilor, ca aflînd această 
îndrăzneală înaintea Lui, să-L auzim pe El zicînd: 
„Unde sînt Eu, voiesc să fie şi ei, ca şi ei să fie cu Mine, 
pentru că i-am iubit pe ei, precum M-a iubit pe Mine 
Tatăl. Tu întru Mine şi Eu întru ei" (Io. 17, 23—24). 
Treimea cea Sfîntă, cea de o fiinţă şi fără de început 
poate face milă cu noi, ca să aflăm iertare cu sfinţii 
Lui în ziua judecăţii. Că a Lui este slava şi stăpînirea 
în vecii vecilor. Amin. 

CUVÎNTUL XXIX 
Plîngeri 

1. Vai nouă, iubitorilor de plăcere, şi scurt timp trăi¬ 
torilor pe pămînt, că din pricina trecătoarei pofte a tru¬ 
pului, nu vedem slava Domnului. Vai nouă, că strică¬ 
ciunea nu moşteneşte nestricăciunea, 494 şi noi dispre- 
ţuind nestricăciunea, stăruim nebuneşte în stricăciune. 
Vai nouă, că hrănim trupul nostru cu păcate pînă ce 
va ajunge spre hrană în (veşnică) descompunere puru¬ 
lentă viermilor şi nu ne temem nici de focul ce-1 va 
chinui în chip nemuritor, nici de viermele neadormit. 
Vai nouă, că iubitorii de Hristos dintre creştini se 
închină şi sărută trupul nostru întinat de necurăţii, iar 
noi sîntem „morminte văruite" (Mt. 23, 27), purtînd cu 
noi păcatul aducător de moarte. 495 Vai nouă, că prin 
neînfrînarea de la nimicuri şi dezmierdări întărim în 
noi puterea zămislitoare a seminţei şi prin aceasta ne 
aţîţăm în chip nelegiuit spre împreunareatrupurilor 
Vai nouă, că nu comparăm stricăciunea cu nestrică¬ 
ciunea şi de aceea dispreţuim dreptatea dumnezeiască 
şi înfricoşătoare. 496 Vai nouă, că sîntem nepăsători faţă 
de cele bune, dar sîrguitori şi rîvnitori pentru cele rele. 
Vai nouă, că am făcut trupul nostru cel în stare să stăpî- 
nească lumina vecinică, în stare să primească întunericul 


494„Carnea şi sîngele nu pot să moştenească împărăţia lui Dumnezeu, 
nici stricăciunea nu moşteneşte nestricăciunea" (I Cor. 15, 50). Dacă noi 
nu ne silim să înaintăm spre trupul înduhovnicit, nu vom moşteni nestrică¬ 
ciunea trupului lui Hristos. Căci deşi nu pier definitiv nici trupurile din iad, 
ele vor suferi de anumite chinuri proprii trupurilor stricăcioase: durerile pro¬ 
duse de focul arzător, de înţepături, de lucrarea viermilor. 

495 Se pare că e vorba de închinările ce le fac creştinii în faţa trupului 
celui mort şi de sărutarea lui, deşi cel mort duce cu sine păcatele sale. 

496Nu vedem că în noi creşte o dată cu stricăciunea şi nestricăciunea, 
ci socotim că nu e în noi decît stricăciunea, care ne va duce la moartea totală 
şi nu la dreapta judecată dumnezeiască. Deci, socotim că nu va fi o judecată 
a lui Dumnezeu care să ne dea, să ne răsplătească pentru veci faptele noastre 
de pe pămînt. 

veşnic. 497 Vai nouă, că făcîndu-Se Fiul Omului, Cel ce 
este de o fiinţă cu Tatăl, „n-a avut unde să-şi plece 
capul" (Mt. 8, 20) în noi, deşi s-a înomenit pentru noi, 
iar vulpile, sau duhurile rele şi viclene, şi-au făcut in 
noi vizuini. 498 Vai nouă, că cei drepţi cu inima îşi înfă¬ 
ţişează sufletele lor nepătate şi trupurile lor sfinte şi 
neîntinate Judecătorului iar noi, avînd sufletele pătate 
şi trupurile necurate, aşteptăm osînda la veşnicele 
chinuri. 

2. Vai nouă, că fiind vrednici de ocări şi poftitori 
a toată necurăţia, cerem cinstirea datorată sfinţilor. 
Vai nouă, că fiind osîndiţi şi răspunzători de multe 
păcate, ne mişcăm ca unii ce-am fi curaţi şi liberi, în 
mijlocul sfinţilor şi al celor lipsiţi de răutate. Vai nouă, 
că fiind plini de vini, sfătuim şi îndrumăm pe cei ce se 
deosebesc mult de noi Vai nouă, că avînd bîrna în ochi 
(Mt. 7, 3—5), învinuim ca nişte neîntinaţi pentru cele 
mai subţiri greşeli pe fraţii noştri. Vai nouă, că legăm 
de alţii poveri grele şi anevoie de purtat (Mt 23,4) iar 
noi, ca mai slabi cu trupul, nu vrem să ne atingem de 
ele. Vai nouă, că, părăsind lucrarea dumnezeească 
monachală, ne repezim să învăţăm pe alţii virtutea 
lucrătoare. Vai nouă, că, uitînd vechile noastre păcate, 
nu ne luptăm nici cu cele proaspete şi nu plîngem pentru 
ele. Vai nouă că, cu ajutorul şi harul lui Dumnezeu 
începînd bine, am ajuns trupeşti. Vai nouă, că am fost 
atraşi atît de mult în gînduri murdare, incit căutăm să 
împrospătăm şi păcatele trecute, pe care le-am săvîrşit. 

497 0 vedem aceasta începînd să se producă încă în viaţa pămîntească. 
Capabili să creştem în lumina unui sens al existenţei, creştem în întunericul 
unui non sens, amăgiţi de scurtele plăceri ce ni le oferă trecătoarea viaţă 
pămîntească. 

498 Era potrivit firii date nouă de Dumnezeu să ne facem biserici veş¬ 
nice ale Fiului lui Dumnezeu, care s-a întrupat în acest scop. Dar în loc de 
aceasta, ne-am făcut vizuini ale duhurilor rele, sau unelte ale ispitelor lor 
urîte. Şi ceea ce-i mai mult, socotim că aceasta e o însuşire proprie nouă. 
Socotim murdăria curăţie, şi întunericul, lumină. Dar şi în aceasta se arată 
că sîntem făcuţi pentru curăţie şi lumină. 

Vai nouă că, mîncînd şi bînd, nu ne aducem aminte de 
războiul produs în noi de mîncarea cu lăcomie. Vai 
nouă, că aţîţîndu-ne demonii prin amintirile faptelor de 
desfrînare, ne află pregătiţi să ne bucurăm de amintirea 
lor. Vai nouă că, părăsind gîndul rugăciunilor şi al citiri¬ 
lor dumnezeieşti, cheltuim zilele noastre în împrăştieri 
şi flecăreli. Vai nouă că inimile noastre sînt atît de împie¬ 
trite, ca de multe ori, căutînd o străpungere şi lacrimi, 
nu le dobîndim din pricina marei nepăsări şi a moleşelii. 
Vai nouă că, spunînd Dumnezeu: „Sufletul care păcă¬ 
tuieşte va muri" (Iez. 18, 4, 20), nu sîntem îngrijoraţi 
niciodată că el păcătuieşte totdeauna. 

3. Vai nouă că, avînd trupul uşor alunecos spre 
păcat, îl aţîţăm prin săturare şi moleşeală spre pofte 
necurate şi gînduri murdare şi prin ochi primim în 
inimile noastre săgeţile celui viclean, iar prin atingerea 
trupurilor ne facem cai înfierbîntaţi de iepe şi nu ne 
gîndim nici la demnitatea noastră cuvîntătoare, nici la 
frica de chinurile veşnice. Vai nouă, că suspinăm mult 
pentru patimile şi durerile trupului nostru, dar în 
privinţa rănilor şi durerilor de nevindecat ale sufletului 
bolim de nesimţire. Vai nouă, că sufletul stăpînilor se 
supune robului său, sau trupului, şi cel mai rău stă- 
pîneşte asupra celui mai bun şi nu slujesc amîndoi 
cu o unică voinţă lui Dumnezeu Care i-a făcut. 499 Vai 
nouă, că păcatele prind putere nouă din gîndurile mur¬ 
dare şi necurate şi nu vedem în retragerea lui Dumnezeu 
de la noi, venirea duhurilor necurate. Vai nouă că, 
fiind nebuni, şi fără de minte, iubim şi vrem să răpim 


499 Păcatul, ca faptă şi stare opusă lui Dumnezeu şi nefirească, între¬ 
ţine de obicei, o dezbinare în om, căci sufletul nu se lasă cu totul liniştit, 
supus trupului care-şi împlineşte plăcerile. Unitatea omului o aduce numai 
împlinirea celor bune, care mulţumesc sufletul şi pornesc de la el, mai ales 
cînd se gîndeşte la Dumnezeu. Aceasta arată că omul e făcut de Dumnezeu, 
pentru a sta în legătură cu El. Aceasta e starea lui firească. 

laudele sfinţilor, nu lucrările şi faptele lor. 500 Vai nouă, 
că nu ne oprim de la a spune şi face toate spre mulţumi¬ 
rea oamenilor, dar nesocotim ceea ce e drept. Vai nouă 
că greşim ruşinîndu-ne de oameni, dar pe ruşinea cea 
vecinică nu punem nici un preţ. 501 Vai nouă că, fiind 
din părinţi săraci şi lipsiţi de slavă, nu ne-am recunoscut 
ca atare, şi declarînd că iubim sărăcia şi necinstirea 
pentru Dumnezeu, ne sfădim ca să fim puşi în rînd cu 
cei bogaţi şi slăviţi. 502 Vai nouă, că pentru sărăcia din 
lume ne înfrînăm, dar acum, chemaţi la înfrînări, ne 
facem mare grijă de săturare şi de viaţa comodă. Vai 
nouă, că îngerii stînd ca o tabără în jurul celor ce se tem 
de Dumnezeu şi demonii în jurul celor ce nu se tem de 
El, ci calcă poruncile Lui, noi aducem în jurul nostru 
taberele demonilor. 503 Vai nouă că, vrînd să fim împre¬ 
ună cu cei bogaţi şi puternici, ne străduim să le plăcem 
lor, iar de la săracii şi de la cei ce vin la noi cu vreo 
rugăminte, ne întoarcem ca de la unii ce ne conturbă. 

4. Vai nouă că, nu ne apropiem de oameni după 
datoria ce-o avem faţă de fiecare, ci după ceea ce ne 
convine şi ne place nouă. Vai nouă, că hotărîm şi jude¬ 
căm şi învăţăm cele drepte, dar am stat departe de 

500 Ne place să fim lăudaţi pentru fapte bune şi curate, ca ale sfinţilor, 
dar nu le împlinim. Aceasta arată şi ea că firea noastră e făcută pentru fapte 
bune şi curate. Dar iubind laudele pentru fapte ca cele ale sfinţilor, fără să 
le avem, întregim păcatul nostru. Căci adăugăm la păcatele săvîrşite slava 
deşartă şi iubirea minciunii. 

501 S-ar putea să fie în această spusă două înţelesuri: nu greşim de ruşi¬ 
nea semenilor, dar în aceasta este oarecare dorinţă de slava deşartă, sau 
greşim ruşinîndu-ne de oameni dar nu ne gîndim la ruşinea ce-o vom 
suferi la judecata din urmă. 

502 Păcatul recurge la tot felul de subtilităţi contradictorii. Omul îşi 
apără păcatele acoperindu-le cu pretenţia că nu le-a făcut, dar păcătuieşte 
şi prin aceasta. Acoperindu-le, le recunoaşte, dar totodată nu le recunoaşte. 

503 Cel ce se teme de Dumnezeu îl are pe Dumnezeu şi pe îngerii Lui 
aproape, căci se fereşte de păcate şi nu se umflă pe sine cu mîndrie. Cel ce se 
teme de Dumnezeu nu are parte de pedeapsa lui Dumnezeu, de care se teme. 
Cel ce nu se teme de El are parte de pedeapsa Lui, ca închidere faţă de iubi¬ 
rea şi de darurile Lui. Teama de Dumnezeu e unită cu bucuria apropierii Lui. 

lucrarea binelui. Vai nouă, că curăţim pămîntul cu 
grijă de spini şi mărăcini şi de buruienile ce vatămă 
roadele, dar nu curăţim cu grijă gîndurile viclene şi 
necurate din sufletele noastre care vatămă sfintele 
virtuţi. Vai nouă, că avînd să ne strămutăm de pe 
pămînt, în care locuim vremelnic, ne facem griji de 
mulţi ani despre lucrurile pămînteşti si stricăcioase şi 
nu ne învrednicim de nici o grijă plecarea noastră de 
aici la timpul de neocolit. Vai nouă, că de toată făptui¬ 
rea vieţii pămînteşti şi de cuvîntul deşert şi de gîndurile 
viclene şi necurate şi de sufletul preocupat de ele, vom 
avea de dat răspuns Judecătorului înfricoşător, dar noi, 
lipsiţi de răspundere în tot timpul vieţii noastre, nu ne 
îngrijim de sufletele noastre. 504 Vai nouă foarte,pentru 
neevlavia şi fărădelegile noastre ce le-am săvîrşit, dar 
şi pentru dispreţuirea făgăduinţelor lui Dumnezeu şi 
pentru necredinţa în ele. Vai nouă, că ne îndulcim, ca 
nişte lipsiţi de minte, de stricăciune şi puţind să ne 
unim, prin viaţa după Evanghelie cu nestricăciunea, 
am rămas în iubirea de cele pămînteşti, nepărtaşi de 
nestricăciunea vecinică, preferind blestemata strică¬ 
ciune. 505 Vai nouă, că puţind birui toate iubirile de plă¬ 
ceri, am preferat prin plăcerile noastre să ne lăsăm mai 

504 In „Evergetinos" se continuă: „De aceea ne aşteaptă acolo focul 
nestins al gheenei şi întunericul cel mai dinafară, viermele cel neadormit, 
plînsul şi scrîşnirea dinţilor şi ruşinea veşnică în faţa întregii zidiri de sus şi 
de jos" (Monahul Augustin, la notă). Dar de fapt aceste cuvinte se află şi în 
acest text în cap. 5. 

505 Putînd să ne amestecăm cu nestricăciunea, am rămas nepărtaşi 
de nestricăciunea veşnică preferind stricăciunea. Cît sîntem cu trupul pe 
pămînt, puterea lui Hristos lucrează în noi ca o arvună care ne va duce la 
învierea fericită întru nestricăciunea veşnică. Este o nestricăciune potenţială 
ca o iradiere a trupului Lui înviat în trupul nostru. Desfacerea trupului nostru 
la moarte va lăsa în sufletul nostru puterea pe care, întărind-o Hristos la 
învierea de obşte, va contribui la învierea trupului într-o nestricăciune actuală 
totală. Moaştele sfinţilor sînt o dovadă despre o anumită nestricăciune întă¬ 
rită chiar în trupurile lor pe pămînt. 

degrabă biruiţi de patimile noastre. 506 Vai nouă, că ne 
ruşinăm şi ne temem să păcătuim înaintea oamenilor 
dar nu tremurăm şi nu ne temem să păcătuim lipsiţi de 
orice evlavie, înaintea ochilor Celui ce vede cele ascunse. 
Vai nouă, că nu facem cuvîntul nostru folositor, prin 
sarea dumnezeiască, ci spunem totdeauna cuvinte ne¬ 
folositoare şi lipsite de evlavie aproapelui nostru. Vai 
nouă, că vorbim cu linguşire şi vicleşug şi făţărnicie 
oamenilor, şi nu ne temem de osînda ce ne va veni din 
aceasta. Vai nouă, că nepăsarea şi moleşeala pricinu¬ 
iesc jefuirea inimilor noastre de străpungeri, de către 
demoni. Vai nouă că, după ce ne-am lepădat de lume, 
întrecem în patimi pe cei din lume. 507 Vai nouă că, 
avînd nevoie de îndreptare şi învăţătură, îndreptăm 
pe alţii care păcătuiesc puţin. 

5. Vai nouă că, atunci cînd Domnul va face exa¬ 
menul vieţii noastre de pe pămînt, ne va găsi la judeca¬ 
tă neîndreptaţi. Vai nouă că nu privim la cele din- 
lăuntrul stomacului nostru şi de aceea sîntem biruiţi 
de iubirea de plăcere şi de mîndrie. Vai de noi că, mur¬ 
dărind pururea sufletele noastre cu gînduri necurate, 
voim să fim respectaţi ca nişte sfinţi şi să fim cinstiţi 
cu titlurile date acelora. Vai nouă că, ocupîndu-ne cu 
cele deşarte, am uitat de lupta împotriva diavolului. 
Vai nouă, celor ce păcătuim aici, fără teamă, că ne 


506 Sfinţii curăţindu-se de patimi, au dobîndit chiar în trupuri, prin 
ajutorul lui Dumnezeu, o anumită eliberare de totala stricare sau descompu¬ 
nere. Căci daca patimile ne ţin în robie, curăţia de patimi ne aduce o anumită 
libertate chiar faţă de procesul descompunerii. Căci sufletul plin de puterea 
lui Dumnezeu, rămîne după moartea lui Hristos apropiat de trup cu puterea 
lui. Unitatea dobîndită de om prin curăţie în viaţa pămîntească are o anu¬ 
mită prelungire şi după moarte, precum marea disonanţă între suflet şi trup 
în cei supuşi plăcerilor, ţine şi sufletul slăbit mai mult despărţit de trup. 

507 Prin lepădarea de lume, autorul înţelege lepădarea de patimi. 
Aceasta se urmărea de către monahi. Bine ar fi dacă şi cei ce rămîn în lume 
s-ar despărţi în oarecare măsură de patimi. Păcatul moştenit de la Adam a 
făcut din lume un prilej pentru patimi, pentru uitarea de Dumnezeu, prin 
plăcerile căutate în ea. 

aşteaptă acolo focul nestins al gheenei şi întunerecul 
cel mai dinafară şi viermele neadormit şi plînsul şi 
scrîşnirea dinţilor şi ruşinea vecinică în faţa zidirii de 
sus şi de jos. Vai sufletului nostru lipsit de discernămînt 
şi nepocăit, că la învierea morţilor va plînge şi va sus¬ 
pina cu jale şi cu scrîşnirea dinţilor în trupul său păcă¬ 
tos şi va suferi chinurile amare, dureroase şi foarte aspre 
ale focului vecinie. Vai nouă, că în exilul nostru trecă¬ 
tor, iubim veselia blestemată şi nu ne aducem aminte de 
dulceaţa raiului, ci dispreţuim împărăţia cerurilor. 
Vai nouă, că ne asemănăm prin îvîrtoşare fecioarelor 
nebune şi nu cumpărăm untdelemnul care luminează 
candelele prin facerea de bine către cei apropiaţi. Vai 
nouă, că înălţăm noaptea şi ziua rugăciuni către Dum¬ 
nezeu, zicînd: „Doamne, Doamne", şi nu facem ceea 
ce ne-a poruncit. Vai mie, celui ce am scris acest fel de 
plîngeri, dar închis în cele scrise, n-am primit nici cea 
mai mică zare a pocăinţei. Vai mie că pricinuiesc dureri 
altora, dar mă feresc pe mine de dureri. Vai nouă, că 
avînd în conştiinţă vinile ce ne osîndesc neîncetat şi 
mărturisesc împotriva noastră, nu ne ruşinăm, nici nu 
tremurăm că vom suferi la judecata lui Dumnezeu 
răspunderea pentru ele. Vai nouă, că răspîndind putoa¬ 
rea faptelor noastre ne bucurăm de laudele oamenilor. 

6. Vai nouă, că agitaţia, hoinăreala şi uitarea depăr¬ 
tează din inimile noastre frica de Dumnezeu. Vai nouă, 
că străduinţa pentru cele deşarte goleşte înţelegerea 
noastră şi o toceşte. Vai nouă că, bucurîndu-ne pînăla 
capăt de îndelunga răbdare a lui Dumnezeu, nu dorim 
să murim faptelor noastre şi nu ne silim, ajutaţi de ea, 
să ne facem mereu mai buni. Vai nouă că, aducîndu-ne 
aminte acum de păcatele noastre, dar rămînînd în viitor 
sufletul fără trup, vom vedea deodată atunci întipărite 
şi înscrise în memoria minţii noastre toate cele trăite 
aici prin cuvinte, gînduri şi fapte, cu părere de rău 

dureroasă şi cu multă amărăciune. Vai nouă că, decla- 
rînd Apostolul: „Cel ce mănîncă pîinea şi bea paharul 
Domnului cu nevrednicie, judecată sie-şi mănîncă şi 
bea, nedeosebind trupul Domnului" (I Cor. 11, 27), 
noi, tăvăliţi în necurăţiile noastre, ne apropiem de 
înfricoşătoarele Taine ale lui Dumnezeu, dăruindu-ne 
noi înşine iertare pentru cele ce le-am făcut în nălucirile 
de noapte şi în gîndurile murdare. Căci cel ce vine să 
şadă lingă Dumnezeu fără gînduri curate, fără ochi 
nevinovaţi, fără trup nestricăcios, nici cu porniri ne¬ 
pătate ale sufletului şi trupului, cîtor vini şi cîtor dureri 
ale trupului şi slăbiciuni ale sufletului nu va fi supus la 
urmă, primind chinul şi ruşinea fără sfîrşit? Vai mie 
că, scriind acestea cu lacrimi amare, n-am început po¬ 
căinţa cu lucrul. Vai mie că spun cele adevărate, dar nu 
fac cele bune. Vai mie, celui ce îndemn la cele bune, 
dar fac cele rele. Vai celor ce păcătuiesc în plăceri, că 
îi aşteaptă un sfîrşit amar, cu o ruşine veşnică. Vai celor 
ce se întristează fără nici un folos, fiindcă s-au lipsit pe 
ei de întristarea folositoare a pocăinţei. 508 

7. Vai celor ce ocărăsc şi înjură pe alţii, că s-au 
înstrăinat pe ei de fericirea iubirii. Vai bîrfitorilor şi pis- 
maşilor, că s-au înstrăinat de bunătatea şi mila lui 
Dumnezeu. Vai celor ce voiesc să placă oamenilor, că 
nu pot plăcea lui Dumnezeu. Vai celor ce caută la faţa 
oamenilor, că au căzut din adevărul lui Dumnezeu 509 
Vai celor mîndri, că s-au dat pe partea diavolului apo¬ 
stat (răsculat) împotriva lui Dumnezeu. 510 Vai celor 
ce nu se tem de Domnul, că pentru aceasta se vor imple- 


508 Cei ce rămîn in plăcerile păcatelor, se întristează după ce nu le mai 
au, dar fără folos, în loc să se întristeze pocăindu-se de păcate, ceea ce însem¬ 
nează o întristare cu folos. 

509 Cei ce caută la faţa oamenilor, judecă după plăcerea acestora, nu 
după voia lui Dumnezeu. Ei nu cunosc autoritatea lui Dumnezeu, deci nici 
pe Dumnezeu însuşi. 

510 Cel mîndru e în stare să se socotească mai presus chiar şi de Dum¬ 
nezeu, de dragul independenţei de El. 

ti cu multe păcate şi se vor biciui şi aici, şi acolo. Vai 
nouă, că nu suportăm înţepăturile perilor, ale firelor 
de praf, ale ţînţarilor, ale muştelor şi ale albinelor, 
dar nu căutăm nici un ajutor sau scăpare de gura mare 
a balaurului care ne muşcă şi ne soarbe ca printr-o gură, 
căscată şi ne pătrunde cu toate acele otrăvitoare ale 
morţii. Vai nouă, că diavolul ne consumă prin toate 
plăcerile, durerile părute, trebuinţele şi amăgirile lumii 
şi nu voim să ne odihnim de relele lui. Vai nouă că, 
stăpînindu-ne ani mulţi despărţirea de Dumnezeu, care 
ne slăbeşte credinţa ortodoxă, nu plîngem, nu arătăm 
durerea inimii, nu ne înfrînăm de la patimile ce ne 
stăpînesc, ci adăugăm păcate la păcate, ca să primim 
în gheena chinurile amare şi vecinice pentru necredinţa 
şi faptele noastre rele. Vai nouă, că la plîngerile scrise, 
ajungînd la sfîrşitul vieţii, am adăugat fără să ne pocăim 
şi să plîngem, la relele noastre din tinereţe, relele mai 
mari şi mai de nesuportat ale bătrîneţii şi păcate mai 
împovărătoare. Vai nouă, că nu ne ruşinăm nici de 
durerile mai apăsătoare şi de bolile felurite ale trupului, 
ci ne întărim în păcate şi le hrănim în chip dispreţuitor 
prin multă neînfrînare şi lene trupurile noastre întinate 
şi păcătoase. Vai nouă, că va trebui să trecem prin focul 
ce se învîrteşte în jurul nostru şi să străbatem valurile 
mării, „ca fiecare să ia după cele ce a făcut în trup, fie 
bune, fie rele". Vai nouă, că nu ne gîndim la focul acela 
întunecat şi nematerial şi la plînsul amar şi la scrîşni- 
rea dinţilor. Căci Dumnezeu va îndepărta însuşirea 
luminoasă a flăcărilor şi va lăsa păcătoşilor lipsiţi de 
evlavie, însuşirea arzătoare şi întunecată a focului. 

8. Vai mie, suflete nenorocit, că mă aflu într-o 
întristare şi durere neîncetată a inimii. Căci mă mulţu¬ 
mesc să plîng, fiindcă răutatea mi-a schimbat înţelege¬ 
rea, a acoperit adevărul, moartea a biruit viaţa, cele 
pămînteşti şi stricăcioase şi vremelnice nu s-au făcut 

schimb pentru cele cereşti, nestricăcioase şi vecinice, 
iar cele respingătoare şi vrednice de ură, au apărut mai 
dulci şi mai iubite ca adevărata iubire a lui Hristos şi 
decît cele cuvenite, rătăcirea a alungat adevărul din 
suflet, a adus întristarea în locul bucuriei, mi-a scos la 
iveală ruşinea şi osînda în locul îndrăznelii şi laudelor, 
m-a făcut să cinstesc mai mult amărăciunea decît dul¬ 
ceaţa, să iubesc, mai mult pămîntul şi negura lui, decît 
cerul şi împărăţia lui; întunericul vrăjmaşului care 
urăşte frumuseţea a venit în inima mea şi a întunecat 
lumina cunoştinţei din mintea mea. Vai mie, vai mie, 
cîte curse ale diavolului m-au prins şi m-au atras dintr-o 
atît de mare înălţime, sfîşiindu-mă? 511 Alergînd, am 
slăbit şi sudorile au ieşit degeaba din mine. Cine nu mă 
va plînge văzîndu-mă zdrobit de osteneli şi dureri 
zadarnice şi naufragiind în afara ţărmului? „Fie-vă 
milă de mine, fie-vă milă de mine, prieteni!" (Iov. 19, 
21) şi rugaţi cu durere pe bunul Stăpîn Hristos, Care nu 
ţine minte răul şi Care, poate, îndurîndu-Se de mine, 
va depărta ceata cumplită a diavolului urîtor al bine¬ 
lui din înţelegerea mea şi voi vedea în ce noroiu zac şi, 
deşi pot, nu voiesc să mă ridic din el. Rugaţi-vă, ca nu 
cumva scurtîndu-se timpul, să-mi taie toată nădejdea. 
Nu este durere mai mare ca durerea mea, nici rană mai 
mare ca rana mea, nici o durere ca durerea inimii mele. 
„Că fărădelegile mele au covîrşit capul meu" (Ps. 37, 
4). Căci rănile mele nu sînt răni pricinuite de sabie, 
nici moartea mea nu e moarte adusă de război, ci săge¬ 
ţile aprinse ale vrăjmaşului „s-au înfipt în mine" (Ps. 
37, 2) şi au orbit pe omul meu dinlăuntru. „Şi am fost 


511 Necredinţa în Dumnezeu aduce omului toate amăgirile, făcîndu-le 
să prefere plăcerile trecătoare urmate de descurajarea deplină. înălţimea 
în bine se arată şi în unitatea între componentele persoanei omeneşti. Cobo- 
rîrea în cele rele înseamnă şi o dezbinare lăuntrică a omului. Căci sufletul lui 
nu se învoieşte deplin cu plăcerile trupeşti. Cu cît sporeşte satisfacerea aces¬ 
tora, cu atît creşte o anumită dezaprobare a sufletului. Căci omul nu poate 
ieşi cu totul din firea lui, creată pentru sporirea în bine. 

afundat în noroiul adîncului, care nu are fund" (Ps. 
68, 2). Frica de care m-am temut a venit la mine (Iov. 
3, 25) şi „umbra morţii m-a acoperit" (Ps. 63, 20). Vai 
mie, suflete, priveşte şi vezi cele prezente, vremelnice şi 
după puţin trecătoare, cu amărăciune şi durere; şi pe 
cele ce vor veni, încă şi mai grele. înţelege, suflete, din 
cîte bunătăţi şi nădejdi cazi şi cîtor chinuri te vei face 
după puţin timp moştenitor, fără urmaş şi nemîngîiat. 
Vino şi cazi şi te roagă înainte de-a se întuneca lumina 
deasupra capului tău şi cere Dătătorului luminii nemuri¬ 
toare, ca să mă scoată din flacăra a toate mistuitoare 
şi din întunericul neluminos. Că a Lui este puterea să 
ierte păcatele şi să dăruiască cele bune nouă, celor 
nevrednici de mila Lui. Că a Lui este slava şi stăpîni- 
rea în vecii vecilor. Amin. 

PORUNCI SAU SFATURI ALE LUI AVA ISA1A 
Către monachii începători 512 


Frate preaiubite,dacă te-ai lepădat de lumea aceasta deşartă 513 
şi te-ai predat lui Dumnezeu, căieşte-te de păcatele tale şi păzeşte 
ceea ce ţi-ai propus, dar nu da atenţie gîndurilor tale, pentru că 
slăbesc sufletul tău, spunînd: Nu ţi s-au iertat păcatele tale de mai 
înainte. Păzeşte deci poruncile acestea: 

1. Păzeşte-te să nu mănînci cu vreo femeie şi să nu ai fami¬ 
liaritate cu vreun băiat sau să doimi împreună cu vreun adolescent 
pe aceeaşi saltea. Iar dezbrăcîndu-te de cămaşa ta, nu privi la trupul 
tău. 

2. De eşti silit să bei vin, nu bea mai mult de trei pahare. 
Păzeşte-te să nu calci pomnca din prietenie. 

3. Nu face îugăciunile ceasurilor fără grijă, ca să nu cazi în 
mîinile vrăjmaşilor tăi 514 . îngrijeşte-te, pe cit poţi, de meditarea 
Psalmilor, că aceasta te va păzi de viaţa lipsită de curăţie. 

4. Iubeşte osteneala şi necazul, ca să ţi se uşureze patimile. 
Nu te întreţine cu cineva despre nimic, şi te vei ridica prin suspine 
mai presus de păcatele tale. 

5. Păzeşte-te de minciună, că te scoate din frică Domnul 515 . 
Nu descoperi tuturor lucrările tale cele bune 516 ,ca să nu te răpească 
vrăjmaşul. 

512 „Aceste reguli ale lui Isaia s-au luat din cele 29 Cuvinte ale lui. Ele 
se află în latineşte (Patr. lat., Migne 103, col. 417—434), s-au tradus în gre¬ 
ceşte de K.I. Foculide", Monahul Augustin, (p. 186—192). 

513 „Următoarele reguli, pînă la a 15-a s-au luat din „Cuvîntul IX: 
„Porunci date celor ce s-au lepădat" (Monahul Augustin, nota p. 186). 

514 Antonie cel Mare, can. 6 (Monahul Augustin). Unul din scopurile 
rugăciunii este să ne ţină cu gîndul la Dumnezeu şi despărţiţi de diavolul şi 
de ispitele lui prin tot felul de gînduri, unele foarte înşelătoare prin părută 
lor importanţă şi valoare. 

515 Cînd minţi, socoteşti că te poţi ascunde chiar de Dumnezeu, deci 
nu-ţi mai este frică de El. 

6. Descoperă bolile tale Părinţilor, ca să te bucuri de sfatul 
lor 517 . 

7. Sileşte-te la lucrul tău de mină şi va locui in tine frica 
Domnului 518 . 

8. Nu judeca pe fratele tău, nici nu-1 dispreţui, căci vei cădea 
în mîinile vrăjmaşilor tăi 519 . 

9. Nu te certa pentru susţinerea cuvintelor tale, ca să nu se 
sălăşluiască în tine cele rele 520 . 

10. Iubeşte smerita cugetare şi nu te odihni în părerea ta. 
Să se obişnuiască limba ta să spună: „Iartă-mă". Şi-ţi va veni 

. 521 

smerita cugetare . 

11. Şezînd în chilia ta, îngrijeşte-te de trei lucruri: de stă¬ 
ruinţa în rugăciune,de meditarea Psalmilor şi de lucrul de mină 522 . 

12. Cugetă în tine însuţi: Nu voi trăi în lumea aceasta în 
mod sigur decît în ziua aceasta; şi te vei înarma împotriva păca¬ 
tului. 

13. Nu fi lacom la mîncare, ca să nu se reînnoiască în tine 
păcatele dinainte. Nu părăsi osteneala, îngrijeşte-te de meditarea 
psalmilor şi-ţi va veni odihna de la Dumnezeu. 

14. Sileşte-te pentru lacrimi în rugăciuni şi Dumnezeu se va 
milui de tine şi te va dezbrăca de omul cel vechi. 

15. învaţă că osteneala, sărăcia, înstrăinarea, necazul şi 
tăcerea aduc smerita cugetare. Iar smerita cugetare iertarea tuturor 

516 Antonie cel Mare, can 34 (Monahul Augustin): în dorinţa de-a 
descoperi toate cele bune tuturor, se manifestă iubirea de slava deşartă. 

517 Antonie cel Mare, can 41 (Monahul Augustin). 

518 Acelaşi, can. 58. 

519 Acelaşi, can. 59. Dispreţuind pe altul te mîndreşti, deci te asociezi 
cu diavolul care se mîndreşte faţă de Dumnezeu. 

520 Acelaşi, can. 69. Prin cearta pentru cuvintele tale, întăreşti mîndria 
în tine. 

521 Acelaşi, can. 64, 72. 

522 Sfaturile 11, 12, 13, 14 sînt asemănătoare can. 65, 66, 67, 68 ale lui 
Antonie (Monahul Augustin la note). 

păcatelor 523 . Dar smerita cugetare stă şi în a se socoti omul pe sine 
păcătos şi nedrept şi în a nu-şi susţine cuvîntul său, în a-şi desfiinţa 
pofta sa, în a-şi pleca ochii spre pămînt, în a suporta ocara şi oste¬ 
neala, în a urî cinstirea şi odihna (comoditatea) şi a spune în orice 
lucru: „Iartă-mă". Iar prin smerita cugetare se alungă vrăjmaşii 524 . 

16. Fii neîncetat trist. Dar de vin la tine fraţi, fii cu ei senin, 
ca să locuiască în tine frica lui Dumnezeu 525 . 

17. Călătorind cu niscai fraţi, desparte-te de ei, ca să poţi 
tăcea. Şi nu te întoarce încoace şi încolo, ci meditează psalmii şi 
roagă-te în minte lui Dumnezeu 526 . Şi oriunde ai intra, nu te purta 
măreţ cu cei ce locuiesc acolo. Păstrează modestia şi sfiala în toate 
şi întinde mina cu greutate spre cele puse înaintea ta 527 . 

18. Nu te culca cu altul pe aceeaşi saltea. Roagă-te mult 
înainte de-a te culca, oricît ai fi de obosit de călătorie 528 . 

19. Nu îngădui să ţi se ungă trapul cu untdelemn, decît în 
caz de boală grea 529 . 

20. Şezînd la masă cu fraţii, nu mînca cu plăcere şi întinde 
mina numai spre cele din faţa ta. Iar genunchii să-ţi fie adunaţi. 
Şi nu ridica faţa ta spre altul. Nu bea apă pe nesăturate, nici cu 
zgomot. 


523 Smerita cugetare e condiţionată şi de nişte stări externe: de sărăcie, 
de neplăcerea de-a te afla între străini, de necazuri. Iar smerita cugetare te 
face să ierţi toate păcatele. Căci te socoteşti mai prejos de oricine. Iar de ierţi 
altora, şi Dumnezeu te iartă. Dimpotrivă, mîndria faţă de alţii nu-ţi aduce 
nici ţie iertarea, căci de fapt nici nu o ceri. Antonie, can. 71. 

524 Smerita cugetare mă opreşte să mă socotesc neavînd trebuinţă de 
ajutorul lui Dumnezeu, să socotesc că am în mine toată puterea. Aceasta e o 
cugetare diavolească. Smerita cugetare implică simţirea existenţei lui Dum¬ 
nezeu, ca Cel de la care am totul. 

525 De aci pînă la nr. 42 s-au luat din Cuvîntul III: „Despre starea înce¬ 
pătorilor şi a celor din chilii": şi din Antonie, can. 74. Se cere monahului 
să fie mereu trist, cugetînd la păcatele lui. Dar să primească cu lumina bucu¬ 
riei pe fraţii ce vin la el. Prin amîndouă trăieşte frica de Dumnezeu. 

526 Se vorbea de atunci (din sec. IV) de rugăciunea mintală, sau amintii. 

528 Acelaşi, can. 80. 

527Antonie, can. 75, 76. 

529 Sf. Pahomie, can. 92. 

21. De eşti silit să scuipi, cînd eşti cu fraţii,scoală-te şi aruncă 
departe de ei ceea ce trebuie. Nu te agita între oameni şi de-ţi vine 
să scuipi, nu deschide gura ta; şi vei scăpa de această trebuinţă. 

22. Nu deschide gura ca să rîzi. Căci aceasta arată în tine 
lipsa fricii de Dumnezeu 530 . 

23. Nu pofti lucrul altuia. De faci (de scrii o carte), nu o 
împodobi, căci aceasta arată o poftă a ta. 

24. De păcătuieşti în ceva, nu te ruşina să o mărturiseşti, 
nici să nu cauţi să te aperi printr-o minciună, ci pleacă-ţi genunchii 
şi mărturiseşte păcatul tău şi cere iertare şi ţi se va ierta. 

25. Dacă cineva minte faţă de tine, nu te mînia, ci zi: „Iar- 
tă-mă; nu voi reveni". 

26. Nu te ruşina să întrebi pe învăţătorul tău. 

27. De bate cineva la uşa chiliei tale în vreme ce şezi şi te 
sîrguieşti cu lucrul tău de mînă, iartă-1 şi, îngrijeşte-te de odihna 
lui. 

28. Nu grăi cuiva, nici nu lua aminte la cuvintele cuiva, fără 

folos. 

29. De te trimite învăţătorul la un dram, întreabă-1 pe unde 
să mergi şi la după porunca lui. Nu risipi cuvinte încoace şi încolo. 
De vei păzi ochii şi urechile tale, nu vei păcătui în nici un caz cu 
limba ta 531 . 

30. Locuind cu un frate, fii cu el ca un străin. Nu-i poamei 
lui ceva, nici nu te face pe tine mai înalt ca el,nici nu te purta cu el 
cu mîndrie. Iar de-ţi pomnceşte ceva ce nu voieşti, înfrînge-ţi voia 

530Toată politeţea delicată, recomandată monahilor, se întemeiază 
pe gîndul la Dumnezeu. Nu toate cele necuvenite le văd oamenii, dar le vede 
Dumnezeu. Şi în respectul de oameni se arată respectul de Dumnezeu, care-i 
preţuieşte pe toţi şi preţuieşte respectul reciproc între oameni. 

531 Există o legătură morală între simţuri. De păzeşti pe unul de la 
cele necuvenite, aceasta te va ajuta să le păzeşti şi pe celelalte. Omul, rămîne 
în cele bune o unitate nesfîşiată. 

ta şi nu-1 întrista, ca să nu se despartă de tine pacea. Cunoaşte că 
cel ce ascultă, este mai mare 532 . 

31. De locuieşti împreună cu un frate, şi-ţi spune: ,Ascultă!", 
zi: „Ce voieşti?" De-ţi va lăsa ţie alegerea, împlineşte ceea ce alegi 
cu frică de Dumnezeu. 

32. Sculîndu-te din somn, roagă-te înainte de-a te apuca de 
lucrul tău. Dar cugetă mai întîi la cuvîntul lui Dumnezeu, apoi 
apucă-te fără greutate de lucru. 

33. Fii senin cu străinul şi vorbeşte-i, ca să nu-i fie plecarea 
păgubitoare. Păzeşte-te să nu-1 întrebi ceva fără folos, îndată ce-a 
venit la tine,ci cere-i lui să se roage.Iar după ce s-a aşezat,întreabă-1: 
„Cum te afli, frate?" Şi dă-i lui o carte să citească. Iar de este obosit 
de călătorie, îngăduie-i să se odihnească şi spală-i picioarele. Iar 
de grăieşte cuvinte deşarte, spune-i cu iubire: „Cruţă-mă, frate, 
că sânt slab şi nu pot asculta acestea" .Iar dacă hainele lui sînt desfă¬ 
cute, coase-le. Iar de este slab şi hainele-i sînt murdare, spală-i-le. 
Iar de este un hoinar, şi la tine sînt oameni sfinţi, nu-i îngădui să 
vină la ei, ci la milă cu el şi-l sloboade. Iar de este sărac, nu-1 slo¬ 
boadă necăjit, ci dă-i ceea ce ţi-a dat Domnul. 

34. Dacă un frate ţi-a pus ceva pe masă, nu cerceta ce ţi-a 
pus, nefiind el de faţă. 

35. De te va lăsa cineva în chilia lui şi va ieşi, nu-ţi ridica 
ochii ca să vezi ce este în ea, ci spune-i cînd iese: „Dă-mi vreun 
lucru,ca să mă îngrijesc de el pînă te întorci".Şi ceea ce-ţi va spune, 
împlineşte cu grijă. 

36. Nu te ruga nepăsător şi fără grijă. Căci în loc să placi 
lui Dumnezeu, II vei face să se mînie. Ci stai cu frică şi cu cutre¬ 
mur şi nu te răzima de pereţi, nici nu te moleşi la picioare, ca cu 
unul să stai, iar pe celălalt să-l întinzi. împotriveşte-te gîndurilor 
tale şi să nu le îngădui să se îngrijească de cele trupeşti, ca să-ţi 
fie bine primită rugăciunea de Dumnezeu. 


532 Se sfătuieşte monahul să fie ca un străin cu fratele cu care locuieşte, 
nu în sensul că nu are nici o simţire frăţească faţă de el, ci în sensul de a nu-i 
porunci ca unuia ce este obligat să asculte; să-l trateze ca pe un om liber, 
total independent Să nu-i poruncească, dar să-i asculte porunca chiar de 
nu-i place. Se manifestă şi în aceasta smerita cugetare. 

37. De eşti de faţă la Liturghie, păzeşte gîndurile şi simţirile 
tale şi stai cu frică înaintea lui Dumnezeu Celui Prea înalt, ca să 
te învredniceşti să primeşti trupul Domnului şi sîngele Lui şi să 
vindece patimile tale 533 . 

38. De eşti tînăr,nu îmbrăca haina frumoasă,pînă nu ajungi 
la bătrîneţe 534 . 

39. Călătorind cu unul mai bătrîn ca tine, nu o lua înaintea 
lui.De se va scula cel mai bătrîn să vorbească altora,nu-1 nesocoti, 
rămînînd şezînd. Ci stai în picioare cu el, pînă ce-ţi va porunci să 
şezi. 

40. Intrînd intr-un oraş sau într-o parte a lui, să ţii ochii la 
pămînt,ca să nu ţi se facă cele văzute pricină de război în chilia ta. 

41. Nu te culca intr-un loc, în care te temi să păcătuieşti cu 
inima. Nu mînca cu o femeie, nici să nu priveşti hainele ei, dacă 
poţi. 

42. Călătorind cu un bătrîn, nu-1 lăsa să poarte ceva. Iar de 
sînteţi tineri, să poarte fiecare o parte. Iar de e ceva de mijloc, să 
poarte fiecare aceea un ceas, dar să meargă înainte cel ce o poartă. 
Să meargă înainte însă şi cel slab,ca de se aşează,obosit,să se odih¬ 
nească, să te aşezi împreună cu el. 

43. Întrebînd pe un bătrîn despre gîndurile tale, descope- 
re-i-le lui aşa cum sînt, încrezîndu-te că va păzi tainele tale. Dar 
nu lua ca motiv că e mai înaintat în vîrstă, ci că poţi prin învăţă¬ 
tură, prin faptele şi prin experienţă duhovnicească să nu te păgu¬ 
beşti, de vor creşte patimile tale 533 . 

44. Sîrguieşts-te să te rogi cel mai mult, noaptea, ca să se 
lumineze mintea ta 536 .Priveşte păcatele tale şi roagă pe Dumnezeu 
pentru ele, iar El te va ierta de ele. 


533 Un efect principal al primirii trupului şi sîngelui Domnului este 
curăţirea noastră de patimi, dat fiind că starea lor de jertfă e contrară oricărui 
egoism manifestat prin patimi. 

534 Nu mări ispita ce-o poţi produce ca tînăr asupra femeilor, prin 
haina frumoasă. La bătrîneţe nu mai e acest pericol. Dar şi tînărul însuşi 
are în haina frumoasă o cauză de mîndrie. 

535 De aci pînă la sfîrşit, poruncile s-au luat din Cuvîntul IV: „Despre 
conştiinţa celor ce şed în chilie". 

536Noaptea se luminează mintea cel mai mult de lumina dumnezeiască, 
pentru că nu mai e împiedicată de cele văzute în lume. 

45. De voieşte cineva, fiind tu de faţă, să judece pe fratele 
tău şi dacă cel osîndit este dintre aceia care te judecă pe tine,spune-i 
aceluia cu smerita cugetare: „Cruţă-mă, frate, că sînt păcătos şi 
slab şi sînt vrednic de cuvintele ce mi le spui. De aceea nu le pot 
auzi acestea" 537 . 

46. Cinsteşte pe fraţii tăi mai mult decît pe tine în toate. 
Iar cînd un prieten îţi aduce cinstiri în faţa altora, spune-le: „Pentru 
voi mi-a adus mie aceste cinstiri". Nu gusta vreo cinstire fără alţii. 

47. Celui ce-ţi cere ceva, prin întoarcere faţă de ceea ce ţi-a 
dat, nu-i refuza. 

48. Să nu cugeţi în inima ta ceva împotriva unuia din aceia 
de a căror iubire ai fost păgubit pentru Dumnezeu, ci gîndeşte-te 
la moarte şi la osîndă şi că nimeni din ei nu va putea să-ţi ajute în 
vremea aceea (de nu va fi iertat). 

49. Dacă, şezînd în chilia ta, îţi aduci aminte de vreunul 
care ţi-a făcut rele, scoală-te îndată şi te roagă lui Dumnezeu pentru 
el în inima ta, ca să-l cruţe Dumnezeu. Aşa va înceta patima care 
o suferi din pricina lui 538 . 

50. De voieşti să primeşti trapul Domnului, păzeşte-te să 
nu intre în inima ta mînia şi ura împotriva cuiva 539 . De cunoşti 
pe cineva înveninat împotriva ta, cere-i tu întîi iertare, precum a 
poruncit Domnul nostru (Matei V). 

51. Dacă te războieşte vreo poftă neruşinată noaptea, pă¬ 
zeşte-te să nu preiei vederea aceea ziua, ca să nu se spurce inima ta 
de plăcere, ci cazi înaintea lui Dumnezeu şi El te va milui, căci 
cunoaşte slăbiciunea oamenilor. 


537 De aud pe cineva osîndind pe unul care m-a criticat pe mine, să nu 
mă bucur că mă apără prin aceasta, ci să-i spun: „Frate, sînt păcătos cum 
mă socoteşte acela, de aceea nu pot auzi osîndirea lui de către tine". 

538 Nu cel pe care-1 urăsc suferă de ura mea, ci eu, pentru că sufăr de 
o patimă care mă coboară şi-mi va face cu neputinţă mîntuirea. 

539Cum se va simţi în noi Domnul care trăieşte moartea pentru a ne 
curăţi de patimi, dacă patimile continuă să fie vii în noi? Cum se va simţi în 
noi Domnul, Care e mai presus de orice egoism, în făptura noastră stăpînită 
în mod neîndurat de egoism? Nu-1 facem să sufere mai departe fără rezultat 
pentru noi? 


261 



52. De te îngrijeşti în mod covîrşitor de post şi de rugă¬ 
ciunea neîncetată, nu îndrăzni să cugeti că acestea te vor mîntui, 
ci nădăjduieşte că Dumnezeu va avea milă de necazul trupului tău 
şi te va ajuta în slăbiciunea ta 540 . 

53. De eşti cuprins de vreo boală, să nu te simţi împovărat, 
ca să-ţi lipsească duhul, ci mulţumeşte lui Dumnezeu că se îngri¬ 
jeşte de folosul tău 541 . 

54. Locuind în chilia ta, pune o măsură hotărîtă şi un timp 
hotărît mîncării tale şi să nu le părăseşti acestea. Dă trupului cit 
îi trebuie, ca să se poată ruga şi sluji lui Dumnezeu. Iar de se va 
aduce ţie, cînd eşti în afara chiliei tale, o hrană dulce, nu lua pe 
săturate din ea, ca să te poţi reîntoarce repede în chilia ta. 

55. De vor semăna în tine demonii o osteneală pe care nu o 
poţi purta, nu o primi, pentru că vreau să ocupe inima oamenilor 
cu lucruri pe care nu le pot împlini, ca să-l împovăreze pe om cu 
ceea ce e prea mult,ca să-l înşele. Toate lucrurile lor sînt fără măsură 
şi fără rînduială 542 . 

56. Mănîncă o dată pe zi şi nu pe săturate. Dă trupului cit 
are nevoie, după cerinţa firii. 

57. Rânduieşte o jumătate de noapte pentru privegherea în 
rugăciune, iar cealaltă jumătate pentru odihna trupului. înainte 
de-a te întinde pentru somn, priveghează două ceasuri în rugăciune 
şi în cîntări, apoi dă trupului tău odihnă. De-i este greu trupului tău 
cînd trebuie să se scoale la rugăciune, spune-i: „Voieşti să te bucuri 
în acest timp de odihnă apoi să pleci spre îndelungata pedeapsă? 
Nu e mai bine să te oboseşti puţin aici,apoi să te odihneşti cu sfinţii 


540 Nu te încrede în ostenelile tale, ci în mila lui Dumnezeu. Căci ele 
nu-ţi dau siguranţa şi liniştea ei, cum ţi-o dă nădejdea în mila lui Dumnezeu. 

541 De-ţi vine vreo boală şi vreun necaz, nu te descuraja, ci mulţumeşte 
lui Dumnezeu că aceasta te face să te rogi şi mai mult lui şi să nu-ţi pui nă¬ 
dejdea în puterile tale. Cu cît simţi mai mult slăbiciunile tale, cu atît te vei 
apropia mai mult de Dumnezeu, punîndu-ţi nădejdea în El (II Cor. 12,10). 

542 Demonii îl ispitesc pe om adeseori cu iluzia că poate împlini lucruri 
bune peste măsură ca neputîndu-le împlini să-l descurajeze. II ispiteşte posti- 
rea mult, somnul puţin etc. 

acolo în veac?" Deci aruncă de la tine lenea şi atunci îţi va veni 
ajutorai dumnezeiesc 543 . 

58. Dacă ai îmbrăţişat stadionul călugăresc, eliberează pe 
robul tău.Şi de voieşti să fii monah,nu îngădui să locuiască împre¬ 
ună cu tine. 

59. Plecînd să vinzi lucrai tău de mină, nu te sfădi pentru 
preţ cu cei din lume. La fel să faci, cînd cumperi ceva. Cunoaşte 
că lipsa lucrurilor ţi-1 va face propriu pe Dumnezeu 544 . 

60. Dacă un frate pune lingă tine un vas şi ai nevoie de el, 

nu-1 atinge decît cu voia lui. 

61. Dacă un frate îţi cere să-i cumperi ceva, fiindcă pleacă, 
fă-o. Iar de sînt cu tine fraţi, la aceasta cînd sînt ei de faţă. 

62. Dacă ţi se dă ceva ţie ca să-l întorci, dă-i-1 după ce l-ai 
folosit.Nu-1 ţine pînă ţi-1 va cere.De ai stricat ceva din el repară-1. 
De dai ceva altuia ca să ţi-1 întoarcă, nu-1 cere văzînd că nu poate 
să ţi-1 întoarcă, mai ales cînd nu ai nevoie de el. 

63. De ai ieşit din chilia ta, apoi întorcîndu-te afli un frate 
locuind în ea, caută ţie o alta. Deci păzeşte-te să nu-1 scoţi pe el din 
ea, ca să nu se mînie înaintea lui Dumnezeu.Iar voind el să o pără¬ 
sească de bună-voie, ţi s-a împlinit ceea ce e drept. Iar de a luat 
vreun vas din ea, nu i-1 cere. 

64. De voieşti să pleci din chilie, păzeşte-te să nu iei ceva 
din ea, ci lasă-i toate fratelui sărac, şi Dumnezeu îţi va răsplăti ţie 
unde vei pleca. 

65. De nici un lucra nu se bucură atîta diavolii ca de acel 
om care ascunde gîndurile sale de învăţătorul său duhovnicesc. 

66. Păzeşte-te pe tine de bogăţie şi de iubirea ei, fiindcă strică 
rodul monahului. 

67. De lupţi împotriva ispitei care te necăjeşte, nu înceta să 
cazi înaintea lui Dumnezeu şi spune: „Fii mie ajutor, Doamne, 


543 Antonie, can. 8. 

544 Neavînd lucruri de care să te ocupi şi să te alipeşti, te vei ocupa 
şi te vei alipi de Dumnezeu. 

fiindcă eu,fiind slab,nu pot suporta această luptă. Şi El îţi va ajuta, 
dacă rugăciunea ta va pomi dintr-o inimă dreaptă. Iar luptînd şi 
biruind, nu te mîndri, nici nu te face îndrăzneţ, ci te păzeşte de 
acestea, fiindcă vrăjmaşul unelteşte prin aceasta împotriva ta o 
luptă mai mare ca înainte. 

68. Rugîndu-te lui Dumnezeu, nu spune: „Doamne, înlătură 
aceasta şi dă-mi aceea", ci spune: „Doamne, Dumnezeul meu, 
cunoşti mai bine ce-mi este mai de folos. Ajută-mi şi nu îngădui 
să păcătuiesc faţă de Tine şi să fiu pierdut în păcatele mele, pentru 
că sînt păcătos şi slab. Nici nu mă preda vrăjmaşilor mei. La Tine 
am alergat. Izbăveşte-mă, Doamne, că Tu eşti tăria şi nădejdea mea. 
Că a Ta este puterea şi slava şi lucrarea cea bună şi dăruirea harului 
în veci. Amin." 

FRAGMENTE DIN CUVINTELE AVEI ISAIA 
Din codicele 113, din sec. XVII, al colecţiei patriarhale 

din Ierusalim 545 


F. 62b — 63a. Spunea Ava Isaia: Precum o hîr- 
tie scrisă cu cuvinte barbare şi avînd pe ea un tablou 
cu trăsături nepotrivite, de va voi Domnul să fie cu¬ 
răţite, nu se va făcea aceasta de nu s-ar înmuia în 
mod potrivit cu ceară şi nu se vor şterge cu apă, aşa 
şi omul, întipărit de multe păcate, şi avînd înscrise 
pe hîrtia sufletului şi pe tabloul înţelegerii păcatele, 
acestea nu se vor putea curăţi decît prin mărturisirea 
lor şi prin smerita cugetare. Hîrtia este inima, tabloul, 
înţelegerea, ceara care înmoaie este mărturisirea, apa, 
lacrima. Şi stăpînul amîndurora este sufletul şi mintea 
conducătoare. 

Acelaşi spunea: Precum bolnavul biruit de multe 
dureri şi boli şi suferind de răni purulente, ruşinîndu-se 
de doftori şi acoperindu-şi rănile, îşi pricinuieşte lui-şi 
vătămare şi durere şi chin, aşa cel ce a păcătuit, în¬ 
ţepat de conştiinţa sa, suferind durerile, rabdă, 
nu vrea să-si arate Avei ranele lui sufleteşti. Dar 
precum bolnavul, cînd viermii se mişcă şi mănîncă 
trupul din care curge puroiul rău mirositor, chinuit 
de dureri cheamă, fără voie, doftorul, cu strigare puter¬ 
nică, iar doftorul aduce nu numai alifii, ci şi mijloace 
de ardere şi de tăiere a ranelor şi de ştergere, aşa şi 
monahul de cade din îngăduinţa lui Dumnezeu greu, 


545 Nota Monahului Augustin: Aceste fragmente nu sînt ale Avei Isaia, 
afară de cele de sub nr. 127, 128 b şi 129 a., aflate şi în Filocalia. Noţiunile şi 
lexicul sînt deosebite. Ele par să fie din sec. X, dacă nu de şi mai tîrziu. Dar 
multe teme ale acestor fragmente sînt identice cu cele din „Cuvintele" Avei 
Isaia. 

în păcat, cade îndată în faţa lui Dumnezeu şi-şi ves¬ 
teşte păcatul şi e vindecat îndată. Căci toată rana nouă 
şi proaspătă se vindecă uşor, dar de se învecheşte, e 
grea şi de nevindecat. Iar cel ce a păcătuit este bolnav 
şi patimile şi căderile în păcat sînt răni şi plăgi. Iar 
doctor este egumenul, iar alifiile şi mijloacele de şter¬ 
gere şi de ardere sînt postul şi privegherea şi culcatul 
pe jos. 

Acelaşi spunea: Precum mortul e mîncat în mor- 
mînt de viermi şi din el curge mult miros urît, aşa şi 
monahul care a păcătuit şi nu s-a mărturisit, e mîncat 
de multe gînduri rele şi urîte. Şi precum din mort 
iese un miros urît, incit se adună fiarele, dar de a fost 
miruit trupul mortului, nu se ating de el, nici nu se 
răspîndeşte din el un miros urît, aşa şi de cel ce s-a 
mărturisit, nu se ating de el gînduri de deznădejde de 
lenevie şi întristare. Mormîntul este chilia, mortul 
este monahul care a murit lumii, viermii sînt gîndurile, 
mirosul urît este amărăciunea întărită, fiarele, mînia 
şi iuţimea şi supărarea, mirosirea, mărturisirea care 
omoară viermii şi alungă mirosul urît. 

Acelaşi spunea: Precum mărăcinele ce înfăşoară 
pomul usucă rodul lui, şi precum viermele mănîncă 
lemnul şi molia haina şi rugina fierul, aşa şi păcatul 
usucă şi veştejeşte pe cel ce nu se mărturiseşte. 

Mai spunea Ava Isaia că, precum arcaşul încercat 
şi vînătorul dibaci săgetează nu numai fiarele sălba¬ 
tice, ci poate doborî uşor şi păsările ce zboară în văz¬ 
duh, aşa şi femeia care scrie cu mîna ei scrisori şi le 
trimite bărbaţilor, este vînătoare. Şi vînătorul săge¬ 
tează urşi şi pantere, porci sălbatici şi vulpi, fiare şi 
animale sălbatece şi trimite săgeţile spre cele ce vede, 
căci nu poate vina pe cele ce sînt departe, iar femeia 
scriind, prinde sufletele raţionale ale bogaţilor şi să¬ 
racilor, ale conducătorilor şi conduşilor, ale preoţilor 
şi monahilor, urmărindu-le cu dibăcie şi cu dreapta 

săgetare. Căci are ca arc cerneala ş ca săgeată con¬ 
deiul, ca aripă hîrtia, ca fier cuvintele. Ea cheamă 
prin scrisori nu numai pe cei ce locuiesc aproape, ci 
şi pe cei ce locuiesc departe. 

F. 64a — 66a. Spunea Ava Isaia că toţi sfinţii 
sînt asemenea unui rai mare, care are pomi roditori 
bine mirositori şi aromaţi ce dau roade felurite şi 
sînt udaţi de aceeaşi apă. Raiul este mînăstirea, pomii 
sînt monahii, roadele sînt virtuţile, apa, harul Sfîn- 
tului Duh. Căci unul este Duhul care lucrează în ei 
toţi, dar ostenelile, lucrările şi înfrînarea nu e aceeaşi. 
Căci altfel este osteneala acestui sfînt şi altfel a altuia. 

Spunea iarăşi Ava Isaia: Cine nu va plînge pe 
monahul nepăsător? Cine nu va plînge pe cel ce lene¬ 
veşte? Cine nu va plînge pe cel ce nu se îngrijeşte de 
mîntuirea lui? Cine nu va suspina pentru cel ce-şi 
cheltuieşte zilele sale în împrăştiere? Cine nu va plînge 
pentru cel iubitor de plăceri? Cine nu va vărsa lacrimi 
pentru cel idioritmic (cel ce-şi face o rînduială proprie) 
şi care-şi împlineşte voile sale? Poate şi cerul suspină 
pentru negrija şi nepăsarea acestuia şi îngerii plîng 
pentru pieirea lui. Căci cel ce nu luptă aici să-şi mîn- 
tuiască sufletul său, s-a pregătit pentru chinul fără 
sfîrşit de acolo. 546 

Acelaşi spunea: De vor veni unii fraţi să locuiască 
împreună cu voi, nu-i respingeţi cu îndrăzneală. Şi 
de voiesc să fie idioritmici (cu rînduiala proprie), să-i 
sfătuiţi cele de folos. Iar de sînt supuşi şi ascultători 


546Nu pot să nu plîngă de milă celor ce se pierd, sfinţii şi îngerii ce se 
află în fericire. Poetul Vasile Voiculescu scrie undeva că sfinţii cer lui Dum- 
mezeu să se ducă să vieţuiască lîngă cei din iad şi trage de aci concluzia că nu 
poate exista un iad veşnic. Dar se uită, afirmîndu-se o astfel de idee orige- 
nistă,că cei din iad nu sînt lăsaţi acolo pentru că aşa vrea Dumnezeu ci 
pentru că cei de acolo se încăpăţînează să nu ştie de Dumnezeu. E marea 
taină a libertăţii şi a mîndriei unora în afirmarea ei. Chiar in suferinţa lor, 
vreau să-şi afirme cu încăpăţînare sfidarea faţă de Cineva care este superior. 
Mila celor din rai pentru ei nu este comparabilă însă în durere cu chinul celor 
din iad. Intr-un fel le respectă şi ei libertatea. 


267 



de Părinţi, şi nu stăpîni pe ei înşişi, sau idioritmici, 
ci sub jugul Domnului şi supuşi lui Hristos şi Părin¬ 
telui lor, să fie cinstiţi ca nişte luptători pentru adevăr 
şi martori ai lui Hristos. Trebuie numai să te asiguri 
să nu te uneşti cu ei la mîncare şi băutură, la psalmo- 
diere şi în convorbiri, fără părerea şi sfatul, gîndul şi 
încuviinţarea Părintelui lor. Căci cel ce mănîncă, sau 
cîntă, sau vieţuieşte cu prietenie cu ei, sau face lucrul 
de mînă împreună, se va descoperi împreună părtaş 
şi în comuniune tainică cu diavolul răzvrătit, în ceasul 
judecăţii. 547 Căci precum modul unirii între suflet şi 
trup e nedesfăcut pînă în ceasul morţii, aşa şi unirea 
duhovnicească între şcolar şi învăţător cu conducăto- 
rul şi învăţătorul duhovnicesc. Şi precum ucigătorul 
e omorît, ca unul ce a despărţit un suflet de trup, aşa 
şi judecata va scoate pe cei mai fără grijă dintre fraţi 
de sub acoperişul păzitor şi din ajutorul bătrînilor 
duhovniceşti. 549 

Spunea Ava Isaia Tibeul, că nu este ceva mai pier¬ 
zător pentru monahi în aceeaşi generaţie, decît a se 
vorbi de rău şi a se judeca unii pe alţii. Căci cel ce 
vorbeşte de rău pe altul, şi îl judecă, se face pe sine 
dumnezeu 550 Aceasta este minunea înfricoşătoare şi 
deosebită şi uimitoare, ca Cel neîncăput şi care umple 
lumea, Cel ce toate le poartă şi nu e de nimeni purtat, 


547 Cel ce n-a luptat aici pentru a cîştiga credinţa în Dumnezeu, şi-a 
pregătit o stare de încăpăţînare veşnică în necredinţă. 

548 Cel ce a fost în comuniune cu cei păcătoşi pe pămînt şi i-a aprobat, 
se va descoperi în ziua judecăţii că a fost în comuniunea cu diavolul. 

549 De ai fost un fel de învăţător al celui păcătos în viaţa pămîntească, 
fără să-l îndrepţi, te vei afla părtaş de pedeapsa lui în ziua judecăţii. 

Un frate care nu luptă să ţină în viaţă curată pe alţi fraţi, ascultînd 
de bătrîni va fi omorît sufleteşte şi el la judecata din urmă, fiind scos de sub 
acoperămîntul apărător al părintelui lui duhovnicesc. 

550 Numai Dumnezeu are drept să judece. Căci El dă oamenilor soarta 
veşnică. Cel ce judecă pe altul şi-l vorbeşte de rău, îşi însuşeşte un drept al 
lui Dumnezeu şi puterea Lui, pe care de fapt nu le are. Se pretinde deci pe 
sine dumnezeu, fără să poată fi de fapt. Vrea să ia locul lui Dumnezeu, fără 
să-o poată face. 

Cel ce le cuprinde toate şi e necuprins de nimic, Cel 
ce umblă pe apă şi nu se udă pe picioare, Cel ce şade 
pe aripile vînturilor şi calcă pe aer precum voieşte, 
intră în rărunchii oamenilor şi cercetează inimile (Ps. 
7, 20) şi atinge gîndurile şi judecă cugetările şi cunoaşte 
planurile lor. Căci ochiul a toate purtător şi văzător 
al celor ascunse, stăpînirea nedezminţită şi înfricoşă¬ 
toare, „Cel ce priveşte la pămînt şi-l face să tremure" 
(Ps. 103, 33), Cel ce ceartă marea şi o usucă, „Cel ce 
se atinge de munţi şi îi face să fumege" (Ibid.), şi face 
să tremure zidirea ca frunzele pomului, privind pe 
monahi vorbindu-se de rău şi judecîndu-se unii pe 
alţii, se supără şi se mînie. Iar fiindcă a hotărît ziua 
în care va judeca lumea, pe ateii şi pe antihriştii care 
au răpit de mai înainte zidirea lui Dumnezeu şi judecă 
înainte de-a judeca şi înainte de-a cerceta Dumnezeu, 
dreptul Judecător îi va osîndi împreună cu diavolul 
ca pe părtaşii ascunşi ai lui. 

F. 67b. — 68a. Spunea Ava Isaia: Cel ce voieşte 
să se mîntuiască, să înceteze să vorbească în deşert, să 
iubească adevărul, să alunge de la el vorbirea deşartă, 
să despartă de el gîndurile rele, să arunce viclenia din 
inima lui, să nu stea în curtea minciunii, să vorbească 
adevărul, să fugă de mînia ascuţită, să nu se predea 
pismei şi ciudei, să se scîrbească de amintirile răului, 
să nu iubească poftele urîte şi vătămătoare de suflet, 
să nu înceteze să aibă milă de săraci, să mediteze cu 
cuminţenie şi cu trezvie dumnezeieştile Scripturi, să 
se predea cu rîvnă priveghierii, să închine rugăciunile 
Domnului Dumnezeu în tot ceasul fără grijă, nesfî- 
şiat şi netulburat, să suspine din adîncul inimii, să-şi 
ridice ochii la cer, să-şi spele obrajii cu lacrimi, să-şi 
bată obrajii, să-şi lovească pieptul. Şi acestea să le 
facă cu smerita cugetare, ca ostenelile lui să se cunoască 

şi să fie bine primite de Dumnezeu şi să se scrie în 
cartea vieţii. 

Zise iarăşi: Să nu rîzi de cineva, de-1 vezi greşind. 
Să nu osîndeşti pe omul pătimaş asemenea ţie, cînd 
lunecă, nici să nu-1 dispreţuieşti bătîndu-ţi joc de el 
şi spunînd fără judecată cele ce nu se cuvin. Căci dacă 
tu, care ai cunoştinţă şi eşti priceput, rîzi de cel simplu 
şi îl osîndeşti, vei fi şi tu vorbit de rău şi osîndit nu 
numai de cei înţelepţi şi cărturari, ci şi de cei simpli 
şi de femei şi de copii şi „ceea ce va semăna omul, 
aceea va secera" (Gal. 6,7). Sămănînd de bună voie 
cele rele şi secerînd fără voie cele rele, trebuie să ne 
minunăm de dreapta judecată a lui Dumnezeu. 

Spunea iarăşi: începutul pieirii monahului este 
rîsul şi lipsa fricii. Cînd te vezi pe tine stăpînit de rîs, 
cunoaşte-te in adîncul relelor şi ajungînd în adîncul 
iadului. Rîsul scoate afară fericirea lui Hristos, rîsul 
nu zideşte, ci topeşte şi virtuţile zidite. Rîsul întris¬ 
tează Duhul, 551 nu e de folos sufletului, corupe trupul, 
întunecă mintea, înnegurează înţelegerea, scufundă în 
noroi conştiinţa, sclerozează (usucă, înăspreşte) şi îm¬ 
pietreşte inima, face rugăciunea neprimită. 552 Rîsul 
alungă virtuţile, introduce păcatele. Monahul prici¬ 
nuitor de rîs (glumeţ) e urît de Dumnezeu, privit cu 
scîrbă de îngeri, gol de dreptate, lipsit de viaţa vecinică 
îmbrăcat în ruşine. Monahul pricinuitor de rîs e cursă a 
diavolului, vatră a morţii. Căci rîsul alungă frica de 
Dumnezeu şi îl sălăşluieşte pe diavolul. Rîsul e duş¬ 
manul lui Dumnezeu şi prietenul demonilor. Rîsul 
e duşmanul înfrînării şi prietenul demonilor şi al des- 
frînării, ruşine şi osîndă a celui cîştigat de el. Rîsul 


551 Duhul nu e rigid, ci viu. Se întristează pentru pieirea celor ce nu 
voiesc să-L primească, să se bucure prin El de comuniunea iubitoare a lui 
Hristos. 

552 Rîsul e semn de superficialitate, semnul lipsei de reflexie, de neob- 
servare a insuficienţelor proprii, a neîmplinirii datoriilor faţă de Dumnezeu 
şi de alţii. 

e groapă a pierzaniei şi golire a adevărului. 553 . Rîsul 
risipeşte sufletul şi aduce cădere trupului. Rîsul dis¬ 
preţuieşte pacea şi se bucură de lupte între oameni. 
Glumeţul caută moartea şi doreşte pierzania. El îşi 
pregăteşte chinurile veşnice şi e trimis la pieire. 554 
Rîsul e suliţa diavolului şi murdărie pentru cel ce-1 
practică. Rîsul e tulburare a Bisericii şi pricinuitor 
al ruşinii. Rîsul e duşmanul dreptăţii şi prietenul luptei 
între oameni. 555 Rîsul aduce defăimarea şi dispreţul. 
Rîsul e creatorul minciunii, şi batjocura adevărului. 556 
Rîsul goleşte sufletul şi corupe simţurile. 557 Rîsul e 
păcatul neîncetat şi un cui înfipt în suflet. Rîsul e 
sabia diavolului şi o seceră pustiitoare. Monahul glumeţ 
(pricinuitor de rîs) este un ţap sensibil şi un lup spi¬ 
ritual. Rîsul e necunoaşterea Scripturilor şi sabie cu 
două tăişuri, mînie neîntîrziată, foc arzător, strîmba- 
rea cuvintelor adevărate, alegerea a ceea ce e nedrept. 
Rîsul e mişcarea între relele schimbătoare şi cugetarea 
vicleană. Rîsul e foc nestins şi pedeapsă pierzătoare. 
Rîsul e cursă multiplă şi lipsa vieţii. 5 8 Rîsul e chin 
cumplit şi prezenţa foamei. Rîsul e vieţuire amăgi¬ 
toare uşa pierzaniei, năvala desfrîului. Rîsul e hambar 
de rele gînduri şi magazie de înţelesuri urîte. Rîsul 
e lipsit de gîndul morţii şi de cugetarea la chinurile 
veşnice. Scoate de la noi, Doamne, rîsul şi dăruieşte-ne 
plînsul, pe care-1 ceri de la noi. Căci cel ce suspină şi 


553 Rîsul nu vede realitatea profundă şi grija de-a rămînea în unire 
cu ea şi de-a înainta spre ea şi in ea. 

554 Viaţa redusă la cele din lume şi la cele plăcute ei, se simte bine în 
monotonia lumii, echivalentă cu moartea spirituală. Acoperă această mono¬ 
tonie. Dar pentru cît timp va putea-o face? 

555Rîsul nu ia în serios nici o valoare. Priveşte cu îngăduinţă toate 
relele, orice dezordine şi luptă între oameni. Este deci o armă a diavolului. 

556 Rîsul nu recunoaşte ceea ce s-a împlinit cu adevărat, ci născoceşte 
minciuna. 

557 Rîsul goleşte sufletul de orice conţinut, de orice gîndire, de orice 
relaţie serioasă cu alţii. Rîsul opreşte simţurile de-a lua contact cu realitatea. 

558Rîsul e semnul unei lipse a vieţii adevărate. El nu se adînceşte în 
bogăţia vieţii. Nu simte trebuinţa să o pătrundă, să o cunoască. 

se întristează atrage mila lui Dumnezeu, pe cînd cel 
ce rîde, trezeşte un vai de la neprihănitul, nestrică- 
ciosul, nevăzutul şi de viaţă dătătorul Dumnezeu şi 
Mîntuitor al nostru Iisus Hristos, care spune: „Vai 
celor ce rid, că vor plînge şi se vor tîngui" (Le. 6,25). 559 

F. 124a. — 132a. Spunea Ava Isaia: Lauda ome¬ 
nească este rădăcina poftei urîte nu cînd o auzim, ci 
cînd o primim. Pofta nu o poate tăia cineva, dar poate 
să nu se facă robul ei. Căci nu putem dezrădăcina gîn- 
durile, dar putem lupta împotriva lor. Fiindcă cel ce 
se îndulceşte de gîndurile sale şi face voia sa, nu va 
vedea slava lui Dumnezeu, nici nu biruieşte orice pa¬ 
timă, ci se aseamănă omului încins, care umblă toată 
ziua şi nu înaintează duhovniceşte prin osteneala sa. 560 
Căci din toate părţile demonii aduc unui astfel de om, 
ca vînători spirituali, curse şi sminteli şi războiesc cu 
tot mai multă nebunie pe cei ce-i ascultă. Iar voia 
omului e cea care-1 aruncă pe el în groapă şi cursă şi-i 
mişcă mintea pe treptele patimilor. De aceea cel ce 
voieşte să se mîntuiască trebuie să taie în fiecare ceas 
voia lui. Aceasta e adevărat nu numai pentru unii 
bătrîni, ci şi pentru începători şi nu trebuie să fie 
ca o statuie care nici nu vede, nici nu aude, nici nu 
vorbeşte, e atent numai la el însuşi şi vorbeşte cu Dum¬ 
nezeu în linişte (în isichie) şi meditaţie ascunsă; 
şi se defăimează pe sine în tot ceasul, într-o cugetare 
neîntoarsă şi cu o minte necurioasă, într-o simţire 
simplă, ca văzut şi cercetat şi atins de Dumnezeu, ca 


559Dacă şi mila noastră o trezeşte nu cel ce rîde, ci cel trist, cu atît 
mai mult trezeşte cel trist şi temător mila lui Dumnezeu. Cel ce rîde trezeşte 
compătimirea lui Dumnezeu, dar nu mila care-1 poate mîntui, ci compătimi¬ 
rea unită cu constatarea că cel ce rîde se va pierde. 

560 Gîndurile te mînă la activităţi exterioare, nu te lasă să stărui în 
rugăciune, ca unică gîndire la Dumnezeu. Vrei să-ţi arăţi voia de asemenea 
prin fapte exterioare, pe cînd în rugăciune nu mai ţii să-ţi arăţi voia proprie. 

unul ce stă înaintea Lui. 561 . „Văzut-am mai înainte pe 
Domnul înaintea mea pururea. Vă este la dreapta, ca 
să nu mă clatin" (Ps. 15,8) şi „Cerul îmi este Mie tron, 
iar pămîntul este aşternut picioarelor Mele" (Is. 66, 1). 
Căci ceea ce va face omul, fie noaptea, fie ziua, e văzut 
de ochiul neadormit şi neaţipit al Lui. în chip înmulţit 
faţă de soare, ochii Lui privesc spre faptele oamenilor, 
precum s-a scris". „El este Cel ce cunoaşte toate lucru¬ 
rile lor" (.Ps. 32, 15). Ba şi cele ce nu le-am făcut le 
vede, precum s-a spus". „Cele nelucrate ale mele le-au 
văzut ochii Tăi şi toate se vor scrie în cartea Ta" (Ps. 
138, 16). Care este omul care, privind pe oamenii ce 
stau înaintea lui, va îndrăzni să spună că-i vede păcă- 
tuind, chiar mai neruşinat decît cîinele? Dar ne bat- 
jocurim pe noi înşine, necugetînd că Dumnezeu toate le 
vede şi inimile le cercetează şi rărunchii îi pătrunde şi că 
gîndul omului îi rămîne lui Dumnezeu neascuns. Iar dacă 
le-am fi crezut acestea şi am fi cunoscut cu adevărat că 
El şi numai El cunoaşte cele ascunse ale inimii, n-am 
fi urmat şi n-am fi împlinit voile noastre rele, vătămă¬ 
toare, ci ne-am fi defăimat şi ne-am fi osîndit şi ne-am 
fi umilit pe noi înşine. Căci cel ce împlineşte voile sale 
slujeşte sufleteşte diavolului, chiar dacă sensibil şi 
pentru ochii oamenilor pare să placă lui Dumnezeu. 
Acesta e noaptea lup, iar ziua miel, „avînd înfăţişarea 
evlaviei, iar tăgăduind puterea ei" (II Tim. 3, 5). 

Spunea acelaşi. Cel bogat şi cel înţelept, ascunde 
înaintea casei comorile lui. Şi părînd lipsit, este neso¬ 
cotit de cei puternici. Aşa şi monahul smerit la cuget şi 
virtuos ascunde virtuţile sale şi nu împlineşte voile sale, 
ci se ocărăşte pe sine în tot ceasul şi se sileşte pe sine 


561 Cel înaintat prin liniştea lui în Dumnezeu, nu se sileşte numai el 
să simtă prezenţa lui Dumnezeu, ci se simte pe sine privit şi pătruns de Dum¬ 
nezeu. Dumnezeu a ajuns pentru El o putere care l-a luat în stăpînire. Iar 
aceasta îl face pe el să simtă mai uşor pe Dumnezeu. Trăieşte şi lucrarea sa 
şi a lui Dumnezeu în întîlnirea cu El. E o stare subiectivă, dar şi obiectivă. 

prin cugetări ascunse să ajungă să spună: „Înfierbîn- 
tatu-s-a inima mea înlăuntrul meu şi în cugetul meu 
se va aprinde foc" (Ps. 38,4). Ce foc? Ascultă Scriptura 
care zice. „Dumnezeul nostru este foc mistuitor" (Evr. 
12,29). Căci precum focul topeşte ceara şi usucă noro¬ 
iul, aşa şi cugetarea (meditarea) ascunsă topeşte gîn- 
durile urîte şi depărtează patimile sufleteşti şi lumi¬ 
nează mintea şi dă strălucire înţelegerii şi bucură ini¬ 
ma. Fiindcă meditarea ascunsă loveşte demonii şi-i 
alungă gîndurile urîte. 562 Căci ceea ce luminează omul 
lăuntric şi-l înarmează prin reflexia (meditarea) ascun¬ 
să se întăreşte de către Dumnezeu, se împuterniceşte 
de îngeri, se slăveşte de către oameni. Fiindcă reflecţia 
(meditarea) şi citirea ascunsă este casa de nedefăimat 
a sufletului şi turnul neclătinat şi ţărmul cel liniştit, 
care păstrează sufletul netulburat şi neclătinat. Căci 
demonii sînt greu tulburaţi cînd monahul se înarmează 
pe sine prin reflecţie ascunsă şi prin citirea ascunsă. 
Reflecţia ascunsă este oglinda minţii şi făclia conştiin¬ 
ţei. Reflecţia (meditarea) ascunsă topeşte desfrîul, slă¬ 
beşte iuţimea (impulsurile), alungă mînia, depărtează 
mînia aprinsă, scoate afară nedreptatea. Reflecţia 
ascunsă dă strălucire conducerii minţii, luminează con¬ 
ştiinţa, alungă lenevia. Reflecţia (meditaţia) ascunsă 
naşte străpungerea, aduce frica de Dumnezeu, prici- 
nuieşte lacrimile. Reflecţia ascunsă pricinueşte mona¬ 
hului smerita cugetare nepierdută şi privegherea bucu¬ 
roasă de noapte şi rugăciunea netulburată. Reflecţia 
ascunsă alungă gîndurile urîte, biciuieşte demonii, 
curăţeşte trupul. Reflecţia ascunsă învaţă pe om înde¬ 
lunga răbdare, aduce înfrînarea şi pregăteşte înţelege¬ 
rea morţii. Reflecţia ascunsă e plină de facerea de bine 


562„Meditarea ascunsă" este reflecţia la tainele dumnezeieşti, nemăr¬ 
ginite, care se află mai presus de gîndurile referitoare la plăcerile trupeşti. 
Cugetarea la acele taine dă omului adevăratul sens al existenţei, îl luminează 
şi-l umple de putere de la Dumnezeu. 

şi e împodobită cu toată virtutea şi s-a depărtat de 
toată reaua făptuire. 

Acelaşi mai spunea că tot cel ce face voia lui nu se 
deosebeşte întru nimic de animal. Căci animalul, cînd 
flămînzeşte mănîncă, şi cînd însetează bea, şi cînd îi 
este somn doarme. Iar monahul care împlineşte voia 
sa nu e războit şi tulburat de un singur demon, ci e tul¬ 
burat de multe patimi şi de demoni nenumăraţi. 563 Şi 
precum în casa singuratecă nu intră un singur om, ca 
să lepede gunoiul şi urina din el, ci mulţi, aşa şi mona¬ 
hul ce urmează voii lui şi stăruie în rînduiala proprie 
(idioritmic), devine pătimitor şi casă a gîndurilor urîte 
şi rele; şi inima acestuia este în mare războiu şi tulbu¬ 
rare şi agitaţie. „Căci demonii lipsiţi de evlavie umblă 
împrejurul lui" (Ps. 11,9) şi întind picioarelor lui cursă 
împletită din funii de pofte viclene. Şi duhurile rele 
pregătesc arcuri şi săgeţi, rănind inima lui. Un demon 
săgetează ochiul aţîţîndu-1 spre pofte, altul săgetează 
auzul spre a asculta cu plăcere cele ce nu trebuie; altul, 
limba aceluia spre vorbirea împotriva altora şi spre 
ascuţirea mîniei; altul mişcă pîntecele spre lăcomie; 
altul mişcă mîinile spre moleşeală; altul îndeamnă 
picioarele spre a alerga spre păcat; altul aţîţă trupul 
spre desfrînare şi adulter şi lene; altul îl atrage spre 
ceartă şi pismă şi ciudă; altul îl împinge spre ură şi 
spre ascuţirea răului; altul îl sfătuieşte spre mese bogate 
şi griji lumeşti; altul îl îndeamnă spre preoţie şi egu¬ 
menie; altul îl îndeamnă spre vizitarea fraţilor, rude¬ 
niilor şi prietenilor. Şi ca să spun pe scurt, demonii 
nu încetează să trezească în monahul care voieşte să 
vieţuiască de sine (idioritmic), iubirea de sine, în chip 


563 Se face o legătură între patimi şi demoni. Dacă Dumnezeu ne vrea 
liberi, căci vrea să-L iubim, iar iubirea nu e fără libertate, demonii ne robesc 
prin patimi, dîndu-ne impresia că sîntem liberi, dar de fapt nu sîntem, căci 
nu ieşim de sub stăpînirea lor, ca forme ale egoismului, contrare lui Dumnezeu. 
Atît ele, cît şi demonii ne încîntă cu părerea că facem voia noastră, ca să ne 
despartă de Dumnezeu. Demonii vor prin aceasta să fim ca ei. 

nesupus, învăţîndu-1 în multe feluri tot meşteşugul, 
născocirea şi uneltirea, folosind în scopul acesta şi ame¬ 
ninţările, amintirile, linguşirile. Acestea le lucrează 
pînă ce fac pe acest om plin de cugetare lumească; sau 
de se află prin schimă între monahi, cu cugetarea să fie 
în lume, sau de are „înfăţişarea evlaviei" schimei mo¬ 
nahale, să nu dobîndească puterea şi lucrarea virtuţii 
înaintea lui Dumnezeu. Unul ca acesta este ca un pom 
fără roade, dar împodobit cu frunze, neavînd roadele 
virtuţilor dreptăţii. Rugăciunea unui astfel de om e 
plină de lenevie, şi de nepăsare. Din cugetarea lui curge 
lenevia, privegherea i se scufundă în somn, postul lui 
e fără putere şi lipsit de tărie. Şi cînd vorbeşte cu 
mărimi ale lumii şi cu bogaţi, vorbeşte cu atenţie şi cu 
trezvie, dar cînd trece la citire, ochii i se îngreunează 
şi e cucerit de somn. Cînd îşi pleacă genunchii, cugeta¬ 
rea rătăceşte pe afară. Şi cînd limba i se roagă, inima 
lui se apropie de pămînt. Pe unul ca acesta îl conving 
demonii că vieţuieşte bine şi că nevoinţa şi înfrînarea 
lui e plăcută lui Dumnezeu, „căci iată te-ai izbăvit de 
tulburarea şi grija chinoviei şi de multa oboseală şi 
împrăştiere din ea. Nu mai judeci, nici nu mai vorbeşti 
de rău, nici nu mai tulburi, nici nu mai eşti tulburat, 
nici nu mai suferi, nici nu mai eşti supărat de cineva, 
nici nu mai sminteşti, nici nu mai eşti smintit, mănînci 
ce-ţi place şi bei cu plăcere, dormi fără grijă, te scoli 
nemurmurînd, cînţi nesilit, cinsteşti pe toţi şi toţi te 
cinstesc". Acestea şi cele ca acestea şi cele asemănă¬ 
toare acestora le samănă demonii în inima monahului 
idioritmic, ca să nu-1 lase să locuiască cu alţi monahi. 

Mai spunea Ava Isaia: Nimic nu umileşte pe demoni 
şi nu întăreşte sufletul şi nu luminează mintea şi nu dă 
strălucire înţelegerii şi nu curăţeşte inima ca mărturi¬ 
sirea gîndurilor şi arătarea celor cugetate Părinţilor 
duhovniceşti. Şi nimic nu bucură pe demoni şi nu întu¬ 
necă mintea şi nu împietreşte inima şi nu înnoroiază 

conştiinţa ca ascunderea gîndurilor. Căci cînd vrea 
monahul să-şi facă cunoscute cele ce le-a făcut şi să-şi 
arate gîndurile urîte şi rele, se tulbură demonii şi încep 
să samene în inima lui gînduri de ruşine, care-i spun. 
„Acest Bătrîn se ţine şi se crede duhovnicesc şi sfînt, 
curat şi fără pată în viaţă şi tu vrei să-ţi aduci osînda 
şi să te faci dispreţuit de monachi şi să produci smin¬ 
teală? Nu te gîndeşti că îl vei face să te stăpînească 
şi să rîdă de tine? Căci nu va păzi taina. Şi pînă acum 
te cinstesc încă şi în vreme ce te socotesc toţi înţelept şi 
inteligent şi ascuţit la minte şi în stare să deosebeşti 
între lucruri, vrei să te faci privit de sus şi de rîsul 
monahilor şi celor din lume? 564 Mai rabdă încă îna¬ 
inte de a-ţi mărturisi gîndurile acestuia. Căci ce vătă¬ 
mare îţi aduc gîndurile? Cine este să nu aibă gînduri? 
Cum nu se teme şi altul de Dumnezeu?" Aceasta o 
spun demonii către cel ce voieşte să le descopere. Căci 
ştiu că sufletul nu propăşeşte altfel decît din descope¬ 
rirea gîndurilor şi monahul nu cade altfel decît dacă 
îşi ascunde gîndurile. Şi de aceea uneltesc şi se luptă 
ca monahii să nu le vestească. 565 

Mai spunea acelaşi: Mulţi din monahi părăsind 
părinţii, fiii, fraţii, prietenii şi rudeniile pentru iubirea 
lui Hristos, au părut oamenilor să fie sfinţi, dar cunos¬ 
cătorilor de oameni Dumnezeu, necuraţi şi sub osîndă, 
nu pentru desfrînare şi adulter, ci pentru că nu şi-au 
păzit inimile de gînduri urîte şi simţurile sufletului de 
înţelesuri urîte şi rele. Căci cînd vezi un monah idiorit- 
mic, mărturiseşte dacă acesta este întreg sau duhovni¬ 
cesc şi virtuos şi iubitor de Dumnezeu, sau trupesc şi 

564 Această dispută despre monahismul chinovial şi idioritmic arată, 
că aceste fragmente s-au definitivat mai tîrziu de sec. IV, din timpul lui Ava 
Isaia. 

565 Omul are nevoie să-şi descopere gîndurile rele, egoiste, ca să poată 
scăpa de ele. Are nevoie de ajutorul altuia, de puterea şi judecata altuia, 
însăşi comunicarea e un act al smereniei şi al ieşirii din încrederea mîndră în 
sine. 


277 



iubitor de păcate şi iubitor de plăceri. 566 Căci monahul 
trebuie să se înfrîneze prin toate simţurile, prin vedere, 
prin auz, prin miros, prin limbă, pipăit şi pîntece. 
Fiindcă monahul se cuvine să se înfrîneze, precum s-a 
spus, prin toate simţurile, şi să fie mai presus de orice 
gînd şi de toată plăcerea urîtă şi pofta vătămătoare. 
Căci sîntem datori să păstrăm nu numai trupul curat 
şi nepătat de păcat, ci şi inima şi mintea, şi cugetarea, 
şi conştiinţa. Căci omul este îndoit din suflet şi trup, 
şi de aceea trebuie să aibă şi lupta îndoită. De aceea 
nu ajunge nevoinţa noastră trupească, ca să dobîndim 
virtuţile de Dumnezeu iubitoare, ci înainte de toate 
smerenia sufletului şi zdrobirea inimii şi rugăciunea 
întinsă (ectenie): „Căci din inimă ies gînduri rele, uci¬ 
deri, adultere, furturi, mărturii mincinoase, hule" (Mt. 
-15,19). De aceea dacă păzim trupul nostru nepătat de 
atingerea femeii, dar inima noastră se uneşte cu gîn- 
durile rele, nu avem. nici un folos. Pretutindeni, dumne¬ 
zeiasca Scriptură, Veche şi Nouă, mărturiseşte despre 
cugetarea inimii. Întîi strigă Psalmistul David: „Fiii 
oamenilor, pînă cînd sînteţi grei la inimă?" (Ps. 4, 8) 
Şi iarăşi „Inima lor este deşartă" (Ps. 5,10). Iar despre 
cei ce cugetă cele deşarte, zice: „Că a zis în inima sa: 
nu mă voi clinti" (Ps. 9,26). Şi iarăşi: „Că a zis în ini¬ 
ma lui: uitat-a Dumnezeu" (Ibid. 31). Şi iarăşi: „Buze 
viclene în inimă; şi în inimă a grăit rele" (Ps. 11, 3). 
Şi iarăşi: „Să-ţi deie ţie Domnul după inima ta" (Ps. 
19, 5). Şi iarăşi: „Cele rele sînt în inima lor. Dă-le lor, 
Doamne, după faptele lor" (Ps. 27,4—5). Şi: „Inima 
lui a adunat lui-şi fărădelege" (Ps. 40, 7). Şi iarăşi: 
„Pentru că în inimă fărădelege lucraţi, pe pămînt" (Ps. 
57, 3). Şi: „Cu gura lor binecuvîntau, iar cu inima lor 


566 Idioritmicul nu poate fi întreg virtuos, pentru că chiar de este aşa 
cu trupul, nu va fi şi cu sufletul, o dată ce-şi afirmă voia proprie, sau arată 
lipsa smeritei cugetări. 

blestemau" (Ps. 71, 4). Şi: „Au zis în inima lor împre¬ 
ună cu neamurile lor" (Ps. 73,9). Iar alt prooroc zice: 
„Poporul acesta cu buzele lui Mă cinsteşte, iar cu inima 
lui e departe de Mine" (Is. 29,15). „Căci s-a îngroşat 
inima acestui popor şi cu urechile greu au auzit" (Is. 
6,10). Iar despre cei ce-şi curăţesc inima şi şi-o elibe¬ 
rează de gîndurile rele, zice Psalmistul: „ Mărturisi-mă- 
voi, Doamne, din toată inima" (Ps. 9,2); şi: „Cercetat- 
ai inima mea; vizitatu-o-ai noaptea" (Ps. 16,3) şi cele 
următoare. Şi: „După pofta inimii Lui i-ai dat lui" 
Ps. 20,2). Şi iarăşi: „Adevărul Tău nu l-am ascuns în 
inima mea" (Ps. 39,11), Şi: „Cuvînt bun răspuns-a 
inima mea" (Ps. 44,1). Şi: „Cugetul inimii mele înţele¬ 
gere" Ps. 48,3). Şi: „Deschideţi înaintea Lui inimile 
voastre, căci Dumnezeu este ajutorul vostru" (Ps. 61,8). 
Şi: „Gata este inima mea, Dumnezeule" (Ps. 107,1). 
Şi: „Să fie inima mea fără prihană întru îndreptările 
Tale, ca să nu mă ruşinez. Se topeşte sufletul meu 
după mîntuirea Ta" (Ps. 118,80—81). Şi: „Strigat-am 
înaintea Ta din toată inima mea" (Ps. 118,145). Pre¬ 
tutindeni gîndurile mintii şi reflecţia inimii sînt cele 
ce încununează şi osîndesc pe om.' Aşa a spus şi Dum¬ 
nezeu adunării (Sinagogii) Iudeilor: „Pentru că nu M-ai 
luat pe Mine în cugetarea ta, ci M-ai aruncat la spatele 
tău, te voi respinge şi Eu pe tine" (Iez. 22,35). „Diavo¬ 
lul, zice, a pus în inima lui Iuda (gîndul) ca să-L vîndă 
pe Iisus" (Io. 13,2). „Căci omul priveşte la faţă, dar 


567 Inima nu e goală. Ba îşi arată viaţa în gînduri bune sau rele, expri- 
mînd intenţiile ei şi legăturile ei cu cele ce le cunoaşte: cu lumea, cu Dumne¬ 
zeu. Şi gîndurile ei îi aduc încununarea sau osînda, chiar dacă nu apucă să le 
prelungească în fapte. Prin inimă, sau prin cugetarea şi simţirea ei, se arată 
că omul nu e singur. Aceste gînduri, de rămîn numai la legătura cu lumea 
sînt de la draci, iar de nu o văd pe aceasta ca ultima realitate, sînt de la Dum¬ 
nezeu, cum se spune în continuare. Deci omul este, prin inima lui, în legătură 
cu ultimele izvoare ale binelui şi răului. Dar pentru că omul e cel ce primeşte 
cu voia pe unele sau pe altele, el e încununat cînd primeşte gîndurile bune 
de la Dumnezeu, sau e dus în chinuri cînd primeşte gîndurile plăcerii egoiste 
din lume, de la diavolul. 

Dumnezeu în inimă" (I. Imp. 16,7). „Cel ce cercetezi 
inimile şi rărunchii, Dumnezeule" (Ps. 7,9). 

Monahul e dator să înţeleagă scopul Scripturii: 
către cine grăieşte şi cine este cel ce grăieşte şi despre 
ce grăieşte; şi cînd grăieşte şi cum grăieşte. Şi să-şi 
însuşească cu cuminţenie lupta nevoinţei şi să ia aminte 
la atacurile vrăjmaşului şi să străbată ca un cîrmaciu 
valurile, călăuzit de har, neabătîndu-se de la calea 
dreaptă, fiind atent numai la sine singur şi grăind în 
linişte (în isichie) cu Dumnezeu, susţinut de un gînd 
care nu trece de la una la alta şi de o minte necurioa- 
să. 568 Căci timpul cere să fim ca nişte cîrmaci faţă 
de vînturile şi furtunile duhurilor. Fiindcă sîntem în 
stare să primim gîndurile virtuţilor şi ale răutăţii. Iar 
stăpînul patimilor se spune că este gîndul evlavios şi 
iubitor de Dumnezeu. Deci ni se cuvine nouă, celor ce 
ne liniştim (isihaştilor), să deosebim şi să despărţim 
cu cuminţenie şi cu trezvie virtuţile şi păcatele şi de ce 
virtute trebuie să ne îngrijim, cînd sînt de faţă monahi, 
fraţi şi părinţi, şi care trebuie lucrate cînd sîntem sin¬ 
guri; şi care este întîia virtute şi care a doua şi a treia; 
şi care patimă este sufletească şi care e trupească şi 
care virtute este sufletească şi care trupească; şi din 
care virtute fură mîndria mintea şi din care se iveşte 
slava deşartă şi din care izvorăşte iuţimea (mînia) şi 
din care se naşte lăcomia pîntecelui şi lenevia. 569 „Se 


568Monahul trebuie să fie atent numai la sine, deci nu la lucrurile 
lumii. Dar cînd e atent numai la sine şi nu la cele ale lumii, vrînd-nevrînd dă 
de Dumnezeu. Căci cu totul singur nu poate fi. Iar de e atent numai la sine, 
în legătură cu Dumnezeu, se va bucura de linişte, nu va fi atras cînd de o 
poftă, cînd de alta şi îngrijat de un necaz, sau de altul, de o frică lumească, 
sau de alta. Va avea în sine numai frica de Dumnezeu şi aceasta îi va da linişte. 

569Din fiecare virtute e pericol să se nască o patimă, îndată, ce omul 
slăbeşte gîndul la Dumnezeu şi omul segîndeştemai degrabă la sine, cu mulţumire 

pentru virtutea în care socoteşte că a înaintat, sau cînd o virtute a 
fost dusă din încredere în sine prea departe: de pildă din prea mult post se 
poate naşte lăcomia pîntecelui, din prea multă osteneală, lenevia. Smerita 
cugetare şi măsura în toate sînt două mijloace care feresc virtuţile de-a deveni 
pricini ale unor patimi contrare. 

cuvine să surpăm gîndurile şi toată înălţimea care se 
ridică împotriva cunoaşterii lui Dumnezeu" (II Cor. 
10,5). 570 Deci trebuie să fim curaţi de gîndurile necu¬ 
rate, mai ales cînd ne înfăţişăm lui Dumnezeu în rugă¬ 
ciune. Căci nu pot fi împreună răul miros cu buna 
mireasmă, sau răul miros cu mirul. Cel stăpînit de gîn- 
duri viclene e orbit de ele. 571 Fiindcă chipurile gînduri- 
lor produc o consimţire cu ele. Deci trebuie înlăturat 
primul atac al gîndului din inimă prin împotrivirea 
evlavioasă a rugăciunii, ca nu cumva să ne aflăm prin 
buze în convorbire cu Dumnezeu, iar cu inima cuge- 
tînd la toate. 572 Căci Dumnezeu nu primeşte rugăciu¬ 
nea tulburată şi dispreţuitoare. Iar gîndurile ce tind 
în jos şi se tîrăsc pe pămînt ca nişte şerpi, gînduri ce 
se află în inimă ca într-un cuib, răpesc mintea şi fac 
înţelegerea să cadă în năluciri şi tulbură conştiinţa. 
Ele cuprind uşor pe cel ce le ascultă, făcîndu-1 prin 
fantezie căpetenie, conducător şi şef de oaste, ca să-şi 
închipuie că are în jurul lui ostaşi purtători de lănci 
şi mulţimi mari şi arme pe care le atinge conducînd 
tabere şi regimente ce biruie la porunca lui barbari şi 
împărţind cinstiri şi daruri de bani şi distincţii, zidind 
cetăţi, şi dăruind vistierii de bani, rînduind unele căpe¬ 
tenii şi depărtînd pe altele. 

Iar cînd îşi dă seama că mintea e atrasă în mod 
mincinos de aceste gînduri deşarte şi cugetarea e pur¬ 
tată de fantezie, trece la gîndul că e intronizat arhie- 


570 Orice patimă vine din necunoaşterea lui Dumnezeu, care e mai 
presus de noi înşine şi care ne fereşte de-a ne socoti în stare să dobîndim prin 
noi înşine mîntuirea, sau viaţa de veci, deci să vedem realizînd prin noi un 
sens al existenţei. 

571 Gîndurile rele sau viclene nu-1 lasă pe om să vadă existenţa aşa 
cum este, avînd ca izvor şi culme a ei pe Dumnezeu, care vrea să fim buni, 
să recunoaştem valoarea tuturor oamenilor, să credem în viaţa viitoare. 
Gîndurile din care lipseşte Dumnezeu, îngustează existenţa şi o închide în 
timp şi pe om în socotinţe că nu are decît o scurtă viaţă temporală. II face 
orb faţă de existenţa infinită, veşnică şi cu un sens. 

572 Să nu vorbim cu buzele cu Dumnezeu în rugăciune, iar cu inima să 
gîndim la toate cîte îi vin în chip ispititor. 

reu a toată lumea (ecumenic), care hirotoneşte mitro- 
poliţi, depune episcopi, adună preoţi, trimite misio¬ 
nari, dăruieşte titluri de arhimandriţi, numeşte pe alţii, 
zideşte biserici, înfiinţează chinovii, înalţă azile de 
bătrîni, pregăteşte case de oaspeţi şi spitale, îmbracă 
orfani, apără văduve şi se vede pe sine doftorul şef al 
acestora, doctorind în dar şi vindecînd pe toţi. 573 
Asemenea gînduri şi multe alte asemănătoare, atră- 
gînd mintea lui şi hrănind raţiunea lui cu o cugetare 
deşartă, fac să se cuibărească în mădularele lui demo¬ 
nul desfrîului, al poftei de mîncări şi de veşmînt preo¬ 
ţesc, al slavei de stareţ. Ele îi învîrtoşează inima şi o 
umplu de boala iubirii de arginţi, de îndrăzneala sla¬ 
vei deşarte, o săgetează cu mîndria, îi orbeşte ochii 
inimii, agită mişcările trupului, aţîţă simţurile sufle¬ 
teşti şi trupeşti spre împreunare cu femei, aprinzînd 
trupul şi aruncîndu-1 prin curgerea sămînţei în groapa 
desfrîului cu mintea şi la mişcarea mîngîietoare a mîi- 
nilor, aducîndu-i aminte de convorbirea cu femeile şi 
de vederile unor tineri. Ii zugrăvesc feţe frumoase în 
inimă, pipăiri de mîini, îmbrăţişări de trupuri, uniri de 
mădulare, cuvinte pătimaşe, rîsete fermecătoare, con¬ 
simţirea din ochi, culoarea trupurilor, împreunări de 
buze, convorbiri ispititoare, închipuirea mişcărilor. Se 
complace în toate aceste gînduri. Dar trebuie ştiut şi 
aceasta; că inima grăieşte cu buzele, căci precum are 
inima ochi, aşa are şi buze. Şi martor este Apostolul, 
care zice: „Avem luminaţi ochii inimii noastre" (Ef. 
1,18). Şi pretutindeni dumnezeiasca Scriptură cere să 
păzim simţurile sufletului. Căci dacă voia monahului 
se supune legii lui Dumnezeu şi mintea cîrmuieşte cele 
supuse ei după legea Lui, prin toate mişcările sufle¬ 
teşti şi cu deosebire prin iuţime şi poftă, fiindcă aces- 


573Toate acestea arată că scrierea de faţă a fost întocmită într-o peri¬ 
oadă în care Biserica ajunsese la o, organizare dezvoltată, deci cel puţin în 
sec. V. 

tea sînt supuse raţiunii, se lucrează virtutea şi se îm¬ 
plineşte dreptatea. Pofta e îndreptată spre Dumnezeu 
şi spre voile Lui, iar iuţimea împotriva diavolului şi a 
păcatului. Deci ce se caută? Reflecţia ascunsă. E ceea 
ce spune şi Apostolul: „Cînt cu duhul, dar cînt şi cu 
mintea" (I Cor. 14, 15). „Căci dacă mă rog cu limba, 
duhul meu se roagă, iar mintea este neroditoare... Mă 
voi ruga cu duhul, dar mă voi ruga şi cu mintea" (Op. 
cit. 14—15). 574 Şi: „Voesc să grăesc mai bine cinci 
cuvinte cu mintea mea, decît zeci de mii de cuvinte cu 
limba" (Op. cit. 19). 575 

Altceva este partea conducătoare, altceva cea 
văzătoare (contemplativă), altceva cea făptuitoare, 
altceva iuţimea, altceva cea poftitoare, altceva cea 
care se întristează, altceva cea stăpînitoare, altceva 
cea care se teme, altceva cea care-şi aminteşte, altceva 
cea iubitoare, altceva ştiinţa, altceva învăţarea din 
aceea, altceva simţirea, altceva înţelegerea, altceva 
cugetarea şi cunoştinţa, altceva înţelepciunea, şi 
altceva patima. 576 Patima este dorirea puterii dori¬ 
toare, cu simţirea îndreptată spre cugetarea binelui 
şi a răului. Şi iarăşi patima sufletului e îndreptată în 
mod neraţional spre închipuirea binelui şi răului, 
închipuirea binelui mişcă pofta, iar cea a răului mişcă 
iuţimea. 577 Monahul trebuie să ştie că sufletul are 
puteri îndoite: unele sînt cunoscătoare, altele ale vieţii. 


574 Cînd mă rog cu limba, trebuie să mă rog şi cu duhul. Dar atunci 
mă rog şi cu mintea. Insă mintea rugîndu-se, nu produce gînduri de ale sale. 
Ea rămîne neroditoare de asemenea gînduri. Se dăruieşte şi ea lui Dumnezeu. 

575Mintea nu spune multe cuvinte în rugăciune, pentru că nu e bine 
să se risipească în multe gînduri. Şi de aceea nici cuvintele limbii nu trebuie 
să fie multe. 

576 Toate felurile de lucrări ale minţii îşi au în simţire un fel de organe 
ale lor. 

577 Pofta spre bine şi spre rău e îndreptată spre acestea atît prin cuge¬ 
tare, cît şi înainte de cugetare sau fără cugetare. Spre bine sufletul e mişcat 
mai ales de poftă, spre rău şi de poftă şi de mînie. 

Cele cunoscătoare sînt: părerea, închipuirea, sim¬ 
ţirea. 578 Cele în care se manifestă viaţa, sînt voinţa 
şi alegerea. Prin simţire se iveşte în suflet patima care 
se uimeşte în închipuire (fantezie), iar din închipuire 
se naşte părerea. Apoi cugetarea cercetînd părerea de 
este adevărată, sau mincinoasă, stabileşte adevărul şi 
prin aceasta devine deosebire (discernămînt). De aceea 
şi înţelegerea vine de la a înţelege şi a deosebi adevă¬ 
rul. Iar ceea ce este distins şi stabilit ca adevăr, se 
numeşte minte. In alt mod se cunoaşte că întîia miş¬ 
care a minţii se numeşte cugetare, iar cugetarea des¬ 
pre ceva aduce înţelegerea şi aceasta are drept conţi¬ 
nut înţelesul, care exprimă legătura sufletului cu ceea 
ce se înţelege, care e viaţa lui. Iar aceasta se numeşte 
reflexiune. Iar reflexiunea lărgită produce gîndul, care 
e cuvîntul interior, pe care definindu-1, zicem că este 
mişcarea deplină a sufletului ca dialog interior neros¬ 
tit, din care spunem că provine cuvîntul rostit, grăit 
cu limba. 

Iar Dumnezeu, creînd pe om, l-a făcut liber (de 
sine stăpînitor), primitor al îmbierii binelui şi răului. 
Iar plantînd cele mai multe simţiri ca intr-un loc mic 
la vedere, întronează în ele, ca un împărat bun şi drept, 
mintea conducătoare. Deci se judecă acestea în noi ca 
virtute şi răutate, ca înfrînare şi neînfrînare, ca lăco¬ 
mie a pîntecelui şi nevoinţă, ca iuţime şi blîndeţe, ca 
slavă deşartă şi smerită cugetare şi simplu toată vir¬ 
tutea e judecătoare a răutăţii ce i se împotriveşte. Deci 
dacă mintea monahului osîndeşte răutatea (păcatul), 

578 Părerea, închipuirea au şi ele o pretenţie de cunoaştere, chiar dacă 
nu cunosc realitatea adevărată. Simţirea este şi ea într-o legătură cu reali¬ 
tatea deosebită de subiectul ei. 

este dreaptă, iar de a preţuit în chip drept virtutea, a 
păzit judecata şi dreptatea.” 9 

Deci de cunoaştem care sînt patimile sufletului şi 
care ale trupului şi care ale inimii şi ale minţii, biruim 
uşor gîndurile rele. Mîndria este o boală a sufletului, 
slava deşartă, la fel, închipuirea la fel. Şi toate cele 
asemănătoare. Acestea sînt ale inimii. Iar ale minţii 
sînt părerea, nălucirea, prostia, umflarea. Acestea sînt 
ale minţii conducătoare. Iar suflările în undele tulburi 
ale duhurilor răutăţii vin asupra înţelegerii şi conşti¬ 
inţei, fie spre a le pricinui cununi, fie ruşine. Iar gîndu¬ 
rile urîte care fac mintea uşor de robit şi le atrag în 
prinsoare şi-l fac pe om să se închipuie, cînd împărat, 
cînd căpetenie şi arhiereu peste cetăţi şi ţări, stăpîn 
peste tabere şi averi, ziditor de biserici şi mînăstiri, 
case de oaspeţi şi spitale de bătrîni, sînt cele pe care le 
năluceşte şi le preschimbă deşertăciunea minţii în 
monahii iubitori de slavă deşartă şi doritori de-a plă¬ 
cea oamenilor şi în cei ce se cugetă oameni mari, sau 
în inima unora ca aceştia. Ele sînt gînduri ce-şi fac cui¬ 
buri în ei din lipsa de frică, din nepăsare şi lenevie. 
Căci de nesocotim poruncile lui Dumnezeu, revin în 
noi şi păcatele iertate mai înainte şi se răceşte inima 
prin retragerea harului şi îndată se trimit în ea muştele 
păcatului, sau gîndurile viclene, necurate şi coborî- 
toare la cele de jos şi murdăresc mintea conducătoare 
şi tulbură inima şi conştiinţa, cum zice şi Apostolul 
„Cei ce aţi îmbrăcat pe Domnul Iisus Hristos, nu vă 
faceţi grijă de trup spre poftă, făcînd voile trupului şi 
ale înţelegerii noastre în poftele inimilor noastre, în 
care ne mişcăm odinioară" (Ef. 2,3). 


579 Omul nu are numai funcţii cunoscătoare, prin care cunoaşte raţi¬ 
unea, sau i se pare că cunoaşte, ci şi funcţii prin care îşi hotărăşte viaţa pe 
baza funcţiilor de cunoaştere. Intîi cunoaştem ce e bine şi ce e rău şi apoi 
alegem binele sau răul. Monahul trebuie să caute să cunoască ce e adevărat 
şi bun şi apoi să aleagă aceea. 

Deci cel ce voieşte să scape de păcatul stricător şi 
de pofta rea, să dobîndească frica de Dumnezeu. „Frica 
Domnului curată rămîne în veacul veacului" (Ps. 
18,10). Căci cel ce se gîndeşte pururea la moarte şi la 
focul veşnic şi la viermele cel neadormit şi la întune¬ 
ricul cel mai dinafară, la plînsul cel nemîngîiat, la scrîş- 
nirea dinţilor, la ruşinea ce va rămînea din faţa scau¬ 
nului înfricoşător al Judecăţii lui Hristos, dinaintea 
îngerilor şi oamenilor, topeşte bucuria plăcerii şi întoarce 
toată pofta spre Dumnezeu. Căci tăierea voii proprii 
e ca o vărsare a sîngelui şi se socoteşte de Dumnezeu 
omului ce nu-şi face voia lui ca o jertfă. Şi de fapt, ea 
este o ispravă a omului înţelept şi virtuos şi desăvîrşit. 
Aceasta o învăţăm de la proorocul Isaia, care zice. „De 
nu vei face voia ta în ziua cea sfîntă şi nu vei grăi 
cuvînt cu mînie şi de te vei încrede în Domnul, te va 
hrăni cu bunătăţile pămîntului" (Is. 58,13). Deci e 
nevoie de luptă şi trezvie multă, ca să consimtă mintea 
cu inima şi cu buzele în ora psalmodierii şi a rugăciunii, 
ca să nu mîniem pe Domnul, în loc să-I slujim Lui în 
vremea rugăciunii, amestecînd în tămîia rugăciunilor 
mirosul de vite al gîndurilor rele şi să se afle jertfa rugă¬ 
ciunilor noastre întinată ca a lui Cain. 580 . Căci e cum¬ 
plită şi pierzătoare încrederea ascunsă în gîndurile necu¬ 
rate. Fiindcă din gînduri se iveşte pe încetul şi înstră¬ 
inarea de Dumnezeu. Căci cînd omul consimte cu ele 
ca autor al lor, sînt socotite păcat. 581 Fiindcă în inima 
care unelteşte răul nu intră înţelepciunea, nici nu se 


580 Rugăciunile în care ne dăruim întregi lui Dumnezeu, uitînd de noi, 
sînt o jertfă a arderii de tot, dacă nu amestecăm gîndul capacităţii noastre, 
în care ne afirmăm cu mîndrie în faţa lui Dumnezeu, sau o socotim ca o ispravă 
a voii noastre. Tăierea voii noastre e ca o moarte spirituală a noastră, ca o 
vărsare a sîngelui nostru. 

581 Incîntîndu-ne de gînduri, ne încîntăm de noi înşine, de capacitatea 
noastră de-a le produce, deci ne mîndrim în faţa lui Dumnezeu. El se amestecă 
ca un miros urît în buna mireasmă a rugăciunii care trebuie să fie jertfa totală 
a noastră adusă lui Dumnezeu. 

sălăşlueşte Dumnezeu în trupul împovărat de păcat. 
Căci gîndurile sucite despart de Dumnezeu, cum se 
spune în cartea lui Sirach: „S-a pus în faţa ta foc şi 
apă, întinde mina spre care vrei" (Sirach 15,16). In 
faţa omului e viaţa şi moartea şi ceea ce va voi el, i se 
va da. Căci pe cel ce păcătuieşte în sufletul lui, cine îl 
va face drept, de nu va vărsa lacrimi fierbinţi în tot 
ceasul? 

F. 202 b. —203 b. Spunea Ava Isaia că mintea 
monahului este tronul lui Dumnezeu, gura lui e masa 
lui Hristos, inima lui biserica Duhului, gîndurile lui 
armele şi lăncierii Lui, sufletul lui e ostaşul, trupul lui 
e robul, simţurile lui sînt ferestrele bisericii lui Dum¬ 
nezeu, înţelegerea e poarta şi conştiinţa, portarul ei. 5S2 
Dacă deci omul lasă mintea să rătăcească în vremea 
rugăciunii, în afară, iar limba să vorbească cele ce nu 
se cuvin şi biserica să primească pe vrăjmaşii lui Dum¬ 
nezeu, iar ferestrele ei le deschide ca să primească înlă- 
untrul ei, ciori şi corbi, şi lăncierii să primească pe cei 
ce intră şi ies, ostaşul să aţipească, robul să doarmă şi 
diavolul să intre în biserica lui Dumnezeu şi vrăjmaşii 
lui Dumnezeu să intre şi să iasă neîmpiedecaţi, cu tul¬ 
burare şi zgomot şi casa lui Dumnezeu să o facă loc 
pentru gunoi urît mirositor, cum nu se va pedepsi un 
astfel de monah şi în veacul de acum şi în cel viitor? 
Căci nu e nici fiu, ca să moştenească cele ale lui Dum¬ 
nezeu, nici prieten, ca să fie ascultat, nici rob, ca să fie 
eliberat. Deci i se cuvine monahului să pătrundă în 
sufletul său, ca să afle, să judece, să examineze, să 
biciuiască şi să alunge din mintea lui gîndurile urîte şi 
rele, care sînt: jucăuşe, fermecătoare, vînătoare, comu¬ 
nicante, ucigătoare. Căci sînt şi în suflet tulburări şi 


582Cinste negrăită s-a dat omului prin toate cele spuse. Dar şi negrăită 
răspundere. Căci trebuie să le ţină pe toate ale sale curate, ca să poată avea 
pe Dumnezeu în ele. 

zgomote produse de gînduri rele şi cetăţi ale relelor şi 
ale puterilor vrăjmaşe. 

De nu vom curăţi omeneşte căile şi tulburările şi 
zăpăcelile produse de gîndurile rele, degeaba ne vom 
osteni. Deci cînd vom pleca genunchiul spre cerere şi 
rugăciune la Dumnezeu, să luăm aminte de nu cumva 
cel rău a răpit vasele noastre bune, prin care slujim 
lui Dumnezeu. Iar vasele sufletului, prin care slujim 
lui Dumnezeu, sînt gîndurile noastre. Dacă aceste gîn- 
duri sînt răpite de vrăjmaşii noştri, prin ce vom sluji 
lui Dumnezeu? Nu are trebuinţă Dumnezeu, ca trupul 
tău şi limba ta să se roage, iar gîndurile tale să rătă¬ 
cească risipite pe afară. E voia lui Dumnezeu ca gîn- 
durile şi mintea şi cugetarea şi toată tăria noastră să 
fie îndreptate spre Dumnezeu în chip neîmpărţit şi în 
acest caz Dumnezeu nu va fi despărţit deloc de noi. 
Căci este în chip nevăzut cu noi, privind mintea noas¬ 
tră, înţelegerea, gîndurile noastre, văzînd cum îl cău¬ 
tăm, cum luptăm cu gîndurile urîte şi rele şi cum ne 
războim cu înţelesurile viclene; de cîntăm din tot sufle¬ 
tul, de ne rugăm cu tot sufletul. Căci stînd în mod neo¬ 
bosit şi cu hotărîre, şi în chip cuminte şi treaz, la rugă¬ 
ciune, îndată alungă pe duşmanii noştri şi ne încunu¬ 
nează pe noi. Căci de ne vede îndreptaţi în toate felu¬ 
rile prin gîndurile noastre spre căutarea lui Dumnezeu, 
ni se arată şi El şi ne întăreşte şi ne luminează sufle¬ 
tul, îmbrăcîndu-1 cu o frumuseţe negrăită şi dorită. Şi 
astfel ne dăruieşte ajutorul Lui şi toată biruinţa, scă- 
pîndu-ne de vrăjmaşii noştri nevăzuţi. Dar de ne vede 
leneşi şi zăbavnici şi nepăsători, stînd la rugăciune cu 
o minte moleşită, îşi ia ajutorul său de la noi şi ne facem 
ca un vas ce se mişcă pe mare fără cîrmă, bătut neîn¬ 
cetat de valurile ispitelor, clătinaţi ca o trestie de orice 
vînt. 

Şi spunea iarăşi: De voieşti să scapi de visurile 
necurate şi de nălucirile şi înrîuririle urîte ale demo- 

nilor, nu te da pe tine somnului oprit de canonul pri¬ 
vegherii. Căci în modul acesta ţi se luminează mintea 
şi-ţi va străluci lumina cugetată din inima ta şi demo¬ 
nii, îngerii întunericului, vor fugi de la tine plîngînd şi 
ţipînd, iar sfîntul înger care rămîne lîngă tine te va 
mări şi împuternici împotriva patimilor păcătoase. 583 

Pr. DUMITRU STĂNILOAE 

La Sfintele 
Paşti - 1 9 9 1 


583 Toată gîndirea părinţilor duhovniceşti ai creştinismului e persona¬ 
listă. Dumnezeu cel personal, îngerii ca persoane, demonii ca persoane, stau 
înjurul nostru şi lucrează în diferite feluri asupra noastră, în sufletul nostru 
De la persoane ne vin bucuriile veşnice şi chinurile veşnice. Şi noi numai ca 
persoane conştiente le trăim în mod conştient. Altfel nu mai există nici bucurii, 
nici dureri reale şi toată existenţa îşi pierde orice sens; toată e oarbă şi lipsită 
de raţiune. 

